
Første  Kapitel, 

som  indeholder  Kirkegaardsbetragtninger. 


,¥: 


arvel  Hansen!« 

Mere  stod  der  ikke  paa  den  i  sædvanlig 
Obeliskform  oprejste  Gravsten,  der  under  en 
sørgende  Taarepil  prydede  en  for  sig  selv  lig- 
gende Grav  paa  Byens  Kirkegaard. 

Denne  Kirkegaard  var  Byens  eneste  gammel - 
dagse  Idyl,  siden  den  store  Ildebrand  for  et 
Snes  Aar  siden  havde  fejet  alt  andet  gammelt 
bort  og  endog  i  den  Grad  ramponeret  den  idyl- 
liske Kirkegaards  umiddelbare  Nabo,  den  gamle 
hvide  Stenkirke,  at  man  havde  fundet  det 
rigtigst  at  rive  den  ned  og  bygge  en  ny  rød 
længere  nede  i  Byen,  hvor  den  laa  mere  centralt. 

Maaske  var  Byens  Folk  ikke  saa  glade  i 
det  gammeldagse,  eller  de  var  ikke  tilstrækkeligt 
idylliske;  i  ethvert  Fald  var  der  gjerne  meget 
ensomt  paa  denne  Kirkegaard,  undtagen  naar 
der  var  fin  Begravelse ,  thi  da  strømmede  hele 
Byen  til.      Ellers  passeredes   den  kun  for  Snar- 


vejens  Skyld  af  Folk,  som  boede  oppe  i  den 
lille  Husgruppe  ved  »Dammen«,  en  fattig  Lev- 
ning af  den  gamle  By,  sparet  af  Ildebranden, 
fordi  den  laa  saa  afsides,  eller  fordi  Ilden  for- 
smaaede  at  befatte  sig  med  disse  tarvelige  en- 
etages Hytter 

»KirkegaardsfredJc  saa  aabner  Welhaven  en 
Strofe  i  sit  bekjendte  Digt.  Og  skulde  det 
nogensinde  med  et  eneste  Ord  angive  Stem- 
ningen, maatte  det  være  her,  hvor  de  mægtige 
gamle  Lindetræer  rundtom  langs  Stakittet  syntes 
at  ville  gjemme  det  hele  som  et  fredet  Inde- 
lukke, hvis  Korsallé  af  Linde,  hvis  Hjørnebu- 
skadser, Taarepile,  Blomsterflor  og  Gravmonu- 
menter i  alle  mulige  Slags  Former  kun  existerede 
for  dem,  der  var  komne  indenfor  en  af  de 
fire  store  Træporte,  som  var  opførte  ved  Ind- 
gangen til  Alléerne. 

Men  selv  om  man  var  kommen  indenfor, 
gjaldt  det  jo  at  kunne  komme  en  Smule  i  den 
rette  Stemning.  Hvad  har  man  at  gjøre  paa  en 
Kirkegaard,  hvis  man  ej  savner  noget  bort- 
gangent,  enten  en,  der  ligger  under  Muld  der- 
inde, og  som  man  ikke  kan  glemme,  eller  ogsaa 
Barndomsminder  om  en  svunden  Tid,  Minderne 
om  Bedstefars  Fortællinger  ? 

Der  gik  en  og  anden  Gang  en  gammel 
Herre  eller  en  gammel  Dame,  graa  og  bøjet, 
omkring  mellem  alle  disse  gamle  og  nye  Grave, 

hvor  Slægtsnavne,  radende  sig  efter  hinanden, 
maatte  forkynde  i  Jern  og  Sten,  at  Livet  der- 
udenfor ikke  skulde  formaste  sig  til  at  glemme, 
at  det  var  sprunget  af  en  Fortid,  hvis  Gjerning 
ikke  var  begravet  med  dens  Bærere  i  Livet. 
Disse  gamle  Mennesker  stod  stille  mellem  Gra- 
vene og  læste  og  faldt  i  Tanker;  de  faa  unge, 
som  passerede  tversigjennem  Kirkegaarden,  de 
standsede  ikke,  de,  skjønt  de  maatte  lige  forbi 
den  gamle  mosgroede  Stenkiste,  hvor  der  stod: 
>Stat  stille,  Vandringsmand!«  De  tænkte  paa, 
at  denne  Kirkegaardsallé  var  en  Snarvej  fra 
Arbejde  til  Arbejde,  fra  Handel  til  Vandel,  og 
hvad  de  savnede,  hørte  til  Nutidens  og  Frem- 
tidens »Krav«.  De  følte  sig  ikke  i  Slægt  med 
den  gamle  Tid  herinde,  dens  Gjerning  betragtede 
de  med  Medlidenhed,  thi  de  vidste  jo,  at  Sand- 
hederne egentlig  ikke  bliver  mere  end  ti-femten 
Aar  gamle,  og  at  hvis  man  altsaa  vil  være  i 
Sandhed,  saa  maa  man  skynde  sig  at  leve 
Nuet  intenst  og  bare  gaa  paa  uden  at  se  sig  om. 
Den  gamle  Dame  satte  sig  paa  en  over- 
skygget Bænk;  det  var  et  ganske  omstændeligt 
Stykke  Arbejde  for  hende  at  faa  gjort  det;  thi 
hun  skulde  baade  snærte  lidt  Støv  bort  med 
Lommetørklædet,  og  saa  lægge  Lommetørklædet 
sammen  og  ned  i  Lommen,  og  saa  sætte  sin 
Haandvæske  ned  og  tage  op  Brillefoderalet,  og 
saa    tage    Lommetørklædet   op    igjen    og   pudse 


Glassene  og  saa  sætte  sig,  ordne  Kjolen  og  Sa- 
loppen   bekvemt,    flytte   lidt   paa  Haandvæsken 
og  bestemme  sig  for  om  hun  skulde  lukke  den 
igjen  eller  lade  den  staa  aaben.    Der  var  meget 
at  tænke  paa  og  meget  at  gjøre,  og  hun  hastede 
slet  ikke,    thi   nu   havde   hun    ikke    mere   her   i 
Livet  at  udrette  end  at  forberede  sig  til  den  store 
Rejse  herfra,  og  det  syntes  hun,  hun  gjorde  saa 
udmærket   her  inde  paa  Kirkegaarden ,    medens 
hendes    Børn    gik    derudenfor    og    kavede    og 
sloges  om  Ting,  hun  syntes  hun  var  voxet  fra. 
Saa  henfaldt  hun  i  Tanker  over  de  mange 
Slags  Grave.     Der  var  nu  dem  med  store  flade 
Stenheller  paa  eller  solide  sorte  Jernplader  som 
et  Kasselaag;  de  skrev  sig  fra  den  Tid,  da  Folk 
troede    paa    Gjengangere    og   formodentlig   ved 
saadanne     hensigtsmæssige    Tyngder    og    Ind- 
fatninger vilde  gjøre    det   umuligt  for  den  døde 
at  smutte  op  af  Graven    for   at   plage  de  efter- 
levende med  Spøgeri  om  Natten.    En  mere  op- 
lyst og  materialistisk   Tid  havde  sat  høje  Sten- 
støtter paa  umaadelige  Fodstykker,  der  dækkede 
hele  Graven,    som  et  Symbol,    der  skulde  sige, 
at    den    Sten    skulde    den    døde    saamæn    ikke 
kunne  løfte  bort  for  at  komme  igjen  med  Efter- 
krav   paa    yderligere    Taknemlighed    end    dette 
kostbare  og    prægtige    Monument.      Og  saa  var 
der    store    Jernkors    og    middels    Porfyrkors    og 
smaa  Marmorkors.      Det  var  en  hel  Smags-  og 

Kulturhistorie  i  Lapidarskrift,  Mærkestene  og 
Milepæle.  Men  selv  vilde  hun  hvile  i  en  Grav 
som  disse  her,  der  ligger  som  en  af  Buske 
gjemt  Have,  hvor  selve  Gravstedet  er  en  myg 
blomsterdækket  Seng  med  et  Hovedgjærde,  hvor 
blot .  en  liden  fin  Marmorplade  angiver,  hvem 
Blomsterne  dækker.  Og  hun  kosede  sig  rigtig 
ved  Tanken  herpaa;  hun  syntes  endog,  der  var 
Fred  paa  Jorden. 

Den  gamle  Herre  satte  sig  hos  hende;  de 
var  jo  gamle  Byesbørn  og  kjendte  hinanden  godt. 
Han  tænkte  ikke  fuldt  saa  meget  som  hun  paa, 
at  han  snart  selv  skulde  høre  hjemme  her. 

»Ved  De  hvad,«  sagde  han,  »en  saadan Kirke- 
gaard er  rigtig  lærerig.  Den  er  som  hele  Byens 
og  hele  Landets  og  hele  Verdens  Historie,  en 
Historie,  som  altid  gjentager  sig.  Men  det  for- 
staar  vi  ikke  før  vi  bliver  saa  gamle,  at  vi 
føler  os  lige  saa  meget  i  Slægt  med  dem  her- 
inde som  med  dem  derude.  Ja,  ser  De,  alt  det 
de  nu  gaar  og  stimer  og  slaas  om  derude,  det 
er  bare  som  Avisen  for  igaar,  og  Avisen  for 
idag,  imorgen  pakker  vi  Smør  i  det;  men  det 
herinde,  det  er  en  god  gammel  Bog,  og  vi  kan 
gaa  fra  Grav  til  Grav  og  læse  det  ene  Kapitel 
efter  det  andet.  Se,  nu  stod  jeg  netop  borte 
ved  min  Bedstefaders  Grav,  og  saa  kom  jeg  til 
at  tænke  paa,  at  hvad  han  fortalte  om  sin 
Ungdom,    det  var  akkurat  det  samme,   som  de 


holder  paa  med  nu,  ja  saamæn  var  det  saa. 
Men  det  løjerlige  er,  at  alligevel  vil  vi  hver 
Morgen  have  vor  store  Avis  derude  og  læse 
Nyhederne,  skjønt  vi  ved,  at  der  tilsidst  ikke 
bliver  andet  tilbage  af  det  end  et  lidet  Kapitel 
her  inde  med  en  Titel  som  Bedstefars  Grav- 
sten. Det  er  ordentlig  morsomt  at  se,  hvordan 
de  nu  om  Dagen  gaar  omkring  og  ser  sig 
store  paa  hinanden  og  kalder  hinanden  Genier, 
bare  de  kan  finde  paa  noget,  som  med  Vold 
og  Magt  lader  sig  forandre,  og  saa  gjor  de  sgu 
ikke  anden  Forandring  alligevel,  end  om  jeg 
vender  mine  Buxer  paa  Vrangen,  med  Respekt 
at  sige. 

»Ja,  det  er  en  underlig  Verden  vi  lever  i,« 
sagde  hun. 

»Ja,  det  kan  De  nok  >ige,*  sagde  han;  »den 
er  som  i  Æventyret  om  Krible-Krable,  altsammen 
gaar  ud  paa  at  æde  hinanden  op.  Det  har  vi 
ogsaa  gjort  paa  vor  Maade,  og  de,  som  er 
kommet  ovenpaa,  har  ikke  andet  for  det  end 
en  Smule  Erfaring,  som  lærer  os,  hvordan  vore 
Forfædre  ogsaa  har  gjort  det  og  hvordan  vore 
Efterkommere  skal  gjøre  det.  Det  er  jo  altid 
noget.  Ja,  og  saa  den  Trøst  da,  som  vi  ogsaa 
kan  hente  herinde,  at  hvor  meget  end  Barnet 
vil  regne  ud,  at  det  er  ældre  end  sin  Fader, 
saa  pløjer  det  nu  med  hans  Kalv  alligevel.« 

Men  just  >om  den  gamle  Tid  rejste  sig  og 


stavrede  afsted  for  atter  at  aflægge  et  Besøg 
ude  i  Livet,  blev  der  sørget  for  en  Udluftning 
af  Anskuelser  saa  gammelmandsagtige  og  for- 
ældede, at  de  vilde  gjort  det  umuligt  for  den 
nye  Slægt  engang  i  Tiden  at  lægge  sig  til  Hvile 
paa  denne  Kirkegaard,  hvis  de  skulde  vedblevet 
at  forurene  Luften  herinde  og  maaske  komme 
til  at  lægge  sig  som  Alderdommens  Mug  over 
fremskredne  Tankers  døde  Ben. 

Den  nye  Tid  skred  ind,  repræsenteret  af 
et  ungt,  forlovet  Par  og  en  Ven.  De  stilede 
direkte  op  til  den  ovennævnte  Gravsten  med 
den  lakoniske  Indskrift. 

De  forlovede  var  en  liden  mørk  Fyr  med 
noget  heftigt  og  uroligt  i  Blikket,  Anders 
Hansen,  den  nye  Ejer  og  Redaktør  af  Stedets 
Avis,  samt  Jomfru  Amanda  Andersen.  Medens 
han  talte  hurtigt,  lidt  springende,  og  gjerne 
med  en  livlig  Gestus  illustrerede  Udladningen 
fra  sin  omfattende  Idékreds,  bevarede  den  unge 
blonde,  ikke  meget  høje  men  fastbyggede  Pige 
en  udvortes  Ro,  og  hendes  faa  Ytringer  skulde 
ikke  faaet  meget  Særpræg,  om  de  ikke  var 
blevet  støttede  af  en  klar,  bevidst  Bestemthed  i 
det  Blik,  hvormed  hun  betragtede  den  tiltalte. 
Den  tredje  var  en  høj,  blond  Mand,  hvis  Hold- 
ning og  Klædedragt  tydede  paa,  at  han  stod 
over  de  tvende  andre  i  Verdensvane  og  Livs- 
vilkaar.      Skjønt   han   havde   faaet  en  Smule  af 


s 


den  Velværets  Undersætsighed,  som  gjerne 
under  gunstige  Omstændigheder  følger  med  det 
overskredne  tredivte  Aar,  viste  dog  hans  lyse, 
opsnurrede  Shakespeareskjæg  og  den  fine  lyse 
Filthat  med  den  brede  Brem,  at  han  ikke  for- 
smaaede  at  være  en  Smule  koket.  Jens  Michelsen 
var  ogsaa  efter  Faderen  bleven  en  ret  holden 
Mand,  som  ejede  det  store  Hus  nede  ved  Torvet 
samt  nogle  Skibe  og  Skibsparter.  Men  han 
boede  mest  udenfor  Byen,  var  dels  i  Hoved- 
staden, dels  paa  Rejser,  idet  han  dog  passede 
paa  ikke  at  forspilde  sin  Skatteskrivning  paa 
Stedet. 

Den  fordums  Skolekammerat  og  Jomfru 
Amanda  havde  nu  faaet  Michelsen  med  for  at 
se  paa  det  nyopførte  Monument. 

Hvem  var  Hansen?  Det  behøvede  ingen  at 
forklare  ham.  Hansen,  som  havde  strøget  en 
Streg  over  alle  fjernere  Slægtninger  for  at  testa- 
mentere Byen  ikke  alene  »Hansens  Park« ,  et 
uvurderligt  Gode  for  den  tilstødende  Badeanstalt, 
men  dertil  ogsaa  sit  Hus  i  Kievgaden  til  Enke- 
stiftelse og  desuden  diverse  Belob  til  Stiftelser 
af  anden  Art.  Nej,  her  behøvedes  ingen  For- 
klaring. Heller  ikke  behøvede  han  Oplysning 
om,  at  Redaktør  Hansen,  der  dog  rent  tilfældigt 
bar  samme  Navn  efter  sin  Fader  Hans,  var  en 
af  hine  fjerne  Slægtninger,  dog  saa  fjern,  at  han 
alligevel  ikke  kunde  ventet  sig  nogen  Arv. 


Derfor  kunde  Redaktøren  ogsaa  tillade  sig 
at  være  begejstret;  intet  personligt  Savn  eller 
Nag  kunde  trykke  ham,  rtaar  han  betragtede 
dette  »Farvel  Hansen!« 

»Der  er  noget  historisk  talende  i  de  to 
Ord,«  sagde  han  lidt  oratorisk  og  slog  ud  med 
Haanden,  idet  han  indtog  en  Betragters  over- 
skuende Holdning.  »Dette,  at  Pladsen  er  afskilt 
fra  de  andre  Grave,  Bænkene,  som  er  sat  her 
ligesom  for  at  sige:  Kom  og  se!  og  saa  det,  at 
Træernes  Sus  drysser  Fædreneminder  og  løftende 
Tanker  over  Beskueren  og  det  beskuede  paa 
engang  —  ja,  det  er  som  en  Manelse  til  at 
virke  i  det  store,  det  almene.  Er  det  ikke  som 
om  Stenen  fik  Liv  og  talte  til  os:  Bliv  som  han!« 

»Ja,  du  ved  nu,  at  jeg  kan  ikke  like  den 
Indskriften,«  sagde  Amanda  roligt,  »første  Gang 
jeg  saa  den,  saa  tænkte  jeg,  det  er  jo  som  de 
vilde  sige:  nu  har  vi  faaet  Pengene,  adjø  med 
dig!« 

»Eller  som  Schiller  siger:  Der  Mohr  hat 
seine  Schuldigkeit  gethan,  der  Mohr  kann  gehen,« 
faldt  Michelsen  ind  med  et  høfligt  Blik  hen  paa 
hende. 

»Ja,  de  kunde  da  ialfald  gjerne  lagt  til: 
Velsignet  være  dit  Minde,«  svarede  hun  lidt 
kort,  ligesom  hun  ikke  følte  sig  rigtig  tillids- 
fuld overfor  hans  Høflighed. 

Michelsen     betragtede    hende    i    Smug    og 


tænkte   ved 

adskillig"  Indflydelse  over  Hansen  i  praktisk 
modererende  Retning,  og  han  besluttede  for- 
sigtigt at  støtte  ham. 

Men  Hansen  lod  ikke  denne  Gang  til  at 
ville  give  tabt  strax  ialfald.  »Hvor  kan  du  nu 
sige  sligt,  Amanda,«  brød  han  ud  og  gestiku- 
lerede ivrigt.  »Farvel  Hansen  —  det  er  jo  den 
største  Ære,  at  der  ikke  behøver  at  siges  mere 
. —  bare:  Farvel  Hansen! 

»Ja,  det  minder  mig  om  en  Anekdote.* 
sagde  Michelsen  henkastet,  idet  han  stræbte  at 
skjule  et  fint  Smil.  »Den  store  franske  Marskalk 
Villars  stod  useet  og  hørte  paa  en  ung  adelig 
Løjtnant,  som  sagde  til  sin  Kammerat:  Jeg  skal 
spise  hos  Villars  idag.  Da  saa  Marskalken 
traadte  frem  og  godmodigt  gjorde  opmærksom 
paa,  at  en  ung  Løjtnant  kanske  burde  titulere 
ham  efter  hans  Generalsrang,  saa  svarede  Løjt- 
nanten bare:  Jeg  har  aldrig  hørt,  at  man  siger 
General  Alexander  eller  General  Cæsar.« 

>Der  hører  du  nu  selv,  Amanda,  lyste  det 
af  Hansen:  »hvem  siger:  General  Cæsar?  Og 
Kjøbmand  Hans  Henrik  Hansen,  født  da  og  død 
da,  det  er  jo  ingenting  det!  Nej,  jeg  skulde 
ikke  ønske  noget  bedre  end,  at  naar  jeg  er  død, 
de  vilde  sætte  op  et  sligt  Monument  over  mig 
borte  i  den  anden  Ende  af  Kirkegaarden  — 
bare:  Farvel  Hansen!« 

Amanda  syntes  dog  ikke  at  ville  føle  sig  over- 
bevist og  indvendte  særlig,  at  om  det  to  Gange 
skulde  hede:  Farvel  Hansen,  saa  blev  det  jo 
nødvendigt  alligevel  at  vide  hvilken  var  hvilken. 

Michelsen  lod  dem  disputere  om  dette, 
medens  de  alle  gik  derfra  og  skiltes  ved  den 
■øvre  Port.  Amanda,  som  med  sin  Moder  boede 
oppe  ved  Dammen,  skulde  nemlig  hjem,  og  de 
to  andre  gik  nedover  mod  Byen. 

De  gamle  Lindetrær  gjemte  atter  det  fredede 
Indelukke,  og  Taarepilen  græd  et  Par  Fnug  ned 
paa  Hansens  Minde.  Det  var  dens  Skyldighed 
som  den  af  Bven  bekostede  faste  Grædekone. 


Andet  Kapitel, 

hvori  Træerne  fremdeles    suser  løftende  Minder,    medens 
ærgjerrige  Tanker  vækkes. 


Redaktøren  og  Michelsen  befandt  sig  atter 
blandt  skyggefulde  Trær,  denne  Gang  dog  til 
Afvexling  under  en  stor  løvrig  Eg  lige  ved 
Kafépavillonen  i  »Hansens  Park«.  Badeanstaltens 
Bestyrelse  havde  nemlig  med  sikkert  Blik  lagt 
Pavillonen  her,  hvor  man  paa  engang  kunde 
lade  Sommerens  Badegjæster  svale  sig  i  Skyg- 
gen og  tillige  nyde  en  smukt  indrammet  Udsigt 
over  Fjorden,    en  Udsigt,    som  naturligvis  blev 


12 


dobbelt  tiltalende,  naar  man  styrkede  sin  Mod- 
tagelighed med  et  tyndskaaret  Smørbrød  og  en 
Smule  oplivende  Portvin.  I  Harmonien  mellem 
det  etniske,  det  æsthetiske  og  det  materielle 
beror  al  sjælelig  og  legemlig  Sundhed,  og  en 
saadan  er  det  jo  en  Badebestyrelse  skal  sørge  for. 

Det  ethiske  havde  man  forhaanden  i  den' 
mod  det  almene  Bedste  rettede  Borgerdyd,  der 
lød  som  en  sagte  Hvisken  i  de  testamenterede 
Træers  Sus  og  som  en  mild  Skovduft  fyldte  At- 
mosfæren og  indaandedes  med  hvert  Aandedrag 
af  Badegjæsterne;  desuden  stod  den  noteret  i 
Byens  og  Badestedets  Beskrivelse ,  som  for  en 
Krone  solgtes  til  lysthavende. 

Det  æsthetiske  havde  først  Naturen  selv 
sørget  for,  dertil  ogsaa  Gartneren,  som  havde 
pyntet  op  og  hugget  nogle  Trær  bort  for  Ud- 
sigtens Skyld;  men  fremfor  alt  skyldtes  det 
Badebestyrelsen,  hvis  Smag  i  Arrangementet  med 
Smaaborde  og  Havestole  kun  var  overtruffet  af 
den  lykkelige  Idé,  at  opføre  en  Pavillon  i  mau- 
risk Stil;  denne  dannede  med  indtrædende  mørke 
Aftener  Midtpunkt  og  Udgangspunkt  for  en  Be- 
lysning med  kulørte  Papirlamper,  der  kunde 
vække  Fantasien  og  lede  Tankerne  hen  paa  de 
gamle  Kalifers  orientalske  Nætter.  Ved  den 
første  Fest  af  denne  Art  havde  ogsaa  en  svensk 
Badegjæst  i  en  lyrisk  Skaaltale  døbt  Pavillonen 
med  Navnet   »Tiisen   og  en  Nat«,  hvad  der  var 


blevet  slaaet  fast  i  Byens  ovenomtalte  Beskrivelse. 
Sagfører  Petersen,  der  underligt  nok  var  bekjendt 
for  at  have  en  fæl  Mund,  skjønt  man  aldrig 
havde  hørt  den  udtale  andet  end  Ros  over  alt 
muligt,  han  havde  ogsaa  rost  Badebestyrelsen 
-for  den  lykkelige  mauriske  Idé,  som  han  sagde 
var  udsprungen  af  ren  Taknemlighed  mod  Mindet 
efter  afdøde  Hansen,  der  jo  trods  sin  Ungkarl- 
stand havde  havt  afgjort  orientalske  Tilbøjelig- 
heder. 

En  kyndig  Entreprenør,  der  for  ikke  at 
bryde  paa  den  orientalske  Stil  havde  engageret 
fire  skjønne  Kvinder  til  Hjælp  ved  Serveringen, 
havde  saa  paataget  sig  det  materielle,  og  det 
var  til  en  stille  Nydelse  heraf,  at  Michelsen  havde 
indbudt  Redaktør  Hansen. 

Det  var  da  igrunden  underligt,  mente 
Michelsen,  at  det  gamle  Skolekammeratskab 
ikke  havde  ledet  til  mere  Bekjendtskab  mellem 
dem  senere;  han  kunde  ikke  begribe,  hvad  det 
kom  af,  sagde  han,  skjønt  han  i  sit  stille  Sind 
ikke  dulgte  for  sig  selv,  at  han  jo  slet  ikke 
havde  havt  nogen  Grund  til  at  søge  Hansens 
Selskab  før.  En  Bogtrykkersvend,  hvad  skulde 
Michelsen  søgt  ham  for! 

Men  Hansen,  der  følte  sig  meget  smigret 
over  den  Forekommenhed,  Michelsen  viste  ham, 
indvendte,  at  den  Tid  han  var  Bogtrykkersvend 
havde  han  jo  ikke  været   saa    meget   ude,    nej, 


det  var  naturligt  nok,  at  de  ikke  havde  truffet 
hinanden  saa  ofte.  Men  nu  —  det  var  en  anden 
Sag,  nu  maatte  han  som  Redaktør  være  baade 
her  og  der.  Og  saa  spurgte  han  forsigtigt,  om 
ikke  Michelsen  vilde  skrive  i  Avisen  en  og  anden 
Gang,  naar  der  laa  ham  noget  paa  Hjerte. 

Nej ,  det  kunde  Michelsen  slet  ikke  tænke 
sig  Muligheden  af;  han  havde  aldrig  skrevet  en 
Linje  i  en  Avis,  og  dertil  skulde  der  jo  ogsaa 
et  særeget  Talent,  saadant  som  Hansens.  Han 
vilde  holde  sig  aldeles  fjern  fra  alt  Avisskriveri; 
det  maatte  han  strængt  holde  paa  for  sin  Stil- 
ings  Skyld  og  sine  Forretninger  og  sin  Om- 
gangskreds. 

Hansen  fortalte  da,  hvordan  det  var  gaaet 
til,  at  han  selv  var  blevet  baade  Redaktør  og 
Ejer  af  Avisen.  Først  havde  han  arbejdet  sig 
op  i  Thorkelsens  Trykkeri,  og  lidt  efter  lidt 
kom  han  saa  ind  i  Redaktionsforholdene.  I  hele 
det  sidste  Aar,  da  Thorkelsen  var  saa  sygelig, 
havde  han  besørget  næsten  hele  Redaktionen, 
saaledes  at  han  forelagde  Principalen  alt  til 
Gjennemsyn.  Først  havde  der  været  en  hel 
Del  at  rette  paa  og  forandre,  men  tilsidst  sagde 
Thorkelsen  som  oftest :  Det  er  bra.  Saa  døde 
Thorkelsen,  og  Hansen  kjøbte  af  Enken  Trykke- 
riet og  xA.visen. 

Det  kastede  ikke  videre  af  sig  endnu, 
sagde  Hansen,    han    havde  saa  store  Afdrag  at 

udrede,  for  han  havde  maattet  kjøbe  Huset  og- 
saa.  Hans  rige  Onkel,  Sælhundfangeren  Lunne- 
vig,  havde  ikke  villet  hjælpe  ham  med  mere 
end  fem  hundrede  Kroner,  den  gjerrige  Knarken, 
og  de  skulde  endda  betales  tilbage  med  fem- 
ogtyve Kroner  i  Maaneden;  nu  var  han  Gud- 
skelov snart  færdig  med  det.  Og  det  gik  godt 
fremad,  det  gjorde  det,  især  med  Avertisse- 
menterne, men  Abonnementet  kunde  jo  ikke 
være  stort,  naturligvis. 

»Der  er  ikke  noget  politisk  Liv  hernede,« 
sagde  Michelsen  med  et  Skuldertræk  og  i  den 
udenforstaaendes  ligegyldige  Tone,  »Pressen  kan 
jo  ikke  leve ,  uden  at  der  er  Liv  og  politiske 
Interesser  i  det  Samfund,  den  henvender  sig 
til.  Hernede  gaar  alt  sin  gamle  søvnige  Gang; 
alting  gaar  i  Arv,  som  Digteren  siger,  og  der 
er  ingen  som  tager  fat,  hvor  de  brede  Lag 
komrqer  med  sine  Længsler.  Det  er  ubegribeligt, 
naar  man  ser  hvorledes  Fremskridtsaanden  og 
den  politiske  Sans  er  vaagnet  overalt  omkring 
os,  ogsaa  her  i  Landet,  at  alt  skal  gaa  saa 
søvnigt  hernede.  I  Kommunen  har  nu  en  liden 
Kreds  styret,  saa  længe  jeg  kan  mindes,  og 
Konsul  Flock  ham  vælger  de  til  Storthingsmand 
den  ene  Gang  efter  den  anden  —  Konsul  Flock! 
Ja,  Gud  bevare  min  Mund,  jeg  blander  mig 
hverken  i  det  kommunale  eller  i  Politik  —  nej, 
Gudskelov,  det  behøver  jeg  da  ikke.      Men  sig 

mig  en  Ting,  Hansen,  har  du  aldrig  tænkt  paa 
selv  at  blive  Storthingsmand?« 

»Jeg!?«  Hansens  Øjne  blev  store  som  Tal- 
lerkener. »Hvordan  skulde  jeg  blive  Storthings- 
mand?   Aanej,  det  gaar  nok  ikke  for  sig.« 

»Nej,  naar  du  ikke  har  Lyst  saa!  Jaja,  jeg 
synes  nu  ikke,  Folket  kunde  faa  en  bedre 
Repræsentant  end  dig;  du  er  selv  et  Barn  af 
Folket,  og  du  har  arbejdet  dig  op  ved  dit 
Talent  —  jo,  jeg  siger  Talent,  fuldkommen 
ligesaa  meget  som  ved  din  Arbejdsomhed  og 
Ihærdighed.  Og  Evne  til  at  klargjøre  dig  Sa- 
gerne og  fremsætte  dine  Meninger  i  en  smuk 
Form,  det  ved  jeg  jo,  at  du  har.  Men  naar  du 
ikke  har  Lyst  saa ! « 

»Aa  —  vidste  jeg,  at  Folket  havde  Længsel 
efter  en  af  sine,«  sagde  Hansen,  og  om  det 
troede,  jeg  kunde  bære  dets  Sag  frem,  saa 
vilde  det  jo  være  en  Pligt  at  lyde  Kaldelsen. 
Men  jeg  undrer,  om  der  er  nogen  Trang « 

»Trang?  Jo  du  snakker!  Men  den  kan 
ikke  faa  Luft,  det  er  Sagen.  Ligger  der  ikke 
i  Tiden  en  Længsel  efter  at  arbejde  de  aande- 
lige  Kræfter  frem,  som  ulmer  i  Folkedybet? 
Spørg  alle  de  smaa  stemmeberettigede  her  i 
Byen,  hvem  de  helst  vil  have  paa  Thinget, 
enten  en  som  forstaar  deres  Længsler  og  fatter 
deres  Krav  eller  —  Konsul  Flock.  Men  de  har 
ingen  Leder,    ser  du,  ingen  Organisation.      Det 


har  de  andre,  og  derfor  driver  de  sine  igjennem, 
og  den  enkelte,  som  kanske  vilde  have  det 
anderledes,  tør  ikke  stille  sig  alene  i  Opposition; 
han  vilde  vove  det ,  naar  alle  Meningsfællerne 
var  med.  Men  alt  dette  er  nu  forresten  mig 
aldeles  ligegyldigt,  og  jeg  beder  dig  udtrykkeligt 
lægge  Mærke  til,  at  jeg  hverken  vil  raade  dig 
til  det  ene  eller  det  andet.  Jeg  stiller  mig  aldeles 
udenfor.  Det  var  bare  saadan  en  Tanke,  som 
løb  igjennem  Hovedet  paa  mig.  Er  det  ikke 
Smed  Gravesen,  som  er  Formand  i  Arbejder- 
samfundet? Spørg  ham,  skal  du  faa  høre,  hvad 
Folket  mener. 

Hvis  det  muligvis  havde  været  Michelsens 
Mening  at  iværksætte  en  Tankeoverførelse,  saa 
var  det  visselig  skeet  uden  nogen  saakaldet 
Tankelæserkunst,  og  Hansen  vilde  da  heller 
ikke  vide  af  nogen  Tankelæsning,  hvorfor  han 
saa  ligegyldigt  som  muligt  ytrede,  at  der  kunde 
ikke  blive  Tale  om  noget  saadant;  han  havde 
andet  at  gjøre,  han.  Og  han  angrede,  at  han  i 
den  første  Overraskelse  havde  ladet  sig  und- 
slippe de  Ord  om  »en  Pligt  at  følge  Kaldelsenc 
Nej  da,  han  vilde  nok  ikke  tænke  paa  sligt, 
sagde  han. 

Men  hans  Sind  var  uroligt. 

Medens  de  fortsatte  Samtalen  om  lige- 
gyldigere Ting,  lagde  Michelsen  Mærke  til,  at 
Hansen  af  og  til  svarede  en  Smule  adspredt. 

De  havde  tændt  sine  Cigarer,  og  medens 
Hansen  lænede  sig  tilbage  paa  Stolen  og  syntes 
at  have  faaet  en  særdeles  Interesse  for  de  lette 
Skyers  Flugt  over  Træernes  Kroner,  som  ihær- 
digt susede  Borgerdyd  henover  hans  Hoved  og 
fortalte  ham,  at  han  saa  at  sige  sad  paa  hellig 
Grund ,  blæste  han  selv  Røgskyer  ud  i  Luften, 
hvilke  han  hver  Gang  ledsagede  med  et  Sæt  af 
store  Tanker. 

Havde  han  ikke  allerede  havt  en  Smule 
Følelse  af,  at  Pressen  er  en  Magt?  Yar  der  ikke 
skeet  en  stor  Forandring  i  Folks  Opførsel  mod 
ham,  siden  han  og  Avisen  var  blevet  et?  Og 
hvorfor  skulde  ikke  denne  stigende  Agtelse  og 
Hensynsfuldhed  —  —  Storthingsmand  Hansen; 
der  var  baade  Klang  og  Magt  i  dette ! 

Og  i  denne  Stund  var  det  først  rigtig 
gaaet  op  for  ham,  hvilket  stort  Arbejdsfelt  der 
i  Virkeligheden  kunde  siges  at  ligge  for  her  i 
Byen.  Her  var  Muligheder,  store,  lokkende 
Muligheder.  Og  hvilken  skjøn  Opgave!  Alt 
hvad  der  havde  dæmret  i  ham  som  smaa  Enkelt- 
krav, det  samlede  sig  nu  i  en  eneste  stor 
Tanke :  Folkets  Frigjørelse  til  Selvbestemmelse 
og  Sejr  over  de  magthavende  —  ogsaa  her  i 
Badebyen,  og  ved  ham ! 

Da  de  gik  derfra  talende  om  Udsigterne 
for.  Badesaisonen,  sagde  Michelsen  pludselig: 
»Det  er  sandt,  Hansen,  bryd  dig  ikke  om  dette, 

jeg  sagde  om  Politiken,  og  jeg  vil  ikke  paa 
nogen  Maade,  at  du  nævner  mit  Navn  i  nogen 
saadan  Forbindelse.  Hører  du  det?  Jeg  vil 
sgu  leve  i  Fred,  ser  du,  og  det  bør  saamæn 
du  ogsaa,  naar  jeg  tænker  ret  over.  Det  kan 
være  tryggest  at  sidde  paa  sin  egen  Tue,  selv 
om  det  gaar  lidt  skjævt  til  rundtomkring  en. 
Det  er  nu  min  Mening.  ■ 

»Ja  naturligvis,«  sagde  Hansen.  »Forresten 
er  det  ingen  Sag  for  dig,  men  jeg,  som  er  en 
Offentlighedens  Mand,  jeg  maa  jo  tage  Hensyn 
til  Opinionen,  ser  du.  Jeg  skulde  gjerne  se,  jeg 
kunde  holde  mig  selv  saa  aldeles  udenfor  alting, 
som  du,  men  jeg  er  jo  engang  kommen  opi  det.« 

»Javist,  men  bare  lad  mig  være  udenfor! 
Ellers  tør  jeg  jo  ikke  vise  mig  sammen  med 
dig.«  Han  lo  venskabeligt  og  slog  Hansen 
spøgefuldt  med  den  elegante  Spadserestok. 


Tredje   Kapitel, 

hvori  Michelsen  udbringer  en  Skaal   for  Kvinden. 


Der  gaar  os  ganske  vist  paa  Gaden  en  Del 
Mennesker  forbi,  ved  hvem  vi  ikke  er  istand 
til  at  tænke  os  nogetsomhelst,  fordi  de  i  Virke- 
ligheden er  for  jævnt  intetsigende  til  at  vi  skulde 
kunne  forestille  os  noget  Intensitetens  Maximum 

i  deres  Livsafhaspling.  Men  der  er  ogsaa  en 
hel  Del,  hvem  vi  uvilkaarlig  maa  tænke  os  i  en 
given  Situation,  ofte  endog  paa  en  bestemt  Tid 
af  Døgnet,  hvis  vi  skal  træffe  dem,  naar  de 
egentlig  lever  i  Nydelsen  af  sit  Liv. 

Om  vi  ikke  værdiges  at  sysselsætte  os  med 
saa  lette  Opgaver  som  den  Sømand  eller  den 
Militær,  vi  møder,  saa  finder  vi  henne  paa  Hjør- 
net en  lang,  mager  Mand,  hvis  ejendommelige 
Glans  i  Ansigt  og  Øjne,  trætte  Ligegyldighed 
i  Gang  og  Holdning,  fortæller  os,  at  han  først 
lever  ved  Toddybordet  om  Aftenen  i  Kaféen. 
Har  vi  blot  engang  seet  ham  der,  og  vi  vil 
gjenkalde  os  Billedet  af  ham,  kan  vi  med  den 
bedste  Vilje  ikke  løsrive  dette  Billede  fra  Toddy- 
bordet. Der  er  andre,  som  vi  uvilkaarlig  tænker 
os  ved  Kontorpulten  om  Formiddagen,  ludende 
den  brilleprydede  Næse  dybt  ned  over  Papirerne; 
atter  andre,  som  vi  ikke  kan  undgaa  at  se 
med  Servietten  fæstet  oppe  ved  Halsen  og  sid- 
dende ved  Middagsbordet  med  Maven  gnissende 
mod  Bordkanten. 

Med  Michelsen  var  det  saa,  at  man  uvil- 
kaarligt  maatte  tænke  sig  ham  om  Morgenen, 
godt  udsovet  og  velbehagelig  tilsinds.  Man  saa 
ham  for  sig  med  nystrøgen  Skjorte,  moderne 
elegante  Buxer,  de  moderneste  smaa  Støvler  og 
den  allermoderneste  Sort  Buxesæler,  børstende 
Haaret  med  to  Børster  eller  kjæmmende  Skjæg- 


get  med  den  Skildpaddes  Skjægkam.  Og  dog 
intet  lapset;  tvertom  noget  solid,  praktisk.  Vi 
ser  ham  sidde  ved  Frokostbordet,  og  om  vi 
saa  aldrig  har  overrasket  ham  der,  ved  vi  allige- 
vel paa  en  Prik,  hvorledes  han  først  klemmer 
lidt  paa  Hvedebrødet,  inden  han  kløver  det,  og 
derefter  besigtiger  det  nøje,  inden  han  smører 
Smør  paa;  vi  ved,  at  der  ligger  to  blødkogte 
Æg  under  en  Serviet,  og  at  hans  Gaffel  snart 
griber  efter  et  eller  andet  koldt  stegt. 

Man  har  ogsaa-en  stærk  Anelse  om,  at  han 
just  paa  denne  Tid,  naar  han  meget  flygtigt 
har  seet  paa  Avisen,  med  Ro  og  Overlæg  skuer 
tilbage  og  fremad;  tilbage  paa,  hvad  der  har 
givet  Resultater  eller  Nydelse,  fremad  mod  nye 
Planer  og  Ønsker,  og  at  det  er  nu  han  faar 
sine  Idéer.  For  de  fleste  er  der  en  vis  Tid 
paa  Døgnet,  da  Idéerne  kommer,  og  Michelsen 
er  saa  lykkelig,  at  de  kommer  om  Morgenen, 
saa  de  kan  lutres  og  fæste  sig  i  Dagens  Løb, 
og  ikke  soves  bort    og  glemmes  eller  forviskes. 

Byens  Damer  havde  Michelsen  klart  for 
sig.  De  vidste,  at  der  ikke  var  nogetsomhelst 
sammensat  ved  hans  Karakter,  ingen  Uenig- 
heder mellem  hans  Hoved  og  Hjerte.  Og  om 
der  end  findes  Kvinder,  som  interesserer  sig  for 
en  Mands  Fortid,  kanske  just  naar  denne  har 
været  noget  vild  og  uregelmæssig,  saa  vil  dog 
de   fleste    ubetinget   interessere   sig  mest  for  en 

Mands  Fremtid  og  ikke  lægge  videre  Vægt  paa 
det  øvrige. 

Nu  var  man  aldeles  paa  det  klare  med,  at 
Michelsen  ogsaa  var  fuldstændig  paa  det  rene 
med  sig  selv.  Naar  han  engang  vilde  gifte  sig, 
saa  giftede  han  sig,  og  vilde  strax  sige  fra,  det 
var  afgjort.  Da  der  nu  findes  flere  giftefærdige 
Kvinder  end  Mænd,  noget  Byens  Damer  havde 
paa  en  Følelse  uden  at  behøve  at  spørge  Stati- 
stiken,  saa  holdt  man  sig  færdig  og  modtog 
ham  i  Selskabslivet  som  en  af  de  bedre  Ge- 
vinster, man  vel  kunde  bese  og  ønske  sig,  men 
som  det  var  faafængt  at  gribe  efter,  før  Træk- 
ningsdagen  kom.  Man  plagede  ham  altsaa 
ikke,  men  holdt  ham  gaaende  paa  Græs  indtil 
videre.  Det  lod  sig  saa  godt  gjøre,  især  da 
han  lange  Tider  var  fraværende  paa  Rejser. 

Idag  var  der  stor  Middag  hos  Kjøbmand 
Poulsen. 

Midt  i  Badesæsonen  —  det  var  noget 
usædvanligt.  Men  Sagen  var,  at  Poulsen  havde 
gjort  personligt  Bekjendtskab  med  en  dansk 
Kjøbmand,  som  han  af  og  til  havde  havt  For- 
retninger med;  denne  havde  atter  ført  ham 
sammen  med  en  forhenværende  islandsk  Em- 
bedsmand, og  gjennem  Islændingen  var  han  saa 
kommen  i  Berørelse  med  en  dansk  Justitsraad. 
Det  var  en  gemytlig  og  godmodig,  men  ogsaa 
en  fin  Mand  med  et  rødtoghvidt  Baand  i  Knap- 

hullet,  ligesaa  fin  som  baade  Konsul  Flock  og 
Amtmand  Wagel  og  Stedets  øvrige  Embeds- 
mænd. Islændingen  var  ogsaa  bra,  og  Kjøb- 
manden  var  vistnok  fra  en  mindre  dansk  By, 
men  han  var  Konsul  som  Flock,  og  ligesom 
denne  en  Hader  af  lange  Titler,  hvorfor  de  begge 
forsmaaede  at  benytte  det  lange  »Vicekonsul« 
istedenfor  det  raske   »Konsul«. 

Det  var  et  skjønt  og  velgjørende  Syn, 
Poulsen  havde  for  Øje,  da  han  udsendte  et  om- 
fattende Blik  for  at  se,  om  alle  Champagneglas 
var  fyldte.  Selv  sad  han  paa  den  ene  Lang- 
side af  det  store  Spisebord  med  Fru  Told- 
kassereren til  Borddame,  og  midt  imod  sig 
havde  han  Justitsraad  Wosemose,  som  havde 
Fru  Poulsen  tilbords.  Paa  en  Dag  som  denne 
var  det  en  dobbelt  tilfredsstillende  Bevidsthed  at 
vide  sig  i  Besiddelse  af  en  smuk,  endnu  slank  og 
ungdommelig  Hustru  med  tvende  ligesaa  smukke 
Døtre,  Islændingens  og  Konsulens  Borddamer, 
og  de  fremmede  Gjæster  syntes  ogsaa  at  være 
særdeles  optagne  i  livlig  Konversation. 

Selv  var  han  da  heller  ikke  saa  ilde,  mente 
han,  idet  han  med  et  Strøg  over  sit  lange, 
blonde,  bløde  Helskjæg  befølte  sin  fornemste 
Prydelse,  og  saa  udbragte  han  de  fremmede 
Gjæsters  Skaal. 

Saa  kort  afrundet  den  var,  jævnt  og  be- 
regnet  prunkløst   fremsagt,    indeholdt   den    dog 

for  de  mere  indviede  Summen  af  den  Livs- 
erfaring, denne  self-made  Mand  havde  høstet  i 
social  Henseende.  Han  betonede,  hvorledes 
den ,  der  fra  først  af  skal  tilkjæmpe  sig  sin 
Stilling  i  det  materielle,  maa  ofre  mange  af  sine 
Interesser,  undvære  mange  aandeligt  befrugtende 
Sysler,  som  derimod  i  de  gamle  Hjem,  hvor 
Barnet  og  Ynglingen  betrygget  bæres  fremad, 
leder  op  til  hvad  han  vilde  kalde  Samfundets 
aandelige  Højder,  til  Blomstringen  af  den  særlige 
Intelligents,  der  gaar  i  Spidsen  for  Nationen  i 
Stat  og  Kirke,  i  Videnskab  og  Kunst.  Men 
desto  større  Agtelse  og  Ærbødighed  nærede 
Mænd  som  han  for  de  virkelig  sande  og  ædle 
Repræsentanter  for  denne  Intelligentsens,  om 
han  saa  maatte  sige,  Adel ;  og  skjønt  han  altid 
i  det  offentlige  Liv  havde  kunnet  glæde  sig 
ved  sine  Medborgeres  fulde  Agtelse,  havde  det 
dog  altid  været  en  Trang  hos  ham  ogsaa  i  sit 
saa  kjære  Hjem  at  kunne  give  Udtryk  for  sin 
og  sines  Bevidsthed  om,  hvor  lidet  Rigdom  og 
Velfærd  havde  at  betyde,  naar  den  ikke  stillede 
sig  i  et  ærbødigt  om  end  til  en  vis  Grad  selv- 
stændigt Gjensidighedsforhold  til  Bærerne  af  de 
mere  ideelle  Interesser.  Og  især,  naar  hans 
Hus  havde  den  Ære  idag  at  se  saadanne  fra 
Brødrene  hinsides  o.  s.  v. 

Da    Skaalen    var    drukken,     nikkede    hans 
Kone  over   til  ham  med  et  bifaldende   Blik,  og 


efter  Justitsraadens  meget  smigrende  Svartale 
blev  der  en  ganske  usædvanlig  hjertelig  Skaaling 
med  Værtskabet.  Frøken  Holmsen  klemte 
Pincenez'en  fast  paa  den  skarpe  Næse  for  at 
kunne  rigtig  ryste  sine  afskaarne  Lokker  og 
nikke  med  fuld  Følelse.  Toldkassereren  raabte 
bredt  og  værdigt:  »Skaal,  mine  kjære  Venner!« 
Hans  lille,  magre  Hustru,  der  saa  ældre  ud  end 
hun  var,  og  som  laa  for  det  sentimentale,  lænede 
sig  ind  til  Poulsens  Arm  og  sagde  i  en  sød  Tone : 
»For  Kjærlighedens  og  Troskabens  Hjem! 

Sagfører  Petersen  indlod  sig  med  den  noget 
æsthetiske  Justitsraad,  og  til  dennes  store  For- 
nøjelse, i  en  Diskussion  om,  hvorvidt  man 
burde  reformere  hele  vort  Metaforsystem.  Blandt 
andet  forfægtede  han  med  megen  Spøgefuldhed 
og  adskillige  lumske  Sideblik,  hvorledes  den 
store  Digter  vistnok  havde  Ret,  naar  han  stil- 
lede Arbejderen  og  Kvinden  op  paa  Samfundets 
Højder,  da  det  jo  er  paa  Højderne,  at  man 
faar  Stene  for  Brød  og  befinder  sig  i  den  aller- 
højeste Vindighed,  medens  de  fede  Marker  og 
de  gode  Embeder  befinder  sig  dybt  nede  i 
Dalene.  Da  Justitsraaden  indvendte,  at  Billedet 
jo  egentlig  havde  Hensyn  til  det  løftede,  fri 
Overblik,  erklærede  Petersen  sig  som  sæd- 
vanligt fuldstændig  enig  med  ham;  han  mod- 
sagde aldrig.  Arbejderen  og  Kvinden  havde 
jo  just  dette  fri,  hurtige  og  uhindrede  Overblik 

over  selv  de  vanskeligste  og  mest  indviklede 
Samfundsspørgsmaal,  som  for  os  andre  der  nede 
i  Yirkelighedsdalen  frembyder  saa  mange  uover- 
vindelige Hindringer. 

Sagførerens  ironiske  Tone,  der  voldte 
Justitsraaden  saa  megen  Munterhed,  virkede 
uheldigvis  aldeles  modsat  paa  Frøken  Holmsen, 
især  da  Michelsen,  som  havde  hende  tilbords, 
underfundigt  blæste  til  Ilden. 

Hun  var  Byens  eneste  virkelige  Blaastrømpe, 
allerede  et  smukt  Stykke  inde  i  Pergaments- 
alderen.  Vistnok  havde  hun  i  sin  Tid  flere 
Gange  været  halvt  forlovet  paa  den  bekjendte 
Maade,  at  hun  vilde  men  han  ikke;  nu  var  hun 
dog  kommen  over  disse  Svaghedsprøvelser  og 
var  modnet  til  Bevidsthed  om  Kvindens  sande 
Opgave,  der  for  hende  bestod  i  at  hævde 
Kvindens  Ligestilling  og  Rettigheder,  oversætte 
Feuilletoner  i  Hansens  Avis  samt  skrive  Digte 
ved  Solnedgang  om  Sommeren  og  ved  Lampe- 
skin om  Vinteren.  Mest  yndet  i  Byen  var  hendes 
Digt  »Den  visnede  Rose«,  skrevet  da  Rektorens 
lille  syvaarige  Datter  døde,  og  trykt  i  Avisen. 
Byens  Spillefrøken  havde  sat  en  meget  passende 
og  rørende  Musik  til,  og  havde  lykkelig  truffet 
Stemningen  baade  i  de  første  Linjer:  »O  lille 
Rose,  som  i  Vintrens  Kuld  henvisnet  lægges  i 
den  frosne  Muld«,  og  ikke  mindre  i  de  smukke 
Linjer,  der  sluttede  hvert  Vers:   »Ej  nogen  Torn 

skal  Mindet  saare,  din  Duft  vil  bo  i  Savnets 
stille  Taare«. 

For  en  opmærksom  Iagttager  som  Michelsen 
var  det  klart,  at  der  efter  Poulsens  Tale  var 
kommet  noget  ligesom  krigersk  i  Luften.  Det 
var  ikke  udsagt,  men  for  Byens  Børn  tydelig 
Antydning  af,  at  der  jo  i  dette  lille  Samfund 
ogsaa  rørte  sig  sociale  Spørgsmaal  om  de  »bedste« 
og  de  »næstbedste  ,  og  det  gamle  -  og  det  »nye«. 
Poulsen  havde  sine  sociale  Misundelser,  som 
flere  af  de  andre  tildels  delte  og  følte. 

Da  nu  Sagføreren  saa  kraftigt  blæste  i 
Krigstrompeten,  benyttede  Michelsen  Anlednin- 
gen til  at  egge  Frøken  Holmsen  en  Smule;  han 
kjendte  hendes  elskværdige  Gemyt,  naar  nogen 
vovede  at  tale  letsindigt  om  Kvindesagen. 

»Hvorfor  saa  han  netop  hen  paa  Dem,  da 
han  gav  Finter  til  Kvindesagen?«  spurgte  han 
i  en  saa  uskyldig  Tone  som  muligt. 

»Jasaa,«  sagde  Frøkenen;  man  kunde  tyde- 
lig se,  at  hun  rejste  Fjær  og  pludrede  sig  op. 
»Saa  han  paa  mig;  ja,  han  maa  ikke  tro,  at 
Kvindesagen  falder  for  den  første  bedste  Spydig- 
hed fra  en  grætten  Pebersvend.« 

Og  saa  begyndte  hun  under  stigende  Hid- 
sighed et  Anfald  paa  Sagføreren,  der  paa  sin 
sædvanlige  Maade  mildt  og  indrømmende  svarede, 
at  det  var  jo  netop,  hvad  han  hele  Tiden  havde 
sagt,    at    Kvinderne    just    havde    dette    samme 

raske,  overlegne  Blik  paa  de  vanskelige  Sam- 
fundsspørgsmaals  Løsning  som  Arbejderne  og 
andre,  der  ikke  var  hildede  i  historisk  Lærdom  og 
samfundspolitiske  Betænkeligheder  og  moralske 
Traditioner;  at  han  som  Ungkarl  jo  ikke  kunde 
have  det  mindste  imod,  at  Kvinderne  emanci- 
perede sig  og  ikke  af  Mændene  krævede  Ægte- 
skab og  Forsørgelse;  endelig  erklærede  han,  at 
han  var  ude  af  Stand  til  at  begribe,  hvorfor  de 
andre  lo  og  Frøkenen  blev  alt  ivrigere  og 
ivrigere,  skjønt  han  jo  selv  uafbrudt  sluttede 
sig  til  hende  i  den  fuldstændigste  Enighed. 

Frøken  Holmsen  kogte,  og  hendes  Ansigt 
havde  allerede  antaget  saa  meget  af  en  Hum- 
mers Kulør,  som  det  gjenstridige  Pergament 
paa  hendes  Pande  og  Kinder  tillod.  Hun  er- 
klærede, at  hun  ikke  kunde  forstaa,  at  de  lo  af 
Sagførerens  mislykkede  Ironi,  samt  at  med  ham 
kunde  intet  fornuftigt  Menneske  disputere,  hvor- 
til Sagføreren  mere  slagfærdigt  end  galant  svarede, 
at  jo  ingen  anden  end  Frøkenen  havde  disputeret 
med  ham,  hvis  dette  overhovedet  kunde  kaldes 
en  Disput. 

Den  Mine,  hvormed  Frøkenen  rystede  Haaret 
tilbage  til  Nakken  og  lænede  sig  stolt  og  taus 
tilbage  paa  Stolen,  truede  halvvejs  med  at  for- 
dærve Stemningen,  da  Michelsen  reddede  Situa- 
tionen ved  at  udbringe  Kvindens  Skaal 

Behændigt  knyttede   han    den  først  til  Dis- 

puten  mellem  Sagføreren  og  Frøkenen,  for  saa 
desto  yndefuldere  at  kunne  slaa  dette  hen  og 
vinde  sit  eget  Maal.  Det  var  den  gamle  Historie, 
sagde  han,  som  her  gjentog  sig,  blot  fordi  en- 
hver Sag  kunde  ses  fra  to  Sider.  Han  behøvede 
vist  ikke  her  særlig  at  betone,  hvorledes  Kvin- 
dens Opgave  var  en  dobbelt.  Den  dybe  Be- 
tydning, hun  gjennem  sin  Gjerning  i  Hjemmet 
som  Hustru  og  Moder  havde  for  den  enkelte 
som  for  det  hele  Samfund,  var  naturligvis  det 
grundlæggende,  men  hendes  Betydning  for  Sam- 
fundet strakte  sig  dog  langt  udenfor  Hjemmets 
Grænser.  Det  var  hendes  store  Hjertelag,  hendes 
rige,  umiddelbare  Modtagelighed  for  alt  skjønt 
og  sandt,  der  gav  hende  et  Mod  til  med  Sand- 
hedens Sværd  at  kløve  alle  smaalige  Betænke- 
ligheder og  tilvante  Fordomme,  et  Mod  og  et 
Skarpblik,  der  blev  af  den  mest  afgjørende 
Betydning  for  de  store  Sandheders  Sejr.  Hvor- 
helst  nye  Bestræbelser  kjæmpede  med  gamle 
Vaner  og  Synsmaader,  saa  man  Kvinden  med 
den  hende  egne  Takt  altid  finde  det  rette,  altid 
vove  for  det  sande,  altid  hindre  Overdrivelserne. 
Vi  vidste,  hvilken  Indflydelse  hun  i  Hjem  og 
Selskabsliv  øvede  paa  os  alle,  paa  vore  Til- 
bøjeligheder, paa  vor  Overbevisning;  dette  var 
i  Virkeligheden  Udgangspunktet  for  Samfundets 
berettigede  Fremgang.  Derfor  blev,  ogsaa  i  et 
lidet  Samfund   som   det,    de   her   befandt  sig  i, 


30 

Kvindens  Virksomhed  for  Idéerne  af  saa  over- 
ordentlig Betydning,  og  han  vidste,  at  dette 
Steds  oplyste  og  hjertevarme  Kvinder  ikke  stod 
tilbage  for  nogen,  men  at  de,  sin  Opgave  be- 
vidst, vilde  —  ja,  han  turde  nok  vove  at  sige 
det  —  være  som  Ledestjerner  for  Mændene, 
hvor  det  gjaldt  om  med  Mod  og  Handlekraft  at 
kjæmpe  for  alt  sandt,  skjønt  og  fremgangsrigt. 

Det  vilde  være  forgjæves  at  forsøge  paa  en 
Beskrivelse  af  al  den  Solglans,  der  under  denne 
Tale  spredte  sig  over  alle  Ansigter,  undtagen 
Sagførerens.  Han  mumlede  nogle  Ord  om 
»Samfundsstøtter«  og  saa  grætten  ud,  medens 
baade  Justitsraaden  og  Islændingen  og  Konsulen 
og  selve  Toldkassereren  leverede  forbausende 
Variationer  af  glade  Smil.  Fru  Poulsen ,  til 
hvem  Michelsen  ved  en  behændig  Vending  havde 
adresseret  Skaalen,  syntes  dobbelt  smuk  og 
statelig,  da  hun  med  fuldendt  Værdighed  lod 
sit  Ansigt  straale  i  taknemlig  Glæde  og  bevæget 
ytrede:  »Tak,  tak,  det  var  en  nydelig  Skaal!« 
Baade  Frøken  Constance  og  Frøken  Alma  bøjede 
sig  frem  og  nikkede  ivrigt,  medens  Toldkas- 
sererens Frue  sendte  et  Blik  paa  skraa  hen  til 
sin  Mand  og  spurgte:  »Naa,  faar  jeg  saa  Ret?« 
hvortil  Toldkassereren  blot  svarede  med  en  bred, 
godmodig  Latter. 

Men  Frøken  Holmsen  lagde  sin  Haand  paa 
Michelsens    Arm,    sit    Hoved    i    en    følelsesfuld 


Bøjning  hen  mod  ham,  hvorefter  hun  løftede 
sit  Blik  og  ytrede  blødt  dæmpet  men  vægtigt: 
»Ja,  De  forstaar  os!«  Derefter  satte  hun  Pin- 
cenez'en  paa,  rettede  sig  stramt  op  og  borede 
et  foragtfuldt  Blik  dybt  ind  i  Retning  af  den 
Kavitet,  hvor  Sagførerens  Hjerte  vilde  været, 
om  han  havde  havt  noget. 

Det  var  ikke  ganske  frit  for,  at  en  grusom 
og  krænkende  Tanke  truede  med  at  snige  sig 
ind  i  Michelsens  Bevidsthed.  Skulde  hans  Ord 
have  vakt  ungdommeligt  ømme  Følelser  tillive 
hos   Frøkenen?     Der  var   noget   i   Blikket   og  i 

Tonen Naa,  saa  meget  desto  bedre,  hvis 

saa  var.     Det  kunde  aldrig  skade. 

Man  rejste  sig  fra  Bordet  i  en  fuldstændig 
gjenoplivet  Stemning  og  samledes  paa  Verandaen 
for  at  drikke  Kaffe. 

Sagføreren  slog  sig  sammen  med  Toldkas- 
serer Brun,  som  følte,  at  her  var  noget  paa 
Bane,  som  kunde  kræve  en  bestemt  Menings- 
udtalelse,  og  saadanne  vilde  han  helst  holde 
sig  fjern  fra.  De  tog  sig  en  liden  Spadsertur 
rundt  Anlæggene  i  Haven  —  for  at  faa  røre  lidt 
paa  sig,  sagde  de  —  og  medens  de  ivrigt 
dampede  paa  sine  Cigarer,  oprullede  Sagføreren 
til  Toldkassererens  store  Forbauselse  og  For- 
nøjelse de  mest  forførende  Billeder  af  den  Lyk- 
salighedstilstand, der  vilde  opstaa,  naar  »Michel- 
sens Kvindeprogram«  blev  til  Virkelighed.    Hvil- 

ken  idylliskFred  kunde  ikke  Mandfolkene  hengive 
sig  til,  sagde  han,  naar  Kvinderne  fik  Idéerne 
og  Fremskridtet  i  Entreprise  —  og  saa  fort  det 
kom  til  at  gaa! 

Men  oppe  paa  Verandaen  var  for  Øjeblikket 
Michelsen  Helten.  Vistnok  gjorde  Fru  Poulsen 
fortræffeligt  Honneurs  ligeoverfor  de  tre  frem- 
mede, og  Poulsen  havde  helt  og  holdent  slaaet 
sig  ned  hos  dem,  men  Badets  Anliggender, 
som  de  herhenne  havde  taget  for  sig,  var  et 
snart  udtømt  Emne,  og  da  Damerne  uafladelig 
droges  hen  mod  den  anden  Ende  af  Verandaen, 
hvor  Michelsen  sad  indviklet  i  en  ivrig  Kvinde- 
samtale med  Frøken  Holmsen  og  Husets  tvende 
Døtre,  dryppede  den  ene  efter  den  anden  bort 
fra  de  fremmedes  Bord,  indtil  ogsaa  Justitsraaden 
og  Islændingen  overlod  til  Poulsen  og  hans 
Forretningsven,  den  danske  Konsul,  der  ikke 
syntes  at  have  noget  opklaret  Blik  for  Kvinde-' 
sagens  Betydning,  at  afhandle  mere  materielle 
Sager. 

Det  var  egentlig  Fru  Poulsen  med  sin  sær- 
egne Evne  til  at  være  overalt,  som  havde  dannet 
den  forbindende  Ledning,  der  drog  alt  over  til 
den  Michelsenske  Side,  hvor  hun  igrunden  gjerne 
vilde  være  med  i  Diskussionen. 

Om  nogen  rigtig  tilbunds  havde  forstaaet 
hinanden  idag,  saa  var  det  Fru  Poulsen  og 
Michelsen.     De   var   begge  i  Besiddelse  af  den 

Takt  og  Kløgt,  som  lader  Stemning  og  Antyd- 
ning være  det  afgjørende,  men  sparer  de  fæst- 
nende Ord,  indtil  de  saadan  lidt  efter  lidt  af 
sig  selv  glider  frem  af  den  sikre  Forstaaelse, 
der  ikke  giver  Mulighed  for  nogen  Forhastelse 
eller  Mistydning.  Men  da  de  stod  der  sammen 
ved  Kaffebordet  og  hun  skjænkede  ham  en  ny 
Kop  i  med  den  mest  forbindtlige  Yærtindemine, 
var  det  dem  begge  klart,  at  de  fra  nu  af  kunde 
arbejde  sammen  mod  et  fælles  Maal,  der  krævede 
manges  forenede  Kræfter. 

Konversationen  omkring  dem  viste  dem, 
hvorledes  det  udkastede  Frø  allerede  begyndte 
at  voxe,  og  Michelsen  havde  ikke  behøvet  mere 
end  det  fine  Smil  og  det  halvdækkede  Blik, 
hvormed  hun  i  en  noget  afdæmpet  Tone  sagde: 
»De  har  virkelig  sat  Liv  i  Damerne  idag.  Herr 
Michelsen.« 

»Men  hvad  siger  De,  Fru  Poulsen,«  hen- 
vendte Frøken  Holmsen  til  hende,  idet  hun 
traadte  halvt  bort  fra  Justitsraaden  som  for  at 
knytte  Samtalen  videre  hen,  »Fru  Brun  mener, 
at  den  nye  Litteratur  er  saa  farlig,  at  man 
egentlig  burde  forbyde  den.« 

»Det  har  jeg  slet  ikke  sagt,«  svarede  Told- 
kassererens Frue  med  en  noget  fornærmet  Mine, 
men  aabenbart  lidt  ængstelig  for  maaske  at 
komme  til  at  staa  alene  med  en  altfor  kon- 
servativ  Mening.      Hun   omgikkes   ogsaa    endel 

hos  Byens  øverste  ledende  Familjer  og  havde  i 
Virkeligheden  sagt  noget,  der  havde  en  mis- 
tænkelig Lighed  med  Frøken  Holmsens  Gjen- 
givelse  deraf.  »Nej,  hvad  jeg  sagde,  var  bare, 
at  der  findes  meget  i  den  nyere  Litteratur, 
som  ikke  er  bra  at  læse,  ialfald  for  de  unge.« 
Og  saa  sendte  hun  Frøkenen  et  hastigt,  for- 
tørnet Blik -for  derefter  at  skue  ned  i  den  Kaffe, 
hun  netop  skulde  til  at  rore  om  i. 

»Da  er  det  muligt,  jeg  er  enig  med  Fru 
Brun,-  sagde  Fru  Poulsen  roligt,  »jeg  tror,  man 
maa  vælge  med  Kritik  —  — « 

■»Selvfølgelig!«   faldt  Justitsraaden  ind. 

»Netop  det  jeg  mener,«  skyndte  Fru  Brun 
sig  at  tilføje. 

Men  saa  har  det  jo  været  til  alle  Tider,« 
vedblev  Fru  Poulsen.  >og  jeg  synes,  der  kom- 
mer adskilligt  sandt  frem  i  den  nye  Litteratur; 
saa  meget  at  tænke  over,  som  kunde  rettes  paa 
i  vort  Samfund  —jeg  mener  saa  megen  Ulighed 
og  saadant  noget,  som  ikke  netop  behøvede 
at  være  —  —  men  jeg  udtrykker  mig  kanske 
ikke  saa  klart  som  jeg  vilde  —  sig  os  Deres 
Mening,  Herr  Michelsen  —  og  Justitsraaden,« 
lagde  hun  til,  for  ikke  at  stille  denne  i  anden 
Række. 

Ja,  hvad  mener  De,  sagde  Frøken  Holmsen 
mildt. 

Der  udspandt  sig  nu  en  Samtale  mellem  de 

to  Herrer,  hvori  disse  i  fuld  Enighed  udvexlede 
sine  Meninger,  at  det  kunde  jo  ikke  nytte  at 
ville  unddrage  sig  Tidens  Strømninger,  og  at 
det  hele  slet  ikke  var  saa  farligt,  som  man 
vilde  gjøre  det  til.  Samfundet  vilde  blive  for- 
benet, hvis  man  altid  skulde  slaa  sig  til  Ro 
med  det  engang  givne;  det  gjaldt  bare  at  bruge 
sund  Fornuft  og  ikke  vende  op  og  ned  paa 
Verden,  fordi  der  kunde  trænges  friske  Kræfter 
og  rettes  paa  en  hel  Del.  Hvad  det  fremfor 
alt  kom  an  paa,  var  at  give  Albuerum  for  Per- 
sonligheden —  »Ja,  Personligheden,«  sukkede 
Frøken  Holmsen  —  »og  ikke  glemme  Individets 
Ret  for  maaske  noget  forældede  og  indsnævrende 
Love  og  Sædvaner.« 

»Men  Religionen!«  indvendte  Fru  Brun 
spagfærdigt. 

»I  al  Respekt,«   sagde  Michelsen. 

»Ubetinget!«   tilføjede  Justitsraaden. 

»Overhovedet  maa  jeg  stærkt  betone,«  sagde 
Michelsen  henvendt  til  Fru  Brun,  »at  naar  jeg 
paa  en  Maade  forsvarer  det  nye,  saa  forsvarer 
jeg  ingenlunde  Overdrivelserne,  og  det  er  jo 
desuden  langt  imellem  at  gjøre  sig  tilgode, 
hvad  Litteraturen  kan  berige  vor  Aand  med, 
og  saa  at  ville  forkaste  det  gode  gamle  — 
Gudbevares !  —  man  kan  jo  have  sin  Religion 
og  sine  politiske  Meninger,  om  man  ogsaa  ikke 
vil  lade  sig  fortørke,  men,  om  jeg  saa  maa  sige, 

forfriskes  af  nye  Tankers  Morgenregn.  Lad  os 
endelig  ikke  være  revolutionære;  ikke  sandt, 
Herr  Justitsraad  r 

»Ih,  Gud  sig  bevare,«  sagde  denne,  »nej, 
lad  os  endelig  være  fri.« 

»Ja,  det  var  just  det,  jeg  fremfor  alt  vilde 
have  lagt  Vægten  paa,«  sagde  Fru  Poulsen 
med  et  Blik  hen  paa  Michelsen,  »vi  Kvinder 
bør  ialfald  blot  reformere,  ikke  revolutionere,  og 
jeg  er  vis  paa,  det  er  det  Frøken  Holmsen 
mener  ogsaa  —   — « 

»Naturligvis  —  hvor  kan  nogen  tro  — « 
skyndte  denne  sig  lidt  forbløffet  at  fælde  ind. 

» —  —  saa  det  lader  til,  at  Fru  Brun  og 
vi  alligevel  bliver  enige,  naar  det  kommer  til 
Stykket.  Ikke  sandt,  der  er  dog  en  hel  Del, 
som  kunde  være  anderledes?« 

>J°>  Je£  er  fuldkommen  enig  med  Dem, 
og  det  vil  jeg  nok  være  med  paa,  svarede 
Fru  Brun  glad  over  paa  engang  at  være  taget 
saa  meget  Hensyn  til  og  tillige  reddet  fra  at 
staa  alene  med  Meninger,  som  vistnok  var 
gjængse  i  de  hidtil  ledende  Familjer,  men  som 
hun  nu  ikke  længer  stolede  paa  var  assurerede 
blandt  Majoriteten.  Og  naar  man  ikke  angreb 
Religionen  og  Monarkiet  og  saadant  noget,  saa 
kunde  der  jo  siges  en  hel  Del  om  Sagen. 

Men    der    falder    mig    noget    ind,«    sagde 
Fru  Poulsen.     »Her  hos  os  har  vi  jo  et  ganske 

stort  og  bekvemt  Lokale;  hvad  siger  Dere  nu, 
om  vi  for  Exempel  hver  Thorsdag  -kunde  træffes 
her  —  aldeles  tvangfrit  naturligvis.  Jeg  synes 
dette  er  Emner,  som  burde  interessere  i  hele 
vor  Omgangskreds,  og  der  er  saa  meget  andet, 
man  kan  tale  om.  »Herr  og  Fru  Poulsen  mod- 
tager hver  Thorsdag  Aften  Kl.  7«,  sagde  hun 
med  et  Smil  og  nejede,  »det  klinger  da  vel 
ikke  for  storartet?  Ja,  for  der  bliver  ikke  andet 
end  et  Smørbrød  og  The. 

Det  var  en  udmærket  Idé,  mente  alle,  og 
Poulsen  skyndte  sig  at  give  sin  fulde  Tilslut- 
ning; han  anede,  at  hans  Hustru  her  havde 
grebet  det  gunstige  Øjeblik  til  saadan  ganske 
apropos   at   skaffe    deres  Hus  en  vis  Betydning. 


Fjerde  Kapitel, 

hvori    Redaktør  Hansen   stilles   mellem    le  pour  et  le  contre. 


Redaktør  Hansen  gik  ganske  mekanisk  sin 
Vej  frem  mellem  de  smaa  Træhuse  oppe  ved 
»Dammen«.  Han  svingede  ind  ved  den  store 
Kringle  paa  Hjørnet  af  det  gule  Hus,  uden  saa 
meget  som  at  kaste  et  Blik  paa  de  smaa,  blege 
Kringler  indenfor  den  noget  taagede  Vindues- 
rude,  og  uden  noget  Spor  af  bevidst  Overlæg 
førtes    han    af   sine    Ben    tversover   Gaden    der, 

hvor  det  opstikkende  Fjeld  skulde  undgaas  til 
Gavn  for  Støvlesaalerne.  Om  han  midt  paa 
Natten  havde  rejst  sig  som  Søvngjænger,  kunde 
han  ikke  mere  viljeløst  og  regelmæssigt  have 
svævet  omkring  det  næste  Hjørne  med  den  ud- 
springende Trætrappe,  for  umiddelbart  efter  at 
glide  ind  i  næste  Huses  Port  og  lægge  Haanden 
paa  Dørklinken  til  den  lave  Dør,  som  her  i 
Halvmørket  kunde  være  ganske  forræderisk  med 
sine  to  slidte  og  vaklende  Trin,  hvor  den 
fremmede  besøgende  ellers  forsigtigt  maatte  føle 
sig  for  med  Foden. 

Hans  Tanker  var  altfor  koncentrerede  i  en 
bestemt,  fjern  Retning  til  at  kunne  ofre  mere 
end  de  rent  uvilkaarlige  Vanesmuler  paa  noget 
saadant  som  Gaderne,  han  gik  i,  og  heldigvis 
var  der  ikke  siden  sidst  sat  op  noget  faretruende 
Kjøbmandsskilt  eller  gravet  nogen  lumsk  Grav, 
der  muligens  ellers  paa  en  ubehagelig  Maade 
kunde  vakt  ham  af  hans  Grublerier. 

Saa  fraværende  var  han  langt  borte  i  denne 
Drømmeverden,  at  han  først  blev  yderst  for- 
bauset  ved  indenfor  Døren  at  høre  livlig  Snak- 
ken ligesom  af  Selskab,  og  han  maatte  ligefrem 
stanse  og  tænke  sig  om,  før  han  erindrede,  at 
han  kom  som  buden  Gjæst,  og  at  hans  til- 
kommende Svigermoder,  Madam  Andersen,  idag 
fejrede  sit  Sølvbryllup,  som  hun  kaldte  det. 

Rigtignok   var   hendes   Mand   død   for  idag 

netop  syv  Aar  to  Maaneder  og  elleve  Dage 
siden,  men  paa  Hansens  Forestillinger  om  det 
noget  uegentlige  i  under  saadanne  Omstændig- 
heder at  holde  Sølvbryllup,  som  jo  skulde  være 
en  Glædesfest  mellem  de  levende  og  ikke  et 
Gravøl  over  den  døde,  var  Madamen  blevet 
halvt  fornærmet  og  svarede,  at  hun  maatte  vel 
bedst  vide,  at  det  var  femogtyve  Aar  siden 
hendes  Bryllup,  og  at  hun  havde  været  en 
lykkelig  Kone,  og  at  hendes  Datter  var  født  i 
et  ærligt  og  rigtigt  Ægteskab,  saa  hun  maatte 
vel  have  Lov  til  at  fejre  sit  Sølvbryllup,  om 
ogsaa  hendes  Mand  var  forhindret  fra  at  fejre 
sit,  hvilket  dog  ikke  var  saa  ganske  sikkert, 
for  rigtignok  havde  han  drukket  endel,  men  en 
snil  Mand  havde  han  altid  været,  saa  det  var 
ingen  Tvivl  om,  at  han  var  ligesaa  salig  som 
alle  de  rige  og  fornemme,  som  altid  holdt 
Sølvbryllup. 

Hansen  rystede  altsaa  nu  det  overflødigste 
af  sin  Tankerigdom  af  sig  og  gik  ind. 

Selskabet  var  ikke  stort,  men  det  var  ud- 
valgt, og  det  holdt  sig  foreløbig  her  ude  i 
Kjøkkenet,  der  vistnok  ikke  havde  meget  Dags- 
lys, men  hvor  de  kunde  være  nærmere  ved 
den  paa  Ilden  staaende  KafTekjedel,  af  hvis 
yndede  Indhold  man  nu  just  sad  og  styrkede 
sig  ved  Kjøkkenbordet,  paa  hvilket  Dagens 
Fetsstemning   repræsenteredes   af  den   kun    ved 

højtidelige  Anledninger  benyttede  og  til  de  blaa 
Kopper  svarende  Sukkerskaal,  der  idag  fremviste 
et  toppet  Forraad  af  kogt  brunt  Sukker,  hugget 
i  Beter;  samt  af  den  lakerede  Brødbakke,  hvori 
der  befandt  sig  endel  af  de  ovenomtalte  blege 
Kringler. 

Stemningen  var  allerede  løftet,  Madam 
Andersen  stod,  just  som  Hansen  traadte  ind, 
med  Kobberkjedelen,  som  hun  forsigtigt  holdt 
med  en  om  Haven  viklet  blaa  Klud  for  Hedens 
Skyld,  idet  hun  skjænkede  langsomt  i  Kopperne. 
I  Dagens  Anledning  var  hun  klædt  i  den  nye, 
brune  Værkens  Kjole  og  havde  et  aldeles  ny- 
strøget, spettet  Tørklæde  paa  Hovedet,  saa  hun 
saa  rigtig  søndagsgentil  ud.  Hendes  to  Ung- 
domsveninder, der  ligesom  hun  selv  havde  seet 
noget  bedre  Dage,  sad  gemytligt  og  momsede 
paa  hver  sin  Kringle.  Skjortesømmersken  Jomfru 
Pettersen  var  trods  sine  femti  Aar  jomfrueligt 
barhovedet  og  klædt  i  en  blaa  Kjole  med  For- 
klæde, medens  Ligpyntersken  Madam  Sakwitz 
nu  som  altid  var  iført  en  sorgfuld  Dragt,  be- 
staaende  af  sort  Kjole,  sortoghvidt  Forklæde 
samt  en  hvid  Tyliskappe,  som  passede  fortræffe- 
ligt til  hendes  graalige  Haar  og  hendes  magre, 
skarpe,  sorgbetyngede  Ansigt,  hvis  Smil  hos 
Beskueren  maatte  vække  Gravtanker,  og  hvis 
Latter  medførte  en  Uhygge  som  af  et  med 
stikkende  øjne  forsynet  Dødninghoved. 

Dette  er  ganske  hyggeligt,  tænkte  Hansen 
ved  sig  selv,  da  han  traadte  ind  i  Kjøkkenet, 
hvor  det  sparsomme  Dagslys  fra  Vinduet  brød 
sig  med  den  rødlige  Lysning  fra  Skorstenen. 
Der  var  noget  koseligt  æventyragtigt  ved  alle 
Figurer  og  Gjenstande  derinde;  i  Krogene  var 
det  næsten  dunkelt  og  mystisk,  da  Dagen  og 
Skorstensilden  havde  nok  at  gjøre  med  at  slaas 
om  Vældet  ude  paa  Gulvet,  saa  de  ikke  fik  Tid 
at  smutte  ind  noget  andet  Sted. 

Men  ved  Kjøkkenbænken  foran  Vinduet  stod 
Amanda  med  omhyggeligt  opbrettede  Ærmer 
og  et  stort,  hvidt  Helforklæde  og  vaskede  nogle 
Par  Handsker.  Hun  vendte  sig  om  og  nikkede 
»Goddag  ,  da  Hansen  kom,  men  slap  ikke  sit 
Arbejde. 

»Jøsses,  kan  du  ikke  være  fri  idag  engang,« 
sagde  Hansen  og  klappede  hende  om  Livet,  hvor- 
efter hun  oplyste  ham  om,  at  hun  aldrig  narrede, 
naar  hun  lovede  sikkert,  og  at  dette  havde  hun 
lovet  færdigt  til  imorgen  Formiddag,  for  Hand- 
skerne  skulde  bruges  ved  en  stor  Middag. 

Jajaja,«  sagde  Ligpyntersken,  da  Hansen 
kom  hen  og  tog  de  gamle  i  Haanden,  medens 
Madam  Andersen  fandt  frem  et  Par  Kopper; 
»aa  ja,  aa  ja,  de  rige  kan  nok  holde  fine  Mid- 
dager og  proppe  i  sig  alt  det,  som  godt  er  — 
ja  Gudbevars,  vi  har  det  da  noksaa  godt  her 
vi  sidder,  det  maa  jeg  da  sige,  Madam  Andersen 

—  men  de  kan  nu  æde  og  drikke  sig  rent  for- 
dærvet, saa  kommer  det  nok  den  Dag,  da  jeg 
skal  pynte  dem  ligevel;  det  koster  ikke  braadt 
saa  meget  som  en  stor  Middag,  aa  nej,  nej, 
saa  vel  er  det  ikke.« 

»Herregud,  sagde  Madam  Andersen,  som 
netop  havde  skjænket  i  Hansens  Kop  og  nu 
omhyggeligt  skjøv  Sukkerkoppen  og  Kringlerne 
hen  til  ham;  »Herregud,  vi  skal  alle  dø,  det 
sagde  salig  Andersen  altid.  Ja,  det  hjalp  ikke 
alt  det,  jeg  sagde  ham  imod,  for  saa  sagde 
han,  at  jeg  kunde  vel  ikke  negte,  vi  skulde 
dø  engang  allesammen,  og  det  kunde  jeg  jo 
ikke.  Ja,  og  saa  døde  han  da,  som  sagt  var. c 
Her  blev  hun  overvældet  af  Erindringer  og 
Rørelse  og  tørkede  sine  Taarer  bort  med  For- 
klædet. »Havde  han  ikke  døet,  saa  havde  han 
siddet  her  nu,  og  det  var  ingenting,  han  var 
saa  glad  i  som  en  god  Kop  Kaffe. 

Ligpyntersken  saa  bort  paa  Skjortesømmer- 
sken  og  Skjortesømmersken  saa  bort  paa  Lig- 
pyntersken. Begges  Blik  udtrykte  i  stum  men 
malende  Tydelighed:   »End  Brændevin  da!« 

»Ja,  vi  faar  være  glade,  naar  vi  har  Kaffeen, 
vi,«  sagde  Skjortesømmersken  og  sukkede  med 
tydelig  Beregning  paa  at  vække  dyb  Beklagelse. 
»Havde  vi  det,  den  Middagen  koster  imorgen, 
og    vi    delte    det    mellem    os    i    tre    Dele,    saa 

tænker  jeg,    vi   havde   baade  Mad  og  Kaffe    et 
halvt  Aar  af  det.« 

»Du  kan  sandelig  gjerne  sige  et  helt,«  sagde 
Ligpyntersken ,  »og  de  kan  jo  ikke  faa  et  Lig 
skikkeligt  i  Jorden,  uden  de  skal  fylde  Graven 
med  Blomster,  om  det  saa  er  midt  paa  Vinteren. 
En  kunde  gjerne  føde  hele  Fattighuset,  og 
»Dammen«  med,  bare  med  det  de  Blomsterne 
koster.  Men  pyt  i  mig,  san;  om  jeg  skulde 
forlange  en  Krone  mere  for  Pyntningen,  ja  da 
sku'  Dere  høre;«  og  dermed  bed  hun  højst  in- 
digneret det  halve  af  en  Kringle. 

Tror  du  kanske  ikke,  de  pruter,  naar  en 
fattig  Stakker  som  jeg  skal  sy  et  Dusin  Skjorter 
for  dem?  Haahaa!  Og  saa  vanskelige  de  er. 
Prøve  og  sy  om ,  og  sy  om  og  prøve ;  og  saa 
skal  en  sidde  hele  Natten  og  blive  baade  daar- 
lig  i  Øjnene  og  syg  paa  Kroppen.  Ja,  jeg  har 
nu  siddet  slig  siden  jeg  var  treogtyve  Aar,  og 
ikke  er  jeg  blevet  rigere  for  det.  Nej,  havde 
jeg  bare  alle  de  Skjorter,  jeg  har  syet  i  min 
Tid,  saa  skulde  jeg  ikke  sy  et  Sting  mere.« 
Skjortesømmersken  saa  længselsfuldt  hen  for  sig, 
ligesom  hun  vilde  overskue  den  hele  Længde, 
som  denne  Skjorterække  kunde  udgjøre. 

»Ja,  du  siger  noget,«  svarede  Ligpynter- 
sken, »ja,  og  bare  jeg  havde  alle  de  Lig,  jeg 
har  pyntet,  Jøsses  bevares!«  Hun  slog  sig  be- 
gejstret paa  Knæerne. 

Madam  Andersen,  der  formodentlig  syntes, 
at  de  to  andre  nu  længe  nok  havde  behersket 
Konversationen,  og  at  hun  selv  gjerne  kunde  faa 
et  Ord  med,  tillod  sig  at  spørge,  hvad  hun 
vilde  gjøre  med  alle  de  Ligene,  og  da  Lig- 
pyntersken  svarede,  at  dem  vilde  hun  natur- 
ligvis pynte,  sagde  Madam  Andersen  yderligere, 
at  det  vilde  da  blive  en  artig  Samling  pyntede 
Lig,  og  Gud  maatte  vide  hvad  de  skulde  gjøre 
af  dem  allesammen.  Dette  bragte  Ligpynter- 
sken  til  at  erklære,  at  det  var  nok  blevet  Skik 
og  Brug  nu,  at  de  skulde  gjøre  Gjøn  med 
baade  Prester  og  Gravere  og  Ligpyntersker  og 
alle  Vorherres  Tjenere  her  paa  Jorden,  men  kanske 
Madam  Andersens  Mand  var  kommet  upyntet 
i  Jorden,  og  at  det  var  det,  som  grov  hende 
saa  o.  s.  v.  Hvortil  Madam  Andersen  med  for- 
nyet Rørelse  og  rigeligt  Taarevæld  ytrede,  at 
hun  kunde  baade  Salmer  og  Evangelier,  og 
kanske  hun  var  mere  Vorherres  Tjener  paa 
Jorden  end  Ligpyntersken ,  for  hun  havde  selv 
pyntet  sin  Mands  Lig  og  det  af  Kjærlighed  og 
ikke  for  Penge,  og  hun  vilde  inderlig  ønske,  at 
Mandens  Lig  laa  her  paa  Kjøkkenbordet  i  dette 
hellige  Øjeblik,  saa  de  allesammen  kunde  se, 
om  det  var  ordentlig  pyntet  eller  ikke. 

Amanda  var  just  i  dette  for  den  alminde- 
lige Fred  noget  kritiske  Øjeblik  blevet  færdig 
med    de    tre   Par   Handsker,    der   alle   hang    og 

ørede Udseende,  som  er  særeget  for  ethvert 
stakkers  Skind,  der  nys  er  reddet  fra  det  fug- 
tige. Da  der  ikke  i  Øjeblikket  var  nogen  Stol 
for  Haanden,  satte  hun  sig  ganske  roligt  hen 
paa  Hansens  Knæ,  hvorefter  hun  med  megen 
Ro  og  uden  Spor  af  Geschæftighed  gav  sig  til 
at  mægle  Fred,  noget,  hun  syntes  at  være  vant 
til,  og  som  hun  ogsaa,  tildels  heldig  under- 
støttet af  Hansen  og  Skjortesømmersken,  snart 
lykkedes  i,  hvorefter  de  alle  gik  ind  i  Stuen 
for  at  have  det  højtideligere. 

Hansen  betragtedes  selvfølgelig  i  denne 
Kreds  som  et  Orakel,  som  en  stor  Autoritet, 
især  i  alle  de  offentlige  Anliggender,  der  for- 
mentes at  være  rent  urimelige  og  til  Skade  for 
de  fattige ,  og  da  saa  lidt  udover  Aftenen  den 
afdøde  Andersens  fordums  Ven  og  Kammerat, 
Skomager  Kittelsen,  kom  for  at  deltage  i  Sølv- 
bryllupet,  faldt  det  af  sig  selv,  at  alle  Sluser 
aabnedes.  Medens  Skjortesømmersken,  Lig- 
pyntersken  og  Skomageren,  den  sidste  sekun- 
deret af  Skomagerenken,  nedlagde  kraftige  prak- 
tiske Indvendinger  mod  Verdens  Uretfærdighed, 
repræsenterede  Hansen  med  Overlegenhed  den 
overskuende  Almindelighed. 

»Det  skulde  være  rent  forbudt  at  tage 
Skotøj  fra  Udlandet,«  sagde  Skomageren. 

End  Skjorter  da!«  udbrød  Skjortesømmer- 
sken  indigneret. 

»Ja,  det  har  De  Ret  i,  Jomfru  Pettersen, « 
indrømmede  Skomageren,  det  skulde  være  sat 
Straf  for  at  sælge  sligt,  naar  det  findes  Folk 
her  hjemme,  som  kan  sy.  Jaja,  De  kan  vel 
snakke  bedst  med  om  det,  De,  Madam  Ander- 
sen, for  det  var  det,  som  ødelagde  Andersen, 
det  er  sikkert.« 

Madam  Andersen  fik  her  atter  et  Anfald 
af  Rørelse  og  forsikrede  grædende,  at  hun  havde 
ikke  havt  et  Par  Støvler,  som  passede  hendes 
Fødder,  siden  Andersen  døde;  for  det  var  siden- 
efter,  at  hun  havde  faaet  sine  Ilker  og  Lig- 
torne, som  plagede  hende,  naar  det  var  daar- 
ligt  Vejr,  saa  hun  knap  kunde  arbejde  det, 
hun  skulde. 

Kittelsen  tillod  sig  at  indvende,  at  han 
mente  nok,  han  selv  ogsaa  kunde  sy,  og  at 
Madam  Andersen  havde  da  aldrig  før  klaget 
over  hans  Arbejde,  hvilket  foranledigede  Madamen 
til  at  ytre,  at  han  kunde  være  bra  nok,  men 
han  havde  da  ikke  saadant  Geni  til  hendes 
Fødder,  som  hendes  afdøde  Mand  havde  havt, 
noget,  der  atter  ledede  til  en  Forsikring  fra 
Kitteisens  Side,  at  han  troede,  han  havde  saa 
godt  Geni  til  alle  Slags  Fødder,  som  nogen 
Skomager  i  hele  Norge,  men  det  fandtes  jo 
Fødder,  som  var  mere  lig  en  klungret  Fururod 

end  nogetsomhelst,  som  var  skabt  paa  et  men- 
neskeligt Væsen. 

Ligpyntersken  oplyste  i  den  Anledning,  at 
ingen  kunde  vel  bedre  end  hun  vide,  hvor 
mange  Slags  underlige  Skabeloner  det  fandtes 
paa  Folk,  og  med  alle  de  Lig,  hun  havde 
kjendt  i  sin  Tid,  vilde  hun  ikke  paatage  sig  at 
være  Skomager  for  nogen  Pris  i  Verden.  Det 
var  vanskeligt  nok  at  faa  pyntet  dem,  som  de 
var,  alligevel. 

Skjortesømmersken  mente,  at  alt  dette  var 
Smaating  mod  at  faa  en  Skjorte  til  at  sidde 
godt,  og  om  Folk  var  baade  rundryggede  og 
hulbrystede,  saa  skulde  Skjortebrystet  sidde  som 
et  blankt  Skjold  paa  dem;  men  det  kunde 
endda  saa  være,  bare  en  hk  ordentlig  betalt 
for  Arbejdet. 

Medens  nu  Madam  Andersen  og  Amanda 
lagde  den  sidste  Haand  paa  Aftensbordet,  sad 
Kittelsen  noget  mut  efter  det  Mistillidsvotum, 
som  Mad.  Andersens  Fødder  havde  tildelt  ham, 
hvorfor  Hansen  fandt  det  hensigtsmæssigt  at 
oplive  ham  lidt. 

Hovedsagen  er,«  sagde  han,  »at  vi  smaa 
tager  Sagen  i  vor  egen  Haand.  Ingen  ved 
bedre,  hvor  Skoen  trykker,  end  den,  som  har 
den  paa,  tillagde  han  med  en  fint  smigrende 
Hentydning,  der  dog  beklageligt  misforstodes 
af  Kittelsen,  særlig  da  Mad.  Andersen  faldt  ind 

med  et:  »Nej,  det  ved  Gud!',  saa  Skomageren 
fandt  sig  opfordret  til  at  oplyse,  at  en  god 
Skomager  kunde  se  udenpaa  en  Støvel,  om 
den  trykkede. 

»Det  er  jo  bare  et  Ordsprog,  som  De  ved,« 
skyndte  Hansen  sig  at  berolige  ham  med.  »Jeg 
mener,  at  de  smaa  og  fattige  ved  bedst,  hvad 
de  trænger  til,  og  derfor  er  det  urimeligt,  at 
de  store  skal  styre  med  alting  i  Regjering  og 
Storthing  og  Kommune.  De  har  det  jo  godt 
alligevel,  de,  men  det  er  vi  smaa,  som  trænger 
til  Reformer,  saa  jeg  synes,  vi  skulde  tage  ud 
vor  Ret.« 

Ja,  det  har  De  da  sandelig  Ret  i,«  sagde 
Kittelsen  med  Overbevisning,  »det  skulde  De 
skrive  om  i  Avisen.« 

»Det  kan  ikke  nytte  at  skrive,  før  en  ved, 
om  Folket  har  et  opladt  Blik  for  den  frisindede 
Sag,«  indvendte  Hansen.  »Vidste  jeg  saasandt, 
at  jeg  havde  Folket  bag  mig,  saa!  Men  De, 
Kittelsen,  De  skulde  i  Arbejdersamfundet  stille 
Forslag  om  et  Møde;  men  sig  ikke  noget  om, 
at  jeg  har  sagt  det,  for  saa  kan  jeg  komme  slig 
bagefter  og  støtte  Dem.« 

»Ja,  kanske  det,«  sagde  Kittelsen  i  glad 
Forhaabning  om  at  komme  til  at  pege  sig  lidt 
frem.  Han  syntes  nok  ogsaa,  det  var  hygge- 
ligst, at  han  havde  suget  det  af  sit  eget  Bryst. 

»Javist,«  tilføjede  Hansen  ;  »vi  kan  jo  snakke 
om   det  siden.« 

Og  saa  var  Bordet  færdig  dækket  og  en 
hyggelig  oplivet  Stemning  sikret.  Hansen  ud- 
bragte ved  det  første  Glas  01  Sølvbryllups- 
parrets Skaal  under  Beklagelse  af,  at  den  ene 
Ægtefælle  ved  en  for  tidlig  Død  var  forhindret 
fra  at  være  nærværende,  hvorefter  Kittelsen  talte 
for  den  afdøde  som  Kammerat  og  Ligpyntersken 
for  Madamen  som  trofast  Veninde. 

»Herregud  ja,«  lagde  hun  til,  da  der  be- 
hørig var  klinket  og  lykønsket  med  Madamen, 
»jeg  blev  nu  Enke  før  dig,  jeg,  saa  jeg  vidste 
hvad  det  vilde  sige;  og  saa  gode  Venner  som 
din  Mand  og  Olaves  var,«  sukkede  hun,  idet 
hun  forgjæves  søgte  at  faa  sit  Ansigt  i  Rørt- 
hedens  Folder.  Det  vilde  ikke  vide  af  andet 
end  sin  reglementerede  stive  Sorgfuldhed. 

»Tør  jeg  spørge,  hvad  Deres  Mand  var,« 
sagde  Hansen,  der  som  forholdsvis  nykommen 
i  Familjen  ikke  var  fuldt  inde  i  dens  For- 
historie. 

»Olaves  var  Ligrager,  da  jeg  traf  ham  først; 
men  siden  vi  flyttede  her  til  Byen,  slog  han 
sig  paa  Ligtorne  —  aaja,  aaja,  dem  er  der  nok 
af;  men  saa  døde  han  fra  mig,  jamen  gjorde 
han  det.  Aaja,  sligt  er  nok  sørgeligt,«  til- 
føjede   hun    med    en    trøstende  Hentydning    til 


Mad.  Andersen,  der  atter  gav  foruroligende  Tegn 
til  fremvældende  Rørelse. 

Maaske  for  at  bortlede  denne,  udbragte 
Skjortesømmersken  en  Skaal  for  de  forlovede, 
som  de  da  rigtig  ikke  burde  glemme,  naar 
der  var  Tale  om  Bryllups  og  Hansen  besvarede 
den  i  et  veltalende  Foredrag,  hvori  han  frem- 
hævede, at  om  slige  Smaafolk,  som  de  var, 
end  kunde  kalde  hele  sit  Liv  for  en  Striskjorte, 
saa  haard  og  grov  som  Jfr.  Pettersen  vel  aldrig 
havde  syet  nogen,  —  her  udbrød  Skomageren  : 
»Det  var  rigtig  grepa  sandt!«  —  saa  blomstrede 
dog  i 'deres  Hjem  Kjærlighedens  Rose  og  Tro- 
skabens Lilje  ved  Siden  af  Tarvelighedens  ikke 
prunkende  men  duftende  Reseda,  og  naar  de 
engang  skulde  lægges  i  Gravens  Muld  —  Madam 
Andersen  blev  her  overvældet  af  Hulken  — 
trængtes  der  ingenlunde  de  riges  dyrekjobte 
Blomsterflor,  thi  Kjærlighedens  uvisnelige  Blomst 
var  langt  bedre  end  den  kjøbte  Pragt.  Derfor 
vilde  han  takke  og  udbringe  en  Skaal  for  Husets 
Gjæster,  af  hvilke  Skomageren  og  Skjorte- 
sømmersken repræsenterede  Omsorgen  for  det 
levende,  Ligpyntersken  for  det  dode  Menneske. 
Fra  Vuggen  til  Graven  maatte  saaledes  vi  smaa 
træle  for  at  gjøre  de  rige  Livet  og  Døden  be- 
hagelig, men  ved  forenede  Kræfter  skulde  man 
rette  paa  dette  Forhold. 

Denne  Skaal  var  unegtelig  Aftenens  Glans- 


punkt,  og  da  Madam  Andersen  havde  sørget 
for  en  halv  Pot  Cognac  til  Toddy  for  Herrerne 
og  der  var  01  nok  til  Damerne,  blev  Stem- 
ningen stedse  livligere. 

Amanda  plejede  ikke  at  tale  meget,  men 
iaften  var  hun  usædvanlig-  faamælt.  Hun  mærkede, 
at  der  var  noget  paafærde  med  Hansen,  og  hun 
observerede  ham  nøje,  lagde  Mærke  til  hvert 
Ord,  som  faldt,  medens  hun  lod  de  andre  snakke 
i  Munden  paa  hverandre. 

Da  hun  havde  taget  af  Bordet,  benyttede 
hun  Anledningen  til  at  faa  ham  ud  i  Kjøkkenet. 
Hun  lukkede  Døren  til  Stuen,  og  da  alle  Stolene 
var  derinde ,  blev  de  staaende  ved  Kjøkken- 
bænken,  hvor  hun  først  ligesom  skulde  kjende 
paa  de  vaskede  Handsker;  formodentlig  famlede 
hun  efter,   hvorledes  hun  skulde  begynde. 

Men  saa  gik  hun  lige  paa  Sagen. 

Hun  kjendte  saa  godt  hans  letbevægelige 
Sind  og  hans  Hastighed  i  at  følge  Impulser, 
saa  hun  var  helt  urolig  for,  hvad  det  nu  kunde 
være,  som  sysselsatte  ham;  men  det  Ansigt, 
han  saa  ind  i,  udtrykte  kun  en  vis  sørgmodig 
Ro.  Han  tog  hende  om  Livet,  kyssede  hende 
og  spurgte,  hvad  der  fejlte  hende,  hun  saa  saa 
alvorlig  ud. 

Saa  kom  det  da  frem,  og  han  maatte  for- 
tælle om  sit  Møde  med  Michelsen  og  hvad 
denne  havde  sagt. 

»Du  er  da  vel  ikke  gal  og  tænker  paa 
sligt,«  sagde  hun,  »kan  du  tro,  det  skulde 
blive  andet  end  lejt  og  Spektakel  af  saadant 
noget.« 

Hansen  blev  næsten  fornærmet.  Han  syntes 
at  høre  i  hendes  Tone  noget  som,  at  han  ikke 
skulde  due  til  at  komme  paa  Thinget,  men 
saa  sagde  hun,  at  det  troede  hun  nok;  det  var 
bare  det,  at  han  vilde  faa  saa  mange  mod  sig, 
og  det  blev  bare  Strid  og  Elendighed. 

»Men  flere  for  mig,«  sagde  Hansen  tillids- 
fuldt. »Du  kan  da  vide,  at  naar  Folket  rejser 
sig,  saa  er  de  de  fleste.«  Og  saa  fortalte  han 
hende  om  andre  Byer,  hvor  Folket  havde  sejret 
og  kastet  de  gamle  overende. 

»Jeg  synes  ikke,  du  skulde  høre  paa  den 
Michelsen,«  sagde  hun  pludselig,  »jeg  kan  slet 
ikke  like  den  Fyren.  Der  er  noget,  som  lige- 
som ler  bagom  hvert  Ord,  han  siger;  nej,  en 
kan  ikke  faa  nogen  Tro  til  ham.  Hvad  Fordel 
skulde  han  have  af,  at  du  kom  frem?«  tillagde 
hun  med  en  Overbevisning,  der  slog  Hansen. 

Han  kunde  da  heller  ikke  oplyse  hende 
herom;  men  ytrede,  at  naar  Folket  tog  Sagen 
i  sin  egen  Haand,  saa  vidste  de  nok,  hvad  de 
skulde  gjøre,  og  da  kom  det  ikke  an  paa 
Michelsen.  Desuden  havde  han  jo  selv  Avisen, 
og  han  troede  forresten,  at  Michelsen  var  virkelig 
frisindet,    det  kunde  en  høre  paa  alt,  hvad  han 

sagde  om  Arbejdernes  Kaar.  Og  sikkert  var 
det,  at  han  havde  imod  de  gamle,  som  nu  sad 
og  kommanderede  alting. 

Hun  lagde  Armene  om  hans  Hals  og  blev 
staaende  saaledes,  idet  hun  saa  ham  fast  og 
roligt  ind  i  Øjnene.  »Holder  du  af  mig,«  sagde 
hun,  saa  lov  mig,  at  du  ikke  blander  dig  opi 
det  med  de  store  og  gjør  dig  Uvenner  med 
dem.  Tænk  saa  godt  vi  kan  faa  det,  naar.  du 
bare  blir  kvit  Gjælden  paa  Avisen,  og  nu  gaar 
det  jo  saa  godt  frem  med  den.  Vi  kan  jo  gifte 
os,  naar  det  skal  være,  og  jeg  skal  ikke  gjøre 
det  dyrere  for  dig,  det  ved  du  nok.  Hvad  be- 
høver du  at  bryde  dig  om,  hvem  som  steller 
med  dette,  ja,  jeg  ved  ikke  hvad  de  kalder 
det;  det  er  bedre  at  komme  sig  saa  smaat 
frem  og  have  det  sikkert. 

»Ja,  men  Avisen  er  jo  netop  for  sligt,« 
tillod  han  sig  at  indvende. 

»Du  har  jo  selv  sagt,  at  du  tager  ind 
baade  fra  den  ene  og  den  anden,-  sagde  hun, 
»og  derfor  er  de  jo  gode  Venner  med  dig  alle- 
sammen. Herregud,  er  det  ikke  bedre  at  have 
et  hyggeligt  Hjem  og  faa  sit  paa  det  tørre,  end 
at  ligge  opi  denne  Striden  og  Spektaklet.  Blir 
det  noget  sligt,  saa  ved  en  jo  aldrig,  hvem 
som  vinder,  og  det  er  de  rige  som  har  Pengene, 
det  er  da  sikkert,  og  med  Penge  kommer  en 
langt.« 

»Men  det  er  mange  af  de  rige,  som  vil 
være  med  ogsaa,«  sagde  Hansen;  »det  er  mange 
af  dem,  som  har  faaet  et  opladt  Øje  for  Folkets 
Sag. « 

»Nej,  nej,  Anton,«  sagde  hun  bønligt  ind- 
trængende, »du  er  altfor  ærlig  og  godtroende, 
og  saa  tænker  du  saa  meget  paa  de  andre; 
du  kunde  gjerne  tænke  lidt  paa  os  selv.« 

»Det  er  jo  mine  egne  Standsbrødre,  jeg  vil 
virke  for,«   indvendte  han  atter. 

»Aa,  de  gjør  saamæn  ingenting  for  dig,« 
sagde  hun;  »tror  du,  du  faar  nogen  Tak  af 
dem,  saa  tager  du  fejl.  Og  denne  Michelsen, 
tror  du,  han  agter  dig  som  en  af  sine,  fordi 
om  han  gaar  slig  og  fisler  for  dig;  aanej,  det 
er  nok  Avisen,  han  frir  til   og  ikke  dig.« 

»Ja,  Avisen,  det  er  en  Magt  —  der  siger 
du  det  jo  selv.'-. 

Hun  blev  ved  at  overtale,  han  at  gjøre 
Indvendinger,  og  de  blev  ikke  enige,  skjønt 
han  lovede  hende  at  være  forsigtig,  og  at  han 
ikke  skulde  gjøre  nogenting,  som  han  skjulte 
for  hende. 

I  Virkeligheden  var  han,  trods  sin  Paa- 
staaelighed,  bleven  noget  urolig  og  uvis  ved 
hendes  Modstand.  Hvad  der  havde  syntes  ham 
saa  ganske  let  og  naturligt,  begyndte  nu  at 
fremvise  Sider,   som  han  ikke  havde  agtet  paa. 


Det  var  imidlertid  blevet  Tid  at  afslutte 
Sølvbryllupsfesten,  og  som  gode  Kavallerer  fulgte 
Hansen  og  Skomageren  de  tvende  kvindelige 
Gjæster  til  deres  Port.  Skjortesømmersken  fik 
paa  Vejen  Anledning  til  at  paapege,  i  hvilke 
Huse  der  boede  Personer,  som  aldrig  kunde 
faa  en  Skjorte  til  at  sidde  rigtigt,  hvor  godt 
den  end  var  syet,  eller  Folk,  som  det  næsten 
ikke  var  muligt  at  faa  Betaling  hos,  skjønt  de 
havde  Raad  til  at  holde  store  Selskaber.  Sko- 
mageren vidste  i  sidstnævnte  Henseende  at  sup- 
plere Listen  med  et  Par  finere  Huse,  skjønt 
de  andre  nærede  en  skummel  Mistanke  om,  at 
han  ikke  havde  sine  Kunder  i  disse  Gader. 
Ligpyntersken  udtalte  sig  misbilligende  om  en 
Frue,  som  i  det  og  det  Hus  nu  havde  ligget 
syg  i  over  et  Aar  og  aldrig  vilde  dø,  saa  hun 
kunde  faa  pynte  hende,  hvorhos  hun  i  Alminde- 
lighed bebrejdede  Byens  Befolkning,  at  de  ikke 
var  flittige  nok  til  at  dø,  undtagen  i  de  fattige 
Klasser,  som  der  var  saa  lidet  at  tjene  paa. 

Femte  Kapitel, 

som  bringer  os  i  Berørelse  med  endel  af  Byens  paa  Laurbær 
sovende  og  endel  af  Byens  efter  Laurbær  stræbende  Individer. 


»Aurora  aabnede  sin  purpurfarved  Dør«, 
men  om  hun  maaske  selv  ifølge  den  gamle 
Jubeldigters  Forsikring  var  saa  overdaadig,  at 
hun  »aad  til  Frokost  Brød,  som  dyppet  var  i 
Smør«,  tør  man  med  Bestemthed  paastaa,  at 
dette  ikke  var  Tilfældet  med  de  ikke  mange 
af  Byens  Befolkning,  der  muligen  paa  denne 
Sommerdag  var  oppe  med  Solen,  og  som  slet 
ikke  vedkommer  dette  Kapitel,  da  saadanne 
Individer  og  Familjer,  der  har  unumererede 
Pladse  i  Samfundet  og  derfor  maa  passe  paa 
sin  Dag,  naar  Dørene  aabnes,  neppe  aspirerer 
til  Laurbær  endog  paa  sin  kolde  Makrel  endsige 
til  Hædersprydelse. 

Dermed  er  det  ingenlunde  vor  Mening  at 
ville  kaste  nogen  Skygge  paa  disse  muligvis 
saa  tidligt  vaagnende  Mennesker,  der  tvertimod 
maa  forudsættes  at  høre  til  den  hæderligste 
Vindskibeligheds  Klasse,  medens  uden  al  Tvivl 
den  Last,  Drukkenskab  og  Dovenskab,  der 
kunde  findes  i  Byen,  paa  denne  Tid  sov  Ret- 
færdighedens Søvn,  forsaavidt  nemlig,  som  jo 
den,  der  sover,  synder  ikke. 

Der  er  saa  alligevel  noget  uskyldigt  og 
rent  ved  en  saadan  aarle  Sommermorgen.  En 
nyfødt  Sol  i  Østen  gløder«,  heder  det  jo,  hvilket 
antyder,  at  den  gløder  med  den  nyfødtes  hele 
Barnefriskhed,  der  ikke  kjender  noget  til  de 
utallige  krydsende  og  komplicerede  Livsytringer, 
der  fremavles  af  den  hede,  drivende  Livsdag. 
De  skjære,  klare  Morgentoner  i  Landskabet  er 
saa  usammensatte  som  en  Barnesjæl,  og  selve 
den  støjende  Fuglekvidder  er  blot  en  livlig 
Konversation  ved  Morgentoilettet,  medens  ikke 
engang  de  flittige  Myrer  og  Bier  endnu  tænker 
paa  andet  end  Frokosten.  Skovens,  Luftens  og 
Vandets  morderiske  Kampe  for  Tilværelsen  for- 
beredes kun,  og  Menneskene  er  ikke  engang 
komne  saa  langt. 

Ialfald  varede  det  endnu  længe  efter  Sol- 
opgang, inden  der  viste  sig  Spor  af  Liv  nede 
ved  Badet,  hvor  dog  en  af  Hovedkurene  var  at 
være  »tidlig«.  Imidlertid  begyndte  ogsaa  her 
en  og  anden  søvnig  Pige  at  vise  sig  med  Bøtte, 
Skureklud  og  Skrub,  medens  andre  tog  Lemmer 
fra  Vinduer  eller  Kiosker  og  satte  Glas  frem  til 
Vaskning.  Gaardsgutter  trælede  med  Kurve  og 
Kasser,  hvori  man  paa  de  gule  Etiketter  kunde 
gjenkjende  Mineralvandflasker,  og  Badekonerne 
samlede  sig  gruppevis  paa  Verandaerne  ved 
Badehuset  for  med  Hænderne  plantede  fast  i 
Siden    paa    sine     robuste    Figurer    gjensidig    at 

skildre  hinanden  sine  respektive  ulykkelige  Bade- 
gjæster i  al  deres  Nøgenhed. 

Men  endnu  en  Time ,  og  den  blot  for- 
beredende Virksomhed  blev  til  Dagsværk.  I 
Yandkiosken  stod  allerede  paa  det  pletterede 
Bret  Marienbaderen  færdig  til  den  lange,  magre, 
grættent  udseende  Bureauchef  fra  Kristiania, 
der  altid  var  den  første.  Stundom  fem,  stundom 
ti  Minutter  senere  kom  vor  Yen  Islændingen, 
hvis  Barnemave  havde  vænnet  sig  til  islandsk 
Kost  og  først  i  de  senere  Aar  var  bleven 
svækket  af  de  danske  Kj  ød  gryders  kjøbenhavnske 
Middage. 

Og  saa  kom  lidt  efter  lidt  alle  de  magre 
Badegjæster,  thi  i  den  tidlige  Time  var  det 
kun  de  magre,  som  kom  ud  af  Sengen,  og 
først  længe  efter  viste  de  fede  sig  med  en  smi- 
lende Bevidsthed  om  at  være  heroisk     tidlige-. 

Kioskjomfruen  havde  fuld  Rede  paa  hver 
enkelt  af  dem,  og  hun  kunde  endog  paa  Slaget 
sige,  naar  der  var  Sandsynlighed  for,  at  de 
returnerede  fra  den  evindelige  Spadseretur  langs 
Strandvejen,  rundt  Lodsbjerget,  opad  Raael- 
bakken,  ind  i  Skoven,  forbi  Smedekilden,  over 
Kjærlighedsstien  og  ned  til  Badet  igjen.  Med 
en  Iagttagelsesevne,  som  kun  impressionistiske 
Malere  og  sysselløse  Badegjæster  er  i  Besiddelse 
af,  fandt  de  hver  Gang  en  ny  Udsigt,  et  nyt 
Krat-Interiør,    en   ny  Furustamme,    en   ny  Sky, 

en  ny  Solvirkning,  der  tvang  dem  til  at  stanse 
og  pege  med  Stokke  og  Parasoller,  uberegnet 
de  Gange,  da  en  ukjendt  Ko  viste  sig  i  en 
forskende  Frontstilling  midt  paa  Stien,  uden  at 
frembyde  sikre  Kjendetegn  paa,  om  den  var 
Ven  eller  Fiende,  indtil  den  afbrød  al  Frygt 
eller  Forhaabning  om  et  interessant  Æventyr 
ved  fejgt  at  vende  Halen  til  og  luske  ind  mellem 
Træerne. 

Det  var  dog  kun  de  egentlige  Badegjæster, 
der  især  til  en  Begyndelse,  før  de  var  kommet 
lidt  mere  ind  i  Forholdene,  hengav  sig  til  alle 
Slags  skarpsindige  og  følgerige  Betragtninger 
over,  hvorledes  Støvet  var  blæst  sammen  paa 
et  helt  andet  Sted  idag  end  igaar,  eller  over 
det  højst  spændende  og  interessante  Spørgs- 
maal  om,  hvorfra  mon  den  ovenomtalte  ukj endte 
Ko  kunde  skrive  sig,  eller  endnu  andre  lignende 
Problemer  af  stor  Betydning  for  Badelivets  fyl- 
dige Aandsindhold.  Byens  egne  Børn  tog  det 
paa  en  helt  anden  Maade.  De  deltog  som 
udenoms  Kurgjæster,  vistnok  en  og  anden  Gang 
paa  Grund  af  virkelige  Skrøbeligheder,  men  i 
de  allerfleste  Tilfælde  fordi  det  var  fashionabelt, 
og  det  faldt  dem  i  ethvert  Fald  ikke  ind  at 
afstrejfe  sig  Bekymringerne  for  »det  indre  Liv«, 
som  Frøken  Holmsen  kaldte  det,  i  Byens  Kredse 
eller  i  deres  eget  Hus,  ligesom  de  paa  ingen 
Maade    følte    sig    saa    trykkede    af   sine    egne 

legemlige  Skrøbeligheder  som  af  sin  Næstes 
aandelige  dito. 

Da  derfor  Konsulinde  Flock  med  Datter 
og  Fru  Poulsen  med  to  Døtre  mødte  hinanden 
paa  Kjærlighedsstien,  hilste  ceremonielt,  pas- 
serede og  skiltes,  var  det  naturligt,  at  de  ikke 
først  og  fremst  gjensidig  beundrede  hinandens 
henrivende  Virkning  som  Staffage  i  det  morgen- 
friske Landskab  og  grundet  derpaa  hensank  i 
romantiske  Stemninger.  De  tog  et  fast  realistisk 
Sigte  paa  hinanden,  og  det  er  ikke  udelukket 
fra  Mulighed,  at  de  endog  anvendte  en  vis  fra 
al  uskyldig  Umiddelbarhed  renset  Kritik,  prøvede 
alt  og  valgte  det  værste. 

»Det  er  mærkværdigt,  at  hun  tør  vise  sig 
med  voxne  Døtre,  saa  koket  som  hun  ellers 
er,«  sagde  Fru  Flock,  da  de  var  kommet  i  en 
passende  Afstand.  »Gud  ved,  hvad  der  skal 
blive  af  de  to  Piger,  om  de  skal  tage  Exempel 
af  sin  Moder.  Det  er  rent  naragtigt  at  se  en 
gammel  Kone  klæde  sig,  som  hun  var  sytten 
Aar,  bare  fordi  hun  har  holdt  sig  mager.«  Da 
Fru  Flock  havde  sagt  dette,  pustede  hun  vold- 
somt og  viftede  sig  med  Parasollen;  hun  var 
nemlig  selv  af  et  forbausende  Omfang,  en  Egen- 
skab, hun  ogsaa  ansaa  som  den  fornemste  mo- 
ralske Betingelse  for  at  være  en  værdig  Moder. 
Og  saa  rullede  hun  videre. 

Omtrent  samtidigt   ytrede  Fru  Poulsen,    at 

det  var  komisk  at  se  Fru  Flock  udfolde  en 
naragtig  og  tilgjort  Værdighed,  som  om  hun 
virkelig  var  Storthingspræsident,  noget,  der  hen- 
tydede til  en  af  Sagfører  Petersen  fældet  Ud- 
talelse om  de  konstitutionelle  Forhold  i  det 
Flockske  Hus,  hvor  vistnok  Flock  var  Stor- 
thingsmand  i  Huset,  men  Fruen  ubetinget  Stor- 
thingspræsident. 

»Laura  ser  ud  som  om  hun  ikke  kunde 
tænke  paa  andet  end,  at  hun  har  været  paa 
Slotsballerne  med  sin  Fader,«  sagde  Constance 
Poulsen,  »det  er  virkelig  snilt  af  hende,  at  hun 
hilser  igjen  paa  os  « 

»Hun  taler  jo  aldrig  om  andet  end  det,« 
sagde  Alma.  Og  derpaa  saa  hun  sig  om  for  at 
se,  om  ikke  Laura  saa  sig  om,  hvilket  denne 
ganske  rigtigt  just  i  dette  Øjeblik  gjorde. 

Laura  Flock  spurgte  sin  Moder,  om  hun 
havde  hørt  det,  som  Laura  havde  hørt  igaar 
aftes  af  en  Veninde,  som  havde  hørt  det  af 
Spillelærerinden,  Frøken  Bugge,  som  havde  hørt 
det  af  Frøken  Holmsen,  nemlig  at  Poulsens 
skulde  holde  »Salon«  og  begynde  med  The- 
vandsæsthetik  i  stort. 

»Det  manglede  bare,«  pustede  Fru  Flock, 
som  fandt  denne  Oplysning  altfor  vigtig  til  at 
kunne  afhandles  under  en  anstrængende  Marsch, 
hvorfor  hun  lod  sig  synke  blidt  ned  paa  den 
Bænk,  der  var  slaaet  op  mellem  to  Furuer  ved 

Stien.  Hun  fik  en  nøjagtig  Gjengivelse  af  alt, 
hvad  Laura  havde  hørt,  og  efter  den  velgjørende 
Hviletid,  som  dette  beredte  hende,  antog  hendes 
fyldige  Ansigt  et  spotsk  og  satirisk  Udtryk,  idet 
hun  ytrede,  at  det  lignede  saa  aldeles  Fru 
Poulsen  at  ville  pege  sig  frem,  men  hun  havde 
Lyst  til  at  se  paa  den,  der  vilde  give  en  halv 
Skilling  for  Fru  Poulsens  Mening  om  en  Bog. 
Herregud,  hun  kunde  være  meget  respektabel  i 
sit  Kjøkken,  og  det  blev  vel  ogsaa  Kjøkkenet, 
der  blev  det  mest  æsthetiske  ved  den  Affære, 
for  Herregud,  Fru  Poulsen  havde  da  ikke  havt 
noget  fint  dannet  Barndomshjem,  og  den  sande 
Vurdering  af  det  skjønne,  det  var  noget,  man 
maatte  have  faaet  med  Modermælken. 

Ja,  du  skulde  bare  vide,  hvad  de  læser,« 
sagde  Laura,  det  er  aldeles  uden  Kritik,  hvad 
somhelst  de  kommer  over  af  nyt;  de  fæleste 
Ting,  forsikrer  jeg  dig.« 

»Var  det  ikke  det,  jeg  sagde:  De  stakkels 
Piger,«  ytrede  Fru  Flock  medlidende,  »men 
de  gjør  sig  jo  bare  til  Nar  for  hele  Byen  med 
saadanne  storagtige  Indfald.  Tænk,  Salon  hos 
Poulsens  !« 

Fru  Poulsen  og  hendes  to  Døtre  var  imid- 
lertid komne  hjem  og  satte  sig  til  Frokost- 
bordet. Idag  paa  Formiddagen  skulde  hun  have 
en  liden  Prøve  i  det  smaa  paa,  hvorledes 
hendes   »Aftener«   kunde  komme  til  at  tage  sig 

ud,  og  Poulsen,  der  var  uhyre  forelsket  i  sin 
smukke  Hustru  og  som  var  bleven  en  Smule 
ængstelig  for,  om  hun  paa  dette  ham  aldeles 
fjærntliggende  Omraade  ogsaa  kunde  helt  fylde 
sin  Plads,  udtalte  sig  lidt  forbeholdent  og  spurgte, 
om  hun  virkelig  troede,  det  kunde  gavne  til 
noget;  om  det  ikke  var  lidt  farligt,  da  man  jo 
ikke  havde  befattet  sig  med  noget  saadant  her 
i  Byen  for,  og  lignende. 

Fru  Poulsen  smilede  og  saa  hen  i  Spejlet 
for  at  erfare,  om  den  nye  Oplægning  af  Haaret 
ogsaa  holdt  sig  godt,  noget  Poulsen  benyttede 
til  at  beundre  hendes  fine  Profil  og  livlige  Øjne, 
naar  hun  saaledes  rejste  Hovedet  lidt  og  vendte 
det  halvt  til  Side.  »Det  Hoved  sidder  saa  smukt 
paa  Halsen,«  havde  ogsaa  en  badende  Maler 
engang  sagt  til  ham. 

»Nu  som  vi  sidder  her  aldeles  mellem  os, 
kan  jeg  jo  sige  dig  min  Plan,«  sagde  hun  med 
den  rolige  Bestemthed,  som  han  kjendte  saa 
godt,  naar  hun  var  aldeles  sikker  i  sin  Sag. 
»Jeg  er  ikke  saa  helt  alene  om  den,«  vedblev 
hun,  jeg  har  talt  med  Michelsen  om  det,  og 
baade  Constance  og  Alma  har  havt  ganske 
gode  Idéer.  De  forstaar  ligesaa  godt  som  jeg, 
hvad  det  gjælder.« 

»Og  det  er  jo  at  gjøre  vort  Hus  til  et 
Slags  Midtpunkt,  har  du  jo  sagt,«  faldt  Poulsen 
ind. 

»Ja,  men  hvorledes  det  skal  gaa  for  sig  er 
jo  Hovedsagen.  Medens  Aarene  gaar,  bliver  vi 
gamle,  Anton,  og  jeg  synes,  vi  længe  nok  har 
fundet  os  i  at  blive  sat  i  anden  Række.  Det 
er  fordi  du  begyndte  i  Butik  istedenfor  at  sidde 
paa  en  Pappas  Kontor  og  fordi  jeg  har  været 
Guvernante  Kort  sagt,  vi  horer  jo  ikke  til 
Byens  »Familjerc,  som  de  kalder  det,  og  du 
kan  ikke  negte,  at  de  lader  os  mærke  det  i 
det  selskabelige,  selv  om  du  er  kommen  ind  i 
Formandskabet  og  saadant  noget.  Vi  er  bare 
saadan  halvt  med,  det  er  Sagen,  men  saapas 
Tag  har  vi  da  faaet,  at  vi  med  vore  Penge  og 
vort  Hus  kan  samle  alle  om  os,  som  føler  lige- 
som vi.  Ja,  det  vil  sige  de  bedste  af  dem;  og 
er  først  det  blevet  en  fast  Kreds,  som  faar 
nogen  Indflydelse  i  Byen,  saa  slutter  nok  endel 
af  de  gamle  sig  til  os  —  de,  som  holder  med 
de  stærkeste.  Michelsen  siger,  at  der  er  saa 
megen  Misfornøjelse  med,  at  Provstens  og  Rek- 
torens og  Flocks  og  deres  lille  Kreds  saadan 
af  gammel  Vane  skal  slaa  alting  under  sig. 
>Den  politiske  Opposition  gjør  sig  alt  stærkt 
gjældende  underhaanden ,«  sagde  han  igaar  til 
mig.  De  vil  have  Flock  kastet  som  Storthings- 
mand,   og  det  under  jeg  ham  da  godt.« 

»Ja,  men  hør,  ved  du  hvad  —  — «  afbrød 
Poulsen  ængsteligt. 

Nej,  vær  ikke  bange,  Far,«  sagde  Constance 


og  lo,  der  bliver  ikke  Tale  om  Politik  hos  os 
for  det  første  —  bare  Litteratur  og  Samfunds- 
spørgsmaal.« 

>■  Naturligvis,«  sagde  Fruen  og  kastede 
smilende  et  beundrende  Blik  paa  sit  udtrykte 
Billede.  »Familjerne  holder  paa  alt  det  gamle, 
og  naar  vi  skal  gjøre  Opposition,  saadan  i 
det  stille,  saa  holder  vi  paa  det  nye  —  ganske 
forsigtigt,  naturligvis,  ialfald  først;  der  er  jo 
desuden  virkelig  saa  meget  sandt  i  det;  der 
er  saa  meget,  som  virkelig  ikke  er  som  det 
skulde  være.  Men  Folk  maa  samles,  det  er 
Sagen.  Saa  længe  de  gaar  hver  for  sig,  tør  de 
ikke  være  sig  bekjendt,  at  de  er  misfornøjede, 
men  lad  dem  bare  komme  sammen,  saa  de 
ser,  det  er  mange  —  aa,  det  kan  gaa  fortere 
end  du  tror!« 

»Men  —  jaja  —  hm,  hm!«  sagde  Poulsen. 
Det  var  saa  nyt  for  ham. 

»Du  kan  være  ganske  tryg,  Far,«  sagde 
Alma,  »Michelsen  bliver  jo  med,  og  han  kjender 
til  alt  baade  inde  i  Kristiania  og  i  Udlandet. 
Han  har  meget  mere  Rede  paa  saadant  end 
baade  Flochs  og  de  andre.« 

»Og  han  har  sagt,  at  Tiden  er  mer  end 
moden  for  det,«  sagde  Constance,  »det  gjælder 
bare,  at  nogen  griber  den  Idé  at  samle  alle 
dem,  som  igrunden  ikke  gjerne  lader  sig  kom- 
mandere af  Familjerne.« 

»Det  er  det,  jeg  nu  gjør,«  tilføjede  Fruen, 
vdet  kommer  bare  an  paa  at  være  den  første, 
og  nu,  da  vi  har  Michelsen,  kan  vi  saa  godt 
gjøre  det.  Det  bliver  vort  Hus  og  vore 
Aftener,  som  er  Midtpunktet  for  det  hele.  Vi 
kan  gjerne  lade  de  andre  snakke,  og  kommer 
de  ude  i  Byen  med  nogen  Overdrivelser  og 
Kjedeligheder  —  jeg  er  slet  ikke  saa  sikker 
paa  Frøken  Holmsen  f.  Ex.  —  ja,  saa  behøver 
vi  ikke  at  være  ansvarlige  for  det.  Vi  kan  jo 
være  fornuftige  og  forsigtige,  vi!  Jeg  er  slet 
ikke  oplagt  til  nogen  Slags  Overdrivelse,  og 
jeg  tænker,  ikke  at  optræde  fiendtligt  mod 
nogensomhelst  i  hele  Byen,  det  ved  du  godt. 
Men  naar  det  er  kommet  saa  langt,  at  der 
bliver  en  virkelig  Opposition,  ja  —  saa  er  det 
ogsaa  vort  Hus,  som  samler  den.« 

»Og  vi  kan  nok  nu  i  Badetiden  finde  et 
eller  andet,  som  gjør  det  modernt,«  sagde  Con- 
stance, »Michelsen  har  saa  mange  Bekjendt- 
skaber.« 

Ja,  jeg  tror  ogsaa,  det  er  bedst  at  begynde 
nu  strax  i  Badetiden,  hvor  vi  har  alle  de 
fremmede,  som  kjeder  sig«,  sagde  Fruen. 
»Justitsraaden  kommer  da  ialfald,  og  der  bliver 
nok  flere.« 

Poulsen  var  let  at  berolige  —  han  nærede 
ligesaa  stor  Tillid  til  sin  Hustrus  Dømmekraft 
som    Beundring    for   hendes   smukke   Udseende 

—  og  udover  Formiddagen  samledes  da  i 
Fruens  Salon  hun  selv,  begge  Døtrene,  Michelsen, 
Frøken  Holmsen,  Spillefrøken  Bugge  og  Sprog- 
lærerinde Svendsen.  Poulsen  vilde  ikke  være 
med  og  behøvedes  heller  ikke.  Han  var  gaaet 
til  Kontoret. 

I  den  store,  elegante  Salon  var  der  ryddet 
af  Valnødbordet,  som  var  flyttet  lidt  nærmere 
Vinduet   og   Hjørnet    med    de  store  Bladplanter 

—  for  at  have  bedre  Lys,  sagde  Fruen,  men  i 
Virkeligheden  for  at  reservere  det  store  Sofa- 
bord til  en  liden  fin  Vinopdækning.  Og  rundt 
om  Bordet  var  alle  de  store  Lænestole  samlede, 
næsten  som  til  en  Højesteret  eller  parlamentarisk 
Komité. 

Frøken  Holmsen  forsvandt  i  sin  Stol  som 
et  Spædbarn  i  en  Dundyne,  men  inde  fra  Dybet 
glimtede  paa  en  ubestemmelig  Baggrund  frem 
to  blinkende  Øjenglas  som  Lanternerne  paa  en 
Dampbaad  ved  Nattetid,  spejdende,  advarende. 

Bedre  fyldte  Sproglærerinden  sin  Plads; 
hendes  noget  runde  Figur  kunde  aldrig  nogensinde 
her  paa  Jorden  tænkes  at  hensynke  i  Intethed,  og 
det  ligeledes  noget  ovalrundt  fremtrædende 
Ansigt,  der  fremhævedes  af  et  glat  tilbagestrøget 
halvblond  Haar,  udtrykte  paa  samme  Tid  en 
vis  drillende  Jovialitet  og  lykkelig  Selvfuld- 
kommenhed, udviklet  paa  Parisisk  Grund  og 
næret    af   fremskredne    Svnsmaader,     som     hun 

dog  med  adskillig  Verdensvane  lod  træde  mere 
eller  mindre  frem  og  stillede  mere  eller  mindre 
skarpt  ind  for  Øjet,  alt  efter  hvem  der  netop 
skulde  se. 

Spillefrøkenen  var  en  ligefrem  Modsæt- 
ning til  hende.  Her  var  alting  indadvendt, 
tilbagetrængt,  samlet,  alvorligt.  Var  den  anden 
temmelig  livlig  i  sine  Bevægelser  og  snaksom, 
saa  var  denne  langsom  og  faamælt,  og  naar 
man  saa  betragtede  den  hele,  særligt  ogsaa  ved 
en  vis  brunlig  Teint  noget  mørkt  lagte  Skikkelse, 
kunde  man  tage  hende  for  et  af  to,  enten  ivrigt 
religiøs  eller  fanatisk  modern  i  Anskuelser. 
Man  ymtede  forresten  ogsaa  om,  at  hun  tidligere 
havde  været  strængt  religiøs.  Hvis  man  imidlertid 
lagde  Mærke  til  Blikket  fra  de  mørke  Øjne  og 
til  visse  blødere  Træk  i  det  vistnok  ikke  længer 
unge  Ansigt,  kunde  man  tænke  sig  Muligheden 
af,  at  hun  ikke  udelukkende  følte  sig  som  et 
blot  aandeligt  Væsen. 

Saa  var  det  da  endelig  Michelsen,  som 
efter  nogle  opmærksomme  Ord  til  Husets  Frue 
og  til  dets  tvende  ens  sommerklædte  og  virkelig 
straalende  Døtre  tog  Plads  ved  Siden  af  Fruen, 
som  vilde  have  ham  ved  Haanden. 

»Inden  vi  begynder,«  sagde  Fru  Poulsen, 
*maa  jeg  forklare  —  —  jeg  maa  søge  at  fore- 
bygge eller  —  —  for  min  egen  Skyld  —  jeg 
ved  virkelig  ikke,  hvordan  jeg  mest  korrekt  skal 

udtrykke  mig«  —  hun  saa  hen  paa  Michelsen 
ligesom  efter  Assistance. 

»Gjøre  en  personlig  Bemærkning,  heder  det 
vist  i  det  parlamentariske  Sprog,«  sagde  Mi- 
chelsen, som  nok  forstod,  hvor  hun  vilde  hen. 

»Ja,  der  ser  Dere  nu  selv,«  fortsatte  hun 
smilende,  »hvis  ikke  Herr  Michelsen  saa  bered- 
villigt og  elskværdigt  havde  paataget  sig  alt, 
saa  skulde  jeg  ikke  vovet  —  nej,  paa  ingen 
Maade.  For  først  og  fremst  maa  jeg  bestemt 
understrege  den  Ting,  at  jeg  og  mit  Hus  ikke 
gjør  nogensomhelst  Prætension.  Vi  indbyder 
ingen,  for  det  er  ikke  Meningen,  at  vi  vil,  det 
skal  udgaa  fra  os.  Vi  byder  bare  ligesom  et 
Fristed;  det  er  jo  ikke  noget  Offer  af  os,  om 
vi,  som  har  et  stort  Hus,  stiller  til  Disposition 
et  godt  Lokale  og  andet  saadant,  men  vi  for- 
holder os  aldeles  modtagende  forøvrigt,  husk 
paa  det.«  Hun  lagde  selv  Mærke  til  det  dobbelt- 
tydige i  »modtagende«  og  lo:  Ja,  jeg  mener 
naturligvis,  at  vi  slet  ikke  tror,  vi  kan  gjøre 
nogen  større  aandelig  Indsats  i  Konversationen, 
end  nogen  anden,  tvertom,  det  er  i  den  Hen- 
seende vi  godt  ved,  at  vi  bliver  de  modtagende. 
Derfor  er  det  ogsaa  Meningen,  at  alle  kan 
komme,  bare  Herr  Michelsen  vil  paatage  sig 
at  præsentere  dem  for  os;  jeg  stoler  ubetinget 
paa  hans  Valg.  jeg  har  bare  troet,  det  var  hygge- 
ligere, at  vi  lidt  efter  lidt  kom  til  at  samles  her 

hos  os,  end  at  gjøre  Anstalter  og  Opstyr  og 
leje  et  offentligt  Lokale.  Da  kunde  det  hele 
faa  en  anden  Karakter,  end  vi  egentlig  vil.« 

»Gud,  det  er  da  en  saa  stor  Opmærksom- 
hed af  Dem  — «   begyndte  Frk.  Svendsen. 

»Nej,  nej,«  sagde  Fruen,  »det  er  just  det, 
som  maa  siges  til  alle,  at  vi  ikke  vil  have  det 
betragtet  saa,  men  at  alting  er  saa  frit,  som 
om  man  var  i  en  Forening  med  Kontingent, 
bare  at  det  nu  bliver  mindre  fordringsfuldt. 
Ikke  sandt?«    Hun  vendte  sig  atter  til  Michelsen. 

Og  Michelsen  støttede  med  Varme  denne 
Anskuelse  om  det  aldeles  fordringsfri;  —  »ja, 
Frøken  Holmsen  kan  bevidne,  at  det  kom  ganske 
tilfældigt,«  tillagde  Fruen  —  det  maåtte  være 
fordringsfrit,  da  man  jo  ikke  havde  nogetsom- 
helst  praktisk  Maal  for  Øje,  blot  at  samtale  om 
Tidens  Strømninger  og  det  nye,  som  kom  frem. 
Han  vilde  betone,  at  der  fandtes  Kredse  her  i 
Byen  —  Kredse,  som  han  højagtede  —  der 
mente  at  burde  stænge  alting  ude,  som  smagte 
af  nye  Synsmaader.  Han  vilde  ikke  dadle  dette, 
det  var  udsprunget  af  ædle  Følelser,  men  han 
troede,  man  burde  kjende  det  nye  for  at  kunne 
granske  og  vælge.  Og  der  var  mange  her  i 
Byen,  som  troede,  det  hele  var  saa  farligt,  fordi 
de  slet  ikke  kjendte  det.  Han  selv  var  slet 
ikke  blind  for  det  nyes  Mangler,  men  han  troede 
dog  ikke,  det  kunde  skade  nogen,  at  man  ud- 


vexlede  Meninger  f.  Ex.  om  Kvindens  Stilling 
(»Netop!«  fra  Frøken  Holmsen)  eller  at  man 
gjorde  sig  bekjendt  med  den  taktfulde  men 
sandhedskj ærlige  Utvungenhed  i  Kulturfolkenes 
Væsen  (»Just,  hvad  jeg  mener,  sagde  Fik. 
Svendsen)  eller  endelig  de  nye  Idéer  og  Syns- 
maader  (Frk.  Bugge:  »Javist!«),  som  nu  engang 
bevæger  Kulturlivet,  og  som  man  dog  ialfald 
bør  granske  for  at  kunne  forkaste  eller  antage 
dem.  Enhver  kunde  jo  beholde  sin  Mening, 
man  vilde  bare  samtale  om  dette  for  gjennem 
Samkvem  med  mange  at  befrugte  sin  egen  Idé- 
kreds. Han  havde  med  Glæde,  da  det  Poulsenske 
Hus  viste  sig  saa  gjæstfrit,  paataget  sig  at  være 
et  beskedent  Mellemled  mellem  den  ene  og  de 
mange,  men  idag  havde  man  gjerne  villet  høre 
de  tilkaldte  Damers  Mening  om  det  hele,  thi 
det  var  dog  deres  dybe  og  alsidige  Kjendskab 
til  de  nyere  Kulturstrømninger,  som  vilde  blive 
j  afgjørende,  naar  det  gjaldt  at  bringe  det  rette 
Liv  i  de  Samlinger,   man  paatænkte. 

Al  denne  Beskedenhed  baade  fra  Husets 
Side  og  fra  Michelsens,  i  Forbindelse  med  den 
tillidsfulde  og  smigrende  Appel  til  de  tilkaldte 
tre  Damer,  gjorde  et  dybt  Indtryk  paa  disse. 
Hver  enkelt  af  dem  følte  i  dette  Øjeblik,  hvilken 
betydelig  Rolle  hun  vilde  komme  til  at  spille 
just  herinde  i  denne  Salon;  de  saa  sig  allerede 
omgivne  af  lyttende  Tilhørere,  som  lagde  Vægt 

paa  deres  Mening,    og  som  de  kunde  paavirke. 
De   var   enige   i    alt   og  erklærede,    at  de  vilde 
virke«. 

Det  var  just  dette,  man  havde  tilsigtet. 
Disse  tre  ledige  Fruentimmer  færdedes  nemlig 
baade  her  og  der  i  Familjerne,  det  vil  sige 
baade  »Familjerne«  og  de  andre  Familjer.  De 
satte  ogsaa  op  hver  sin  Liste  over  Folk,  som 
de  vilde  faa  med  til  næste  Thorsdag. 

Men  jeg  faar  en  Idé  —  ja,  hvis  Mor  og 
Herr  Michelsen  er  enig  —  og  Frøknerne,* 
sagde  Constance,  der  paa  den  lykkeligste  Maade 
forstod  at  give  dette  Udbrud  en  fuldkommen 
skuffende  Farve  af  Indskydelsens  Umiddelbarhed. 

^Xaa?.   sagde  Fruen. 

»Naa?«  sagde  samtidigt  Michelsen  og  de 
tre  Frøkener. 

-Jo,  jeg  tænkte  paa,  at  da  der  jo  ikke  skal 
være  noget  Slags  Indbydelse,  saa  kunde  kanske 
nogle  af  de  fremmede  Badegjæster  have  Lyst 
til  at  være  med.  Der  er  mange  blandt  dem, 
som  er  aandrige  og  højt  dannede.« 

»Ypperligt!«   raabte  Frk.   Svendsen. 

>Ja,  for  Exempel  de  svenske,  for  der  er 
Kvindesagen  kommen  saa  langt,-  sagde  Frk. 
Holmsen   ivrigt. 

»Og  de  danske«;  sagde  Frk.  Bugge,  de 
er  inde  i  det  aandelige  Liv  i  Kjøbenhavn  og 
Litteraturen  og  —  ja,  det  bliver  dejligt!« 

»Jeg  beundrer  Dem  virkelig,  Frøken,«  sagde 
Michelsen,  der  med  denne  Forsikring  ikke  gjorde 
sig  skyldig  i  nogen  Usandhed,  thi  om  han  end 
vidste,  at  dette  Forslag  laa  i  Aftalerne,  saa  be- 
undrede han  alligevel  den  Maade,  hvorpaa  hun 
fik  det  til  at  se  ud  som  en  pludselig  Indskydelse. 

»Bare  det  ikke  er  for  ubeskedent,«  ytrede 
Constance  med  en  bedaarende,  pludselig  Tvivl 
og  Modfaldenhed. 

Fruen  betragtede  sin  Datter  med  uforstilt 
Kjærlighed  og  Beundring. 

»Ja,  bare  det  ikke  er  ubeskedent,«  tilføjede 
Alma  med  en  sky  Hinds  frygtsomme  Blik. 

Ogsaa  hende  sluttede  Moderen  i  Tankerne 
til  sit  Hjerte. 

vPaa  ingen  Maade,«  sagde  Frøken  Svendsen 
afgjørende.  »Det  kan  jo  aldrig  anses  som  andet 
end  en  Opmærksomhed  mod  de  fremmede,  og 
for  os  herhjemme  vil  det  jo  være  yderst  interes- 
sant, ikke  sandt?«  vendte  hun  til  sine  tvende 
Medsøstre. 

»Jovist,«   sagde  Frøken  Holmsen. 

»En  ypperlig  Idé,«  sagde  Frøken  Bugge 
med  Autoritet. 

Og  saa  gik  de  tre  ud  for  at  »virke«,  en 
Opgave,  som  de  løste  med  ligesaa  megen  Iver 
som  Held.  Overalt  omtalte  de,  hvor  yderst 
beskedent  Huset  Poulsen  havde  optraadt,  og 
Gudbevares,    det   var  jo   naturligt,    at   de   ikke 

gjorde  netop  det  Slags  Prætensioner,  sagde  de 
tre,  for  vistnok  var  Fru  Poulsen  og  hendes 
Døtre  baade  elskværdige  og  dannede,  men  de 
var  naturligvis  ikke  saa  inde  i  alle  de  store 
Spørgsmaal  og  alle  de  nye  Strømninger,  hvorfor 
de  ogsaa  havde  overladt  til  andre«  at  udsaa 
de  »befrugtende  Tanker,«  en  Erklæring,  som 
de  tre  Damer  naturligvis  afgav  som  et  Vink 
om,  hvad  de  selv  var  udseet  til,  men  som  hver 
af  de  indbudne  tog  til  sig,  saa  den  virkede 
yderst  velgjørende  og  sikrede  Thorsdagsaftenerne 
en  overordentlig  Tilslutning. 

Men  da  de  tre  Damer  var  gaaet,  blev 
Michelsen  igjen  for  at  konferere  om  Enkelt- 
heder«. 

»Det  gik  jo  meget  godt,«  sagde  Michelsen, 
da  Fruen  og  hendes  Døtre  tog  ham  hen  til  det 
andet  Bord  for  at  drikke  endnu  et  Glas  paa 
Sagens  Fremgang.  »De  skal  faa  se,  at  De  faar 
Glæde  af  de  Aftener. 

»Ja,  lad  os  haabe  det,«  sagde  Fruen,  idet 
hun  klinkede  med  ham. 

»Jeg  indestaar  for  det,«  blev  Michelsen  ved. 
»Jeg  har  fulgt  nøje  med  Forholdene,  siden  jeg 
kom  hjem,  og  jeg  kan  forsikre  Dem,  at  hele 
dette  gamle  Regime  nu  er  blevet  saapas  gammelt, 
at  hvilketsomhelst  nyt  bliver  hilset  med  Glæde, 
ja,  bare  det  er  nogenlunde  moderat,  og  de  ikke 
strax  ser  no^en  Klør  stikke  frem.«    Han  smilede 

betydningsfuldt,  og  Fruen  troede  at  se  en  liden 
Blinken  i  hans  ene  Øje,  et  Slags  Forstaaelsens 
Signal,  som  hun  besvarede  med  et  Smil  og  et 
knap  mærkbart  Nik. 

»Men  vi  bør  snarest  muligt  tænke  paa,  hvad 
vi  snakkede  om,«  sagde  hun  i  en  lidt  ind- 
trængende Tone,  en  clou  bør  vi  have  for  at 
give  Interessen  Fart.  Er  der  nogen  blandt 
Badegjæsterne,  som  kunde  bruges?  Jeg  har 
gaaet  igjennem  alle  de  Navne,  jeg  kjender 
blandt  dem ,  men  jeg  har  ikke  fundet  noget, 
som  har  saadan  offentlig  Klang,  som  man  siger.« 

»Nej,  De  har  Ret,«  sagde  Michelsen. 

»Men  vi  maa  have  en,«    sagde  Constance. 

»Ja,  vi  maa,«  sagde  Alma. 

»Jeg  vil  tænke,«  svarede  Michelsen,  idet 
han  lagde  Pegefingeren  paa  Panden  og  rynkede 
Øjenbrynene  til  anstrængt  Tankevirksomhed. 

Men  det  vilde  ikke  lykkes.  Vi  har  forud 
oplyst,  at  denne  Tid  paa  Dagen  ikke  var  hans 
egentlige  Idétid;  de  lykkelige  Idéer  plejede  at 
slaa  ned  i  ham  om  Morgenen  ved  Toilettet 
eller  ved  Frokostbordet,  og  nu  var  det  allerede 
nærmere  Middagstid.  Det  vilde  altsaa  ikke 
lykkes;  altfor  mange  Billeder  fremstillede  sig 
for  ham  paa  engang,  allesammen  dog  for  et 
efter  et  at  forkastes  som  for  lidet  virkningsfuldt 
til  at  fremkalde  den  rette  Feststemning  hos 
Badebyens  Familjer. 


»Badegjæster  har  dejo  desuden  allesammen,« 
sagde  Alma. 

»Ja,  det  maatte  være  noget  ganske  nyt,« 
lagde  Fruen  til. 

» Og  noget  paa  engang  pikant  og  —  og  — 
ja,  saadant  som  de  alle  maa  erkjende  og  bøje 
sig  for«,  sagde  Constance. 

»Jeg  vil  tænke,«  sagde  Michelsen  tilsidst, 
da  han  tog  Afsked  for  at  gaa  til  sin  Middag  i 
Baderestaurationen. 


Sjette  Kapitel. 

•  Digteren  kommer 


Fru  Poulsen  havde  havt  sin  første  Thors- 
dagsaften. 

Baade  Fruen  og  Michelsen  fandt,  at  den 
maatte  siges  at  være  ret  vellykket,  især  som  en 
blot  og  bar  Generalprøve  betragtet.  Sommer- 
aftenen var  smuk  og  varm,  Dørene  fra  Salonen 
til  Verandaen  stod  aabne,  men  den  uundgaaelige 
Følge  heraf  blev,  at  man  tildels  skilte  sig  i 
Grupper,  i  Haven,  paa  Verandaen,  i  Salonen. 

»Sammenholdningen  var  der  ikke  —  Midt- 
punktet,«  sagde  Fruen. 

Det  var  mere  som  et  almindeligt  Selskab,« 
la^de  Constance  til. 

»Og  det  var  livligt  —  de  morede  sig.  Men 
De  har  Ret.  Vi  maa  have  en  clou.  Det  er 
da  ogsaa  rent  besat,  at  vi  ikke  kan  finde  paa 
noget.« 

»Hvor  morsomt  det  er  at  hore  Dem  sige 
»vi«,  Herr  Michelsen,«  sagde  Constance  og 
smilede  op  til  ham,  idet  hun  lagde  sin  Haand 
let  paa  hans  Arm. 

Han  saa  paa  hende  med  et  forbindtligt 
Smil.  Hun  stod  der  saa  smuk  i  sin  elegante 
Selskabsdragt;  den  samme  fine,  lidt  gjennem- 
sigtige  Profil  som  Moderen ,  bare  friskere  og 
ungdommeligere;  samme  kloge  Øjne,  samme 
sikre  Holdning. 

Der  var  heller  ikke  Spor  af  noget  tilgjort  i 
den  Tone,  hendes  Ytring  sagdes  i;  kun  saa 
meget  »kjendt  ,  at  han  særdeles  godt,  da  han 
sidst  af  alle  gik,  kunde  kysse  hendes  Haand 
med  en  spøgefuld  Ytring,  og  at  hun  kunde 
lade  ham  gjøre  det,  medens  hun  smilede  som 
til  en  længe  kjendt  Vens  skyldige  Tribut. 

Da  han  gik  hjemover,  tænkte  han. 

Først  tænkte  han  saa  ømt,  som  det  over- 
hovedet i  hans  praktiske  Hjertetilstand  var 
muligt,  paa  Constance,  paa  hvor  smuk  hun  var, 
paa  hendes  Forstand  og  Takt,  paa  hendes  lille 
nydeligt  fundne  Ytring  om  »vi«.  Det  var  en 
virkelig  Impression,  og  havde  han  været  Maler, 
skulde   han    med   stor   Sikkerhed  have  udkastet 


et  lidet  yndigt  15  X  22  Centimeters  Portræt  i 
nedringet  Silkestil.  Men  som  en  sand  moderne 
Impressionist  vidste  han,  at  der  til  rigtig  Frem- 
hævelse af  et  saadant  Bijouportræt  kræves  en 
meget  bred  Ramme  i  rig  Fløjl  og  adskilligt 
Guld. 

Denne  Ramme  var  det,  han  dernæst  tænkte 
paa.  Poulsen  var  ganske  rig,  rig  nok  for  blot 
to  Døtre,  og  et  Firma  Poulsen  &  Michelsen 
vilde  blive  endnu  mere  betydende.  Saa  var 
det  den  sociale  Side  af  Sagen.  Han  selv  var 
Arvtager,  havde  ikke  begyndt  i  en  Butik,  og 
om  han  end  ikke  hørte  til  de  gamle  Familjer 
paa  Stedet,  saa  bar  han  til  Gjengjæld  Europa 
hjem  med  sig  fra  sine  Rejser.  Det,  der  stod 
tilbage,  var  at  samle  alt  det  »tilsidesatte«  i  en 
ny  Kreds. 

Idag  var  Begyndelsen  gjort. 

Han  var  selv  ikke  fuldt  saa  tilfreds,  som 
han  havde  sagt  til  Fru  Poulsen.  Han  havde 
skaffet  nogle  af  de  fremmede  Badegjæster  did, 
det  gjorde  ret  godt.  Men  det  laa  dog  ligesom 
i  Luften,  at  der  ikke  havde  været  tilstrækkelig 
Autoritet  ved  det  Poulsenske  Hus;  de  øvrige 
følte  sig  aabenbart  for  selvstændige,  og  det  der 
krævedes  var  >  Ledelse«.  Det  kunde  ganske  af 
sig  selv  opnaas,  ja,  men  for  langsomt.  Med  et 
Slag  maatte  Stillingen  vindes. 

Fredag    Morgen    kom    der    ingen    Idé,    og 

man  lagde  ved  Baderestaurantens  Ungkarlsbord 
Mærke  til,  at  hans  ellers  saa  jævne  Humør  var 
en  liden  Smule  fladt.  Han  maatte  endog  høre 
paa  nogle  nysgjerrige,  i  en  forsigtigt  tvivlende 
Tone  fremsatte  Spørgsmaal  om  Fru  Poulsens 
»Salon«,  Spørgsmaal,  som  han  besvarede  med 
Forsikringen  om,  at  den  havde  været  en  fuld- 
stændig Succes,  ligesaa  livlig  som  hyggelig, 
noget  der  fremkaldte  ligesaa  forsigtigt  tvivlende 
»Jasaa!«  Det  var  aabenbart,  at  man  endnu 
stillede  sig  noget  afventende. 

Men  Fredag  er  jo  ogsaa  en  daarlig  Dag. 
Hvem  venter  noget  godt  paa  en  Fredag?  Og 
hvorledes  skulde  det  gaa  med  den  Idé,  man 
satte  iværk  paa  en  saadan  Dag? 

Lørdag  Morgen  oprandt  graa  og  regnfuld, 
den  opvaagnende  Michelsens  Humør  ligesaa. 

Huttemejtu!  sagde  Michelsen  i  en  dybt 
skjælvende  Aandetone,  idet  han  langsomt  greb 
efter  de  første  Figenblade  for  at  paabegynde 
et  Toilette,  hvis  omfattende  og  betydningsfulde 
Natur  vor  fælles  Fader  Adam  ikke  skulde  kunnet 
forestille  sig,  om  han  end  havde  været  i  Be- 
siddelse af  den  mest  ildfulde  og  vidtrækkende 
Fantasi. 

Hu!  sagde  han  atter,  da  han  halvklædt 
kunde  kaste  et  Blik  nedover  Torvet,  hvis  Bønder 
og  Sælgerkoner  skjulte  sig  for  hans  Blik  under 
et   fortløbende   Tag   af  Regntelte   og  Paraplyer, 

medens  en  og  anden  dampende  Hest  fortsatte 
sin  Vej  med  en  over  Vognen  nedhuket,  dryp- 
pende Skikkelse  efter  sig  gjennem  den  småle 
Rende,  der  dannede  Gadens  Fortsættelse  mellem 
de   to  Rækker  vaade  Sælgere. 

»Dagsregn!«  mumlede  han,  idet  han  sam- 
tidigt kastede  et  prøvende  Blik  op  i  Retning 
af  Firmamentet  og  slyngede  Buxesælerne  over 
Skuldrene  med  Ærgrelsens  Resoluthed. 

Graavejr  var  det  i  hans  Humør,  da  han 
satte  sig  ved  Frokostbordet.  Det  havde  ikke 
lykkes  ham  at  samle  sine  Tanker  om  andet 
end  det  noget  udfordrende  spotske  Smil,  hvor- 
med Fru  og  Frøken  Floch  igaar  aftes  havde 
besvaret  hans  Hilsen,  og  som  supplerede  Frøken 
Bugges  Beretning  om,  hvorledes  de  nævnte  to 
Damer  samt  Provstens  og  Rektorens  havde  om- 
talt    Fru  Poulsens  Aandrighedsmøder«. 

Oppositionen  var  altsaavaagen.  Man  maatte 
slaa  et  Slag,  et  afgjørende,  sejrende  Slag,  men 
hvorledes  ? 

Han  læste  Hansens  Avis,  som  kom  ud 
Tirsdag,  Thorsdag  og  Lørdag.  Humøret  blev 
ikke  bedre.  Der  stod  ingenting«,  som  man 
plejer  at  sige. 

Koteletten  forekom  ham  vel  fed,  han  var 
usædvanligt  mistænksom  overfor  Æggene,  og 
Hvedebrødet  var  vel  langsomt  stegt. 

Saa   greb    han  Kristianiaavisen,    betragtede 


Titlerne   paa   første  Sides  Artikler  og  begyndte 
paa  Notiserne. 

Om  han  fra  at  have  Udsigt  til  at  blive 
klemt  flad  mellem  Dampskibet  og  Bryggen 
pladselig  havde  befundet  sig  reddet  staaende 
paa  sine  to  Ben ;  om  der  pludselig  var  slaaet 
et  Telegram  op  for  ham,  hvori  han  opfordredes 
til  at  tage  Sæde  i  Hs.  Mjts.  Raad;  om  saa 
samtidig  Solen  havde  splittet  den  graa  Regn- 
sky og  gydt  sit  Guld  ind  i  hans  Værelse :  ikke 
kunde  alt  dette  have  givet  hele  hans  Skikkelse 
en  mere  straalende  Glans  end  den  lille  femlinjers 
Notis  i  Kristianiaavisen : 

Digteren  Vilhelm  Warberg  er  hjemkommen 
fra  sin  udenlandske  Rejse  og  har  taget  ind  i 
Victoria  Hotel.  Vor  berømte  Landsmand 
tænker  at  tilbringe  Sommermaanederne  ved 
et  norsk  Badested. 

Alle  de  gigantiske  Idéer,  der  siden  Homers 
og  Solons  Dage  har  opstaaet  i  de  berømteste 
Statsmands-  og  Digterhjerner  svandt  ind  til 
blege  og  livløse  Skygger  ved  Siden  af  den  Idé, 
som  nu  slog  ned  i  den  lykkelige  Michelsen. 

Warberg  var  jo  hans  Studentkammerat,  og 
Bekjendtskabet  var  fornyet  i  Paris.  Warberg 
var  populær,  modernt  berømt  i  Norden,  læst, 
vurderet,  maaske  overvurderet  —  saa  meget 
desto   bedre!     Warberg  var   en  Autoritet;    Me- 

ningsfæller  og  Modstandere  maatte  anerkjende 
ham,  og  han  var  aldeles  paa  »Fremskridtets 
Side-,  altsaa  netop  Manden. 

Lykkelige  Tanke ! 

Michelsen  var  ikke  længer  vred  paa  Regnet. 
Han  tog  sin  letteste  Vaarfrakke  paa  sig  med 
en  venlig  Omhu,  som  om  det  var  en  Festdragt, 
kastede  et  kjælent  Blik  paa  de  blanke  Galosker, 
knipsede  et  Fnug  af  Hatten  og  snurrede  sin 
Paraply  lystigt  inde  i  Haanden,  idet  han  gik 
ned  ad  Trappen,  fløjtende  den  klassiske  Scherzo : 
Ritsch,  ratsch,  filebom  bom  bom! 

Da  han  kom  til  Telegrafkontoret,  smilede 
han  til  Telegrafistinden  og  Telegrafistinden 
smilede  til  ham,  hvorefter  de  blev  enige  om, 
at  det  var  stygt  Vejr  idag,  men  det  kunde  de 
ikke  gjøre  noget  mere  ved,  nogen  af  dem;  og 
efter  med  ubegribelig  Flothed  at  have  nedskrevet 
sine  telegrafiske  Tanker,  overleverede  han  hende 
følgende  Aktstykke : 

Rp.  Vilhelm  Warberg,  Digter, 

Victoria  Hotel. 

Kristiania. 

Du  indbydes  bo  hos  mig  saa  længe  ønskes. 
Fashionabelt  iaar.  Smukke  Damer.  Adskillig 
Rigdom.  Skal  sørge  for  udmærkede  Introduk- 
tioner,  passende  Ovationer.      Alting  frit!     Kom 

strax,  senest  Onsdag. 

Michelsen. 

»En  —  to  —  tre  —  fire  —  —  og  tredive 
Ord;  Svar  betalt,  værsgod,  Frøken.«  Han 
tællede  Pengene  op  i  Lugen.  Jeg  kommer 
indom  efter  en  Times  Tid  og  hører  efter  Svar; 
kommer  det  snart,  behøver  De  altsaa  ikke  at 
sende  mig  det.  Adjø,  Frøken!«  Smil,  Nik; 
Nik,  Smil. 

Næsten  ligesaa  hurtigt,  som  Telegrammet 
for  afsted  til  Hovedstaden,  for  Michelsen  afsted 
til  Hovedkvarteret. 

Fru  Poulsen  kom  ind  i  Morgenkjole  og  bad 
ham  undskylde  tusen  Gange,  millioner  Gange. 

Var  jo  saa  nydelig,  klædte  hende  saa  godt. 

Havde  han  noget  nyt? 

Nyt?  Jo,  det  skulde  han  vel  mene!  Haha, 
jo,  det  var  sikkert  nok,  at  han  havde  nyt. 

Fru  Poulsen  gav  i  et  Skrig  af  glad  For- 
bauselse,  da  hun  fik  hans  Beretning,  og  sank 
hen  i  en  Stol,  hvor  hun  foldede  Hænderne  over 
Maven  og  syntes  at  opsende  en  brændende 
Bøn  til  Lysekronen. 

»Udmærket  Idé,  ikke  sandt,«  sagde  Mi- 
chelsen. 

»Glimrende!«  svarede  Fruen  med  Hen- 
rykkelsens nydende  Hvisken. 

Hendes  Glædesskrig  var  imidlertid  blevet 
hørt.  Et  lidet  nydeligt  Hoved  viste  sig  i  samme 
Dør,  hvorfra  hun  var  kommen.  Det  var  Con- 
stance. 

6* 


84 


»Maa  jeg  komme  indr  Men  se  ikke  paa 
mig!  Aaja,  forresten,  naar  Mor  kan  vise  sig  — 
og  desuden,  det  er  det  samme;  jeg  synes  alt 
De  ligesom  hører  halvvejs  hjemme  her,  jeg 
generer  mig  næsten  ikke  længer  for  Dem.  Ja, 
for  det  er  naturligvis  noget  om  Thorsdagssel- 
skaberne  ? 

Og  dermed  svævede  hun  hen  til  Michelsen, 
som  trykkede  hendes  Haand  og  sagde,  at  i  den 
Morgendragt  kunde  hun  erobre  den  halve  Verden, 
hvilket  ikke  forundrede  Constance  det  mindste, 
da  hun  havde  en  dunkel  Anelse  om,  at  hvis  en 
Herre  blot  er  kommen  en  liden  Smule  paa 
Glid,  vil  han  tage  et  dybere  Indtryk  af  at  se 
vedkommende  Dame  i  en  koket  Morgendragt 
end  i  det    mest  udspekulerede  Worth-Kostume. 

»Naa,  hvad  er  det  saa?« 

»Vi  har  ham,«  sagde  Fruen. 

> Hvilken  ham?« 

»Vor  clou.* 

»Hvad  —  siger  —  dur-  Constances  Øjne 
spurgte  i  dette  Øjeblik  hurtigere  Michelsen,  end 
hendes  Ord,  stammende  af  Forbauselse  og 
Fryd,  kunde  udtrykke  for  Moderen. 

»Digteren  kommer,«  sagde  Michelsen,  »det 
vil  sige,  jeg  har  telegraferet  til  YVarberg,  som 
er  kommen  hjem  fra  Udlandet,  og  jeg  kan  ikke 
tvivle  paa,  at  han  kommer.  Jeg  har  tilbudt 
ham  at  bo  frit  hos  mig.« 

»Hos  Dem,«  sagde  Fruen,  »nej,  ved  De 
hvad,  De  skal  afstaa  ham  til  os.  Her  maa 
han  bo.« 

Michelsen  betænkte  sig  lidt.  »Lad  ham 
nu  først  komme,«  sagde  han,  »vi  har  Tid  til  at 
tale  om  det.« 

Skulde  han  slippe  Warberg  saadan  helt  ind 
i  Huset?  Maaske  kunde  det  komme  til  at 
krydse  hans  Planer.  Men  paa  den  anden  Side 
vilde  det  jo  tage  sig  ganske  anderledes  ud  for 
Poulsens  at  have  Digteren  helt  til  Odel  og 
Eje;  da  var  Sejren  for  Thorsdagsaftenerne  utvivl- 
som og  vidtrækkende. 

Man  maatte  nøje  tænke  over  Sagen. 

Michelsen  blev  siddende  lidt  længere  end 
paatænkt;  der  var  saa  meget  at  tale  om  for 
næste  Thorsdag.  Og  saa  gik  han  tilbage  til 
Telegrafkontoret. 

Her  laa  Svaret  og  ventede :  »Tak!  Modtager 
venlige  Tilbud.     Kommer  Tirsdag«. 

Han  gik  ind  i  Kolonialhandelen  ved  Siden 
af,  konvoluterede  Telegrammet  og  fik  Kjøb- 
mandens  Springgut  til  at  bringe  det  ud  til 
Poulsens. 

Derefter  gav  han  sig  til  at  vifte  omkring 
for  at  træffe  Folk,  som  kunde  sprede  Nyheden 
allerede  idag,  thi  Avisen  kom  jo  først  ud  Tirsdag 
Morgen. 

Det  var   som    om  Lykken  idag  vilde  ødsle 

sin  Gunst  paa  ham.    Trods  Regnvejret  traf  han 
flere  af  Byens  betydeligste  Skravlebøtter. 

Digteren  kommer,«  raabte  han  til  Bade- 
lægen, som  derpaa  med  febrilsk  Hast  styrtede 
over  Gaden  hen  til  ham  for  at  faa  nøjere  Be- 
sked, og  inden  Middagen  var  afsluttet  i  Bade- 
hotellet, vidste  hele  Badet,  hvilken  interessant, 
betydningsfuld  og  for  Badet  smigrende  Be- 
givenhed, der  ventede  det. 

»Digteren  kommer,«  sagde  han  til  Sprog 
lærerinden,  som  skulde  til  Skolen.  »Fra  Paris 
over  Kristiania,  lagde  han  til  for  at  betone  det 
Aandsslægtskab,  hun  jo  her  vilde  finde.  Frøken 
Svendsen  løb  fra  Klasse  til  Klasse  og  fortalte 
alle  Lærerinderne  det,  saa  Smaapigerne  hørte 
paa  og  bragte  det  til  Hjemmene  som  Dagens 
store  Nyhed. 

»Digteren  kommer.«  sagde  han  til  Redaktør 
Hansen,  hvem  han  søgte  paa  Avisens  Kontor. 
Hansen  kunde  nu  vistnok  ikke  regnes  til  Byens 
privilegerede  Skravlebotter,  men  saa  havde  han 
Avisen,  som  i  saadanne  Sager  naturligvis  var 
den  største  Skravlebøtte  af  alle. 

»Hvilken  Digter?«  spurgte  Hansen  med 
uforstilt  Uvidenhed  om,  hvad  det  kunde  være 
for  en  Fyr. 

»Warberg,  naturligvis;  den  store  Warberg 
kommer  i  egen  Person.« 

»Jasaa,  Warberg.     Jaha,  vi  har  havt  Aver- 

tissementer  om  Bøger  af  ham.    Er  han  saa  stor, 
han  ? « 

Stor!  Folkets  Digter,  de  undertryktes 
Digter!  Oprigtig  talt,  Hansen,  det  er  egentlig 
for  din  Skyld,  jeg  har  faaet  ham  til  at  komme 
hid;  men  lad  det  blive  ganske  mellem  os.  Du 
kan  bryde  dig  en  Bane  bare  med  ham  alene. 
Jeg  skal  give  dig  et  godt  Raad,  men  du  lover 
mig,  at  du  ikke  blander  mig  op  i  det,  for  du 
ved,  jeg  vil  leve  i  Fred  og  skjøtte  mine  egne 
Sager.  Jeg  skal  strax  gjøre  dig  bekjendt  med 
ham,  og  saa  kan  du  let  faa  ham  til  at  holde 
en  Oplæsning  eller  nogle  Foredrag  i  Arbejder- 
samfundet om  Folkets  Sag.  Men  gaa  først  hen 
paa  Lejebibliotheket  og  faa  fat  i  hans  Bøger; 
de  er  snart  læste.  Saa  kan  Arbejderne  takke 
ham  med  et  Fanetog  eller  sligt.  Det  tager  sig 
ud,  og  sætter  du  dig  i  Spidsen  for  det,  saa 
faar  du  Æren  ogsaa.« 

»Jasaa,  er  han  Folkets  Digter?  Ja,  da  maa 
vi  vel  gjøre  noget  for  ham.« 

»Ikke  paa  mit  Ord,  læg  vel  Mærke  til  det,« 
sagde  Michelsen,  »det  er  bedst,  du  først  gjør 
Bekjendtskab  med  ham,  saa  faar  du  selv  høre, 
hvad  Karl  han  er;  forresten  hører  han  til  de 
store  blandt  Fremskridtsmændene  i  Kristiania. 
Ja,  her  kan  du  selv  læse  Notisen  om  hans  An- 
komst til  Hovedstaden.       »Vor  berømte  Lands- 

mand  tænker«  o.  s.  v..  Der  ser  du  selv.«  Han 
lagde  Kristianiaavisen  hen  for  ham. 

»Ja,  Dod  og  Pine,«  sagde  Hansen,  »da 
maa  han  være  stor.  Det  er  da  lejt,  at  jeg  ikke 
skal  have  læst  nogen  af  hans  Bøger;  en  faar 
saa  liden  Tid  tilovers,  ser  du.  Men  det  er  jo 
det  samme,  naar  han  er  folkelig,  ellers  havde 
jo  ikke  den  Avisen  skrevet  slig.« 

»Læs  bare  hans  Bog  »Smaafolk«,  det  gjør 
du  mageligt  paa  en  Eftermiddag,  naar  Avisen 
er  færdig,«  sagde  Michelsen  anbefalende.  »Den 
er  blevet  frygtelig  haanet  af  de  reaktionære. 
Har  du  ikke  læst  Kritikerne?« 

»Nej,  Herregud,  de  skriver  om  saa  mange 
Bøger.  Men  det  er  det  samme;  naar  han  er 
saa  folkelig,  saa  skal  jeg  nok  gjøre  dem  vise 
paa,  hvem  han  er.« 

Og  det  gjorde  han  endnu  samme  Dag. 

»Digteren  kommer,«  sagde  han  til  Smed 
Gravesen,  Arbejdersamfundets  Formand.  »Har 
De  hørt  det?  Det  bliver  en  stor  Begivenhed, 
at  Warberg  kommer.«. 

»Hvem  Fanden  er  Warberg?«  spurgte 
Gravesen. 

»Men  Gudbevare  mig,  kjender  De  ikke 
hamr«  sagde  Hansen.  Han  maatte  jo  som 
Redaktør  kjende  alt. 

»Nejgu  om  jeg  gjør,«  sagde  Gravesen  med 
den  solideste  Slæggetone,  han  raadede  over. 

»Vor  folkeligste  Digter,«  sagde  Hansen  be- 
lærende. »Fremskridtspartiet  i  Kristiania  holder 
ham  som  en  af  sine  allerførste;  han  er  berømt 
baade  i  Norden  og  i  Udlandet.  De  skulde 
læse  hans  »Smaafolk«  —  et  varmt  Indlæg  for 
de  arbejdende  og  fortrykte,  herlig  Bog!  Ja, 
han  er  en  sand  Frihedsmand,  Henrik  Wergelands 
Arvtager.« 

»Nej,  hør  nu,  Wergelands  Arvtager  det  er 
jo  sjølve  —  — « 

»Ja,  der  er  fler  Arvtagere  naturligvis,«  til- 
føjede Hansen  hastigt,  »Kjærligheden  til  de 
smaa,  til  det  ærlige  Arbejde,  Hadet  til  al 
Undertrykkelse  og  Uretfærdighed,  det  er  Arven. 
Warberg  maa  tale  i  Samfundet,  det  er  klart, 
han  maa  udlægge  Nutidens  Program  for  os.« 

»Jaja,  det  kan  jo  nok  gaa  an,«  svarede 
Gravesen,  »det  er  jo  ikke  noget  farligt  i  det, 
tænker  jeg.« 

Hansen  skammede  sig  lidt  smaat  over  sig 
selv,  at  han  saaledes  pyntede  sig  med  laante 
Fjær.  Der  var  noget  ærligt  og  retfremt  i  ham, 
som  sagde  ham,  at  om  han  end  nu  under  »Om- 
stændighedernes Tvang«  havde  gjort  Anvendelse 
af  en  frisindet  Samvittighed,  saa  burde  han 
gjøre  Bod  ved  strax  at  læse  »Smaafolk«. 

Han  styrede  derfor  sine  Fjed  direkte  til 
Lejebibliotheket. 

Men     allerede    Søndag    var    det    over    hele 

Byen,     lige    fra    Badehotellet    til    Dammen,    at 
»Digteren  kommer!« 


Syvende  Kapitel, 

hvori  Digteren  højtidelig  modtages  og  Felttoget  indledes. 


Om  nogen  vil  være  saa  onskabsfuld  og 
hjerteløs  at  spytte  i  en  Myretue,  vil  han  ogsaa 
faa  en  tydelig  Forestilling  om,  hvorledes  man 
stimlede  sammen  om  Michelsen  for  at  faa  vide 
alt  muligt  om  Digteren;  naar  han  skulde  komme, 
hvor  han  skulde  bo,  hvordan  han  saa  ud,  om 
han  var  livlig,  om  han  blev  længe,  og  en  hel 
Del  andet. 

Michelsen  var  hemmelighedsfuld  og  eggede 
derved  Spændingen  til  det  yderste.  Alle  be- 
sluttede, at  de  vilde  være  paa  Bryggen  Tirsdag 
—  saa  meget  havde  nemlig  Michelsen  viselig 
rykket  ud  med  —  og  om  det  havde  været  en 
af  de  nu  ikke  mere  usædvanlige  Kometer  eller 
et  andet  ophøjet  Naturfænomen,  der  skulde  vise 
sig,  saa  vilde  ialfald  Damerne  ikke  havt  halvt 
saa  meget  at  tænke  paa  med  Hensyn  til,  hvilken 
Kjole  de  skulde  tage  paa.  »Tænk  om  han 
skulde  se  paa  mig,«  løb  det  gjennem  de  smaa 
nydelige  Hoveder. 

Tirsdagen  kom,  og  om  Morgenen  indeholdt 
Hansens  Avis  allerforrest  paa  første  Side  et 
herligt  Digt  >Til  Vilhelm  Warberg!«  trykt  med 
fed  Antikva  og  undertegnet  med  Mærket  »Alv. 
H.«,  hvilket  er  udlagt:  Alvilde  Holmsen.  Det 
begyndte : 

Digteren  kommer !     Hor  Jubelen  stiger 
Brusende  højt  ifra  Tuseners  Bryst, 
Masserne  bølger  og  Masserne  viger, 
Hilser:     »Vel  mødt  paa  vor  hjemlige  Kyst! 

og  sluttede  med  følgende  balneologiske  Juvel: 

Styrke  og  Helsebod  søge  du  vilde, 
Hvad  vi  kan  skjænke  dig,   giver  vi  glad, 
Dobbelt  gi'r  du,   som  af  rigeste  Kilde 
Skjænker  os  aandeligt  Styrkelsens  Bad  '. 

Om  Eftermiddagen  ved  Dampskibets  An- 
komst var  Bryggen  fuld  af  Folk.  Redaktør 
Hansen  havde  skaffet  sig  Plads  langt  fremme 
og  fordelte  til  højre  og  venstre  sit  for  Anled- 
ningen medbragte  Trykkeripersonale  plus  Gaards- 
gutten  og  de  tre  Smaagutter,  som  bar  Avisen 
om  til  Abonnenterne.  Disse  sidstnævnte  skaffede 
sig  paa  egen  Haand  Forstærkning. 

Dette  var  jo  allesammen  saa  uforberedt  og 
folkeligt  naturligt;  ingen  fæstede  sig  videre 
ved  det. 

Da  Dampskibet  gled  ind  til  Bryggen  var 
der  en  umaadelig  Spænding.     De  unge  Damer, 

der  ikke  var  kommet  langt  nok  frem,  hoppede 
op  paa  Taa,  man  kunde  udover  Folkemassen 
se  Parasollerne  i  Bevægelse,  og  de,  der  var 
forrest,  bøjede  sig  frem  og  spejdede  til  samme 
Side,  aldeles  som  naar  Løjtnanten  kommanderer 
> Retning  til  venstre«.  Digterens  Komme  var 
jo  ogsaa  for  Badebyen  en  kraftig  Kommando: 
Retning  til  venstre! 

Det  vilde  være  overflødigt  at  beskrive  de 
Vanskeligheder,  Sjouerne  denne  Gang  havde 
med  at  faa  Dampskibet  fortøjet  uden  at  se  et 
Antal  yndige  Væsener  knuste  af  den  i  Luften 
med  frygtelige  Ormbevægelser  truende  Trosse, 
eller  uden  at  fange  et  Dusin  Ben,  da  denne 
Trosse  skulde  fæstes  og  hales  tot.  Heller  ikke 
skal  vi  forsøge  paa  at  skildre  den  Bevægelse, 
de  nysgjerrige  Spørgsmaal  og  de  talrige  Gis- 
ninger med  Hensyn  til,  hvor  Digteren  befandt 
sig,  som  ytrede  sig,  da  Michelsen,  i  samme 
Øjeblik  Landgangen  var  udlagt,  styrtede  om- 
bord. Man  ansaa  det  som  en  utaalelig  For- 
nærmelse, at  andre  Passagerer  gik  iland  og 
søgte  at  bane  sig  Vej  gjennem  Mængden;  men 
snart  viste  Michelsen  sig,  efterfulgt  af  en  middels- 
stor,  noget  mørk  Mand  med  sortbrune,  spidsede 
Moustacher,  lokket,  mørkt  Haar  samt  en  bred- 
bremmet,  blød,  lysegraa  Filthat.  Michelsen 
vendte  sig  fire  Gange  om  paa  Landgangen  med 
glade  og  kjære  Gjenkjendelsens    Miner  og  Ord, 

og  idet  han  satte  Foden  paa  Bryggen,  raabte 
Redaktør  Hansen :  »Længe  leve  Digteren  War- 
berg!«  hvilket  nøjagtigt  besvaredes  med  Hurraer 
af  Trykkeripersonalet,  med  hvem  uvilkaarlig  de 
øvrige  paa  Bryggen  istemte,  idet  Smaagutterne 
fortsatte  med  en  hendøende  Coda. 

Ja,  det  var  blevet  en  Begivenhed,  en  stor 
Begivenhed,  det  erkjendte  strax  Fru  Poulsen, 
der  med  sine  tvende  Døtre  ventede  i  Wiener- 
vognen henne  ved  Toldhuset,  medens  Poulsen 
stod  paa  Bryggen  for  at  faa  den  første  Præsen- 
tation. 

Michelsen  var  bleven  enig  med  Fruen  om, 
at  Digteren  dog  skulde  bo  hos  hende,  og  da 
Damerne  med  Digteren  i  Wienervognen  og 
Poulsen  med  Michelsen  i  Trillen  drog  afsted, 
var  for  Badebyen  et  stort  og  vigtigt  Spørgsmaal 
afgjort :    Poulsens    skulde  have  den  store  Mand. 

"Ja>  )eS  maa  endnu  engang  takke  Dem 
for,  at  De  vilde  bo  hos  os,«  sagde  Fruen,  da 
ved  Aftensbordet  Skaalen  var  udbragt  for  War- 
berg.  »Men  jeg  gjentager,  at  De  skal  have 
fuld  Frihed  og  De  maa  ikke  føle  Dem  bunden 
af  noget  her  i  Huset.  De  faar  Nøgelen  til 
Gadedøren ,  og  i  de  to  Værelser  ovenpaa  be- 
høver De  ikke  at  genere  Dem  for  nogen,  for 
ingen  hører  Dem,  om  de  saa  tager  ti  Venner 
med  hjem.  Middag  spiser  vi  Kl.  3  og  venter 
ikke   paa  Dem.      En   Mand  som   De  bør  være 

meget  ude  blandt  Folk,  De  maa  gjøre  saa 
mange  Bekjendtskaber  som  muligt,  og  de  maa 
gjøre  Studier  —  en  Digter  maa  færdes  ude.« 

Warberg  lovede,  at  han  slet  ikke  skulde 
genere  sig,  noget  der  forøvrigt  heller  ikke  var 
blevet  en  uhyggelig  Vane  hos  denne  Personlighed, 
hvis  Beskedenhed  nok  kunde  tage  Hensyn  til 
andre  Halvguder,  men  dog  ikke  fornedrede  sig 
til  at  tage  Hensyn  til  Menneskene  mere  end 
nødvendigt  for  Popularitetens  Skyld. 

»Og  Dem  maa  jeg  ogsaa  takke,  Michelsen,« 
sagde  Fruen  til  denne,  der  havde  taget  Con- 
stance tilbords  »Det  var  et  stort  Offer  af  Dem, 
at  De  vilde  afstaa  Herr  Warberg  til  os.« 

»Aa,  paa  ingen  Maade,«  sagde  Michelsen. 
>Det  var  af  pur  Egoisme,  for  De  maa  da  ikke 
tro,  at  jeg  vil  give  helt  Slip  paa  min  Ven,  saa 
langt  strækker  ikke  min  Offervillighed  sig; 
men  paa  den  Maade  faar  jeg  jo  den  Glæde  at 
komme  saa  meget  oftere  her  i  Huset.«  Han 
lod  sit  Blik  glide  halvt  hen  paa  Constance. 

»Pyt,  De  ved  jo,  De  altid  er  velkommen,« 
sagde  denne,  idet  dog  et  vist  Skjær  af  Til- 
fredshed modererede  Indtrykket  af  den  raske 
Tone,  hvori  Ytringen  henkastedes. 

»Er  jeg  virkelig?«  spurgte  Michelsen  med 
en  liden  forsigtig  Fyring  under  Følelsernes 
Dampkjedel,  da  han  bemærkede  hendes  Udtryk. 

»Aa,    det  ved  De  saa  godt,«    svarede  hun 

med  et  lidet  Blink  af  skjelmsk  Imødekommen 
i  Blikket.  »Gjør  Dem  nu  bare  ikke  til,  saa 
HerrWarberg  skal  tro,  at  det  er  Skik  og  Brug 
at  komme  med  Komplimenter  og  Baselemaner 
her  i  Huset.« 

»Nej,    det   maa   De   virkelig   ikke,«    sagde 
Fruen  forbindtligt  til  Digteren. 

»Nej  Gud!«    lagde  Alma  til  med  smilende 
Livlighed. 

»Hahaha!«    lo   Poulsen,    »nej,   her   i  Huset 
vil  vi  sgu  have  det  gemytligt  og  ligetil.« 

»Ja>    vi   gjør  ikke  mange  Omstændigheder, 
det  maa  De  finde  Dem  i,«   forsikrede  Fruen. 

»Det  er  mig  i  Sandhed  ogsaa  det  kjæreste,« 
sagde  Digteren,  idet  han  med  Glasset  i  Haand 
rejste  sig  og  fra  sine  dunkeltdybtskuende  Øjne 
gjød  et  større  Kvantum  Aand  hen  i  Rummet, 
hvorefter  han  i  en  Skaal  for  Familjen  talte  om 
Friheden  i  Følelser,  Friheden  i  Tanke,  Friheden 
i  Omgang,  samt  om  det  eneste  Baand,  han  i 
fuld  Sandhed  kunde  nævne,  nemlig  det,  der 
bandt  Hjerte  til  Hjerte,  Ven  til  Ven,  og  som 
ogsaa  uopløselig  bandt  den  varme  Tak  til  den 
varmt  viste  Venlighed  et  cætera  og  saa  videre. 
Michelsen  sysselsatte  sig  Resten  af  Aftenen 
saa  meget  med  Constance,  og  Fruen  syssel- 
satte sig  saa  meget  med  Digteren,  at  Michelsen 
og  Fruen  kun  fik  Tid  til  i  en  Hast  at  udkaste 
Planen    for    Onsdagen  og  Thorsdag  Formiddag. 

Men  det  blev  arrangeret. 

Selvfølgelig  var  de  allierede  ikke  saa  dumme 
at  skjænke  Byen  alt  med  engang.  De  havde 
nu  faaet  Warberg  smukt  og  lykkeligt  af  Stabelen, 
men  at  lade  ham  gaa  Prøvetur  allerede  næste 
Morgen  paa  Promenaden,  det  vilde  ikke  være 
gavnligt,  naar  han  sattes  i  fast  Rute. 

Fru  Poulsen  beregnede  meget  rigtigt,  at 
alle  Mennesker  vilde  være  ude  Onsdag  Morgen 
paa  den  Tid,  da  hun  og  Døtrene  plejede  at 
spadsere,  for  om  muligt  at  faa  et  Glimt  af 
Digteren.     Forventningerne  maatte  spændes. 

Ganske  rigtigt.  Det  var  næsten  ikke  muligt 
at  passere  en  liden  Sving  paa  Vejen  uden  at 
møde  et  helt  Selskab,  blandt  hvilket  der  blev  en 
ejendommelig  Bevægelse  ved  Synet  af  Poulsens; 
Digteren  kunde  jo  maaske  komme  bagefter. 

Men  Digteren  viste  sig  ikke.  »Aa,  han  er 
ikke  med!« 

Stor  Skuffelse!  Man  havde  saa  sikkert 
ventet  at  møde  ham,  og  det  var  saa  kjedeligt, 
at  man  aldrig  fik  se  ham. 

Men  adskillige  af  Damerne  erindrede  fra 
de  lyriske  Digte  noget  om  »Digterens  natlige 
Lampe«  —  hvilket  i  Parenthes  sagt  er  noget 
helt  andet  og  mere  poetisk  end  Natlampe  — 
og  om  »Nattens  silde  Time«  og  om  »det  Stjerne- 
hvælv, som  blinker«  og  om  »du  sorte,  stille, 
tause  Nat«    og  en  hel  Del  andre  lyriske  Natte- 

tanker,  der  nu  i  den  lyse  Morgens  mindre 
fantasifulde  Time  ledede  dem  til  den  fornuftigt 
udtænkte  men  højst  prosaiske  Slutning,  at 
Digteren  maaske  havde  for  Vane  at  sove  længe 
om  Morgenen. 

Man  vilde  imidlertid  ikke  kjende  de  unge 
Damer  ret,  om  man  indvuggede  sig  i  den  for- 
fængelige Indbildning,  at  de  saadan  uden  videre 
lod  sig  besejre  af  denne  naturlige,  prosaiske 
Slutning,  med  hvilken  alle  mindre  yndefulde 
Verdensborgere  vilde  slaaet  sig  til  Ro.  De 
forvandlede  Prosaen  til  den  mest  betagende 
Poesi,  forestillede  sig  Digteren  siddende  ved 
Bordet  foran  Vinduet  i  Nattens  sildigste  Time 
med  en  af  Aandfuldhed  næsten  fortæret,  legems- 
forladt,  bleg,  fin  Skyggeagtighed,  blikkende 
aandfuldt  slugvørren  ud  i  det  uendelige,  hvor 
de  samme  yndefulde  Væseners  zefyrlette  Drømme 
paa  sine  Aandevinger  strømmede  om  ham  for 
muligens  at  nyde  den  Lykke  at  blive  taget  ved 
Vingebenet  af  ham  og  gjort  til  dejlig  Digt- 
ning. 

Det  er  nemlig  et  sørgeligt  Faktum,  at  de 
omtalte  yndige  Væsener  ikke  var  nok  gjennem- 
trængte  af  Realisme  til  at  forestille  sig  den 
nøgne  Sandhed,  som  bestod  i  hverken  mer 
eller  mindre,  end  at  Warberg  paa  Grund  af 
den  Uvane,  han  havde  taget  sig  til,  at  spise 
varmt  til  Aftens,  snorkede  usædvanlig  solid  just 

paa  den  Tid  af  Natten,  da  de  tænkte  sig  ham 
sysselsat  med  alfelette  Aandevift. 

De  blev  i  sin  Tro,  og  om  Formiddagen 
tog  den  ene  frem  sin  Anthologi  og  sværmede 
hen  i  »Jeg  kunde  slet  ikke  sove  for  Nattergalens 
Sang«,  medens  den  anden  satte  sig  til  Pianoet 
og  sang  »Auf  Flugeln  des  Gesanges«  op  mod 
Loftgesimsen. 

Skuffelsen  om  Morgenen  forberedte  saa 
meget  des  bedre  Stemningen. 

Og  Byen  skulde  naturligvis  faa  se  ham. 

Efter  at  Warberg  ved  Ellevefrokosten  havde 
taget  sig  endnu  et  Stykke  sort  Brød  med 
Gaaseleverpostej  og  endnu  et  Glas  Manzanilla, 
togede  man  af  for  at  »bese  Byen«. 

Aa,  hvilke  Hilsener  de  fik  idag !  Og  hvilken 
Misundelse  siden  hos  dem,  der  ikke  havde 
været  saa  lykkelige  at  møde  Triumftoget  i  de 
Gader,  det  passerede. 

Først  Fru  Poulsen  i  en  aldeles  ny,  elegant 
Promenadedragt,  der  i  og  for  sig  vilde  været 
nok  for  at  tiltrække  sig  Opmærksomheden. 
Hun  gik  naturligvis  med  Digteren.  Derefter 
Frøken  Holmsen  og  Alma  og  tilsidst  Michelsen 
og  Constance.  Folk  hilsede  idag  paa  en  saa 
højst  usædvanlig  Maade.  De.  der  kjendte 
Familjen  Poulsen  nøjere,  nikkede  og  smilte  paa 
en  næsten  overnaturligt  venskabelig  Maade: 
»Husk  paa,    at   vi   allerede   er   gamle   Venner.« 

Og  de  fjernere  bekjendte  hilsede  med  en  fore- 
kommende Ærbødighed:  »Ja,  nu  ser  vi,  hvad 
De  duer  til,  højstærede.« 

Udenfor  Boghandlervinduet  i  Storgaden  var 
der  en  hel  Stimmel.  Det  af  Michelsen  igaar 
indleverede  Kabinetsportræt  af  Digteren  var 
udstillet  omgivet  af  hans  Værker,  »Smaafolk«, 
»Synd  ,  »Arbejderboligen«  og  »Penge«,  og 
indenfor  sad  just  Boghandleren  og  skrev  ud 
Bestillingssedler  paa  25  i  fast  Regning  af  hvert 
af  dem.  Han  havde  allerede  mange  Bestillinger, 
medens  han  før  ikke  havde  solgt  mer  end  6 — 8 
af  hvert. 

Digteren  kunde  nok  ogsaa  forøvrigt  til- 
trække sig  Opmærksomhed.  Han  var  nemlig, 
hvad  man  kalder  »sød«,  det  vil  sige,  han  ret- 
færdiggjorde denne  Damernes  Dom  om  hans 
Ydre.  I  sine  unge  Studenterdage  havde  han 
paa  Grund  af  sit  næsten  sort  krøllede  Haar, 
sine  ditto  spidsede  Moustacher,  sin  Omhu  med 
Klædedragten  og  sine  Anstrængelser  for,  at  en 
liden  arvet  Formue  ikke  skulde  mistænkes  for 
at  voxe,  baaret  det  ikke  ildeklingende  Navn 
»den  sorte  Prins«.  Under  dette  Navn  figurerede 
han  endog  engang  i  en  Skillingsvise  om  Markedet, 
hvori  det  blandt  andet  hed,  at  »Knebelsbarter 
hadde  han  saa  nydelig'  og  smaa«,  og  overhovedet 
kunde  han  fra  sin  Studenterungdoms  Tid  op- 
summere en  længere  Række   realistiske  Minder, 

der  nu  bidrog  i  høj  Grad  til  at  give  hans  No- 
veller det  saa  meget  omtalte  og  priste  Virke- 
lighedspræg, naar  han  skildrede  de  riges  daarlige 
Letsindighed  og  beviste  de  fattiges  Dyd. 

Nu  var  han  populær,  ja  verdensberømt, 
sagde  hans  Partis  Blade.  Han  tilhørte  den 
gjensidige  aandelige  Assuranceforening  og  var 
Medlem  af  »De  fri  Brødre«,  en  international 
Oversætter-  og  Kritiker- Association,  saaledes 
som  forresten  ogsaa  alle  hans  Kolleger  var  det. 

Sagfører  Petersen,  der  aldrig  angreb  nogen, 
beviste  klart  og  tydeligt  for  Provstinden,  som 
med  Emphase  erklærede  Warbergs  Bøger  for 
at  være  umoralske,  at  Digteren  dog  alligevel  i 
et  Punkt  maatte  have  Ret  i  sin  Paastand  om 
de  riges  daarlige  Letsindighed  og  de  fattiges 
Dyd,  idet  det  jo  var  de  rige,  der  kjøbte  og 
læste  hans  Bøger,  medens  de  fattige  dydigt 
holdt  sig  derfra. 

Men  Sagførerens  »fæle«  Forsvar,  der  ellers 
plejede  at  virke  som  en  kold  Straale  paa  altfor 
expansive  Begejstringstilbøjligheder,  formaaede 
intet,  naar  han  i  disse  Dage  omtalte  Digteren 
i  de  mere  neutrale  Kredse,  og  da  han  følte  en 
berettiget  Ærgrelse  over  at  se  sin  Autoritet 
svækket,  blev  man  Vidne  til  det  vidunderlige, 
at  han  virkelig  begyndte  at  tage  Parti  og  slutte 
sig  afgjort  til  den  Flochske  Kredses  gamle 
Garde. 

Nede  ved  Badehotellet  blev  Publikum  imidler- 
tid opmærksom  paa,  at  der  ude  i  Haven  gjordes 
visse  Forberedelser,  som  tydede  paa  noget 
extraordinært,  og  man  fik  snart  Rede  paa,  at 
Michelsen  havde  bestilt  en  fin  Middag  til  10 
Personer. 

Den  skulde  serveres  i  det  store  Lindelyst- 
hus, et  langstrakt  Anlæg,  der  var  helt  aabent 
ud  mod  Haven,  og  man  holdt  just  paa  med  at 
spænde  fire  sammensyede  Lagener  ud  mellem 
de  tilgrænsende  Trær,  noget  der  skete  dels  for 
at  skaffe  fornøden  Skyggefuldhed,  dels  ogsaa 
for  at  hindre,  at  der  kom  Fugleboller  i  Suppen. 

En  nærliggende  Følge  af  disse  med  stor 
Beredvillighed  afslørede  Forberedelser  var,  at 
syv  større  eller  mindre  Selskaber  ligeledes  kom 
til  at  spise  i  Haven  og  paa  Verandaen,  og  der- 
for ogsaa  nød  den  Ære  og  Fornøjelse  at  se  en 
spisende  Digter  omkurtiseret  af  Familjen  Poulsen, 
Michelsen  og  de  tre  virksomme  Frøkner,  der 
var  budne  med,  medens  fjorten  andre  Selskaber 
slukøret  maatte  renoncere  paa  Friluftsmiddag 
idag  og  indskrænke  sig  til  at  gaa  omkring  og 
berette,  hvor  naragtigt«  Folk  sprang  efter  at 
faa  se  Digteren,  noget  der  atter  piggede  den 
misundelige  Nysgjerrighed. 

Saa  slap  man  endelig  Digteren  helt  løs 
paa  Morgenpromenaden  om  Thorsdagen,  og  ved 
den  saaledes  lidt  efter  lidt  stedfundne  Afsløring 

af  Afgudsbilledet  opnaaede  man,  at  hele  Byen, 
høje  og  lave,  alle,  der  ikke  med  uopløselige 
Baand  var  knyttet  til  den  Flochske  Kreds,  kun 
talte  om  Digteren  og  ikke  tænkte  paa  andet 
end  dennes  mystisk-betagende  Storhed. 

Flochs,  Provstens,  Rektorens  og  deres  uad- 
skillige, til  hvilke,  som  sagt,  nu  ogsaa  Sagfører 
Petersen  i  Ærgrelse  sluttede  sig,  følte  omtrent 
samme  Forladthed  som  den  Theaterdirektør, 
der  ser  Mængden  strømme  til  Circus'en  lige- 
overfor. 

Michelsen  havde  endog  sørget  for  et  pas- 
sende Stikord  om  de  gamle  Familjer;  »det 
moralske  Parti«,  hviskede  han  til  Frøken  Svendsen, 
som  atter  bragte  det  videre  for  egen  Regning, 
og  da  saa  Fru  Poulsen  afgjort  havde  sejret  med 
sin  anden  Thorsdagsaften,  sin  »Digteraften«, 
var  det  ikke  længer  modernt  i  Byen  at  være 
moralsk.     Fy  for  Pokker,  moralsk! 

Og  den  store  Aften  var  en  Sejr,  et  fuld- 
stændigt Austerlitz. 


Ottende  Kapitel, 

Den  store  Da?. 


Fru    Poulsen    tog    Michelsen   under   Armen 
og  førte  ham  hen  til  Vinduesfordybningen  henne 

ved det  samme  væxtdekorerede  Hjørne,  hvor 
de  for  en  fjorten  Dages  Tid  siden  havde  havt 
sit  første  Komitémøde. 

»Jeg  tror,  vi  nu  er  kommet  saa  langt,  at 
vi  fuldkommen  forstaar  hinanden?«    sagde  hun. 

»Ja,  fuldkommen,  saa  vidt  jeg  kan  skjønne,« 
svarede  han  smilende. 

»Naa,  saa  taler  vi  ogsaa  fuldkommen  aabent 
med  hinanden  om  vore  Planer,«  sagde  hun,  »og 
jeg  for  min  Part  har  ialfald  ikke  noget  imod, 
at  vore  Interesser  sammenknyttes.  Derfor  er 
det  bedst,  vi  er  enige  om  alle  Detaljer,  for  at 
vi  fuldstændig  kan  virke  i  Fællesskab.« 

Han  bukkede  blot  forbindligt. 

»Altsaa,  naar  vi  nu  skal  faa  det  livligt  og 
naturligt  fra  først  af  imorgen  Aften,  saa  har  jeg 
tænkt,  det  var  bedst  at  have  en  liden  fin  Middag 
først.  Warberg  bor  jo  her,  og  saa  bare  Dem 
og  Frøknerne  og  vore  to  Danske  og  Islændingen 
og  Badelægen.  Saa  beder  jeg  Toldkassererens, 
for  han  er  lidt  tvivlsom,  saa  det  er  bedst  at 
sikre  os  ham  foreløbig,  og  kanske  det  var  bedst 
at  bede  Smiths  og  Olsens.  Det  er  godt  at 
have  et  Par  Grossererfamiljer  med.« 

»Og  den  nye  Adjunkt,  Wising,«  tilføjede 
Michelsen,  »han  er  frisindet  og  ivrig,  og  han 
har  jo  gjort  Visit  her?« 

»Ja  —  det  kan  være  noksaa  passende,  at 
vi    beder    ham.      Men    saa    ikke    flere.      Vi    er 

færdige  med  Kaffeen,  naar  de  begynder  at 
komme,  og  da  finder  de  det  med  engang  livligt 
og  oprømt;  det  smitter,  ikke  sandt?« 

»Jo,  og  saa  falder  det  saa  naturligt  at 
komme  ind  i  en  almindelig  Konversation,« 
svarede  Michelsen,  som  fandt  Idéen  fortræffelig. 
»Nu  gaar  jeg  hjem  og  ser,  hvem  der  vil  præsen- 
teres imorgen;  jeg  har  Grund  til  at  tro,  det 
ikke  bliver  saa  faa.  Jeg  har  sagt  overalt,  at 
de  slet  ikke  behøver  at  genere  sig.« 

Thorsdag  Formiddag  var  der  stort  Opstyr 
hos  Poulsens.  Fruen  havde  helt  og  holdent 
overladt  Kjøkkenet  til  den  lejede  Kogekone; 
der  skulde  jo  baade  være  Middag  og  Souper 
—  for  dette  skulde  være  en  højtideligere  Ind- 
vielsesaften —  og  Fruen  gav  carte  blanche. 
Selv  ordnede  hun  alt  det  øvrige,  lod  plyndre 
Værelserne  ovenpaa  for  Stole,  gav  Ordre  til 
Placeringen  af  de  laante  Bænke  for  Haven,  lod 
dekorere  Verandaen  med  Festons  og  levende 
Væxter  og  lagde  særlig  an  paa  Salonen  og 
Poulsens  Røgeværelse,  som  jo  nu  var  overflødigt 
til  dette  Brug,   da  man  kunde  røge  i  Haven. 

Salonen  skulde  idag  for  første  Gang  faa 
sine  nye  kostbare  Gardiner,  der  for  hvert  Fag 
Vinduer  var  i  et  Stykke,  der  slyngedes  i  rige 
Folder  om  den  tykke  Egetræs  Gardinstang  og 
dekoreredes  med  hængende  Snore  og  Duske, 
noget  paa  engang  nyt  og  flot.    Møblerne  arran- 

geredes  saaledes,  at  de  uden  at  savne  passende 
Fordeling  samlede  sig  med  Spejlsofaen  og  det 
store  Salonbord  som  Udgangspunkt  med  Front 
mod  Vinduessiden  og  Verandadøren.  Paa  Salon- 
bordet sattes  den  store  Broncelampe  samt  War- 
bergs  Portræt  i  en  stor  Mora-Stander,  hvorhos 
hans  Digterværker,  smukt  indbundne,  med  en 
vis  skjødesløs  Grace  blandede  sig  med  et  Par 
lyrastemplede  Anthologier,  et  Par  Albums  og 
nogle  Plancheværker.  Saa  sattes  der  Blomster 
i  Vaserne,  ordnedes  Noder  ved  Pianofortet, 
sørgedes  for  at  en  Guy  de  Maupassant  blev 
halvt  opskaaret  og  lagt  hen  paa  et  passende 
Sted  o.  s.  v.  Røgeværelset  omdannedes  til  et 
Slags  Stemningsgrotte,  hvor  Gardinerne  strax 
skulde  være  nedrullede  og  to  med  røde  hængende 
Papirsskjærme  forsynede  Lamper  være  Assistenter 
til  den  røde  Hængelampe,  muligens  for  hos  de 
yngre  at  fremkalde  det  rette  Milieu  for  en 
drømmende,  frisindet  Fordøjelse  af  de  moderne 
Idéer,  der  maaske  kom  til  at  serveres  dem  inde 
i  Salonen. 

Middagen  gik  fortræffeligt.  Bare  kjendt 
Folk  og  gemytligt;  de  eneste  nye  var  Adjunkten 
og  Digteren.  Og  saa  var  der  noget  interna- 
tionalt, frit,  overlegent  ved  det  hele.  To  Danske, 
en  Islænding,  tre  Europæere:  Digteren,  Michelsen 
og  Frøken  Svendsen,  samt  flere  fremadstræbende 
norske. 

Digteren  blev  alles  Yndling,  han  kjendte 
sit  Værd,  men  skillingede  det  først  forsigtigt 
ud,  indtil  han  mærkede,  at  de  alle  bed  paa, 
hvorefter  han  kastede  sit  lødigste  Guld  ud  med 
fuld  Følelse.  Michelsen  og  Justitsraaden  støttede 
ham  betydeligt,  den  første  af  Hensigtsmæssig- 
hedshensyn,  den  anden  af  æsthetisk  Under- 
givenhed, og  de  andre  stemte  i  med,  da  Sam- 
talen blev  meget  frisindet,  de  havde  aldrig 
været  gammeldagse,  aldrig  tænkt  sig  andet, 
aldrig  havt  noget  mod  det  nye,  aldrig  været 
andet  end  frisindede.     Nej  da! 

Og  det  var  vidunderligt  saa  fort  Tiden  gik. 
Med  en  smittende  Livlighed  talte  man  efter 
Kafeen  just  om  Zolas  »Germinal«  og  var  alle- 
rede langt  inde  paa  Superlativerne  med  Hensyn 
til  den  forfærdelige  Skjæbne,  som  truede  Sam- 
fundet, hvis  man  ikke  strax  greb  sig  an  med 
at  ordne  Arbejderspørgsmaalet,  da  de  første 
Aftengjæster  indfandt  sig. 

Det  var  Amtsingeniørens  og  Distriktslægens. 
De  kjendte  til  Arbejderne,  de,  og  deres  Damer 
blev  strax  sat  ind  i  Situationen  af  Frøken  Holmsen 
og  Frøken  Bugge,  der  forklarede,  hvor  meget 
Kvinderne  kunde  udrette.  Der  udfoldedes  en 
socialistisk  Barmhjertighedens  Veltalenhed,  der 
vilde  have  trængt  lige  ind  i  Hjertet  paa  ad- 
skillige udpinte  Sypiger,  blege  Strømpestrikker- 

sker   og   afmagrede  Fabrikspiger,    hvis    de  blot 
kunde  været  her  og  hørt  paa. 

Men  der  kom  fler  og  fler,  Værelserne  fyldtes 
snart  næsten  til  Trængsel,  mest  af  Byens  egne 
Folk  naturligvis,  som  ikke  behøvede  at  præsen- 
teres; men  Michelsen  havde  dog  sin  Liste. 

»Maa  jeg  præsentere  Professor  Døring  fra 
Kristiania  —  Fru  Poulsen.  Professoren  er  Bade- 
gjæst  her  iaar,  som  De  ved.« 

Glæder  mig  meget  —   — « 

»Haaber  De,  ikke  har  noget  imod,  at « 

»Gud,  tvertom,  det  er  os  en  stor  For- 
nøjelse !  Maa  jeg  ikke  forestille  Dem  for  Digteren 
Warberg  —  Professor  Døring.« 

»Aa,  vi  er  jo  gamle  bekjendte !  Xaa,  det 
var  morsomt  —   — « 

»Ja,  hvordan  har  De  det,  Professor  —  — « 
Og  saa  kom  den  frisindede  Professor  med 
ind  i  en  livlig  Forhandling  om  den  fysiologiske 
Experimentaldigtning  og  Arveligheden,  hvor- 
under tre  Herrer  og  syv  Damer  pressedes 
aandeligt  mellem  den  unge  Digters  »Geni«  og 
den  halvgamle  Professors  »videnskabelige  Auto- 
ritet«, saa  at  de  udgik  af  Processen  fuldstændigt 
prøvestemplede  og  paalidelige.  De  gik  siden 
omkring  blandt  Gjæsterne  og  talte  vildt  om 
Fysiologi. 

»Redaktør  Hansen   —  Fru  Poulsen.« 

Jo,    det    var    virkelig    Hansen    i    Kjole    og 

hvidt  Halstørklæde,  lidt  forlegen,  lidt  kantet  i 
Bevægelser,  men  ret  pen  at  se  til  saadan  i 
fuld  Puds.  Han  havde  hos  Skræderen  faaet  sig 
en  hel  ny  Dragt,  som  skulde  averteres  op  i 
Bladet. 

Da  Hansen  hørte  om  Digteren  og  Thors- 
dagsaftenerne,  følte  han  en  brændende  Lyst  til 
at  være  med;  men  ligesom  han  igrunden  var 
en  ærlig  Sjæl,  havde  han  ogsaa  en  vis  Stolthed. 
Det  vilde  krænket  ham  at  faa  et  om  end  nok- 
saa  sukret  Afslag  af  Michelsen;  men  alligevel 
havde  han  forleden  Dag  i  Storgaden  været  paa 
Nippet  til  at  springe  tversover  Gaden  til  ham 
for  at  indlede  det,  da  Michelsen  forekom  ham 
og  spurgte,  om  han  ikke  havde  Lyst  til  at  komme, 
-det  var  jo  just  noget  for  en  Journalist.« 

En  liden  Notis  i  Bladet  vilde  jo  ikke  skade; 
den  kunde  komme  under  Formen :  Digteren 
Warberg  glædede  i  Thorsdags  o.  s.  v.  hos  Gros- 
serer Poulsens,  hvor  endel  af  Byens  intelligenteste 
Kredse  mødes. 

Da  Hansen  var  præsenteret,  henfaldt  han 
nogen  Tid  i  Beundring  af  Digteren.  Denne 
stod  netop  i  en  let,  skjødesløs  Stilling  med 
Armen  lænet  mod  et  Bric-å-Brac  Skab,  det 
højre  Ben  lagt  i  Hvile  over  det  andet,  samt 
venstre  Tommelfinger  i  Uhrlommen,  en  Stilling 
han  var  bleven  indtaget  i  efter  at  have  seet  et 
Portræt    af  Disraeli   som    ung,    og   som   klædte 

ham  godt.  Den  var  bleven  ham  ligesom  en 
æsthetisk  Platform,  hvorfra  han  kunde  udsende 
gyldne  Ord,  og  den  Gruppe  Damer  og  Herrer, 
som  nu  hørte  ham  tale  om  Rousseau  og  Natur- 
livet, den  fattiges  Sjælsadel  og  Kvindens  Følel- 
sesliv, om  Determinisme  og  kunstig  Moral,  denne 
Gruppe  flød  varmt  hen  i  en  Smeltningsproces, 
der  i  det  ydre  især  viste  sig  hos  Damerne,  hvis 
smeltende  Øjne,  smeltende  Sukke  og  smeltende 
Stemme  afgav  den  mest  gunstige  Temperatur 
for  det  aandelige  Omstøbhingsarbejde. 

»Gud,  De  har  saa  Ret,  sagde  Frøken 
Svendsen,  »det  er  jo  saa  sandt,  at  Menneskets 
Tilbøjligheder  er  aldeles  de  samme  overalt  paa 
Jorden,  men  Moralen  har  man  gjort  anderledes 
hos  os  end  hos  Negerne  eller  Malayerne  eller 
Rødhuderne,  og  hvorfor  det?« 

»Jo,«  sagde  Frøken  Bugge  mørkt  og  liden- 
skabelig krigersk,  »fordi  Samfundet  vil  tilintet- 
gjøre  Individet,   røve  os  vor  Ret.« 

»Ja,  og  saa  den  aabenbare  Uretfærdighed 
og  Selvmodsigelse,«  sagde  Warberg.  Det  er 
ingen,  som  falder  paa,  at  den,  der  har  taget  i 
Arv  en  kolossal  Næse,  skal  forpligtes  til  at  be- 
kjæmpe  den;  eller  den,  som  har  arvet  Galskab 
eller  Tæring  eller  saadant  noget.  Men  har  man 
været  saa  uheldig  at  arve  Tilbøjlighed  til  Drik 
eller  letsindige  Tilbøjligheder,  om  jeg  saa  maa 
udtrykke  mig,  da  skal  man  bekjæmpe  det,  hvis 

man  ikke  vil  blive  stemplet  som  et  umoralsk 
Afskum. 

»Skammeligt!  raabte  Frøken  Bugge.  »Hvad 
siger  dere  andre?« 

»Jo,«  lød  det  noget  usikkert.  Det  var  lidt 
uvant  endnu. 

»Og  hvorfor  er  det  ikke  umoralsk  at  have 
arvet  en  abnorm  Næse?  Den  ene  Arv  maa  vel 
være  ligesaa  god  som  den  anden.  En  fattig 
Pige  bliver  forstødt  og  forhaanet  som  letsindig«, 
fordi  hun  følger  alle  Menneskers  Tilbøjlighed, 
medens  dog  kanske  ingen  vil  gifte  sig  med 
hende;    det  er  oprørende. 

Da  et  Par  af  de  indfødte  unge  Damer  her 
uvilkaarligt  rødmede  en  Smule,  bøjede  Digteren 
behændigt  af.  Han  havde  lovet  Michelsen  at 
være  »forsigtig«.  Og  saa  var  han  snart  inde 
med  en  anden  Gruppe. 

Men  gjennem  alle  Værelser  lød  der  en  for- 
virret Larm  af  den  livligste  Prat  og  Snak. 
Michelsen  var  overalt,  og  han  passede  paa  at 
anbringe  Digteren  overalt,  saa  alle  skulde  faa 
godt  af  ham,  alle  tro,  at  man  specielt  vilde 
have  ham  præsenteret  for  dem. 

Fru  Poulsen  valgte  den  Rolle  at  tage  sig 
af  Fruerne  og  saa  at  lade  de  fremmede,  nye 
vise  hende  selv  den  Opmærksomhed,  som  hun 
fra  idag  af  følte,  at  hun  kunde  paaregne.     Hun 

havde  anstrængt  sig  nok  for  denne  store  Dag; 
nu  vilde  hun  nyde  lidt  af  den  gryende  Sol. 

Hansen,  der  gik  omkring  overalt  og  glæ- 
dede sig,  naar  nogen,  han  kjendte,  talte  venligt 
til  ham,  kigede  ind  i  det  til  Stemningsgrotte 
omdannede  Røgeværelse;  men  trak  sig  strax 
tilbage.  Derinde  sad  nu  blot  nogle  unge  Damer, 
som  førte  en  dæmpet  Konversation. 

De  to  rødmende  indfødte  var  blandt  dem. 
De  sad  nær  Døren  og  var  midt  inde  i  en 
Fniseparoxysme,  som  de  paa  Grund  af  den 
nylig  omtalte  Tvangsmoral  hastigt  gjorde  Slut 
paa,  da  Hansen  viste  sig  i  Døren.  Han  fik 
kun  høre  nogle  afbrudte  Sætninger:  »saa  inter- 
essant —  —  og  saa  overbevisende  —  —  ja, 
det  er  uimodsigeligt,«  men  han  vovede  sig 
ikke  ind  blandt  blot  Damer,  især  naar  de  be- 
fandt sig  i  denne  mystisk-stemningsfulde,  mod 
al  Rødmen  sikrende  Belysning. 

Lamperne  og  Lysekronerne  var  nu  tændt 
overalt;  det  nærmede  sig  stærkt  Souperen. 
Michelsen  havde  virkelig  anstrængt  sig,  det  blev 
ham  hedt  derinde  nu,  og  han  tog  sin  Hat  for 
at  svale  sig  ude  i  Haven,  hvor  der  ogsaa  var 
en  Del  Folk. 

Han  mødte  Constance,  der  havde  bragt  et 
Shawl  til  Fru  Toldkassereren,  og  nu  agtede  sig 
ind  igjen. 


Leder  De  efter  nogen,  Michelsen?«  spurgte 
hun  og  stansede. 

»Nej,  det  er  bare  saa  hedt  derinde,  og 
jeg  har  virkelig  arbejdet  som  en  Hest,  som 
man  siger.«  Hun  vendte  om  og  gik  med  ham. 
»Men  hvilken  Dag,  hvilken  Sejr!  Ja,  den  er 
mere  afgjørende  end  jeg  nogensinde  kunde  tænke 
mig.  De  har  vel  selv  hørt  derinde.  Det  er 
som  det  var  helt  andre  Mennesker;  de  taler 
med  om  alting.  Men  saa  har  vi  ogsaa  tre  gode 
Trumfer  derinde,  forst  YVarberg  naturligvis,  men 
Justitsraaden  og  Adjunkten,  de  gjør  sandelig 
ogsaa  godt.  De  er  mere  fordomsfri  end  vore 
egne.  Jo,  jeg  tror,  vi  har  arrangeret  det  godt.« 
Hvor  morsom  De  er!  Nu  siger  De  vi 
igjen,«  sagde  Constance  med  et  Slags  Latter, 
der  dog  blot  lød  som  et  vellydende  Spørgs- 
maalstegn.  De  vidste  neppe  af,  at  de  var 
kommet  helt  ned  i  den  allernederste  Gang. 

*Ja>  Je£  -iger  »vi«,  for  det  er  en  fælles 
Sejr.  Jeg  har  aldrig  oplevet  nogen  Dag  som 
denne;  alting  lykkes,  alting  gaar  i  Opfyldelse, 
som  vi  har  ønsket  os,  og  —  ja,  jeg  burde 
kanske  indskrænke  mig  til  at  sige,  at  det  er 
Huset  Poulsen,  som  ser  alle  sine  Ønsker  opfyldte 
idag,  for  hvad  mig  angaar  —  — «  Han  var 
selv  lidt  forundret  over,  at  han  stansede  for  at 
lede  efter  Ord,  der  paa  samme  Tid  var  til- 
strækkeligt   megetsigende    og    dog    ikke    altfor 

langt  lettere  —  besynderligt! 

Hvad  mener  De?«  spurgte  hun  med  en 
egen  Dæmpen  af  Stemmen,  der  sagde  saa  meget 
som:   Ja,   jeg  ved  nok  —  men  bliv  ved! 

»Jeg  mener,  at  nu  har  jeg  gjort  alting,  for 
at  Dagen  skulde  blive  os  alle  til  Lykke  og  til 
gjensidig  Glæde.  Nu  er  det  Dem,  som  har 
det  øvrige  i  Deres  Haand  —  om  det  skal  blive, 
som  Deres  Moder  sagde,  at  vi  har  fælles  Inter- 
esser; ja,  det  staar  til  Dem.« 
»Mig?« 

Hun  slog  slet  ikke  sine  Øjne  ned,  saaledes 
som  Ritualet  foreskriver,  og  han  stammede  ikke 
forlegent,  saaledes  som  nævnte  Ritual  bestemt 
kræver.  Tvertom,  hun  saa  op  paa  ham  med 
et  højst  indtagende  Smil,  og  det  eneste,  som 
en  Forlovelsesdigter  kunde  kjendt  sig  igjen  paa, 
var,  at  hun  virkelig  rødmede  stærkt,  noget,  som 
han  for  sin  Del  heller  ikke  kunde  frikjendes 
for,  trods  at  han  atter  talte  saa  klart  og  sam- 
menhængende som  en  Professor  i  Veltalenhed. 
»Mig?«  spurgte  hun  altsaa  med  et  glad 
Budskabs  Evangelietext  i  sit  Blik  og  med  for- 
tolkende Parallelsteder  i  sit  Smil. 

»Ja,  Dem  !«  svarede  han  og  betragtede  hende 
fast  og  søgende  med  dette  uudsigelige  Blik, 
hvormed  den  ivrige  Fisker  vogter  paa,  at  den 
herlige  Fangst,  han  drager  op  fra  Havets  hemme- 

lighedsfulde  Dyb,  ikke  skal  slippe  bort,  just 
naar  den  skulde  hales  ind  over  Baadens  Æsing. 
Ja,  Dem!  Behover  jeg  at  sige  —  har  De  ikke 
forstaaet  —  — «  Her  gjorde  han,  hvad  man  i 
Theatersproget  kalder  en  Kunstpause,  hvorved 
Ordene  for  og  efter  synes  ligesom  at  omspænde 
en  Uendelighed  af  dyb  Følelse,  der  blot  kan 
anes,  men  ikke  udsiges. 

»De  udtrykker  Dem  virkelig  lidt  utydeligt, 
sagde  hun  med  en  blød  Hvisken,    der  særdeles 
godt  afslørede  hendes  Forstaaelse,   »hvad  skulde 
jeg  have  forstaaet? 

»At  jeg  elsker  Dem.« 

Her  fik  han  den  rigtige  Indskydelse,  at 
man  i  et  saadant  Øjeblik  bør  stanse  og  gribe 
den  elskedes  Haand. 

»Aah!«  svarede  hun  blot  med  et  let,  be- 
friende Suk.  Hun  havde  en  Følelse  af,  at  hun 
foreløbig  ikke  burde  sige  mere,  og  idet  hun, 
med  sin  Haand  endnu  i  hans,  noget  distrait 
betragtede  den  gyldne  Gris  ved  hans  Urkjæde, 
afventede  hun  en  mere  interrogativ  Fortsættelse. 

»Og  at  jeg  nu  spørger  Dem,  om  De  til  al 
den  Lykke,  denne  Dag  lover,  ogsaa  vil  føje 
den  at  blive  min?« 

Ja,«   svarede  hun  uden  endnu  at  se  op. 

Hun  sank  ikke  til  hans  Bryst,  og  han 
trykkede  ikke  en  glødende  Kys  paa  hendes 
skjælvende   Læber.      Begge   havde    en   vis   tryg 

Følelse  af,  at  de  nok  senerehen  gjennem  en  pas- 
sende Forlovelsestid  og  derpaa  følgende  Hvede- 
brødsdage vilde  faa  tilstrækkelig  Tid  til  at 
hengive  sig  i  en  saadan  Uforstyrrethedens  til- 
lokkende Romantik,  medens  denne  Stund,  da 
adskillige  Gjæster  færdedes  længere  oppe  i  Haven, 
ikke  kunde  siges  at  være  fuldt  gunstig  for  en 
Synken  hen  i  følelsesfuld  Forglemmelse  af  nær- 
liggende praktiske  Spørgsmaal  vedkommende 
de  diplomatiske  Hensyn  til  Rangforholdet  ved 
Eklateringen  for  Forældre,  Venner  og  udenfor- 
staaende. 

Idet  hun  med  Overbevisningens  Styrke 
svarede  sit  »ja«,  trykkede  hun  derfor  blot  fast 
hans  Haand  som  ved  Opgjørelsen  af  en*  til 
begges  Tilfredshed  truffen  Aftale,  hvorefter  hun 
lagde  sin  Arm  i  hans  og  antydede  det  hen- 
sigtsmæssige i  at  gaa  ind  til  Gjæsterne  igjen, 
og  først  efter  at  disse  var  gaaet  at  meddele 
sig  til  hendes  Forældre. 

De  følte  sig  begge  meget  lykkelige  og  var 
beggeto  meget  straalende. 

De  bekymrede  sig  nemlig  slet  ikke  med, 
at  hele  deres  korte  Kjærligheds-  og  Forlovelses- 
historie var  aldeles  uanvendelig  for  en  følsom 
Romanforfatter,  ja  endog  for  en  bundrealistisk 
som  Warberg,  hvad  denne  udtrykkeligt  erklærede, 
da  han  havde  gjættet  sig  til  Forholdet.  Ingen 
af  dem    sværmede    for    selv    at    være    belemret 

med  enten  nogen  romantisk  Fortvivlelse  og 
Lidelseshistorie  eller  med  nogen  naturalistisk 
kompromitterende  Forhistorie.  Saadant  er  for- 
nøjeligt at  læse  om,  gudbevars,  men  ikke  at 
opleve. 

Nej,  der  var  en  sund  realistisk  Klang  i  den 
Harmoni,  hvori  deres  Hjerters  Strængespil  sam- 
mentonede. 

Digterne,  der  især  har  befattet  sig  med 
Sjælens  Musik  og  Hjertets  Toner,  har  aabenbart 
gjort  Almenheden  højst  ensidig  i  hjertemusikalsk 
Henseende.  For  ikke  at  tale  om  de  onde 
Hjerters  afskyelige  Kattemusik,  som  der  lige- 
overfor disse  tvende  gode  Mennesker  ikke  kan 
være  Tale  om,  saa  glemmer  man  fuldstændigt, 
at  saavel  Xaturen  som  Kunsten  gjør  Musik  i 
alle  mulige  Nuancer.  Den  hæderligste  Paafugl, 
paa  hvis  Hjertes  Godhed  ingen  kan  udsætte 
noget,  musicerer  mindre  lyrisk  end  Nattergalen 
i  den  stille  Sommernat,  og  Digterne  gjør  Menne- 
skene fuldkommen  Uret,  naar  de  kun  forud- 
sætter Sjælens  Musik  hos  saadanne  Hjerter,  fra 
hvilke  der  enten  opstiger  Koraler  og  Orgelfugaer 
eller  ogsaa  Romancer,  Serenader,  Ballader,  Bar- 
caroler  og  saadant  noget,  hvortil  saa  visselig 
de  moderneste  Digtere  har  føjet  Venusmusik  a 
la  Tannhåuser.  Nej,  der  findes  megen  anden 
Musik,  som  fylder  Hjerterne,  saasom  Krigsmusik, 
Dandse   og   Gadeviser.      Ja,    der   findes   mange 

Digtere  og  Kunstnere  af  særdeles  lyrisk  Ihu- 
kommelse, hvis  Hjerter  egentlig  aldrig  har  været 
fyldt  af  anden  Musik  end  Fanfarer. 

Men  skal  man  derfor  kalde  dem  Prosaister 
og  frakjende  dem  Sjælens  Musik  og  Hjertets 
tonende  Strængespil? 

Nej,  saavel  i  Michelsens  som  Constances 
Hjerte  brusede  der  en  velklingende  harmonisk 
Koncert,  og  Hovedsagen  var,  at  den  hos  dem 
begge  gik  i  samme  Takt  og  samme  Toneart. 
Det  var  ingen  Schumannsk  lidenskabelig  Higen, 
ikke  engang  en  Mendelssohnsk  fløjtefin  Elskovs- 
duet,  det  var  ikke  en  overfladisk,  men  muntert 
fejende  Galop  og  ikke  Spor  af  Gadevise.  Det 
var  nærmest  en  passelig  jævn,  klangfuld  og 
rigt  instrumenteret  Livets  Polonaise. 

Han  fandt,  at  hun  var  smuk,  hun  fandt,  at 
han  var  smuk.  Dette  gav  en  gjensidig  Tilbøj- 
lighed,  der  ikke  forstyrredes  af  nogen  Tvivl  om 
Karakter,  Samfundsstilling,  Livsopfatning  og  al- 
mindelige Vaner.  Begge  indsaa,  at  Forbindelsen 
mellem  de  to  Huse  var  et  solid  Grundlag  for 
yderligere  social  Fremgang,  og  at  altsaa  enhver 
Interesse,  de  begge  maatte  have,  blot  kunde 
fremmes  og  derved  den  gjenside  Tilbøjlighed 
styrkes  og  befæstes. 

Da  de  en  Stund  efter  befandt  sig  inde  ved 
Souperen,  der  maatte  serveres  i  tre  Værelser, 
var  det  ogsaa  med    en   højst  tilfredsstillende  og 

lykkelig  Sejrsfolelse  Michelsen  tænkte  paa,  at 
fra  idag  af  var  han  bleven  uopløselig  knyttet 
til  alt  dette.  Ikke  alene  indirekte  skulde  den 
nu  rejste  Bevægelse  komme  ham  tilgode ;  hvad 
der  tidligere  var  alternativt  planlagt  fra  hans 
Side,  kunde  nu  samle  sig  med  fuld  Styrke  paa 
det  gunstigste  af  de  tvende  Alternativer. 

Hvor  alting  udviklede  sig  regelmæssigt  og 
naturligt   og  hurtigt. 

Justitsraaden  slog  paa  sit  Glas  for  at  ud- 
bringe Husets  Skaal.  Han  behøvede  ikke,  sagde 
han,  at  spilde  mange  Ord  paa  at  takke  for  ud- 
vist Gjæstfrihed,  thi  denne  Tak  laa  udtalt  lige- 
saa  meget  i  den  talrige  Nærværelse  som  i  den 
løftede  Stemning.  Nej,  han  vilde  vove  at  gjøre 
sig  til  Tolk  for  en  Synsmaade,  der  sigtede 
højere.  Oprigtig  talt,  havde  han,  kommende  fra 
et  det  europæiske  centrale  Kulturliv  nærmere 
liggende  Land,  ikke  ventet  i  denne  lille,  driftige 
Badeby  at  finde  et  saa  udviklet  Aandsliv,  saa 
levende  Interesser  for  de  frigjorte  Strømninger 
derudefra.  Han  troede  at  have  Lov  til  at  tale 
med,  thi  —  han  vovede  at  sige  det  —  just  i 
hans  Hjemland  havde  dette  nye  og  friske  brudt 
Vej  til  hele  Norden  Bravo  !  ,  men  nu  forbausedes 
han  over  i  dette  lille  Samfund  at  finde  en  Spæn- 
stighed,  en  Modtagelighed,  en  Sjælens  Opladthed, 
der  viste,  at  man  her  ikke  havde  villet  høre 
til    Efternølerne,    og    hvad    han    vilde    sige  var: 


Lykkeligt  det  Samfund,  der  som  Centrum  for 
et  saadant  befrugtende  aandeligt  Samliv  kunde 
have  et  Hus  som  Værtskabets,  hvor  Rigdom  og 
Smag  parrede  sig  med  Samfundsaand  og  opladt 
Blik  for  de  store  Spørgsmaal,  men  ogsaa  med 
den  Takt  og  den  Overlegenhed,  som  afstikker 
Grænser  og  holder  alt  paa  fast  Grund  (Bravo, 
bravo !).  Han  troede  at  udtrykke  ikke  alene  de  til- 
stedeværendes, men  hele  dette  Samfunds  Tanker, 
naar  han  takkede  dette  Hus,  hvor  Digteren  som 
Embedsmanden,  Borgeren  og  den  fremmede 
Gjæst  i  lige  Grad  følte  sig  hjemme;  takkede  dette 
elskværdige  Hus,  dets  indtagende  Frue,  dets 
hjertelige  Herre,  dets  fortryllende  Døtre  for, 
hvad  de  havde  været  og  hvad  de  vilde  komme 
til  at  være  som  Sammenknytningspunkt  for  det 
aandelige  Liv  i  det  Samfund,  de  tilhørte  (Bravo, 
bravo,  bravo ! !). 

Det  var  efter  Konference  med  Michelsen,  at 
Digteren  havde  bedet  Justitsraaden  som  fremmed 
og  som  i  Rang  den  værdigste  (Justitsraaden 
havde  ved  disse  Ord  sat  lidt  Dobbelthage  og 
rettet  paa  Snip  og  Halstørklæde)  om  at  tale 
for  Værtskabet  og  saadan  i  Samtalens  Løb  faaet 
smurt  i  ham  det  vigtigste  af  ovenanførte. 

Da  saa  endyderligere  Professor  Døring  talte 
for  de  udenlandske  Gjæster,  henvendt  til  Justits- 
raaden, og  fremhævede  hvor  rigtigt  denne  havde 
seet  og  dømt,  og  Adjunkt  Wising  talte  for  denne 

By,  som  sikkerlig  vilde  vise  sig  den  Ros  vær- 
dig, som  den  iaften  efter  hans  Formening  med 
Rette  havde  faaet,  saa  gjorde  alt  dette  en 
overvældende  Virkning  paa  de  tilstedeværende. 

Det  var  dog  virkelig  Poulsens,  som  havde 
bragt  dem  dette,  og  hvad  Poulsens  havde  at 
betyde,  det  viste  sig  allerbedst  i,  at  Digteren 
just  havde  valgt  at  bo  her,  hvor  han  —  det 
havde  han  i  Aften  sagt  til  alle  mulige  —  fandt 
saa  megen  Smag,  saa  megen  Opladthed  og 
Forstaaelse. 

De  sidste  Gjæster  havde  gaaet,  Skvalderen 
og  Latteren  ude  fra  Entréen  var  bortdøet,  man 
hørte  kun  Tjenerne,  der  lukkede  Døre  og  be- 
gyndte at  bære  ud  fra  Spiseværelserne.  Nu, 
da  der  var  tomt,  saa  det  lidt  uryddigt  ud  i 
Salonen;  Alma  rullede  nogle  Stole  hen  paa 
rigtig  Plads,  Constance  kom  ind  med  en  Pige 
der  bar  Seltersvand  og  Punsch  paa  et  Bret 
Fru  Poulsen  var  ude  for  at  give  Tjenerne  de 
sidste  Ordres,  Poulsen  hørtes  inde  i  Røge 
værelset,  og  Døtrene  kjendte  Lyden  af  Chiffoniére 
Laasen;  det  var  de  smaa  Havana  til  36  Kroner 
som  skulde  frem.  Digteren  og  Michelsen  gik 
op  og  ned  paa  Gulvet. 

Poulsen  kom  ind  og  satte  Cigarkassen  paa 
Divanbordet  just  i  samme  Øjeblik,  som  hans 
Hustru  kom  ind  i  Salonen  igjen.  Han  sagde 
ikke    noget,    men    gik    hen    og   kyssede    hende 

uden  Ceremonier.  Hun  saa  paa  ham,  at  han 
følte  det  som  en  ny  Forlovelsesdag  eller  en  ny 
Bryllupsdag,  noget  rigtig  inderligt  festligt. 

Da  saa  Michelsen  og  Digteren  høfligt  nær- 
mede sig,  trykkede  hun  Michelsens  Haand  med 
et  Blik,  der  paa  engang  talte  om  Sejr  og  om 
Taknemlighed,  men  hun  sagde  ikke  andet  end 
et:  »Naa,  det  gik  jo  godt!«  for  Digteren  var 
der,  og  han  hørte  ikke  til  de  indviede. 

Med  en  træt  Mine  lagde  hun  sig  derpaa 
hen  i  en  Stol,  men  sprat  livligt  til,  da  Constance 
bøjede  sig  over  hende    og  hviskede  nogle  Ord. 

»Hvad?  —  Det  maa  jeg  sige!  —  Aa, 
Anton,  kom  hid  et  Øjeblik,«  raabte  hun  med 
den  mest  gaadefuldt  lovende,  glade  Forbauselse, 
der  langt  mere  end  hendes  Ord  bragte  Poulsen 
til  skyndsomst  at  følge  Kaldelsen  og  bøje  sit 
Øre  hen  til  en  ny  Hvisken. 

Da  saa  ogsaa  hans  Ansigt  havde  antaget 
et  Udtryk,  der  omtrent  svarede  til  det,  et  toaars 
Barn  faar,  naar  Fotografen  gjør  de  vanvittigste 
Grimacer  med  klingende  Rangler  og  dinglende 
Hallingmænd,  medens  Medhjælperen  under- 
fundigt fjerner  det  sorte  Dæksel  fra  Objektivet 
i  den  Hensigt  at  skaffe  et  rigtig  skarpt,  klogt 
og  opvakt  udseende  Billede  af  den  lille  Kjæle- 
dægge;  og  da  han  efter  at  have  sagt:  »Nej, 
naturligvis,  hvad  skulde  jeg  have  imod  det!« 
atter   bøjede    sig   ned   til    en  gjensidig  Hvisken, 

idet  han  samtidig  benyttede  Anledningen  til  at 
kaste  et  Par  beundrende  skjelmske  Blik  paa- 
skjønsk  opad  til  Constance,  der  stod  i  en 
smilende  Venten  bag  Fruens  Stol,  begyndte 
ogsaa  Michelsen  at  blive  i  den  Grad  distrait  i 
sin  Samtale  med  Digteren ,  at  dennes  over- 
ordentlige psykologiske  Skarpblik  anede  et  eller 
andet  ret  interessant,  der  maatte  være  paa 
Bane. 

En  liden  Byskandale  formodentlig,  tænkte 
han,  og  besluttede  at  faa  plukket  den  ud  af 
Poulsen  ved  Lejlighed.  Maaske  kunde  den 
anvendes  i  hans  næste  Bog,  der  naturligvis 
ligesom  de  tidligere  skulde  være  bygget  paa 
Selvoplevelse. 

Imidlertid  lededes  snart  hans  Tanker  i  en 
helt  anden  Retning,  da  han  saa  Poulsen,  smilende 
ihærdigere  end  nogen  af  Hans  Dahls  bredest 
flirende  Bondepiger,  komme  hen  til  Michelsen 
og  voldsomt  ryste  dennes  Haand,  hvorefter  han 
førte  ham  hen  til  Constance,  der  nu  fandt 
Øjeblikket  passende  til,  idet  hun  omslyngedes 
af  Michelsens  højre  Arm,  at  hvile  sit  Hoved  ved 
Elverhøj ,  hvorved  der  dannedes  en  Gruppe, 
som  altfor  tydeligt  erindrede  om  de  mange 
forlovede  Genrebilleder,  som  tyske  Malere  sender 
ud  i  Verden,  til  at  Digteren  paa  nogen  Maade 
kunde  misforstaa  Situationen. 

Den  store  Dag  havde  hermed  faaet  sin 
værdige  Afslutning. 

Huset  Poulsen  følte,  at  dette  var  en  Fordel 
i  enhver  tænkelig  Henseende.  Ingensomhelst 
Skygge  fordunklede  de  Fremtidsbilleder,  som 
Herren  og  Fruen  hver  paa  sin  Maade  saa  med 
sit  fjerntskuende  indre  Øje,  og  Alma  syntes  det 
var  saa  morsomt,  at  der  var  en  Forlovelse 
i  Huset. 

Michelsen  saa  ligeledes  alle  sine  Planer 
opfyldte  indtil  videre.  Deriblandt  hørte  ogsaa 
den  Plan,  han  efter  nogen  Tvivl  havde  fattet, 
dengang  der  blev  Tale  om,  at  Digteren  skulde 
bo  her  i  Huset.  Warberg  kunde  muligens  falde 
paa  at  gjøre  Cour,  og  derfor  vilde  Michelsen 
skynde  sig.  Nu  var  ogsaa  dette  afgjort,  og  om 
Digteren  skulde  føle  Trang  til  at  blive  forelsket 
i  en  ung  Pige,  der  baade  var  smuk  og  fik  Penge, 
og  om  han  skulde  mene,  at  en  saadan  Pige  var 
at  finde  i  dette  Hus,  saa  var  han  ialfald  nu 
sikker  paa  ikke  at  gaa  til  fejl  Adresse,  eller, 
hvad  værre  var,  maaske  krydse  Michelsens  egne 
Planer. 

Det  havde  Michelsen  dog  ikke  behøvet  at 
frygte  for.  Constance  havde  ogsaa  havt  sine 
Planer. 

Niende  Kapitel, 


;om  viser,    hvorledes   det   lille    frygter    det    store    i   Kampen 
for  Tilværelsen. 


Det  er  allerede  oplyst,  hvorledes  Redaktør 
Hansen  kom  til  den  Poulsenske  Thorsdagsaften. 

»Det  kan  da  vel  ikke  være  lejt,«  sagde 
han  til  Michelsen,  »jeg  er  jo  ikke  vant  til  saa- 
danne  store  Selskaber.« 

Michelsen  havde  imidlertid  fuldstændig  be- 
roliget ham.  Det  var  slet  ikke  saa  farligt; 
man  skulde  bare  ikke  bryde  sig  om  sig  selv, 
for  den  enkelte  blev  der  lagt  saa  lidet  Mærke 
til  i  det  ydre.  Han  kunde  jo  komme  Klokken  8, 
da  var  der  alt  mange  samlede. 

»I  din  Stilling,«  lagde  Michelsen  til,  »maa 
man  gribe  enhver  Anledning  til  at  være  med, 
til  at  vise  sig  og  stifte  personlige  Bekjendtskaber. 
En  Offentlighedens  Mand,  Hansen  —  tænk  paa 
det.  Det  er  saadan  man  vinder  Tillid« 
—  han  trykkede  betydningsfuldt  paa  Ordet  — 
»det  er  saadan  man  samler  Meningerne  om 
sin  Person.« 

Ja,  der  var  saa  meget,  som  lokkede  Hansen. 
Baade  dette,  og  saa  en  vis  forfængelig  Lyst  til 
at  have  været  med  blandt  »de  fine«  og  kanske 
komme  mere  ind  i  det. 

Lidt  generet  følte  han  sig,  men  det  skulde 
han  nok  overvinde. 

Trods  Amandas  Advarsler,  var  Indflydelsen 
af  Michelsens  i  sin  Tid  saa  let  henkastede 
Forespejlinger  voxet  i  ham.  Og  trods  en  vis 
sangvinsk,  ærlig  Tillidsfuldhed  ræsonnerede  han 
for  sig  selv  meget  fornuftigt. 

Vistnok  var  det  ham  klart,  at  om  han 
skulde  komme  sig  op,  maatte  det  hovedsagelig 
ske  gjennem  hans  egne,  gjennem  de  smaa  i 
Samfundet,  hvem  han  kunde  møde  helt  paa  lige 
Fod  med  beslægtede  Idealer,  beslægtede  Vaner 
og  beslægtede  Synsmaader,  men  alligevel  maatte 
han  ikke  forsømme  at  gjøre  sig  kjendt  og  agtet 
af  dem,    der  hørte  til  de   »højere«. 

Det  var  dette  ene  Ord  »Op«,  som  arbejdede 
i  hans  Tanker  og  sled  i  hans  Følelser. 

Det  havde  endog  hændt  ham,  at  han  en 
enkelt  Gang  i  sit  stille  Sind  havde  draget 
en  ligesom  ængstelig  Sammenligning  mellem 
Amanda  og  de   »fine«   Frøkner. 

Men  da  havde  han  ogsaa  ærlig  skammet 
sig  over  sine  egne  Tanker. 

Thorsdag  i\ften  ved  Syvtiden  stod  han  saa 
i  fuld  Puds  inde  i  det  beskedne ,  lave  Værelse 
oppe  ved  Dammen.  For  det  første  maatte  han 
jo  dog  vise  sig  i  fuld  Puds,  og  for  det  andet 
vilde  han  nok  selv  gjerne  have  det  bekræftet, 
at   alt  sad  udadleligt,  noget,    hvori  han  stolede 


126 


mere  paa  Fruentimmerøjne  end  paa  sine  egne. 
Han    havde    nemlig   ikke    saa  lidet  Lampefeber. 

I  denne  lille,  tarveligt  vante  Familjekreds 
var  det  selvfølgelig  en  Begivenhed  af  første 
Klasse,  at  Hansen  virkelig  skulde  med  i  et  stort, 
fint  Selskab. 

Hvor  meget  nemlig  end  Amanda  be- 
undrende saa  op  til  ham,  paa  samme  Tid,  som 
hendes  klare  Forstand  instinktmæssigt  loddede 
hver  Dybde  i  hans  Sind,  havde  hun  dog  altid 
betragtet  ham  helt  og  holdent  i  Forhold  til 
sin  egen  Stand.  Hendes  Planer,  hendes  Drømme 
havde  altid  drejet  sig  om  en  rent  fordringsfri 
Lykke  og  Tryghed,  aldrig  forvildet  sig  op  i  de 
højere  Sfærer  eller  næret  en  Forfængelighed, 
der  strakte  sig  ud  over  de  engang  tilvante 
Forhold. 

Den  store,  nye  Begivenhed  vakte  ogsaa 
stridende  Følelser  saavel  hos  hende  som  hos 
Moderen.  Det  var  en  underlig  Blanding  af 
smigrende  Bevidsthed  om  det  ærefulde  og 
agtelsesbydende,  men  ogsaa  om  noget,  der 
kunde  fjerne  og  gjøre  fremmed.  Paa  engang 
noget  lokkende  og  afskrækkende. 

Amanda  havde  engang  som  halvvoxen  Pige 
faaet  staa  paa  det  lille  Musikgalleri  i  Klub- 
lokalet, da  der  var  Bal,  og  skjønt  hun  nok  da 
havde  havt  et  Indtryk  af,  hvorledes  Mangfoldig- 
hedens Virvar  opsluger  den  enkelte,  havde  hun 

dog  i  disse  Par  Dage  ikke  sysselsat  sine  Tanker 
med  andet  end  at  forestille  sig  Hansen  saa  i 
den  ene,  saa  i  den  anden  Situation  midt  opi 
denne  Sværm,  straalende  af  Glansen  fra  alt, 
hvad  der  var  lyst,  rigt  og  elegant.  Hun  var 
næsten  vred  for,  at  han  fra  hende  skulde  flyttes 
derind,  men  hun  var  tillige  beklemt  ængstelig 
for  hans  Optræden  der;  forestillede  sig,  hvordan 
han  kunde  komme  til  at  føle  sig  generet, 
haabede,  tvivlede,  forestillede  sig  atter  Folk, 
der  kunde  finde  noget  at  udsætte  paa  ham 
eller  endog  gjøre  ham  forlegen,  og  blev  saa 
igjen  vred  paa  disse  tænkte  Mennesker. 

Hun  syntes,  hun  aldrig  havde  følt  det  saa 
stærkt  som  nu,  hvor  meget  hun  holdt  af  ham, 
og  alligevel  var  der  noget  uforklarligt,  som 
forbitrede  hendes  Sind  mod  ham ,  ligesom  om 
han  allerede  skulde  fjernet  sig  fra  hende. 

Snart  var  det  ene  oppe  i  hende,  snart 
det  andet. 

Nu,  da  han  stod  foran  hende  og  løftede 
Hovedet  op,  medens  hun  fæstede  den  hvide 
Sløjfe  rigtig  godt  og  lagde  Vesten  tilrette  glat 
og  fint,  var  hun  stolt  ved  at  se  ham  saa  smuk. 
Jo  da,  den  sorte  Dragt  sad  rigtig  nydeligt, 'og 
inde  hos  Barberen  havde  de  været  rigtig  flinke 
med  baade  Haaret  og  Skjægget. 

»Du  ser  saa  fin,  saa  fin  ud,«  sagde  hun, 
og   Øjnene    blev    ganske  blanke,    da   han    med 


128 


en  vis  for  den  opstrammede  Festdragts  Skyld 
iagttagen  Forsigtighed  kyssede  hende. 

Saa  tog  hun  borte  paa  Kommoden  den 
Flaske  Eau  de  Cologne,  han  havde  givet  hende 
til  Jul.  Der  var  ikke  taget  meget  af  den,  for 
slige  fine  Ting  koster  mange  Penge  og  maa 
spares  paa. 

Men  idag  sparede  hun  ikke.  Hun  satte 
Flaskens  Hals  forsigtigt  og  fast  paa  Kjole- 
opslaget, saa  intet  skulde  rinde  tilspilde,  og  saa 
loftede  hun  Flasken  forsigtigt  og  passende  længe. 
To  Gange  paa  hvert  Opslag.  Derefter  fik  det 
hvide  Lommetørklæde  ogsaa  to  Dynk.  Nej, 
idag  skulde  der  ikke  spares. 

Stevlerne  var  vel  blanke?  Jo.  Men  dernede 
sad  jo  en  liden  hvid  Traad  paa  Buxebenet. 
Der  var  vel  ikke  fler?  —  Xej,  nu  var  han 
udmærket. 

Hun  fulgte  ham  helt  ud  i  Porten  og  stod 
og  saa  langt  efter  ham.  Xede  paa  Hjørnet  ved 
Stentrappen  vendte  han  sig,  nikkede  og  slog 
ud  med  Haanden.     Hun  nikkede  ivrigt  tilbage. 

Saa  kjedeligt,  at  der  bare  var  to  Huse  til 
Hjørnet,  hvor  han  skulde  svinge  ned.  Hun 
vilde  gjerne  have  fulgt  ham  med  Øjnene  en 
hel  Gade  nedover. 

Men  da  hun  atter  kom  ind  i  det  lille,  tarve- 
lige Hjem,  blev  hun  beklemt  om  Hjertet. 

Hun   stillede   sig   taus  henne  ved  Kjøkken- 

vinduet  og  syslede  saa  smaat  med  endel  Handsker, 
der  var  leveret  til  Vask;  det  var  just  ikke  noget 
videre  Tankearbejde.  Moderen  gik  borte  ved 
Skorstenen  og  skramlede  højst  unødigt  med 
det  ene  og  det  andet;  det  var  nok  bare  for  at 
have  noget  at  tage  til.  Thi  det  var  som  om 
ingen  af  dem  just  havde  Lyst  til  at  begynde 
nogen  Samtale,  medens  begge  alligevel  følte  sig 
trykkede  af  Tausheden. 

»Han  bliver  vel  snart  for  fin  for  os,«  sagde 
endelig  Madam  Andersen  i  en  noget  mumlende 
Tone. 

»Hvorfor  skal  du  tænke- saa  stygt  om  ham,« 
svarede  Amanda   med   tykt  Mæle,     »han  har  jo 

ikke «     Længere  kom  hun  ikke,  da  Graaden 

tog  hende. 

»Ja,  der  ser  du,  at  du  graater  selv,«  und- 
skyldte Moderen  sig. 

»Fordi  du  er  saa  lej  —  ja!« 

Men  Ulykken  var,  at  Madam  Andersen  altfor 
sikkert  havde  truffet  Amandas  egne  Tanker 
just  i  det  Øjeblik,  Ordene  blev  sagt,  og  da  de 
nu  engang  var  Moder  og  Datter,  saa  aabnede 
de  snart  sine  Hjerter  for  hinanden. 

Der  blev  udtalt  Tvivl  og  Trøst  og  Haab 
og  Forsikring,  om  hinanden;  Erindringer  blev 
gravnefrem  igjen  ogFremtidsspørgsmaal  drøftede, 
men  Summen  af  det  hele  blev,    at  den  trygge, 

sikre  Grund,  de  hidtil  havde  staaet  paa,  viste 
sig  vaklende. 

Og  det  kom  igjen  hele  Aftenen  udigjennem. 
Da  de  sad  ved  det  tarvelige  Aftensmaaltid, 
steg  Festglansen  hos  Poulsens  frem  i  deres 
Fantasi.  Amanda  fulgte  Timerne  paa  den  gamle 
Klokke  oppe  paa  Væggen:  Mon  hvad  han  nu 
foretog  sig?  Han,  som  havde  saa  gode  Tale- 
gaver og  som  havde  kommet  sig  saa  svært  op 
til  Finhed,  han  lod  sig  kanske  netop  nu  bestikke 
af  Glansen  og  tænkte  paa  de  fine  Frøknerne 
istedenfor  hende. 

Det  var  utaaleligt  at  tænke  paa;  hun  vilde 
ikke  tænke  paa  det  —  og  saa  tænkte  hun 
uafbrudt  paa  det,  til  hun  endelig  sent  sovnede 
ind. 

En  hel  Bygning  holdt  paa  at  ramle  for 
hende.  Med  sin  nøgtre  Forstand  havde  hun 
lagt  Sten  paa  Sten,  efter  først  at  have  maalt 
og  passet  alting  nøje.  Naar  de  giftede  sig, 
skulde  hun  blive  ved  med  Handskevasken,  for 
hun  havde  næsten  alle  de  fine  Familjer  til 
Kunder.  Men  de  skulde  flytte  ned  i  Avisens 
Hus,  og  saa  skulde  hun  ogsaa  ganske  smaat 
begynde  med  Handskehandel;  til  det  havde 
hun  jo  allerede  en  oparbejdet-  Kundekreds. 
Paa  dette  havde  hun  udregnet,  at  de  kunde 
leve,    naar   de   var   sparsomme,    og   saa   kunde 

alt  det,  som  kom  ind  paa  Avisen,  gaa  til 
Afbetaling. 

Men  nu  var  dette  kommet  med  Hansen. 
Slig  havde  han  aldrig  været  for.  Vistnok  var 
han  saa  livlig  og  saa  fuld  af  Idéer,  og  troede 
alle  Folk  saa  vel  og  besluttede  sig  saa  raskt, 
men  hidtil  havde  alting  gaaet  i  det  smaa,  hvor 
hun  kunde  følge  med  og  forstaa  sig  paa  og 
retlede.  Nu  var  hun  ikke  længer  tryg.  Denne 
Michelsen,  uf  ja,  den  leje  Slisken,  havde  sat 
Fluer  i  Hovedet  paa  ham.  Hun  følte,  mere 
end  hun  forstod,  at  det  kunde  blive  Knald  og 
Fald,  hvis  Hansen  gav  sig  i  Kast  med  de  store. 

Skjønt  hun  ikke  egentlig  vilde  mistro  ham, 
var  hun  dog  skinsyg  paa  dem.  Skjont  hun 
ikke  rigtig  kunde  gjøre  sig  Rede  hvorfor,  anede 
hun  blot  ondt  af,  at  han  vilde  give  sig  ind  i 
Ærgjerrighed  og  Strid  og  saadant,  som  hørte 
med  til  de  store. 

Og  naar  hun  saa  igjen  tænkte  paa  Hansen 
midt  inde  i  det  straalende  fine  Selskab,  saa 
hadede  hun  disse  store. 

Det  var  dem,    som  tog  Freden    fra  hende. 

Tiende  Kapitel 


som  blot  viser  en  ganske  liden  Gnist,    hvoraf  der  siden  blev 
en  stor  Ild. 


Der  var  megen  Loftelse  over  Hansen,  da 
han  for  Amanda  og  hendes  Moder  skildrede 
den  Poulsenske  Aften;  alting  var  saa  storartet 
og  udmærket.  At  han  stundom  havde  følt  sig 
som  femte  Hjulet  til  en  Vogn,  vogtede  han  sig 
for  at  oplyse  om,  derimod  nævnte  han  hver 
enkelt,  som  havde  talt  med  ham,  og  hvad  de 
havde  sagt. 

Men  neppe  mindre  Loftelse  var  der  ude 
i  Byen. 

Poulsens  —  Poulsens  —  Poulsens  klang  det 
overalt,  og  man  bojede  sig  uvilkaarligt  for  det 
Faktum,  at  Poulsens  havde  taget  Ledelsen  i  en 
for  Byens  »indre  Liv«  højst  betydningsfuld  Sag, 
og  uden  at  man  selv  vidste  af  det,  bidrog  hver 
enkelt  sit  til  at  hidføre  det  forønskede  Resultat  : 
Bort  med   »Familjerne«. 

En  overfladisk  Betragter  skulde  muligens 
kunne  nære  den  fra  et  ophøjet  Synspunkt  for- 
klarlige Anskuelse,  at  det  maatte  være  alle 
disse  Mennesker  overordentligt  ligegyldigt,  hvem 
der  var  primus  inter  pares,  enten  Flochs  eller 
Poulsens,  naar  de  da  ikke  selv  kunde  opkaste 
sig  til  denne  Værdighed.     Dette  vilde  imidlertid 

røbe  et  sørgeligt  Ubekjendtskab  til  det  virkelige 
Liv,  som  tvertom  lærer  os,  at  Menneskenes 
allerstørste  Fornøjelse  bestaar  i  at  sigte  med 
Sten  efter  det,  der  sidder  højest,  hvorefter  der 
opstaar  en  stor  Jubel,  naar  det  ramler  ned. 
Ifølge  Naturens  Orden  kommer  jo  saa  det  næst- 
højeste til  at  være  øverst,  og  i  sin  Glæde  over 
at  se  det  første  bortfjærnet,  lægger  man  saa 
en  Tid  ikke  videre  Mærke  til  andet  end,  at 
man  har  været  saa  lykkelig  at  ramponere  Toppen. 
Men  pludselig  en  Dag,  naar  man  næsten  har 
glemt  hvorledes  den  gamle  Top  saa  ud,  finder 
man,  at  der  endnu  er  noget,  som  befinder  sig 
øverst.  Fy  for  Pokker!  Ned  med  det!  Og 
saa  begynder  Stenkastningen  paanyt. 

Denne  sandt  menneskelige  og  derfor  ædle 
Tilbøjlighed  har  i  Livets  forskjellige  Aldre 
ulige  Navn. 

Hos  Børn  er  man  skjændig  nok  til  at  kalde 
det  uvørren  Ødelæggelseslyst,  skjønt  det  er  klart 
som  Dagen,  at  Børnene  selv  ser  Sagen  efter 
ligesaa  ophøjede  og  berettigede  Principer  som 
senere,  naar  de  bliver  voxne.  Hvem  der  selv 
har  været  Barn  —  og  det  har  formodentlig  ikke 
saa  faa  iblandt  os  —  vil  nok  erkjende  det 
nederdrægtige  og  for  Barnesamfundet  skadelige  i. 
at  en  forgyldt  Kugle  sidder  oppe  paa  en  Port- 
stolpe til  ingen  Nytte,  medens  den  er  højst 
værdifuld  for  Børnene,  naar  de  har  faaet  den  ned; 

ikke    at    tale     om    den     betydelige     Fornøjelse, 
medens  man  sigter  efter  den. 

Naar  man  derimod  i  mere  fremskreden  Alder 
kaster  efter  en  forgyldt  Kugle  under  Foregivende 
af,  at  den  ikke  passer  til  Stolpens  simple  sort- 
marmorerede  Farve,  da  benævnes  det  med  en 
hel  Del  andre,  langt  smukkere  Navne,  som  det 
her  vilde  være  for  vidtløftigt  at  anføre,  men 
som  horer  til  de  mest  vellydende,  populære  og 
indsmigrende  Ord  i  Sproget. 

Vi  har  naturligvis  kun  anført  dette  for  at 
indskjærpe  Forældre  og  Foresatte,  at  de  maa 
vel  vogte  sig  for  at  være  uretfærdige  mod  Børn. 

Altsaa,  Byen  fandt  det  særdeles  fornøjeligt, 
at  den  havde  fundet  en  Stenhaug,  hvorfra  den 
kunde  hente  Projektiler  til  at  ramponere  Top- 
familjernes,  særlig  Flochs  usurperede  Ophøjet- 
hed  med. 

Man  opdagede  pludselig,  at  man  igrunden 
længe  havde  været  misfornøjet;  nu  var  det  klart 
for  alle,  hvori  det  bestod.  Man  havde  fra  over- 
legne, betydende  Personer,  der  kjendte  Europa 
og  Livet  derude,  hert  Ord  som  »friskere  Blod- 
omløb« og  »friere  Strømninger«,  hvilket  be- 
synderligt nok  alle  oversatte  til :  Xed  med 
Familjerne! 

Fuldstændig  ubekjendt  med  og  uberørt  af 
denne    voxende    Bevægelse   paa   højere   Trin    af 

Samfundet    gik    Byens    Arbejdere    og     mindre, 
Haandværkere  sin  jævne  Gang. 

Ogsaa  disse  var  misfornøjede,  det  er  klart, 
thi  hvem  er  ikke  misfornøjet?  Men  naar  hine 
næsten  udelukkende  følte  sin  Ambition  berørt, 
satte  disse  den  ogsaa  i  uopløselig  Forbindelse 
med  Mave-  og  Madspørgsmaalet,  Ord,  hvis  rette 
Betydning  her  ikke  behøver  at  forklares,  da 
alle  æsthetisk- forfinede  Sjæle  i  vor  Tid  er  ligesaa 
fortrolige  med  disse  Benævnelser,  som  Gammel- 
romantikerne  var  det  med  Udtrykket  »den  blaa 
Blomst«  og  Nyromantikerne  med  »Huldrens 
Magt«.     Duften  af  Tidens  Poesi  altsaa. 

Disse  Arbejdere  og  Haandværkere  havde 
vistnok  ikke  nogen  Poulsenske  Thorsdagsaftener, 
men  de  havde  sin  Lørdagsaften  i  Arbejder- 
samfundet.  Dette  var  i  sin  Tid  oprettet  paa 
Foranledning  af  Konsul  Floch  og  Provsten  for 
at  »virke  til  Udbredelsen  af  nyttige  Kundskaber 
og  til  selskabelig  Omgang«  blandt  Arbejds- 
klassen. Begge  Stifternes  Portrætter  hang  ogsaa 
i  stort  Fotografi  over  Formandens  Plads. 

De  nyttige  Kundskaber  havde  man  i  nogen 
Tid  sørget  for  gjennem  Foredrag  om  Løverne 
og  Kirkefædrene  i  Afrika,  om  Islands  Vulkaner 
og  varme  Kilder,  om  Drømme  og  Mareridt  m.  m., 
hvilket  dog  snart  var  døet  hen  af  Mangel  paa 
Forelæsere,  medens  derimod  den  selskabelige 
Omgang  gik  afsig  selv.     De  nyttige  Kundskaber 

begyndte  lidt  efter  lidt  at  erstattes  af  Circulair- 
skrivelser  fra  Hovedstadens  Forening,  hvori  op- 
fordredes til  Diskussion  om  og  Tilslutning  til 
visse  der  fattede  Resolutioner. 

En  saadan  Circulairskrivelse  forelaa  ogsaa 
denne  Lørdag. 

Formanden,  Smed  Gravesen,  slog  allerede 
Klubben  i  Bordet.  Nedenfor  og  rundt  om 
sad  dybsindige  Personligheder,  ud  af  hvis  Aasyn 
læstes  den  ærligste  Overbevisning  om  det  Ansvar, 
som  paalaa  dem,  der  i  Lighed  med  dem  selv 
havde  Kald  og  Evne  til  at  bedømme  Samfundets 
Anliggender.  Alan  tog  Sagen  med  stort  Alvor 
og  ærlig  Bestræbelse  for  at  følge  med. 

»Hysh,  Nielsen!«  lød  det  derfor  ogsaa  hen 
til  en  yngre  Tømmersvend,  som  allerede  havde 
anvendt  noget  af  sin  Ugeløn  til  at  opfriske  sine 
Livsaander,  og  som  derfor  følte  Vanskelighed 
ved  at  hindre  sine  Tanker  fra  at  søge  et  lyde- 
ligt Udtryk. 

»Jeg  tier  jo  stille  som  en  Mus,«  sagde 
denne  højlydt,  »skal  jeg  nu  ikke  faa  Lov  til 
at  tie  stille  heller  !•< 

»Hys  da!« 

»Mine  Herrer!«    begyndte  Formanden. 

»Ja,  det  er  dem,  som  støjer,  og  ikke  jeg,« 
mente  Nielsen. 

Formanden  slog  atter  Klubben  i  Bordet, 
og-  der  blev  stille. 

Det  gjaldt  en  Tilslutning  af  alle  Arbejdere 
i  By  og  Land  om  at  modsætte  sig  Told  paa 
Korn.  Et  Møde  af  Jordbrugere  og  Industri- 
drivende havde  udtalt,  at  Jordbruget  saavelsom 
Industrien  paa  Grund  af  Fremmedes  Indtrængen 
paa  Markedet  led  under  et  Tryk,  som  maatte 
medføre  de  alvorligste  Følger,  Nedlægning  af 
Arbejde  osv. ,  hvorfor  Told  paa  Korn  og  endel 
andre  Ting  foresloges.  Circulairskrivelsen  sagde 
nu,  at  Arbejderen  kom  til  at  lide,  han  fik  betale 
Brødet  dyrere  osv.  Ingen  Beskyttelse  af  den 
ene  Klasse  mod  den  anden!  Frihed  og  Lighed 
for  alle! 

»Hurra!«  raabte  Nielsen  begejstret,  men 
blev  nedtysset  af  de  nærmeste. 

Efter  nogen  Diskussion,  hvorunder  alle  ud- 
talte, at  det  var  jo  soleklart,  at  dyrt  Brød  var 
dyrere  end  billigt  Brød,  medens  ingen  spurgte 
om  Aarsagerne  til  de  mange  Arbejdsnedlæggelser 
og  Lønningsnedsættelser,  der  berøvede  Ar- 
bejderne det,  de  skulde  kjøbe  Brødet  for,  satte 
Formanden  Sagen  under  Votering. 

»Vil  Forsamlingen  have,  at  Brødet  skal 
blive  dyrere?« 

»Nej  —  nej!«   lød  det  i  samstemmigt  Kor. 

»Resolution:  Forsamlingen  udtaler  sig  mod 
Told  paa  vort  daglige  Brød  og  mod  at  en 
enkelt  Klasse  beskyttes  paa  andres  Bekostning. 
Der  bør  være  Frihed  og  Lighed  for  alle.« 

»Frihed  og  Lighed  for  alle!  Hurra — a — ah!« 
raabte  Nielsen.  De  maatte  puffe  paa  ham  og 
snakke  godt  med  ham  for  at  faa  ham  rolig 
igjen.  De  elektriserende  Ord  Frihed  og  Lighed 
havde  gjort  ham  ubændig  begejstret. 

Xæste  Sag  foretoges. 

Det  var  af  et  Medlem  foreslaaet  at  indgaa 
til  Magistrat  og  Formandskab  med  en  Anmod- 
ning om,  at  alt  Arbejde  skulde  gives  til  Byens 
egne  Arbejdere  og  ikke  til  Folk,  som  kom  ind 
fra  Landet  for  at  søge  Arbejde  her.  Byens 
egne  Folk  fandt  at  burde  beskyttes  mod 
Fremmedes  Indtrængen  paa  Markedet.  Forslaget 
oplæstes  i  sin  Helhed. 

Vedtager    Forsamlingen    det     nu    oplæste 
Forslag?« 

»Ja — ja— ja — a — a!«      lod    det    enstemmigt. 

»Frihed  og  Lighed  for  alle!  Hurra — a — ah!« 
raabte  den  uforbederlige  Nielsen. 

»Hysh,  Nielsen!  Det  passer  ikke  her,  din 
Tosk!«  Det  var  Skomager  Kittelsen,  som  hen- 
vendte denne  milde  Bebrejdelse  til  ham. 

Nielsen  rejste  sig  højst  fornærmet  og  tillige 
"  højst  usikker  om,  paa  hvilket  Ben  det  var 
tryggest  at  støtte  sig,  hvorfor  han  efter  at  have 
raabt  »Herr  Formand«  pludselig  hengav  sig  i 
det  uvilkaarliges  Vold  og  tillod  sin  Støvhytte 
uden  Indvending  atter  at  finde  Plads  paa  Bænken, 
medens   hans    oplivede  Aand   dog   fortsatte   sin 

Virksomhed  gjennem  et  til  Formanden  rettet 
Spørgsmaal,  om  det  var  tilladt  at  kalde  en  Mand 
en  Tosk,  fordi  han  raabte  Hurra  for  Frihed  og 
Lighed,  og  om  han  ikke  havde  Ret  til  at  kalde 
Kittelsen  for  en  fordømt  Bagstræver,  som  kaldte 
Folk  en  Tosk,  naar  de  raabte  Hurra  for  Frihed 
og  Lighed,  hvorefter  han  fortsatte  gjennem 
endel  ligesaa  gratiøse  som  indviklede  og  dyb- 
sindige Slyngninger  omkring  Ordene  Tosk  og 
Frihed,    hvilke  uafbrudt  gjentoges. 

Formanden  havde  ikke  opfattet  Kitteisens 
Udtryk  som  uparlamentarisk  og  vilde  hermed 
spørge  ham,  om  han  ikke  blot  havde  ment 
det  kammeratligt  og  venligt,  naar  han  sagde 
»Tosk«. 

Kittelsen  erklærede,  at  dette  havde  været 
Meningen.  Det.  maatte  opfattes  ligedan  som 
naar  hu  Mor  sagde  til  sin  Mand:  »Kom  naa, 
Grisen  min!«  Ordet  »Gris«  kunde  være  uhøfligt 
og  krænkende,  men  i  dette  Tilfælde  var  det 
netop  det  modsatte.  Han  havde  ment  Ordet 
>Tosk«  som  et  Slags  Kjælenavn  og  maatte 
protestere  mod  at  være  en  Bagstræver. 

Nielsen  erklærede,  at  han  nu  var  overbevist 
om,  at  Kittelsen  var  baade  en  brav  Fyr  og  en  ægte 
Frihedsmand,  hvorfor  han  vilde  tage  sit  Forslag 
tilbage. 

»Hvilket  Forslag?«  lød  det  fra  Formanden 
og  endel  Stemmer  paa  engang. 


140 

»At  Kittelsen  er  en  Bagstræver,    ved  jeg!« 

I  en  almindelig  Latter  opløste  den  lille 
Misstemning  sig,  og  Skomager  Kittelsen  kunde 
nu  faa  Ordet  for  at  knytte  nogle  Bemærkninger 
til  de  alvorlige  Forhandlinger,  de  havde  havt 
idag.  Det  fremgik  deraf,  at  der  var  et  økonomisk 
Tryk  og  han  vilde  nok  for  Exempel  holde  paa, 
at  der  blev  sat  Told  paa  Skotøj 

»Nej,  hvorfor  skal  vi  have  dyrere  Støvler,« 
raabte  en  Stemme. 

Ja,  Kittelsen  skulde  ikke  indlade  sig  paa 
den  Sag,  skjønt  Landets  egne  Arbejdere  nok 
trængte  til  at  beskyttes  mod  de  Fremmedes 
Indtrængen  paa  Markedet,  og  de  havde  jo  netop 
fattet  en  Resolution  mod,  at  Folk  kom  ind  fra 
Landet  og  tog  Arbejdet  fra  os  —  — 

»Ja,    det  er  noget  andet  det!« 

Nej ,  det  var  ikke  noget  andet.  Men  det 
var  ikke  det,  han  vilde  sige.  Han  mente,  at 
der  burde  være  mere  Sparsomhed  baade  i 
Statens  og  Byens  Husholdning,  og  at  Arbejderne, 
som  faar  betale  altsammen  baade  med  Told  og 
Skat,  burde  tage  Sagen  i  sin  Haand  og  se  at 
faa  en  Forandring  til  det  bedre,  kort  sagt,  nye 
Mænd,  som  havde  Folkets  Tarv  for  Øje.  Han 
vilde  foreslaa,  at  man  sammenkaldte  et  Møde 
for  at  diskuttere  dette  Spørgsmaal. 

»Bravo,  bravo!«    lød  det. 

»Hurra— ah  for  Kittelsen!«  raabte  Nielsen. 
»Leve  Friheden!    Hurrah.'c 

Kittelsen  satte  sig  ned  højst  smigret,  saa 
sig  om  paa  de  nærmest  siddende  og  op  paa 
Formanden  med  en  vis  Selvtilfredshedens 
kunstlede  Beskedenhed  og  greb  sit  Lomme- 
tørklæde for  at  fjerne  den  Anstrængelsens 
Beduggelse,    han  sporede  paa  sin  Pande. 

Og  saa  fik  Redaktør  Hansen  Ordet. 

Han  vilde  støtte  Kittelsen  og  troede,  at 
just  Arbejderne  var  kaldede  til  at  tage  denne 
Sag  i  sin  Haand.  Citerede  Digterens  Ord,  at 
det  var  Arbejderne,  som  havde  den  sande 
Aandsadel  (Bravo!),  og  saa  fortsatte  han  i  en 
flydende  Tale,  hvori  han  med  virkelig  Varme 
og  Begejstring,  der  gjorde  saa  meget  større 
Virkning,  som  den  føltes  at  komme  fra  en 
oprigtig  Overbevisning,  talte  om  Smaafolks  Krav 
og  Smaafolks  Tarv  og  sluttede  med  at  anbefale 
Kitteisens  Forslag. 

Under  den  almindelige  Jubel,  som  fulgte, 
rejste  Kittelsen  sig  og  takkede  for  Tilslutningen! 
Han  troede  aldrig  der  i  denne  Sal  var  hørt  en 
saa  vakker  Tale  med  saa  megen  Kundskab  og 
saa  klart  Blik  paa  de  offentlige  Forhold.  Han 
var  vis  paa,  at  Forsamlingen  var  enig  i,  at 
man  burde  votere  Redaktør  Hansen  en  særdeles 
Tak. 

»Ja—  ja— a— a!« 

»Forsamlingen  udtrykker  sin  særlige  Tak 
til  Redaktør  Hansen  for  hans  Optræden  i  denne 
Sag,«    ytrede  Formanden. 

»Bravo,    bravo!« 

En  kort  Diskussion  rejste  sig  derpaa,  hvor- 
under det  fremhævedes,  at  det  var  farligt  at 
lade  de  rige  sidde  og  bevilge  alle  Udgifter  og 
paalægge  alle  Skatter.  Det  var  ingen  Sag  for 
dem,  de  kunde  holde  Fester  og  fornøje  sig, 
men  Arbejderen  havde  ikke  Raad  til  sligt,  han 
maatte  slide  for  Skatteskillingen  og  endda  ofte 
tage  den  fra  den  fattige  Brødskillingen. 

Forslaget  om  et  saadant  Møde  vedtoges 
enstemmigt. 

Næste  Sag  gjaldt  et  Forslag  om  at  afholde 
en  Arbejderfest  med  Damer  oppe  i  Raaelskoven. 
Forslaget  vedtoges  enstemmigt,  og  besluttedes 
Lister  udlagte. 

Redaktor  Hansen  vilde  foreslaa,  at  man 
anmodede  Digteren  Warberg,  den  ivrige  For- 
fægter af  Arbejdernes  og  alle  Smaafolks  Sag, 
om  at  indlede  Festen  med  et  Foredrag.  Han 
havde  Anledning  til  at  tro,  at  dette  ikke  vilde 
blive  afslaaet  fra  Digterens  Side. 

Vedtaget. 

Dermed  var  Diskussionen  afsluttet  for  Dagen 
og  man  valgte  sig  Borde. 

Hansen  var  den  hele  Aften  Gjenstand  for 
megen  Opmærksomhed,    og  han  sørgede  for  at 

vise,  at  han  —  hvad  en  Redaktør  jo  bør  være  — 
var  inde  i  baade  det  ene  og  det  andet  Emne. 
Om  end  nogen  Overklassemand  skulde  trukket 
paa  Skulderen  og  fundet  hans  Udtalelser  over- 
fladiske, saa  var  de  for  hans  nærværende  Til- 
hørere meget  dybsindige  og  tilfredsstillende. 

Og  allesammen  her  i  Aften  var  ligefrem 
begejstrede  for  det  besluttede  Møde.  Det  var 
kommet  saa  ganske  naturligt  frem,  saa  hver  af 
dem  næsten  kunde  synes,  det  var  kommet  fra 
ham   selv. 

Ingen  af  dem  havde  mindste  i\nelse  om, 
at  et  Ord  af  Michelsen  til  Hansen  havde  frem- 
kaldt et  Ord  af  Hansen  til  Kittelsen,  og  at  et 
Ord  af  Kittelsen  til  Forsamlingen  havde  — 
tændt  Gnisten. 


Ellevte  Kapitel, 

som  giver  endel  historiske  Oplysninger  og  filosofiske  Smuler. 


Konsul  Floch  havde  i  sin  Tid  giftet  sig  for 
Pengenes  Skyld. 

Dette  var  ham  igrunden  selv  meget  imod, 
men  han  fandt  dengang  at  burde  bøje  sig  for 
Familjehensyn,  idet  Situationen  var  saadan, 
at  hans  Faders  Ønske  fik  en  forøget  Vægt 
for  ham. 

Naar  man  tænker  paa  de  egentlige  saa- 
kaldte  Smaabyer,  saadan  de  var  indtil  lidt  over 
Midten  af  dette  Aarhundrede,  er  det  gjerne  i 
Forbindelse  med  et  eller  højst  et  Par  Navne,  der 
stiller  alle  Byens  andre  i  Skygge.  Der  kunde 
være  pene  smaa  Formuer,  ja  ret  anseelige  saa- 
danne  ved  Siden  af,  men  saadan  first  c  las  s 
Pengemænd  med  gammelt  Navn  var  der  kun 
en  eller  et  Par  af. 

Nu  er  meget  forandret  i  den  Henseende. 
Siden  Krimkrigens  Fragttider  og  siden  de  store 
Konjunkturer  et  Snes  Aar  senere  er  de  nye 
blevet  næsten  gamle  og  de  er  blevet  kringsatte 
af  endnu  nyere.  Man  hører  saa  mange  Navne, 
•selv  om  de  oprindelige  endnu  staar  øverst. 

En  saadan  ægte  gammel  Familje  varFlochs. 

Den  havde  i  forrige  Aarhundrede  arbejdet 
sig  frem  paa  Embedsbanen ,  og  den  første 
Forretningsmand  i  den  var  Konsul  Flochs 
Bedstefader. 

Denne  havde  vistnok  lagt  op  en  meget 
stor  Formue,  forøgede  den  endog  ved  sit  andet 
Giftermaal,  levede  desuden  længe  nok  til  at 
holde  den  godt  sammen,  men  saa  havde  han 
paa  den  anden  Side  været  nederdrægtig  nok 
til  at  efterlade  sig  ikke  mindre  end  fjorten 
levende  Børn,  noget,  der  i  fattige  Familjer  ikke 
hører  til  det  usædvanlige,  skjønt  det  maa  hen- 
regnes  til   det   overflødige,    men   som   i   en   rig 

Kjøbmandsfamilje  udsætter  Husets  Bestaaen  for 
alvorlige  Farer  og  altsaa  kan  kaldes  baade 
uforretningsmæssigt  og  hensynsløst. 

Da  Bedstefader  Flock  døde,  var  Konsulen, 
hans  Sønnesøn,  allerede  voxen ,  havde  været 
flere  Aar  i  England  og  andensteds  med  betydelig 
Bekostning,  og  nu  var  han  kommen  hjem  for 
at  se  Formuen  sprede  sig  i  Smaaparter  rundt 
hele  Landet,  medens  hans  Fader  havde  ikke 
ringe  Vanskelighed  for  at  holde  Firmaet  gaaende 
i  det  gamle  Gjænge.  Uheldigvis  var  de  gode 
gamle  Tider  forbi,  da  man  holdt  mere  af  sine 
Søstre  end  af  sine  Brødre,  fordi  hine  kun  arvede 
halvt,  og  saa  havde  Firmaet  en  Konkurrent, 
et  Byens  Barn,  men  Opkomling,  der  nu  kunde 
genere  endnu  mere,  da  hans  Formue  blev 
Numer  en. 

Under  disse  Omstændigheder  var  det,  at 
Konsul  Flocks  Fader  sagde  til  sin  Søn :  Gift 
dig  med  hans  eneste  Datter,  saa  gaar  hans 
Formue  ind  i  vor  Forretning  og  ud  af  Kon- 
kurrencen. 

Unegteligvar  dette  forretningsmæssigt  rigtigt. 
Der  var  heller  ikke  noget  at  udsætte  paa  Frøknens 
Egenskaber  i  Retning  af  at  være  præsentabel, 
særlig  i  Betragtning  af,  at  hun  jo  dog  var  et 
Fruentimmer,  hvis  Navn  kunde  gaa  helt  tilgrunde 
i  Familjen  Flocks. 

Men  Sønnen  havde  mange  Indvendinger  at 

gjøre.  Det  krænkede  hans  Stolthed  og  han 
fandt  det  ikke  hyggeligt  at  lyve  for  hende; 
thi  han  var  aldeles  paa  det  rene  med  sig  selv: 
han  elskede  hende  ikke  og  syntes  ikke  engang 
egentlig  om  hende 

Faderen  gnaalede  imidlertid  saa  længe, 
piggede  ham  saa  ihærdigt  med  de  mange  Penge, 
hans  Udenlandsophold  havde  kostet  og  klynkede 
saa  ynkeligt  over  de  gamle  Familjetraditioner 
og  den  vanskelige  Stilling,  at  Sønnen  tilsidst 
gav  efter.  Moderen  sagde  intet;  der  var  en 
gaadefuld  og  tung  Taushed  over  hende,  naar 
dette  Emne  behandledes.  Hun  havde  lovet  sin 
Mand  ikke  at  arbejde  imod,  men  hun  vilde  ikke 
gaa  ind  paa  at  arbejde  for  det. 

Alle  Mennesker  fandt ,  at  Konsul  Flock 
havde  handlet  rigtigt,  undtagen  hans  Moder  og 
han  selv. 

Da  han  først  var  forlovet  og  havde  givet 
sit  Ord,  begyndte  Angeren  at  voxe,  men  den 
kom  efter  hans  Anskuelse  for  sent.  Om  ikke 
han  elskede  hende,    saa  elskede  hun  ham. 

Men  der  kom  endnu  noget  til. 

Brylluppet  var  allerede  bestemt  til  Høsten, 
og  efter  gammel  god  Skik  blev  der  syet  og 
broderet,  og  strikket  og  hæklet,  som  om  en  hel 
Armé  skulde  udrustes.  Alting  forberedtes,  alting 
var  Solskin  og  Snak  og  Overlægninger  og 
Udregninger  og  Glæde  blandt  Damerne. 

Saa  kom  der  til  Provstens  Forældre,  som 
boede  en  halv  Mils  Vej  udenfor  Byen,  en 
Guvernante,   hun,   der  senere  blev  Fru  Poulsen. 

Flock  vidste  nok  om,  at  hun  skulde  komme 
—  det  var  jo  i  hans  Fasters  Hus  —  men  han 
havde  ikke  tænkt  noget  videre  ved  det.  Da 
han  saa  kom  derud  denne  første  Sommeraften 
han  saa  hende,  sad  hun  med  Familjen  paa 
Verandaen,  blev  præsenteret  og  deltog  naturligt 
og  utvungent  i  Konversationen.  Det  var  som 
om  hun  havde  været  hjemme  der  længe ;  hun 
havde  strax  fundet  sig  tilrette,  viste  ingen 
Forlegenhed,  men  heller  ingen  Stillen  sig  frem, 

Strax  da  han  steg  op  ad  Verandatrappen 
slog  hun  sine  Øjne  op,  og  der  kom  et  ejendomme- 
ligt modtagende  Udtryk  i  dem,  skjønt  hun  ellers 
ikke  viste  nogen  Forandring.  Han  var  en  smuk 
og  rask  ung  Mand  med  noget  mandigt-roligt  i 
Udtrykket,  noget,  der  med  engang  fortalte  om 
Karakter.  Ogsaa  gik  det  ikke  ham  anderledes. 
Hun  maatte  vel  have  seet  noget  lignende  i  hans 
Blik,  mærket,  at  de  begge  havde  forraadt  noget, 
som  kun  ses  og  opfattes  af  dem,  det  gj ælder. 
Naar  de  talte  sammen  denne  Aften  og  senere, 
naar  de  mødtes,  var  der  noget  som  en  Sordine 
over  det.  Der  var  intet,  som  tvang  dem  til  at 
undgaa  hinanden,  men  de  gjorde  det,  fordi 
naar  de  nærmedes,  var  der  noget,  de  ikke  kunde 

undvige,  som  vilde  lokke  deres  Stemninger  til 
at  mødes  og  blandes. 

Her  var  ikke  et  Ord  sagt,  intet  uforsigtigt 
Haandtryk  vexlet;  der  havde  ikke  i  Tone  eller 
Blik  paa  nogen  af  Siderne  været  noget,  som 
bad  eller  som  lovede.  Men  de  vidste  dog, 
hvordan  det  var.  Naar  de  mødtes,  var  der 
noget  usynligt  dem  imellem,  som  lagde  sig 
varmt  ind  til  dem,  hviskede  lokkende  og  vilde 
indvikle  dem  i  sit  Spind. 

Og  saa  undgik  de  hinanden.  De  vidste 
jo  begge,  at  det  skulde  ikke  saa  være.  Hendes 
Hjerte  krævede  vel,  men  hendes  klare  Omdømme 
saa,  at  det  kunde  ikke  blive  saa.  Han  for- 
bandede den  Stund,  da  han  føjede  sin  Fader, 
men  nu  bandt  hans  Hæder  ham. 

Det  eneste,  der  var  uligt  hos  dem,  var, 
at  hun  endte  med  at  føle  en  vis  Bitterhed  mod 
den,  hun  ikke  fik  Lov  at  elske;  han  følte  blot 
det  nødvendige  i  saa  meget  som  muligt  at 
undgaa  hende. 

Dette  sidste  var  det  egentlig,  som  havde 
voldt,  at  Familjerne  Flock  og  Poulsen  stod 
hinanden  fjærnt,  noget  Fru  Poulsen  og  dermed 
hendes  Mand  lidt  efter  lidt  begyndte  at  opfatte 
paa  sin  Maade. 

Da  Flock  var  bleven  gift,  kastede  han  sig 
med  Iver  ind  i  Firmaets  Forretninger  og  i 
Byens  offentlige  Anliggender,  hvor  hans  Dygtig- 

hed  og  Kundskaber  snart  blev  tagne  i  Brug. 
Og  naar  han  havde  Tid  tilovers  fra  dette  og 
fra  Selskabelighed,  saa  læste  han  helst,  særlig 
fulgte  han  med  i  alt,  der  berørte  disse  mange 
Slags  Samfundsspørgsmaal,  som  han  praktisk 
syslede  med. 

Aandeligt  stod  han  sin  Hustru  temmelig 
fjærnt.  Hun  var  overfladisk,  noget  materialistisk 
anlagt  og  hun  begyndte  lidt  efter  lidt  at  kjede 
ham,  skjønt  hun  modereredes  og  formedes 
adskilligt  under  hans  Indflydelse;  han  skyede 
nemlig  ikke  at  sige  hende  sin  Mening  om 
visse  af  hendes  Tendentser,  som  ikke  syntes 
ham  at  udspringe  af  blaat  Blod,  særlig  en  ejen- 
dommelig flad  Dadlesyge  og  Kaffesnak.  Men 
samtidig  viste  han  hende  den  størst  mulige 
Hensynsfuldhed  og  senere  som  hans  Søns  og 
Datters  Moder  ogsaa  Hengivenhed,  rigtignok 
uden  Kjærlighed  i  den  gammeldagse  Betydning 
af  Ordet. 

Tilsidst  var  han  bleven  Enechef  for  Firmaet 
og  ubetinget  Byens  mægtigste  Mand.  Som 
saadan  var  han  i  høj  Grad  respekteret,  undgik 
at  befatte  sig  med  deres  Smaasager,  men  lagde 
saa  meget  mere  Arbejde  i  de  store. 

Da  nu  Folk  altid  har  noget  at  klage  over, 
saa  fandt  de,  det  var  »fornemt«,  at  han  ikke 
vilde  sidde  i  alle  deres  Bade-  og  Vaskekomiteer; 
de  vilde  nok  selv  være  med,  men  sammen  med 

ham  havde  det  først  rigtig  Smag,  og  naar  han 
ikke  vilde,    blev  de  derfor  snurt. 

Imidlertid  havde  han  dog  nu  været  Storthings- 
mand  i  to  Thingperioder.  Da  den  forrige  Mand 
døde,  forelaa  just  Jernbane-  og  Havnespørgs- 
maalet,  der  var  saa  vigtigt  for  Byen,  og  der 
kunde  ikke  være  Tale  om  andre  end  Flock, 
det  var  alle  enige  om.  Lyst  havde  han  ikke, 
men  han  fandt  sig  for  sin  Kommunes  Skyld, 
og  man  maatte  ogsaa  erkjende,  at  han  havde 
virket  med  baade  Kraft  og  Held  for  Byens 
Interesser. 

Som  offentlig  Mand  —  og  som  saadan 
var  det  naturligvis,  man  væsentligt  betragtede 
ham  —  havde  han  egentlig  kun  en  eneste  frem- 
trædende Fejl,  en  ængstelig  Hæderligheds-  og 
Uafhængighedsfølelse. 

Denne  konservative  Last  er  desværre  ikke 
mulig  at  udrydde  hos  dem,  der  er  befængt 
med  den,  hvor  latterlig  og  frastødende  den  end 
i  vor  mere  oplyste  Tid  maa  forekomme.  Lnder- 
søger  man  nemlig  nøjere  dens  Art  —  og  det 
gjorde  Flocks  oplyste  Bysbørn  —  saa  finder 
man,  at  den  egentlig  kun  bestaar  af  tvende 
andre  kombinerede  Laster:  dum  Forfængelighed 
og  stiv  Herskesyge,  sammen  med  en  tredje 
Faktor,  Mangel  paa  Aandssmidighed  til  at 
»følge  med  sin  Tid«  og  med  »Omstændig- 
hederne«. 

Det  vil  vistnok  af  de  allerfleste  indrømmes, 
at  det  er  dum  Forfængelighed  at  tro,  at  man 
skulde  kunne  være  bedre  end  Gjennemsnittet 
af  Massen,  som  jo  ikke  anser  sig  for  god  til 
at  tage  diverse  Hensyn,  som  man  kalder  det. 
At  ville  hæve  sig  over  dette  er  blot  *  fornemt« 
og  smager  ikke  af  noget  andet.  Herskesygt 
er  det  at  ville  kjæmpe  en  Mening  igjennem, 
naar  man  tydelig  mærker,  at  det  ikke  er  Plurali- 
tetens, og  det  er  jo  endog  uhøfligt  da  ikke  ved 
sin  Tilslutning  at  erkjende,  at  man  har  havt 
Uret.  Naar  man  saa  endelig  derved  kommer 
til  at  staa  alene  eller  i  en  sørgelig  Minoritet, 
saa  viser  dette,  at  man  ikke  har  havt  Aands- 
smidighed  nok  til  at  følge  med  sin  Tid;  og 
man  kan  have  det  saa  godt. 

Det  var  dette,  som  den  forstandige  By 
lidt  efter  lidt  var  kommen  under  Vejr  med, 
og  værst  var  det,  at  Flock  befandtes  at  være 
»fornem«.  Han  var  dygtig,  ja;  retsindig,  ja; 
uegennyttig,  ja;  men  han  var  saa  forbistret  — 
uafhængig. 

Hans  Hæderlighedsfølelse  havde,  som  vi 
har  vist,  spillet  ham  et  Puds  i  hans  private  Liv. 
Rigtignok  grublede  han  undertiden  over,  om 
han  ikke  burde  været  endnu  hæderligere,  ikke 
giftet  sig  med  den,  han  vel  var  forlovet  med, 
men  ikke  elskede.     Da   dette  imidlertid  var   en 

afgjort  Sag,  som  ikke  kunde  ændres,  vilde  han 
ialfald  derefter  være  hæderlig,    tænkte  han. 

Dette  viser  kun,  at  han  var  hildet  i  en 
gammeldags  Moral.  En  moderne  Aand  vilde 
have  giftet  sig  med  den  rige  Pige,  som  han 
ikke  elskede,  og  elsket  den  fattige  Pige,  som 
han  ikke  blev  gift  med,  men  som  blev  gift  med 
en  anden.  Derved  var  ogsaa  den  nyere  Morals 
Krav  blevet  opfyldt,  der  holder  det  for  syndigt 
ikke  at  følge  den  naturlige  Drifts  Bud. 

Skulde  nogen  være  indskrænket  nok  til  ikke 
at  forstaa  dette  med  engang,  behøver  det  jo 
kun  at  paavises,  at  om  Flock  havde  fulgt  denne 
Moral,  vilde  Fru  Poulsen  været  hans  Veninde  i 
Liv  og  Død  og  bedet  sin  Mand  rejse  did  Peberen 
gror,  for  at  hun  med  sine  Thorsdagsaftener 
kunde  støttet  og  opretholdt  Flock. 

Flock  var  imidlertid  paa  Grund  af  sin  oven- 
nævnte Skrøbelighed  blind  og  døv  for  dette 
Slags  fornuftige  og  tidsmæssige  Tilskyndelser. 


Tolvte  Kapitel, 

som  er  af  Værd  for  dem,    der  vil  lære  ,    hvorledes  man  skal 
forsvare  en  Fæstning  mod  fiendtlige  Angreb. 


Flock  og  hans  Fætter  Provsten  sad  i  først- 
nævntes Dagligstue,  hvor  ogsaa  Fruen  og  Froken 
Laura  befandt  sig,   sysselsatte  med  det  for  den 

æsthetiske  Sands  ligesaa  udviklende  som  for  sit 
praktiske  Formaal  uomgjængelige  og  betyd- 
ningsfulde Arbejde  at  hækle  Garniture  til  nogle 
Klædningsstykker,  der  ikke  var  bestemt  til  at 
beskues  af  andre  dødelige  Øjne  end  deres  egne 
og  Vaskerkonens ,  og  som  regelmæssig  for- 
anledigede sidstnævnte  Medborgerinde  til  at 
nedkalde  alle  Himlens  Velsignelser  over  dem, 
der  havde  fundet  paa  at  sætte  sligt  paa  en  ærlig 
—  hvad  det  nu  er  det  heder. 

Herrerne  sad  iaften  inde  med  sine  Mer- 
skumspiber, hvad  der  naadigst  var  blevet  tilladt 
af  Hensyn  til  Provsten,  som  Fruen  gjerne  vilde 
have  inde  i  Dagligstuen,  men  som  nødig  savnede 
sin  Pibe  paa  denne  Tid  af  Døgnet. 

Provsten  var  en  lang  mager  Mand,  med 
knoklet  Legemsbygning,  store,  lavhælede  Reform- 
støvler og  blankpudsede  Ligtorne.  Det  ligesaa 
lange,  magre  og  knoklede  Ansigt  fortsattes  i  et 
saakaldet  Klidskipperskjæg  under  Hagen,  hvilket 
unegtelig  vilde  have  givet  ham  et  vist  Gede- 
bukkepræg,  om  der  ikke  af  samme  Ansigt 
havde  lyst  saa  megen  Intelligens  og  Varme,  at 
man  ikke  let  skulde  komme  til  at  tænke  paa 
andet;  thi  om  han  f.  Ex.  muligens  kunde  faa 
et  andet  Udtryk,  naar  han  sov  —  i  hvilken 
Situation  de  færreste  Ansigter  faar  nogen  Til- 
væxt  af  intelligent  Udseende  —  saa  blev  dette 
rimeligvis  ikke  iagttaget  af  den  store  Almenhed, 


154 


men  kun  af  hans  Kone,  der  trods  Riften  efter 
varierede  Portræter  af  den  elskede  Provst  ikke 
havde  fundet  sig  opfordret  til  at  lade  udgaa 
nogen  Fotografi  af  ham  i  denne  mest  fredelige 
og   huslige  Tilstand. 

Han  trivedes  allerbedst  med  sin  gamle  Yen 
og  Slægtning  Flock.  Han  laa  for  det  solide 
og  tilforladelige,  og  Flock  var  solid  og  tilfor- 
ladelig. 

Konsulen  var  en  ligesaa  smuk  og  statelig 
Mand  som  i  sine  unge  Dage,  kun  paa  en 
anden  Maade.  Nu  bar  den  undersætsige  og 
velbyggede  Mand  til  sit  kortklippede  morke 
Haar  ogsaa  et  kortklippet  morkt  Helskjæg;  det 
havde  været  næsten  sort  engang:  nu  var  det 
endel  graasprængt.  Men  hans  General  Grant 
Skikkelse  gjorde  et  ligesaa  stateligt  som  solidt 
Indtryk. 

Han  sad  med  Provsten  henne  i  Hjørne- 
sofaen og  var  af  og  til  lidt  adspredt,  medens 
Samtalen  gik. 

Just  nu  ser  han  hen  paa  sin  Datter,  der 
sidder  henne  ved  Lampen,  hvor  ogsaa  Moderen 
troner  i  Sofaen.  Med  en  vis  resigneret  Mis- 
stemning gjør  han  sine  stille  Reflektioner  over, 
hvor  altfor  megen  Lighed  hun  har  med  Moderen 
i  Sind  og  Skind;  Gudskelov  at  han  kjender  sig 
selv  igjen   i  Sønnen. 

Men  der   er  jo   ingenting   saa   galt,    at  det 

jo  er  godt  for  noget.  Hans  Kone  fortalte  ham 
forleden,  at  Laura  vistnok  var  forelsket  i  Løjt- 
nanten, der  laa  ved  Badet  her  ifjor  og  nu  var 
bleven  Brandchef  i  Nabobyen,  samt  at  det 
»sikkert  blev  noget  af«. 

Løjtnanten  havde  virkelig  ogsaa  faaet  de 
mest  tilfredsstillende  Oplysninger   om  Formuen. 

Gud  ved,    hvad  nu    den  Løjtnant  er  for  et' 
Slags  Menneske,   tænkte  Flock.     Han  havde  en 
uforklarlig,  men  indgroet  Mistanke  til  Løjtnants- 
friere,   »grundet  paa  Erfaring«,  paastod  han. 

Men  om  nu  Løjtnanten  ikke  er  mere  end  et 
saadant  Gjennemsnitsmenneske,  hverken  bedst 
eller  værst,  saa  vil  Laura,  om  hun  rigtig  slægter 
sin  Moder  paa,  ikke  stille  altfor  romantiske 
Fordringer,  naar  den  første  Hede  er  over. 

»Ja,  hvad  siger  du  til  det  ?«  spurgte  Provsten, 
der  længe  havde  siddet  og  lagt  ud  af  sine 
Meninger. 

Flock,  som  kun  havde  hørt  med  et  halvt 
Øre  og  følgelig  svævede  i  en  vis  dunkel  Uvis- 
hed om,  til  hvad  han  skulde  svare  hvilket,  som 
en  vis  norsk  Professor  plejede  at  udtrykke  sig, 
naar  han  sad  og  examinerede,  indskrænkede 
sig  derfor  til  i  en  dybsindig  Tone  at  sige: 
»Hm  ja!«   med  en  lang  Hale  paa  »ja«. 

»Ja,  for  det  er  en  Frafaldets  Tid,«  sagde 
Provsten  alvorligt.  »Selv  hos  de  bedre  træffer 
man   paa    denne  sørgelige  slappe  Mistrøstighed, 

som  mistvivler  om  at  holde  Stillingen  og  derfor 
finder  sig  i  at  gjøre  det  bedst  mulige  ud  af 
Affærerne  med  Opgivelse  af  Principer  og  Over- 
bevisning og  Erfaring  og  personlig  Sandhed  — 
alting!  Vantroen,  ser  du,  den  river  først  alle 
de  ligegyldige  med  sig,  og  de  er  desværre  saa 
mange.  Siden  efter  æder  de  sig  ind  paa  de 
andre;  først  en  liden  raaden  Flæk,  saa  æder 
den  om  sig.  Og  det  er  ikke  for  ingenting 
heller,  at  Ordsproget  har  sat  den  ondes  Navn 
i  Forbindelse  med  »Forandring  fryder  ,  for  det 
er  dem  akkurat  det  samme,  om  det  er  en  For- 
andring til  det  bedre  eller  til  det  værre,  bare 
det  er  en  Forandring.  Ja,  Herren  maa  vide, 
hvad  det  altsammen  skal  blive  til.« 

Det  var  den  Poulsenske  Bevægelse,  der 
havde  ført  dem  ind  paa  Samtalen,  og  det  var 
just  af  den  Grund,  Fru  Flock  vilde  have  dem 
inde  i  Dagligstuen;  hun  trængte  til  Assistance 
hos  Provsten  og  vidste,  at  hun  nok  skulde 
faa  den. 

Ude  i  Byen  taltes  der  jo  ikke  om  andet 
end  om  Digteren  og  om  fri  Strømninger  og  om 
liberalere  Synsmaader  og  gamle  forliggede  Sand- 
heder og  nye  Sandheder;  og  midt  igjennem 
alt  dette  om  »den  Poulsenske  Kreds«  og  »vi«, 
som  havde  været  med. 

Fru  Flock  fnysede;  hver  Gang  hun  hørte 
noget  af  dette,   udstødte  hun  blot  en  hæs  Snøfte- 

tone  ligesom  andre  Elefanter.    Den  udtrykte  dyb 
Foragt  blandet  med  Vrede. 

Hun  skulde  gjerne  villet  gaa  fra  Hus  til 
Hus  for  at  bringe  Modgift,  men  dels  var  hendes 
korporlige  Værdighed  en  Hindring  herfor,  dels 
ogsaa  hendes  aandelige  Værdighed  som  Fru 
Storthingsmand  Flock;  det  havde  hendes  Mand 
paa  det  bestemteste  indpræget  hende,  da  hun 
for  at  søge  Trøst  lod  hele  sin  krænkede  Be- 
vidstheds Jammer  strømme  ud  over  den  indtil 
Irritation  koldblodige  Ægtefælle. 

»Kan  du  ikke  lade  Poulsens  være  i  Fred! 
havde  han  endog  svaret  hende.    »Hvad  kommer 
det   dig   ved,    hvilke   Selskaber   de   holder,    og 
hvem    de   ser   i   sit  Hus?     Kanske  du  vilde,    at 
nogen  skulde  blande  sig  ind  i,  hvad  vi  gjør: 

»Men  indser  du  da  ikke,  at  det  bare  er 
for  at  stille  os  i  Skygge  og  gjøre  sig  selv 
bred.« 

Flock  saa  paa  sin  Hustru  og  fandt,  at  Fru 
Poulsen  aldrig  i  sit  Liv  kunde  opnaa  at  blive 
saa  bred,  hverken  i  den  ene  eller  den  anden 
Henseende,  og  han  indskrænkede  sig  derfor  til 
kort  og  godt  atter  at  erklære,  at  hun  for  hans 
Skyld  fik  lade  være  at  gjøre  noget  Opstyr;  det 
bare  kompromitterede  ham. 

Man  skulde  altsaa  lade  Sagen  gaa  sin  rolige 
Gang,  ikke  samle  de  trofaste,  ikke  overtrumfe 
Oppositionen! 


Fra  Flock  glødede  som  en  Masovn,  blussede 
som  en  Kobberkjedel  og  pustede  som  en  Orgel- 
bælg. Men  intet  hjalp.  Hun  trindsede  afsted 
med  en  for  hende  saa  usædvanlig  Hastighed, 
at  hun  holdt  paa  at  blive  siddende  fast  i  Døren, 
da  hun  gik  ud,  for  ikke  længer  at  staa  Ansigt 
til  Ansigt  med  sin  Mands  kolde  og  hjerteløse 
Nederdrægtighed. 

Men  iaften  tog  hun  sin  Mon  igjen.  Hun 
formelig  nød  af  Provstens  Udfald  mod  de  irre- 
ligiøse og  umoralske  Tendentser  i  Tiden,  hvilke 
hun  alle  forsynede  med  Adresse  til  Fru  Poulsen, 
idet  hun  med  et  skjævt  Smil  paa  sine  fyldige 
Læber  raabte  til  sin  Mand:  >Der  horer  du, « 
og  til  sin  Datter:  *Læg  vel  Mærke  til  det, 
Laura. 

Laura,  som  idag  var  optaget  af  sin  Flamme, 
ruggede  da  pythagoræisk  paa  sit  lille  runde 
Hoved,  som  om  hun  vilde  sige:  >Rør  ikke 
ved  mine  Cirkler  ,  og  fremtryllede  et  Suk,  der 
sagde:  »Hvad  har  vel  dette  med  Kjærligheden 
at  gjøre  . 

Provsten,  der  varm  i  Hu  blot  tænkte  paa 
det  almene,  lagde  ikke  videre  Mærke  til  Fruens 
smaa  Sidefortolkninger  og  Xytteanvendelser  af 
hans  Ord,  men  Flock  holdt  sig  just  paa  Grund 
deraf  noget  passiv,  da  han  ikke  gjerne  vilde 
give  hende  Vind  i  Sejlene. 

Midt  under  denne  Diskussion  kom  unge 
Flock  hjem  med  Sagfører  Petersen. 

»Naa,  det  var  en  sjælden  Gjæst,«  sagde 
Fruen  med  et  venligt  Haandtryk  og  ditto  Smil, 
da  han  hilsede  paa  hende.  Enhver,  der  viste 
sig  trofast,    var  hende  nu  dobbelt  kjærkommen. 

»Ja>  jeg  vilde  oprigtig  talt  ogsaa  specielt 
tale  med  Konsulen  om  noget,      sagde  Petersen. 

»Hjertelig  velkommen,«   sagde  Flock. 

»Ja,  nu  ser  det  ud  til,  vi  har  det  gaa- 
ende,«  sagde  unge  Flock  mut  og  slog  sig  ned 
i  en  Stol. 

»Gaaende?«  Baade  Flock  og  Provsten  saa 
spørgende  paa  Petersen. 

»Jo,  Deres  Søn  har  forsaavidt  Ret,  Herr 
Konsul;   de  begynder.« 

»Hvem  begynder?« 

Allesammen!  —  Ja,  jeg  hører,  De  holdt 
paa  med  at  tale  om  alt  dette  Opstyr,  de  gjør 
med  Poulsens  og  Warberg  og  hvad  de  alle- 
sammen heder.  Det  begynder  at  klare  sig. 
Det  er  rettet  mod  Dem,  Herr  Konsul!« 

»Hvad  sagde  jeg,«  raabte  Fruen  med  en 
Profetindes  Forklarelse  i  sit  Udtryk,  idet  hun  saa 
hastigt  lænede  sig  henover  Bordet,  at  Lampen 
vaklede  og  klirrede. 

»Og  har  De  ikke  hørt  om  Mødet  i  Arbejder- 
samfundet i  Lørdags?  Der  skal  røres  op  i  Stor- 
thingsvalget,  lader  det  til.« 

Men  du  store  forbarmende  Gud,  det  kan 
da  ikke  være  muligt,      stønnede  Fruen. 

Jo,  saamæn  er  det  muligt,  jo!  Og  det 
hænger  naturligvis  sammen  med  det  Poulsenske 
Røre  og  alt  det.  Hvorfor  skulde  det  ellers 
komme  paa  engang.« 

»Aa,  det  er  jo  ikke  sagt,«  sagde  Flock 
roligt. 

Unge  Flock  mente,  at  det  kunde  han  være 
ganske  vis  paa;  og  Provsten  fandt,  at  det  jo 
nok  kunde  være  muligt. 

Fru  Flock  snøftede  først  vredt,  og  derefter 
ytrede  hun  med  kvælende  Indadvendthed:  »Det 
er  Fru  Poulsen!« 

Kun  Laura  indskrænkede  sig  til  atter  at 
sukke  med  et  underforstaaet:  Hvad  har  dette 
med  Kjærligheden  at  gjøre. 

»Ved  De  hvad,  Petersen,  vil  de  afsætte 
min  Mand  som  Storthingsmand,  saa  stejler  jeg,« 
sagde  Fru  Flock  med  Beslutsomhedens  Inder- 
lighed til  Sagføreren,  da  hun  et  Øjeblik  efter 
som  en  særlig  Opmærksomhed  lod  sig  fore 
tilbords  af  ham. 

Petersen  tænkte  først  et  Øjeblik  forundret 
paa,  hvordan  det  mon  kunde  tage  sig  ud,  naar 
hun  gav  sig  til  at  stejle,  hvorefter  han  varmt 
anbefalede  hende  at  iværksætte  sin  Trusel,  idet 
han  nemlig  delte  den  almindelige  Tro,  at  Fruen 
regjerede  her   i  Huset,    fordi  Flock  altid  sagde 

»jaja,  min  Ven«,  hvor  det  gjaldt  rent  huslige 
Anliggender,  og  stedse  undveg  at  modsige  hende 
i  andres  Paahør. 

Ved  Aftensbordet  forsømte  han  derfor  ikke 
saa  listigt  som  muligt  at  bearbejde  hende,  saa 
hun  var  i  en  ganske  decideret  Stemning  under 
Resten  af  Aftenen,  men  han  skuffedes  i  høj 
Grad,  da  han  mærkede,  at  han  desuagtet  slet 
ikke  var  ved  Maalet,  og  at  han  gjennem  saa 
lange  Tider  rent  havde  misforstaaet  dette  Hus. 
Det  er  ogsaa  noget,  som  hører  til  den  fordømte 
Fornemhed,  tænkte  han,  at  Flock  saadan  har 
gaaet  og  været  tillukket. 

Petersen  vilde  nemlig,  at  der  skulde  dannes 
en  konservativ  Forening  for  at  modvirke  den 
nye  Bevægelse. 

»Endnu  kan  man  tage  den  ved  Roden,« 
sagde  han,  »og  det  skal  holde  haardt  for  dem 
at  vippe  os,  hvis  vi  samler  os  og  viser  Tænder 
itide.  Det  farlige  er,  at  de  ellers  saadan  lidt 
efter  lidt  plukker  den  ene  efter  den  anden  bort. 
Se  nu  bare  paa  Toldkassereren;  en  skulde  tro, 
han  burde  være  stø,  men  Pokker  ved,  hvor 
man  har  ham  henne.  Danner  vi  en  For- 
ening nu,  saa  maa  vore  gamle  melde  sig  ind, 
og  er  de  først  derinde,  saa  maa  de  blive  der, 
°S  —  Ja>  det  er  det  vigtigste  —  de  tør  blive 
der,  naar  de  ser,  der  er  mange  omkring  dem. 
Det  er  hele  Hemmeligheden,  Herr  Konsul.« 

*Jaj  Jeg  tror  det  var  svært  godt,«  sagde 
Provsten  tilforladeligt  og  gik  med  lange  Skridt 
op  og  ned  ad  Gulvet,  idet  han  gjorde  sig 
dygtig  udtilbens,  som  han  plejede,  naar  han 
spekulerede. 

»Jeg  talte  med  Rektoren  om  det,  men  han 
sagde,  at  Konsulen  forst  og  fremst  maatte  være 
med  som  Indbyder,«   sagde  Petersen. 

»Jeg?«  Flock  betragtede  ham  med  ufor- 
stilt Forundring. 

Ja,  det  synes  jeg  da  er  ganske  naturligt, 
Fader,  sagde  unge  Flock.  De  venter  det  af 
dig  som  Storthingsmand,    kan  du  vide.« 

»Just  derfor  kan  jeg  ikke!  Det  vilde  være 
at  optræde  som  Agitator  i  min  egen  Sag,  og 
om  jeg  ikke  af  andre  Grunde  havde  imod  sligt 
Væsen,  som  ikke  stemmer  overens  med  mine 
Principer,  saa  vilde  jeg  ikke  som  hæderlig  Mand 
kunne  bekvemme  mig  til  personlig  at  optræde 
for  mit  eget  Gjenvalg,  og  jeg  haaber,«  hen- 
vendte han  sig  alvorligt  til  sin  Søn,  »at  du  maa 
komme  til  samme  Anskuelse. 

»Men  vil  du  da  heller,  vi  skal  tabe,«  sagde 
Fruen  med  et  haabløst  Forsøg  paa  at  være 
overtalende. 

»For  selve  vor  Sags  Skyld  vilde  det  gjøre 
mig  ondt,«  sagde  Flock,  »men  hvad  min  Person 
angaar,  saa  faar  de  vælge  mig  eller  ikke  vælge 

mig;  er  de  ikke  fornøjet  med  mig-,  saa  er  ingen 
villigere  til  at  trække  sig  tilbage  end  jeg.« 

»AaSnak,  det  faar  du  ikke  Lov  til,«  sagde 
Provsten  og  slog  ham  med  Pibespidsen  paa 
Skulderen,  idet  lian  stansede  midt  foran  ham 
og  saa  ham  alvorligt  ind  i  Øjnene. 

»De  vil  altsaa,  vi  skal  opgive  alt  og  lade 
dem  undergrave  os,«    sagde  Petersen  nedstemt. 

-Der  hører  du,  Flock,  sagde  Fruen  med 
Jammer  og  begyndte  saa  smaat  at  fælde  Taarer, 
som  trillede  bekvemt  nedover  de  runde  Kinder 
til  Mundvigerne,  fra  hvis  Dyb  de  ikke  fandt 
nogen  Udvej. 

■Herregud,  tag  det  nu  ikke  saa  heftigt,« 
trøstede  Flock,  »der  er  jo  da  ialfald  endnu 
ingen  Ulykke  skeet,  hvis  man  overhovedet 
skulde  kalde  sligt  for  en  Ulykke.« 

Ja,  men  du  maa  gjøre  det,«   sagde  Provsten. 

»Jeg  gjør  det  ikke,«  svarede  Konsulen  be- 
stemt. 

Der  blev  et  Øjebliks  Taushed.  Petersen 
stod  og  saa  ned  paa  Gulvet,  idet  han  karede 
i  sine  Whiskers,  som  om  han  i  hvert  af  deres 
Haar  ledte  efter  en  lykkelig  Tanke.  Provsten 
gik  atter  betænksomt  op  og  ned,  Fruen  sur- 
mulede og  hæklede  ivrigt,  Laura  var  lige  for- 
stokket taus  og  hensunken  i  Drømmerier  som 
hidtil,    unge    Flock    slog    ærgerlig    med    Læne- 

stolens    Silkedusk    paa     sit    stramt    tilsiddende 
Buxeknæ. 

Alle  syntes  at  føle  sig  slagne,  rigtig  ordentligt 
nedslagne. 

»Og  hvem  skulde  saa  den  nye  Mand  være, 
han  som  skulde  remplacere  mig?«  spurgte  endelig 
Flock  i  en  Tone,  der  antydede,  at  nu  var  jo 
denne  Sag  uddebatteret. 

De  taler  om  Redaktør  Hansen,«  sagde 
Petersen  stilfærdigt.  »Det  var  nok  ham,  som 
talte  i  Arbejdersamfundet.« 

»Hahaha, «  lo  Flock,  medens  Provsten  med 
et  Ryk  stansede  sin  Gang  og  blev  staaende 
fortabt  midt  paa  Gulvet  med  Pibespidsen  sænket 
som  en  Kaarde,  »og  for  hans  Skyld  vilde  De, 
jeg  skulde  gjøre  mig  til  et  Slags  Supplikant 
hos  Vælgerne!  Aah!  Desuden,  der  er  noget 
odiøst  ved  saadanne  Foreninger.« 

»Da  danner  de  saamæn  allesammen  For- 
eninger,« sagde  Petersen,  »de  ymter  om  en 
Kvindeforening.  Ja,  Fruentimmerne  regjerer  Ver- 
den —  med  Rette  naturligvis,  mine  Damer! 
Jeg  har  foreslaaet  Frøken  Holmsen,  at  de  som 
første  Diskussionsemne  skulde  opstille,  hvorfor 
der  ifjor  giftede  sig  flere  Mandfolk  end  Fruen- 
timmer og  hvilken  Indflydelse  dette  kan  med- 
føre for  Kvindens  Stilling  i  Samfundet.  De  kan 
være  vis  paa,  at  de  for  fuldt  Alvor  skulde  give 

sig    til    at   diskuttere    det  Thema,    om  det  blev 
fremsat.« 

Unge  Flock  gav  sig  her  til  at  le,  noget 
som  foranledigede  hans  mere  værdige  Moder 
til  at  spørge,  hvad  det  var  at  le  af,  hvilket 
atter  hos  Petersen  fremkaldte  et  komisk  haab- 
løst:  »Ja,  der  kan  De  se,«  hvorpaa  ogsaa  Kon- 
sulen og  Provsten  begyndte  at  le,  til  stort  Bryderi 
for  Fruens  Filosofi,  som  først  kom  i  Orden,  da 
Provsten  forbarmede  sig  over  hende. 

»Men  hør,«  sagde  unge  Flock,  da  Provsten 
havde  talt  ud,  du  er  jo  saa  ivrig  for  en  saa- 
dan  Forening,  Onkel,  og  naar  Fader  slet  ikke 
vil,  saa  kunde  vel  du?« 

»Det  er  en  ypperlig  Idé,«  raabte  Petersen 
livligt,    »ja  med  Provsten  gik  det  an.« 

»Nej,  ser  De,«  svarede  Provsten  og  drog 
langt  paa  det,  »jeg  er  en  Kirkens  Mand,  en 
Fredens  Mand,  og  kan  ikke  kaste  mig  ind  i 
den  politiske  Strid  som  en  af  de  ledende.  Jeg 
afgiver  min  Stemme  efter  min  Overbevisning, 
det  har  jeg  Lov  til,  ja,  det  er  saa  at  sige  min 
Pligt,  men  —  —  nej,  ser  De,  min  Stilling  for- 
byder mig  det.« 

»Men  det  gjælder  jo  ogsaa  Religionen  — 
og  Kirken.  Storthinget  beslutter  jo  om  dens 
Anliggender,   saa  jeg  synes  nok  —  — <^ 

»Nej,  ser  De,«  afbrød  Provsten  langsomt 
og  vægtigt,     »hvad  det  første  angaar,    Religion 

eller  Vantro,  saa  har  jeg  min  Plads  paa  Prædike- 
stolen, og  hvad  Kirken  angaar,  saa  giver  jeg 
min  Stemme  ved  Kirkemøder,  men  den  alminde- 
lige Politik  —   —  nej,  ser  De!« 

»Og  desuden,«  sagde  Konsulen,  »har  jeg 
den  Tro,  at  de  hæderlige  Vælgere  nok  har  sin 
Overbevisning  og  vælger  efter  den.« 

»Da  maa  De  undskylde  mig,  Herr  Konsul,« 
sagde  Petersen,  men  i  den  Henseende  hører 
jeg  til  de  absolut  vantro,  til  dem,  som  tror  paa 
plat  ingenting.  Enten  De  nu  vil  tage  det  saa, 
at  Vælgerne  ikke  er  saa  overordentlig  ømme 
for  politisk  Hæder,  eller  at  de  hæderlige  ikke 
har  saa  grundfæstet  Overbevisning  eller  ogsaa, 
om  De  vil,  at  de  ikke  saa  sikkert  vælger  efter 
sin  Overbevisning.« 

»De  har  ved  Gud  saa  Ret,«   klagede  Fruen. 

»Ja,«  sagde  unge  Flock,  »naar  den  ene 
ikke  vil,  fordi  det  er  hans  egen  Sag,  og  den 
anden  ikke  vil  for  sin  Stillings  Skyld,  og  de 
andre  ikke  vover  sig  frem  uden  Lederne,  saa 
bliver  der  naturligvis  ingenting  af.« 

> Meget  rigtigt,«    sagde  Petersen  resigneret. 

»Og  vi  bliver  afsat,«  sagde  Fruen  i  en 
ynkelig  Tone. 

»Meget  rigtigt,  vi  bliver  afsat,  kastet  tilside, 
besejret,  trampet  paa,:  sekunderede  Petersen 
med  et  svagt  oplivnende  Haab  om,  at  muligens 
Fruen  dog  kunde  udrette  noget. 

»Men  vi  har  ikke  engang  nogen  plausibel 
Anledning,«  sagde  Flock,  »de  andre  har  jo 
ikke  oprettet  nogen  Forening,  som  paakalder 
en  fra  vor  Side.« 

»Gud  bevare  mig,  de  har  jo  Fru  Poulsens 
Forening,  er  ikke  det  Forening  nok?«  sagde 
Petersen. 

»En  ren  Sammensværgelse!«    sagde  Fruen. 

Flock  indskrænkede  sig  til  at  trække  paa 
Skuldrene:  »Fru  Poulsens !  Det  er  jo  æsthetiske 
Aftener. « 

»Med  politisk  Maal,«    indvendte  Petersen. 

Det  var  imidlertid  ikke  muligt  at  komme 
nogen  Vej.  Før  han  gik,  forsøgte  Petersen 
endnu  engang  hos  Flock,  men  denne  erklærede, 
at  det  var  ham  »for  modbydeligt«  at  indlade 
sig  paa  sligt;  han  vilde  staa  »hæderlig  og  uaf- 
hængig«. 

Petersen  gik  med  den  Forvisning,  at  denne 
Sag  var  tabt;  Provsten  med  Uro  i  sit  Sind  over 
Tidens  Tegn;  unge  Flock  med  nyttige  Tanke- 
øvelser over,  hvor  Grænsen  egentlig  er  mellem 
Sag  og  Person. 

Flock  gik  med  Tilfredshed  over  at  have 
hævdet  sin  Hæderlighed  og  ikke  indladt  sig 
paa  at  smudse  sig  med  Agitationer. 

Fruen  gled  taus  ind  efter  ham  med  den 
uhyggelige  Forvisning  om  at  blive  »afsat «,  hvor- 
for  hun    ogsaa    uafbrudt  bevarede  Udseendet  af 

en,  tilsidst  ogsaa  passende  kostumeret,  døds- 
dømt Profetinde,  indtil  Søvnen  bemægtigede 
sig  hende. 

Blot  Laura  var,  da  hun  gik  for  at  hengive 
sig  til  ensomme  Drømmerier,  absolut  uberørt 
af  den  hele  Affære  og  sukkede  kun:  Hvad  havde 
vel  alt  dette  med  Kjærlighed  at  gjøre. 

Xoget,  hvori  hun  forsaavidt  kunde  have  Ret. 


Trettende  Kapitel, 

som  kan  springes  over  af  dem,   der  ikke  vil  læse  andres  Breve. 


Herr  Advokat  Hoel. 
Kristiania. 

Efter  seneste  Aftale  har  jeg  siden  min 
Hjemkomst  her  til  Stedet  undersøgt  Forholdene 
med  Hensyn  til  Muligheden  af  at  fremkalde  et 
pulserende  Liv  i  Retning  af  en  mere  oplyst 
Fremskridtspolitik. 

Efter  at  have  sat  mig  nøje  ind  i  For- 
holdene, tror  jeg  i  den  senere  Tid  at  have 
sporet  visse  gunstige  Tegn.  Skjønt  der  neppe 
kan  siges  at  existere  nogen  bestemt  formuleret 
Misfornøjelse  med  det  bestaaende,  er  det  dog 
aabenbart,  at  man  neppe  heller  skulde  have  saa 
meget  mod  en  Forandring. 

Især  har  dette  fundet  sit  Udtryk  i  Arbejder- 
samfundet, hvor  man  nok  tænker  paa  at  dis- 
kuttere Spørgsmaalet  om  de  forestaaende  Valg, 
men  under  de  herværende  Forhold  turde  en 
nedenfra  udgaaende,  i  og  for  sig  gavnlig  og 
nødvendig  Agitation  ikke  lede  til  praktiske  Re- 
sultater, med  mindre  man  ogsaa  kan  vinde  en 
større  Del  af  de  dannede  Klasser. 

I  saa  Henseende  vil  det  efter  min  For- 
mening ikke  være  uden  Betydning,  at  Digteren 
Warberg  opholder  sig  her  ved  Badet  i  denne 
Sæson  og  med  sit  bekjendte  Talent  bidrager 
ikke  lidet  til  at  udbrede  frisindede  Anskuelser 
i  literære  og  æsthetiske  Sager. 

løvrigt  kan  Grosserer  Poulsens  Hus  be- 
tegnes som  Midtpunktet  for  den  bevidste 
Stræben  efter  at  lede  den  dannede  Almenhed 
ind  paa  mere  tidsmæssige  Baner.  Den  hele 
Familje  er  meget  intelligent  og  indflydelsesrig, 
og  jeg  tror,  man  bør  tage  det  største  Hensyn 
til  den,  ja  hovedsagelig  støtte  sig  til  den, 
hvis  man  vil  opnaa  et  gunstigt  Resultat. 

Beklageligt  er  det,  at  Stedets  Avis  ikke 
ligger  i  videre  gode  Hænder.  Vistnok  er 
Redaktør  Hansen  en  ret  intelligent  og  frisindet 
Personlighed,  men  han  mangler  al  Fordannelse 
til  at  kunne  optage  de  store  Spørgsmaal,  og 
om  han  end  har  Tillid  hos  de  lavere  Klasser 
og  derfor  utvivlsomt  bør  støttes  med  Forsigtighed, 

saa  turde  det  være  gavnligt  at  skafte  ham  en 
Medhjælp,  der  ved  Siden  af  at  være  inde  i 
den  for  Presseagitation  nødvendige  Terminologi 
ogsaa  med  Lethed  kan  skrive  noget  om 
hvilkensomhelst  Sag. 

Om  dette  og  om  mere  herhenhørende 
ønskede  jeg  gjerne  at  tale  mundtligt  med  Dem. 
Der  kunde  maaske  findes  en  passende  Person 
blandt  Deres  overkomplette  Litterater. 

Fremfor  alt  tror  jeg,  at  der  paa  Grund  af 
Omstændighederne  maa  gaas  frem  med  megen 
Forsigtighed  og  under  stadigt  Hensyn  til 
de  herværende  Forhold.  Jeg  er  jo  temmelig 
godt  inde  i  disse,  og  Grosserer  Poulsen  er  lige- 
ledes særdeles  bevandret  i  alle  herhenhørende 
Detaljer.  For  min  Del  er  jeg  naturligvis  villig 
til  at  raade  og  vejlede  paa  bedste  Maade. 

Men  mere  herom  mundtligt.  Jeg  skal  ind 
til  Kristiania  i  andre  Affærer  Onsdag  i  næste 
Uge,  og  Hensigten  med  nærværende  er  at  for- 
høre, om  De  da  er  at  træffe.  Skulde  en  anden 
Dag  passe  bedre,  turde  jeg  maaske  kunne  rette 
mig  derefter,  naar  jeg  i  betimelig  Tid  derom 
underrettes. 

Med  Højagtelse 
Jens  Michelsen. 


I/I 


Fjortende  Kapitel, 


hvori    man   atter   hensættes    blandt    glade    Mennesker    i  Gud; 
fri  Natur. 


En  af  vore  Digtere  siger,  saavidt  vi  erindrer, 
at  »intet  er  saa  taalmodigt  som  Havet«.  Det 
er  nu  hans  Mening,  og  vi  respekterer  altid 
andres  Meninger,  selv  om  vi  ikke  finder  at  de 
ligger  i  Retning  af  den  mest  uomstødelige  Be- 
vislighed. 

En  Sag  er  klar,  nemlig  at  vedkommende 
Digter  aldrig  har  iagttaget  noget  af  alle  de 
ulykkelige  Væsener,  der  kaldes  Barnepiger,  og 
heller  ikke  nogensinde  har  været  saa  heldig  at 
observere  en  Kat  ved  et  Musehul.  Da  kunde 
han  været  med  og  talt  om  Taalmodighed. 

Men  Havet!  —  Ligesom  om  ikke  forExempel 
Fjeldet  langt  taalmodigere  finder  sig  i  at  blive 
regnet  paa  og  blæst  paa  uden  at  forandre  en 
Mine;  og  tillader  det  ikke  alle  Slags  Snylte- 
gjæster  at  voxe  paa  det  og  levende  Væsener 
at  bo  og  bygge  paa  det  uden  engang  saa 
meget  som  at  komme  i  en  Smule  Søgang,  und- 
tagen ved  extraordinære  Jordskjælv?  Jo,  Fjeldet 
er  just  snilt  og  taalmodigt,  og  det  samme  kan 
man  sige  om  Jorden,  hvis  Karakter  dog  ikke 
er  af  en  fuldt  saa  fjeldfast  Paalidelighed. 

Havet  derimod  er  ondskabsfuldt  og  drillende, 
falskt  og  rovlystent.  Det  er  just  utaalmodigt 
og  lunefuldt.  Dengang  det  troede  at  kunne 
have  frit  Spil  med  Menneskene,  var  der  slet 
intet  Udkomme  med  det.  Stundom  forholdt 
det  sig  roligt  og  lod  Skibene  drive  omkring 
paa  maafaa,  saa  man  ingen  Vej  kom,  men  hvis 
der  saa  begyndte  at  blæse  en  førlig  Vind,  saa 
gav  det  sig  i  sin  Ondskabsfuldhed  til  at  skvalpe 
°g  vugge>  saa  man  blev  syg;  og  endnu  den 
Dag  idag  skal  ikke  nogen  Digter  kunne  om- 
støde den  Kjendsgjerning,  at  »Havet  kræver 
sine  Ofre«  af  Menneskeliv  og  mangt  andet.  Det 
er  slet  ikke  taalmodigt  og  venter,  indtil  Menne- 
skene har  passeret  det. 

Saa  megen  Moral  haaber  vi  dog  der  er 
igjen  her  i  Verden,  at  ikke  ret  mange  Individer 
med  følsomt  Gemyt  og  normalt  konstrueret 
Mave  er  enig  med  hin  Digter,  men  derimod 
slutter  sig  til  os,  der  anbefaler  Fjeldet  som  det 
taalmodigste  her  i  Verden. 

Vi  agter  nemlig  at  anbefale  Læserne  det 
ved  Badebyen  beliggende  Lodsfjeld,  der  ikke 
alene  i  vor,  men  i  alle  vore  Forfædres  Tid  taal- 
modigt og  uden  at  forandre  en  Mine  har  skuet 
ud  over  Havet  og  ned  paa  den  gamle  By  ved 
sin  Fod  uden  at  bryde  sig  det  mindste  om 
Havets  Brændinger  og  uden  at  værdige  Kriblet 
dernede  i  Dalen  mer  end  en  flygtig  Tanke. 

Det  har  muligens  været  med  om  Urmennesker 
og  Hulebjørne,  Lapper  og  Kelter  og  alt  saadant 
noget.  Ialfald  kan  man  være  vis  paa,  at  om 
saadant  har  existeret  paa  Stedet,  saa  har  Fjeldet 
ogsaa  været  der. 

Dengang  da  Vikingerne  huserede  og 
rumsterede,  betragtede  vort  Lodsfjeld  med 
stoisk  Ro  Dragerne,  som  sejlede  ind  og  ud  af 
Bugten,  Folkene,  som  sloges,  Blodet,  som  randt, 
og  Godset,  som  røvedes.  Dengang  gjorde  man 
lidt  kortere  Proces  end  nu,  ellers  var  alting 
ligedan:  den,  som  havde  noget,  vidste,  at  der 
var  andre,  som  lurede  paa  at  tage  det,  og 
ligesom  nu  sloges  man  om,  hvem  som  skulde 
have  Magten,  hvem  der  skulde  være  Næsse- 
konge.  Og  alt  andet  var  som  nu;  den  Ungmø, 
som  maaske  havde  taget  sin  Tilflugt  til  Fjeldets 
yderste  Knabbe  og  spændt  afventede  Udfaldet 
af  Kampen  dernede,  hun  saa  den  samme  Bugt 
ligge  blank  frem  for  hende,  lukket  af  Holmer  og 
Skjær  ud  til  det  fjerne;  hun  saa  samme  Sol 
glitre  i  dens  Spejl  og  stænke  lyse  Farver  udover 
Egnen;  hun  saa  de  samme  Konturer  bygge  sig 
til  Perspektiv  med  store,  kraftige  Former  herinde 
og  smaa,  svindende  Mærker  langt  ude.  Hun 
kjendte  det  altsammen,  som  om  det  kunde  have 
voxet  frem  med  hendes  Sjæl,  og  hun  elskede  det. 
At  stride  og  dræbe  hinanden  midt  i  denne  dejlige 
Natur,    det  var  næsten  Synd,    men  det   maatte 

jo  saa  være.  De,  som  var  komne  derned,  de 
var  jo  fra  den  anden  Side  af  Storfjorden.  Og 
Natten  sænkede  sig  over  Striden,  nye  Dage 
kom  i  Række  efter. 

Den  store  runde  Top  her  yderst  paa  Fjeld- 
knabben  forblev  den  samme,  og  alt  rundt  omkring 
ligesaa,  men  andre  kom  op  for  at  spejde.  Der 
var  ikke  længer  Næssekonger,  det  var  blevet 
ét  Land;  det  vilde  baade  Baglerne  og  Bjerke- 
bejnerne  eje.  Det  maatte  være  Baglerflaaden, 
som  nu  passerede  vesterud  derude,  just  i  det 
store  Løb  i  Skjærgaarden,  der,  hvor  nu  Damp- 
baadene  gaar.  Men  da  endelig  én  Høvding 
havde  skabt  ét  Folk  ud  af  altsammen,  saa 
holdt  de  ikke  op  at  spejde  fra  Lodsbjerget 
for  det.  Gudskelov,  man  havde  jo  Svenskerne 
og  Danskerne  at  stride  med.  Det  maatte  jo 
saa  være,  de  var  fra  den  anden  Side  af  Kattegat, 
skjønt  de  talte  som  vi. 

Da  saa  Landet  var  blevet  armt,  fordi  alle 
vilde  være  de  klogeste  og  alle  fandt  det  be- 
staaende  ubrugeligt,  men  havde  saa  meget  nyt 
at  lokke  med;  da  tilsidst  ingen  kunde  befale 
og  ingen  vilde  lyde,  da  stod  der  en  Dag  en 
oppe  og  spejdede  igjen.  Han  saa  bare  »to 
danske  Kraveler«   —  —  — 

Men  Lodsbjerget  var  lige  taalmodigt  for  det. 
Det  havde  seet  saa  mangt  og  meget  før,  og 
mere    fik   det  se  siden.     Dernede  i  Bven  havde 


det  seet  Riddersmænd  i  spanske  Dragter,  og 
Folk  med  Puderparykker,  og  Incroyabler,  og 
meget  andet  saadant  efterhaanden.  Men  der 
havde  aldrig  været  seet  nogen,  som  var  saa 
tilfredse,  at  de  kunde  undvære  Strid  og  ikke 
længtede  efter  Forandringer. 

Om  Lodsbjerget  nogensinde  i  Verden  havde 
kunnet  forundre  sig  over  noget,  saa  vilde  det 
derfor  alligevel  ikke  blevet  det  ringeste  for- 
undret over  nu  paa  denne  vakre  Søndagskveld 
atter  at  høre  et  Par  Personer  staa  og  tale  om, 
at  »dette  kan  ikke  gaa  længer;  der  maa  ske 
en  Forandring;  først  naar  Folket  emanciperer  sig 
fra  Magthaverne  og  tager  alt  i  sin  egen  Haand 
og  kommer  til  fuld  Selvstyrelse,  først  da  kan 
man  komme  til  virkelige  Resultater.« 

De  to  Personer,  Digteren  Warberg  og 
Redaktør  Hansen,  spadserede  frem  og  tilbage 
paa  den  runde  Kolle ;  det  gjorde  præcis  samme 
Tjeneste,  som  om  Bjerget  selv  havde  kløet  sig 
i  Hovedet  for  at  purre  op  i  sine  Minder.  Det 
syntes,  det  havde  hørt  noget  sligt  før,  men  det 
kunde  ikke  komme  det  nærmere  end,  at  det 
havde  været  kort  før  den  Gang  med  de 
»to  Kraveler«.  Og  da  gik  det  ilde  med  Landet, 
sagde  man. 

Digteren  og  Redaktøren  havde  skilt  sig  fra 
Selskabet  for  at  se  paa  L^dsigten.  Det  var 
nemlig  idag,    der  var  Arbejderfest  med  Damer, 

og  den  blev  holdt  ved  »Skræderstuen«,  en 
aaben  Rydning  midt  inde  i  Raaelskoven  mellem 
Lodsbjerget  og  Smedekilden,  hvorfra  man  paa 
en  Skovsti  kom   derhen. 

De  kom  der  familjevis  med  Børn  og  Barne- 
vogne, Madkurve  og  Flaskekurve,  for  i  Arbejder- 
familjerne  maa  alle  være  med;  de  har  ingen 
Piger  hjemme,  som  kan  passe  Børnene,  og 
desuden  skal  jo  Børnene  ogsaa  more  sig. 

Og  da  det  var  tidligt  endnu,  saa  lejrede 
de  sig  i  Skovbrynet  og  gjorde  sig  det  saa 
hyggeligt,  som  muligt,  indtil  den  egentlige  Fest 
skulde  begynde.  Børnene  kom  strax  ifærd  med 
at  lege,  efter  at  de  først  tilbørligt  havde  undret 
sig  over  og  grundig  besigtiget  og  kløvet  op 
paa  et  Stillads,  som  af  de  i  Livets  Erfaringer 
længere  fremskredne  kunde  mistænkes  for  at 
betyde  en  af  de  tarveligste  Materialier  sammen- 
spigret  Talerstol.  Og  der  skulde  blive  Horn- 
musik og  Dans!  Det  satte  allerede  nu  Liv  i 
Ungdommen,  som  ved  Indtagelsen  af  diverse 
styrkende  Madvarer  og  oplivende  Drikkevarer 
forberedte  sig  til  den  kjære  Anstrængelse. 

Endnu  saa  det  hele  blot  ud,  som  naar  om 
Søndagene  Hovedstadsarbejderne  drager  ud  paa 
Jernbane  og  Dampbaad  og  lejrer  sig  i  det  fri, 
men  lidt  efter  lidt  viste  der  sig  højtideligere 
Tegn  til,    at  det  var  en  Festaften. 

Der    kom    den    ene  Herre   efter   den    anden 

med  hvidt  Halstørklæde  og  norske  Sløjfer  med 
lange  Ender  i  Knaphullet.  Børnene  interesserede 
sig  i  høj  Grad  for  disse  dekorerede  Personer  og 
fik  paa  sine  nysgjerrige  Sporgsmaal  vide  af 
Forældrene,  at  dette  var  de  festkomiterede, 
hvorefter  de  stillede  sig  op  med  en  vis  forlegen 
Højtidelighed  og  gabede  og  gloede  paa  dem 
som  en  Ko  paa  en  ny  Fjøsdør,  idet  de  anstrængte 
sine  naive  og  ikke  meget  erfaringsmæssigt  ud- 
viklede Hjerner  med  at  udgrunde,  hvorfor  egent- 
lig disse  Herrer  vimsede  saa  travlt  og  ivrigt 
omkring,  som  om  de  var  overhobet  med  en 
Uendelighed  af  hastende  og  vigtige  Gjøremaal, 
medens  det  dog  var  umuligt  at  opdage,  hvad 
de  sysselsatte  sig  med,  eller  at  de  overhovedet 
udrettede  nogetsomhelst,  der  gav  saa  meget 
som  et  Skin  af  synligt  Resultat. 

Dernæst  samlede  der  sig  lidt  efter  lidt  sex 
Personer,  som  alle  under  Armen  bar  en  sørgeklædt 
Gjenstand,  der  ved  Fremkomsten  afdækkedes  som 
en  blankskinnende  Tuba,  Kornet,  Valdhorn  og 
lignende,  hvilke  smukke  og  af  Børnene  i  høj 
Grad  beundrede  Gjenstande  under  Aftenens  Løb 
paa  en  overbevisende  og  inderst  til  Hjertet 
gaaende  Maade  skulde  faa  fuld  Anledning  til 
at  dokumentere  sin  Berettigelse  til  i  Hverdags- 
lag at  hylle  sig  i  Sorg  over  den  Skjæbne,  der 
ved  højtidelige  Anledninger  beredes  dem  af 
Arbejderforeningens  Hornsextet. 

Denne  Hornsextets  Ankomst  giver  de  deko- 
rerede Herrer  fornyet  Anledning  til  at  vimse, 
svede,  gestikulere,  notere  og  instruere  i  mindst 
et  Kvarters  Tid,  under  hvilken  Tid  dog  en  af 
Herrerne  indtager  en  detacheret  Stilling  henimod 
Stien,  der  fører  gjennem  Skoven  til  Pladsen; 
han  bevæger  sig  uroligt  og  stirrer  mere  fortvivlet 
ihærdigt  end  en  ventende  Brudgom,  som  paa 
Bryggen  spejder  efter  det  et  helt  Døgn  for- 
sinkede Dampskib,  der  gjennem  Taage  og 
Snetykke  skal  føre  ham  tommevis  frem  til 
Alteret  —  hvis  det  blot  nu  indfinder  sig. 
Endelig  opdager  den  detacherede  Herre  noget, 
der  bringer  ham  til  at  gjøre  heftigt  og  utaal- 
modigt  vinkende  Gestikulationer;  dette  noget 
er  Trykkerigutten,  der  bringer  Festsangen,  som 
han  bærer  i  en  stor  hvid  Pakke.  Gudskelov! 
Festkomitéen  har  nu  alt  i  Orden. 

Tiden  nærmer  sig,  da  den  egentlige  Fest 
skal  aabnes. 

Men  endnu  strømmer  der  Folk  ind  paa 
Pladsen.  Det  er  ikke  længer  Arbejderfamiljer,  det 
er  Byens  fine  Folk.    Digteren  skal  jo  holde  Tale! 

Jøsses,  saa  meget  fint  Folk! 

Men  til  en  Begyndelse  var  det  ikke  med 
særdeles  blide  Øjne,  Arbejderfamilierne  saa  de 
fine  troppe  op  paa  Pladsen.  For  hinanden 
generede  de  sig  ikke  her  ude  i  det  fri,  men  at 
de    fine    kom    og   betragtede    dem,    medens    de 


179 

holdt  paa  med  sine  Proviantkurve  og  sin  Barne- 
skjøtsel,  det  generede  dem  en  Smule,  ialfald 
i  Førstningen. 

Vistnok  saa  man  endel  af  de  fine  sætte  sig 
i  Forbindelse  med  Festkomitéen;  der  blev  en 
Haandtrykken  og  en  Hattehilsen,  som  syntes  at 
tyde  paa  Frihed,  Lighed  og  Broderskab  og  det 
allerhjerteligste  Forhold.  Men  saa  sad  de  ogsaa 
nu  i  Flokke  overalt,  hvor  der  endnu  var  pene 
Siddepladse  at  finde;  de  smakke  Damekjoler, 
de  elegante  Parasoller,  blandt  hvilke  fint  sommer- 
klædte Herrer  slog  sig  skjødesløst  ned,  betrag- 
tedes med  en  vis  Mistænksomhed.  Naar  man 
i  en  saadan  Gruppe  hørte  munter  Latter,  kunde 
det  da  ikke  være  af  noget,  de  opholdt  sig  over 
hos   »os  Fattigfolk?« 

Ja,  man  følte  sig  generet  og  lidt  uvillig 
stemt.  Her  i  Byen  var  det  jo  ikke  sædvanligt, 
at  Klasserne  blandedes  mellem  hinanden  paa 
denne  Maade. 

Ogsaa  Amanda  og  hendes  Moder  var  naturlig- 
vis kommet  herud. 

Amanda  havde  saa  smaat  tænkt,  at  Hansen 
skulde  været  med  at  bære  Kurvene,  det  plejede 
han  ellers  altid  at  gjøre.  Men  denne  Gang  havde 
han  undskyldt  sig.  Han  skulde  være  en  af 
Talerne,  og  desuden  maatte  han  være  deroppe 
tidligere  for  at  konferere  med  Festkomitéen  og 

aftale  endel  med  Digteren  —  »nej,  jeg  kan 
slettesikke  faa  Tid  til   det  idag.« 

Havde  han  vovet  at  være  fuldt  oprigtig, 
vilde  han  erkjendt,  at  han  just  idag,  da  han 
vidste,  der  kom  fint  Folk,  ikke  gjerne  vilde  vise 
sig  slæbende  paa  en  Kurv  som  en  anden  Arbejds- 
mand. Han,  som  havde  været  hos  Poulsens  i 
stort  Selskab  og  som  aspirerede  til  at  blive 
Konsul  Flocks  Efterfølger  som  Storthingsmand, 
kunde  han  vise  sig  med  en  Kurv?  Og  hvorledes 
skulde  han  faa  dette  sagt  uden  at  bruge  en  liden 
Nødløgn? 

Helst  skulde  han  villet,  at  Amanda  og  hendes 
Moder  slet  ikke  kom  derud,  for  de  maatte  jo 
bære  noget  med  sig,  og  det  kunde  ikke  und- 
gaas,  at  Folk  saa,  de  ikke  var  slig  af  de  virke- 
lig fine.  Herregud,  tænkte  han  i  fuld  Oprigtighed, 
det  er  fordi  jeg  holder  saa  meget  af  hende,  at 
jeg  er  ræd,  de  skal  misagte  hende. 

Og  idet  han  indhyllede  sin  Forfængelighed 
i  Hjertegodhedens  og  Kjærlighedens  Mantel,  gik 
han  den  hele  Aften  med  en  vis  ængstelig  Følelse 
af  at  staa  mellem  det  »fine«  og  det  »simple- 
som  mellem  to  Ilde,  han  maatte  passere. 

Amanda  og  Moderen  havde  slaaet  sig  ned 
et  godt  Stykke  borte  fra  Talerstolen  mellem  to 
store  Furuer  nærved  Skovbrynet.  Der  havde 
de  bredt  ud  det  graa  Shawl  og  lagt  frem  den 
hvide,  nyrullede  Dug,  aabnet  Madkurven  og  sat 

Ølkurven  ind  i  Skyggen.  De  syntes,  det  saa 
rigtigt  hyggeligt  ud,  og  det  gjorde  det  ogsaa. 

Men  Hansen  kunde  ikke  være  med  nu  — 
siden  skulde  han  komme.  Nu  maatte  han  følge 
Digteren  op  paa  Udsigten;  han  havde  saa  meget 
at  tale  med  ham  om. 

Og  endelig  begyndte  saa  Festen. 

Hornsextetten  aabnede  den  med  »Ja,  vi 
elsker  dette  Landet«  og  beviste  paa  den  fuld- 
komneste Maade,  at  denne  Kjærlighed  til  et 
elsket  Fædreland  ligesaa  vel  kan  udtrykkes  i 
Kvarter  som  i  Kvinter  eller  andre  tonende 
Sammensætninger,  blot  den  kommer  fra  vel 
fyldte  Lunger  og  med  tilbørlig  Iver  og  Aplomb. 

Dernæst  holdt  Digteren  efter  Festsangens 
Afsyngelse  sin  Tale  om  Arbejdersagen,  og  den 
hele  store  Aabning  i  Skoven  syntes  helt  opfyldt 
af  lyttende  Tilhørere  af  alle  Stænder.  Nu  først 
saa  man  rigtigt,  hvor  mange  af  de  »fine^<  der 
var  kommet,  og  da  en  tæt,  blandet  Masse  trængtes 
om  Talerstolen,  saa  det  var  umuligt  for  mange 
at  komme  helt  nær,  stod  de  i  store  Flokker 
længer  ude,  hvilket  tilfældige  Arrangement  for- 
modentlig var  Anledningen  til,  at  Avisen  senere 
i  sit  Referat  erklærede,  at  Digteren  havde  havt 
den  Tilfredsstillelse  at  kunne  fra  sin  ophøjede  Plads 
skue  ud  over  flere  uoverskuelige  Menneskemasser. 

Hansen  stod  og  noterede  sine  Memoranda : 
Kjært     og    velsignet    Møde     —    Kjærlighed     til 

Arbejdet  og  Arbejderne  —  Folkets  Kjærne  — 
Den  rette  Adel  —  Samfundets  Surdejg  — 
Sande  Grundvold  for  Samfundets  Samarbejde  — 
Selvhjlupet  Selvstyre  —  Frihedsaand  —  Høje 
og  lave  Arm  i  Arm  —  Bryst  mod  Bryst  — 
Ny  Tid  oprinder  —  Arbejdets  Ære  —  Sædeligt 
Alvor  —  Tage  Sagen  i  sin  egen  Haand  — 
Alle  frisindede  med  paa  dette  Hjertets  Guld  — 
Sande  Helsebod  mod  Samfundets  Sygdom  — 
Kraftig  Udvikling  —  »Bare  vi,  bare  vi  have 
Kjærlighed  nok«   —   —  — 

Skjønt  vi  ikke  drister  os  til  at  afgjøre,  naar 
der  overhovedet  bliver  Kjærlighed  nok,  vover  vi 
dog  at  paastaa,  at  der  aldrig  siden  Kristendommens 
Indførelse  har  været  koncentreret  en  større  Sum 
af  Kjærlighed  i  nogen  offentlig  Tale,  og  den  for- 
førende poetisk -politiske  Don  Juans  Arbejder- 
Tilhørere  befandt  sig  derfor  i  en  lignende  Til- 
stand som  Donna  Elvira;  de  følte  hele- sit  Væsen 
betaget  af  en  Gjenkjærlighed ,  der  sikkerlig 
skulde  overleve  endog  de  bitreste  Skuffelser. 

Efter  en  umaadelig  Hurra -Begejstring  op- 
stemte saa  Hornsextetten,  hvis  Repertoire  udenfor 
Dansemusiken  ikke  var  stort,  den  smukke  Melodi 
»At  Slyngler  hæves  til  Ærens  Top«,  hvorefter 
Smed  Gravesen  aflagde  en  varm  Tak  til  Taleren 
paa  Arbejdersamfundets  Vegne.  Herpaa  fulgte 
af  Hornsextetten   »Ifjor  gjeit'e  Gjeita«. 

Saa  kom  Hansen  op. 

Han  vilde  henlede  Opmærksomheden  paa, 
at  denne  Arbejdernes  Fest  bivaanedes  af  saa 
mange,  der  ikke  hørte  til  Standen,  men  som  — 
det  var  vi  alle  overbevist  om  —  var  kommen 
her  i  Sympathi  og  Samfølelse.  Som  Medlem  af 
Festkomitéen  vilde  han  byde  dem  Velkommen. 
Det  var  et  skjønt  Øjeblik  dette,  da  alle  Stænder 
mødtes;  det  syntes  ham,  som  der  maatte  være 
Væxt  i  dette,  og  at  man  her  vilde  kunne  se 
en  Prøve  paa,  at  de,  der  havde  Tallets  Magt  — 
ja,  for  det  havde  jo  de  mange,  der  kun  stolede 
paa  sine  Hænders  Arbejde  —  ogsaa  vilde  gjore 
sig  værdige  til  at  repræsentere  Dannelsens  Magt. 
For  Samfølelsen  og  Samarbejdet  i  moderat  fri- 
sindet Retning  vilde  han  udbringe  et  Leve. 

Hornsextetten  blandede  sig  i  det  levende 
Bifald  med  »Il  Bacio«,  maaske  et  fint  Vink  om, 
at  nu  skulde  Dansen  begynde. 

Og  det  gjorde  den  da  ogsaa  med  Liv  og  Lyst. 

Michelsen,  der  meget  flittigt  havde  under- 
holdt sig  med  og  udfoldet  sin  Elskværdighed 
for  efterhaanden  et  Par  Dusin  af  de  tilstede- 
værende mere  indflydelsesrige  Arbejdere  —  han 
»havde  altid  ønsket  at  kunne  gjore  noget  for 
Arbejderne«  —  arrangerede  nu  Par,  saaledes  at 
»simple«  og  »fine«  kom  til  at  danse  med  hinanden. 

Da  Sagfører  Petersen,  der  havde  begivet 
sig  her  op  paa  Spioneri,  gav  Flock  sin  Beret- 
ning om   »Forførelsesfesten«,   skildrede  han  paa 

det  mest  levende,  hvorledes  Michelsen  fik  Digteren 
koblet  sammen  med  Smed  Gravesens  ældste 
Datter  —  »De  ved  den  fede,  røde;  ja,  det  var 
fornøjeligt  at  se  paa ,  naar  han  strævede  rundt 
med  hende  paa  Engen.  Og  saa  Smeden  selv 
med  Constance  Poulsen,  han  tog  ved  Gud  i 
hende,  som  om  han  skulde  holde  hende  med 
en  Knibetang  og  smede  Hestesko  af  hende. 
Og  Michelsen  med  den  blege  Madam  Sandberg, 
og  Hansen  med  Alma  Poulsen  og  saa  videre, 
kan  De  nok  forstaa  —  det  var '  et  inderligt 
Forbund,  kan  De  tro;  de  dansede  sig  ind  i 
politisk  Forstaaelse,  og  saa  var  det  just  denne 
Valsen  —  hvad  er  det  nu  den  heder,  Frøken 
Flockr  Denne  —  jo,  il  bacio  af  Arditi  —  il 
båcio  di  Giuda  kunde  den  gjerne  hede,  eller 
som  vi  vilde  sige:  Judaskyssen.  Jo,  det  var 
festligt,  kan  De  tro!« 

Hvad  nu  end  Sagfører  Petersen  herom 
kunde  tro  og  mene,  saa  morede  de  sig  virkelig 
festligt  paa  begge  Sider.  Bydamerne  og  By- 
herrerne  fandt  dette  til  en  Afvexling  meget 
pikant,  og  saa  kunde  de  jo  danse  med  hinanden 
ogsaa;  Arbejderfamiljerne  tøede  snart  op  og 
fandt,  som  Skomager  Kittelsen  udtrykte  sig,  at 
Byfolkene  var  »ligesaa  gemene  og  enskanta« 
som  andre  Folk,  hvorhos  det  nu  for  første  Gang 
gik  op  for  dem,  at  Afstanden  dog  ikke  var  saa 
stor,    som    de   havde   tænkt   sig.      De    følte   sig 

lidt  efter  lidt  mere  sikre,  hvad  der  smigrede 
deres  Selvfølelse. 

En  var  der  dog,  som  ikke  var  glad.  Det 
var  Amanda. 

Hansen  havde  kun  vist  sig  hos  dem  ganske 
flygtigt.  Da  de  vilde,  han  skulde  spise  med 
dem,  sagde  han,  han  havde  ikke  Tid;  skulde 
kanske  komme  siden. 

Han  havde  havt  den  Tro,  at  Byfolkene 
vilde  fjærnet  sig,  naar  Warberg  havde  holdt  sin 
Tale,  og  det  var  ham  derfor  paa  en  Maade  en 
Streg  i  Regningen,  at  Michelsen  fik  det  arran- 
geret saa  med  Dansen.  Men,  Gudbevars,  da 
det  nu  engang  var  blevet  saa,  nød  han  i  fulde 
Drag  af  sine  dekorerede  Fortrin  som  festkomi- 
teret  og  deltog  med  stor  Iver. 

Michelsen  havde  strax  spurgt  efter  Amanda, 
da  Hansen  jo  var  en  meget  vigtig  og  nyttig  Person. 
Men  da  Hansen  førte  ham  derhen,  var  det  med 
en  vis  generet  Følelse,  ikke  for  Amandas  Skyld, 
nej  langtfra,  men  for  —  Madamen.  Amanda  var 
jo  saa  pen  og  førte  sig  saa  godt,  men  Madamen 
var  unegtelig,  fandt  han,  ligesom  sunken  noget 
ned  under  Niveauet.  Skjønt  hun  idag  var  klædt 
i  sin  bedste  Kjole,  saa  hun  dog  mest  ud  som 
en  Torvekone  eller  Kurvekone.  Uf,  at  det  netop 
skulde  være  nu. 

Men  Michelsen  var  yderst  venlig  ogsaa  mod 
hende      Saa  bød  han  xA.manda  op  til  Dans,  men 

hun  svarede  med  en  vis  mut  Høflighed,  der 
forresten  i  Tonens  Afvej else  var  ligesaa  sikker 
som  nogen  Bydames :   »Nej  tak,  jeg  danser  ikke.« 

»Jovist  danser  du  da,«  sagde  Hansen,  der 
folte  sig  højst  generet  ved  at  forstaa  den  hele 
Situation. 

»Ikke  idag,«   svarede  hun  kort. 

»Ja,  men  du  maa  da  danse  med  mig,« 
sagde  han  og  vilde  tage  hendes  Haand. 

Hun  undveg  ham  med  en  let  forstaaelig 
men  dog  ikke  paafaldende  Bevægelse  bort  fra 
ham.      »Ikke  idag,  hører  du  jo,«   sagde  hun. 

»Men  om  jeg  nu  kommer  hen  om  en  Stund?« 
spurgte  Michelsen.  »De  vil  da  ikke  negte  mig 
den  Fornøjelse?« 

Hun  saa  op  paa  ham  med  et  Smil  og  et 
Blik,  som  Michelsen  maaske  forstod  bedre  end 
Hansen  gjorde  det. 

»For  at  De  ikke  skal  have  altfor  ondt  af 
at  blive  narret,  saa  faar  jeg  vel  engang  til  bede 
Dem  undskylde,  at  jeg  ikke  danser  idag.« 

Michelsen  bukkede  og  gik  efter  venligst 
muligt  at  have  rakt  Madamen  Haanden  til  Afsked. 

»Men  Jøsses,  hvad  gaar  der  af  dig  idag,« 
sagde  Hansen. 

»Ja,  Herregud,  aa  gaar  det  af  dig,«  faldt 
Madamen  ind. 

»Bryd  dig  ikke  om  det,  du,«  sagde  Amanda, 
hendes  Øjne  begyndte  at  blive  blanke,  men  hun 

græd  ikke.  »Gaa  du  ned  igjen,  og  lad  bare 
os  være  i  Fred  heroppe;  vi  skal  nok  greje  os.« 

»Nej,  kom  nu  og  dans  engang  med  mig,  * 
sagde  Hansen  spagt  og  bønligt.  En  pludseligt 
overvældende  Følelse  af,  at  de  havde  gjættet  alle 
hans  Tanker  og  havde  lidt  en  bitter  Krænkelse 
betog  ham,  og  han  nærmede  sig  Amanda  for 
at  tage  hende  om  Livet. 

»Lad  mig  være  i  Fred,  siger  jeg!«  Hun 
viklede  sig  ud  af  hans  Arm  og  rynkede  Brynene, 
da  hun  saa  paa  ham. 

»Men  saa  kan  jeg  vel  faa  sidde  her  og  spise 
med  dere,«  sagde  Hansen  og  satte  sig  ned. 

»Ja,  kom  skal  du  faa  Mad,«  sagde  Madamen 
og  begyndte  strax  at  tage  frem. 

Men  Amanda  vendte  sig  om  og  gik  lang- 
somt bortover  mod  en  anden  Klynge,  hvor  hun 
havde  bekjendte.  Han  raabte  efter  hende,  men 
hun  saa  sig  ikke  om  engang,  og  Madamen 
sagde:  »Sid  nu,  hun  kommer  nok  igjen.«  Saa 
blev  han  siddende. 

Amanda  kom  dog  ikke.  I  sit  stille  Sind 
glædede  det  hende  vel,  at  de  andre  nu  kunde 
se  Hansen  sidde  derborte  paa  deres  Plads,  men 
hun  vilde  ikke  derhen,  før  han  var  borte  igjen. 

Og  Hansen  syntes  ikke  det  var  noget  morsomt 
at  sidde  her  nu.  Hvorfor  skulde  Folk  netop  se 
ham  sammen  med  Madamen,  naar  Amanda 
ikke    kunde   forsones  ved  det?     Gudskelov,    de 


138 


havde  valgt  Plads  saapas  langt  oppe  mellem 
Træerne,  at  de  ikke  netop  var  lige  i  Synet 
paa  Folk. 

Han  skyndte  sig  at  sluge  et  Par  Smørbrød 
og  et  Glas  01,  og  saa  gik  han  igjen. 

Naaja,  naar  Amanda  ikke  vilde  have  det 
slig,  saa  var  det  hendes  egen  Sag.  Nu  var  det 
da  ikke  hans  Skyld  længer,  det  havde  han 
ogsaa  sagt  til  Madamen.  Det  faldt  ham  for- 
underligt let  at  berolige  sig  selv;  havde  han 
paa  nogen  Maade  kunnet  krænke  dem,  hvad 
de  iøvrigt  ikke  havde  noget  Tegn  paa  fra  hans 
Side,  saa  havde  han  jo  søgt  at  gjøre  det  godt 
igjen,  og  tilsidst  syntes  han  næsten,  at  det  var 
ham  selv,  som  havde  lidt  en  Krænkelse. 

Dette  var  en  behagelig  Følelse  ovenpaa 
den  kjedelige  Situation. 

Og  saa  kastede  han  sig  atter  ind  i  Dansen 
baade  med  de  fine  og  de  andre. 

Amanda  var  kommen  tilbage  til  sin  Plads 
igjen;  hun  stod  med  Albuen  lænet  mod  Furuen 
og  saa  nedimellem  Træerne  ned  paa  den  store, 
aabne,  lysegrønne  Plads,  hvor  de  nu  stimede 
og  dansede  til  Hornsextettens  stedse  mere  proble- 
matiske Harmonier. 

Men  hun  hørte  ialfald  nu  ikke  andet  end 
Takten.  Indrammet  i  den  mørke  Skov  laa 
Pladsen  der  som  en  Indsø,  hvad  den  maaske 
engang   havde    været,     og    naar    hun    saa   disse 

Kjæreste  med  ind  i  Hvirvelen,  ønskede  hun,  at 
det  hele  atter  maatte  synke  i  Dybet  og  over- 
skylles af  en  Sø. 

Hun  havde  aldrig  følt  nogen  Uvilje  mod  de 
rige  og  fornemme.  Hun  havde  jo  sin  Næring 
af  dem,  og  de  havde  altid  været  noksaa  rimelige 
og  venlige,  men  nu,  da  Hansen  følte  sig  dragen 
til  dem  og  tilsidesatte  hende,  følte  hun  mer  og 
mer  en  hadefuld  Misundelse  over,  at  hun  ikke 
hørte  til  dem  og  var  som  dem.  Hun  vidste 
godt,  at  hun  ikke  fornuftigvis  kunde  lægge 
dem  noget  til  Last,  men  Følelsen  var  stærkere 
end  Tanken;  hun  var  ikke  istand  til  at  mestre 
den.  Blot  det,  at  de  var  fine  og  fornemme 
og  raadende  var  hende  nok,  siden  hun  selv 
ikke  hørte  med  til  dem. 

Hun  fik  pludselig  se  Hansen  svinge  sig  om 
med  en  af  dem. 

Hun  rykkede  Armen  bort  fra  Træet  og 
knyttede  Haanden.  »Se  bare  paa  ham!«  vendte 
hun  sig  til  Moderen.  »Huf!  Jeg  hader  alle  de 
der  fornemme!«  Og  saa  stillede  hun  sig,  saa 
hun  ikke  kunde  se  derned. 

Moderen  forstod  godt  nok,  hvad  hun  sigtede 
til,  men  syntes  at  tage  Sagen  koldblodigere. 

»Ja,  jeg  synes  nu  egentlig  ikke  det  er  deres 
Skyld  saameget,«  sagde  hun,  »for  det  er  jo 
ham  selv,   som  vil   opi   det   med   dem.      Vi   er 

ikke  fine  nok,  nu  som  han  er  kommet  opi  det 
med  de  fornemme,  ser  du.« 

Skjønt  disse  Ord  visselig  fuldkommen  ud- 
trykte de  Tanker,  der  nys  havde  pint  hende 
selv,  gav  de  dog  Amanda  Anledning  til  at  tage 
ham  i  Forsvar. 

»Du  skal  nu  altid  kaste  al  Skylden  paa  ham, * 
sagde  hun  vredt,  hvortil  Moderen  indskrænkede 
sig  til  smaamumlende  at  svare:   »jaja,  jaja,  jaja!« 

Men  igrunden  var  det  ogsaa  saa  indfiltret 
dette.  Det  var  hans  Skyld,  og  alligevel  syntes 
hun,  det  heller  ikke  helt  var  hans  Skyld.  Og 
det  var  deres  Skyld,  som  havde  bedt  ham  til 
sig  og  smigret  ham;  men  saa  havde  de  jo  ikke 
gjort  det,  før  han  selv  bød  sig  frem.  Skulde  de 
været  fornemme  mod  ham  og  ikke  villet  have 
ham  med?  Da  havde  hun  fundet  det  skamme- 
ligt. Men  dette  var  ogsaa  skammeligt!  Uf,  det 
var  saa  indfiltret  og  saa  saart  og  saa  ondt.  Og 
der  var  ikke  noget  bestemt  at  tage  fat  i  heller. 

Det  rørte  sig  sammen  for  hende  i  et  uaflade- 
ligt Røre,  men  ud  af  det  skilte  der  sig  dog  lidt 
efter  lidt  en:  Michelsen.  Hun  tænkte  paa,  at 
hun  ikke  havde  likt  ham  fra  allerførst  af,  og 
noget,  som  mere  lignede  en  Anelse  eller  en 
Følelse  end  en  skarp  Tanke,  sagde  hende,  at 
hun  skulde  holde  et  godt  Øje  med  ham.  Bare 
hun  vidste  hvordan. 

Men  saa  begyndte  det  igjen  at  rade  sig  op 

bagom  ham ;  alle  de  fornemme  stod  der,  og  naar 
hun  fantaserede  om  at  rette  et  knusende  Slag 
mod  ham,  saa  skulde  det  ogsaa  ramme  dem. 

Da  Aftenen  begyndte  at  blive  kjølig,  for- 
svandt lidt  efter  lidt  Byfolkene,  og  kun  de  mere 
forlystelsessyge  blandt  Arbejderne  blev  tilbage, 
skillingede  sammen  til  Musiken  og  vedblev  at 
danse.  Nogle  af  dem  ogsaa  at  drikke;  thi  de, 
der  blev  igjen,  havde  i  Almindelighed  sørget 
for  tilstrækkeligt  med  Drikkevarer. 

Hansen  havde  nogle  Gange  været  saa  langt 
oppe,  at  han  kunde  holde  Øje  med,  at  Amanda 
endnu  ikke  var  gaaet.  Da  han  nu  saa,  at  der 
ikke  var  flere  Byfolk  igjen,  gik  han  atter  derhen, 
men  nu  var  de  begge  borte.  Og  han,  som  havde 
tænkt  at  bære  Kurvene  for  dem! 

Saa  ruslede  han  nedover  til  Byen,  igrunden 
ganske  slukøret.  Det  var  ligesom  al  Herlig- 
heden og  Glansen  var  blæst  bort;  det  »fine« 
Rus,  han  havde  sværmet  i,  begyndte  at  give 
sig,  han  saa  Tingene  yderlig  nøgtert  og  fandt, 
at  det  var  en  flau  Affære. 

Men  han  skulde  nok  vise  hende  andet. 
Han  skulde  vinde  det  igjen. 

Thi  da  Glansen  forsvandt,  stod  Nytten  til- 
bage. Den  saa  han  klart.  Disse  Folk,  som  han 
nu  havde  stiftet  et  Slags  Bekjendtskab  med,  de 
skulde  hjælpe  ham  frem  til  Maalet. 

Femtende  Kapitel, 

som  indfører  Læseren  i  Badebyens  udøvende  Kunstneres  Kreds. 


Eftersom  Ugerne  gik  blev  Fru  Flock  mer 
og  mer  bitter  i  sit  Sind. 

Der  skete  saa  meget  i  Byen,  og  medens 
ellers,  naar  noget  skete,  altid  Xavnet  Flock 
havde  været  med,  sagde  hun  til  sin  Mand,  saa 
hørtes  det  nu  slet  ikke.  Om  hele  Familien 
havde  været  puttet  ned  i  en  Kiste  med  dobbelt 
Hængelaas  for  og  gravet  hundrede  Fod  ned  i 
Jorden  for  ti  Aar  siden,  saa  kunde  der  ikke 
været  mere  taust  om  Xavnet  Flock,  sagde  hun. 

Og  at  der  saa  just  uafbrudt  skulde  ske  saa 
meget.  Disse  Poulsens  lavede  uafbrudt  noget 
nyt.     Ja,  for  det  var  Poulsens  altsammen. 

Først  Thorsdagsaftenerne,  og  saa  at  de  fik 
Digteren  at  pege  sig  frem  med,  og  saa  Arbejder- 
festen. Nu  havde  de  desuden  havt  Forlovelses- 
selskab  for  Constance  og  Michelsen.  Digteren 
havde  skrevet  en  Sang,  som  blev  sungen  af  en 
blandet  Kvartet  af  Damer  og  Herrer,  og  som  alle 
fandt  var  »saa  dejlig«.  Tænk,  den  kom  naturlig- 
vis til  at  staa  i  »Xogle  Digte  af  Vilhelm  Warberg«, 
naar  han  engang  udgav  en  saadan. 

Og  selve  Forlovelsen  var  jo  desuden  en  Be- 
givenhed. Fru  Flock  ærgrede  sig  over,  at  hun 
ikke  netop  nu  —  ja,  netop  nu  skulde  det  være  — 
havde  sin  egen  Datter  forlovet. 

Men  endelig  havde  de  havt  Fanetoget,  Arbej- 
dernes Hyldest  til  Digteren.  Da  havde  hele  Byen 
været  paa  Benene  Klokken  fem  om  Eftermid- 
dagen, og  det  var  jo  udenfor  Poulsens  de  stan- 
sede og  sang  og  raabte  Hurra,  og  det  var  Poulsens, 
som  bød  Deputationen  ind  paa  Vin,  og  Poulsens, 
som  kom  ud  med  Digteren  paa  Verandaen,  og 
Poulsens,  som  om  Aftenen  spadserede  i  Parken 
med  Digteren  og  delte  med  ham  de  Kompli- 
menter, som  indhøstedes  paa  den  Affære. 

Altid  Poulsens! 

Nu  idag  holdt  Warberg  og  Michelsen  Fore- 
drag til  Fordel  for  en  Arbejdernes  Sygekasse. 
Warberg  holdt  det  poetiske  Foredrag  og  Michelsen 
det  praktiske.  Den  sidste  havde  nemlig  fore- 
slaaet  en  saadan  Kasses  Oprettelse  og  sad  nu 
i  Komité,  sammen  med  Hansen  og  Smed  Gravesen 
for  at  forberede  Sagen.  Der  maatte  gjøres  noget 
for  Arbejderne,  og  det  maatte  være  Selvhjælp, 
thi  kun  den  selvhjulpne  kunde  se  enhver  anden 
frejdigt  ind  i  Øjnene. 

Ja,  som  sagt,  der  skete  uafbrudt  noget. 

Selv  Flock  undgik  ikke  at  føle  en  vis  Bitter- 
hed ved  at  se  en  planmæssig  Bevægelse,  som 
han  vidste  sigtede  til  at  skubbe  ham  selv  tilside. 

Men  han  følte  sig  for  stolt  til  at  gjøre  noget- 
somhelst,  der  kunde  fortolkes  som  en  Kontra- 
mine. Han  vilde  ikke  synes  bekymret  for  sin 
Anseelse,    saa  meget  mere  som  han   vidste,    at 

13 


194 


den  ikke  kunde  rokkes  i  det,  som  han  ansaa 
for  det  væsentlige.  Han  vilde  ikke  tillade  sin 
Hustru  at  arrangere  andre  Selskaber  i  deres  Hus 
end  det,  der  altid  plejede  at  være  paa  hendes 
Fødselsdag,  og  da  han  saa  Husets  Venner  sam- 
lede hos  sig  den  Aften  og  kastede  et  prøvende 
Blik  udover  Forsamlingen,  kunde  han  med 
berettiget  Selvfølelse  sige :  Det  er  dog  alligevel 
de  bedste.  Han  havde  udtrykkelig  af  sin 
Hustru  forbeholdt  sig,  at  Toldkassererens  ikke 
skulde  indbydes  den  Dag;  han  ansaa  dem  for 
at  have  gaaet  over  til  Fjenden. 

Men  de  vil  føle  sig  krænket,    det   kan  du 
være  vis  paa,«   bad  Fruen. 

>Gjerne  for  mig,«  sagde  Flock,  »i  mit  Hus 
kommer  blot  Folk  af  en  vis  Karakter,  og  vi  bor 
ialfald  ikke  unodigt  hænge  os  ved  dem,  naar 
de  foretrækker  det  mere  populære.  Begge  Dele 
lader  sig  ikke  godt  forene  under  de  forhaanden- 
værende  Omstændigheder.« 

Der  var  ikke  mere  at  indvende,  især  da 
Provsten  var  enig. 

Men  ude  i  Byen  havde  de  Poulsenske  nu 
atter  faaet  noget  nyt  at  fare  med. 

I.  enne  Sygekassen,  det  var  noget  at  virke 
for.  Saa  mente  ialfald  Fru  Thalia  Pedersen, 
Undertoldbetjentens  Hustru. 

For  toogtredive  Aar  siden  debuterede  Thalia 
Bratt  paa  Hovedstadens  Scene  i  en  af  Datidens 

Vaudeviller,  efter  først  som  Koristinde  og  Statist- 
inde  at  have  udviklet  sine  Evner.  Hun  havde 
utvivlsomt  en  stor  Fremtid,  mente  hendes  Familje 
og  Venner,  og  stor  var  derfor  ogsaa  disses  Kunst- 
bedrøvelse, da  hun  af  den  aldrig  hvilende  Amor 
lod  sig  forføre  til  at  svigte  sin  Gudmoder  Thalia 
og  gifte  sig  med  den  flotte  Pedersen,  som  netop 
havde  aabnet  Butik. 

Efterhvert  som  Pedersen  blev,  først  Fallent, 
senere  Toldrorskarl  og  endelig  Undertoldbetjent 
i  Badebyen,  traadte  hans  Thalias  glansfulde 
Kunstnerungdom  alt  stærkere  frem  for  hendes 
Erindring,  og  i  de  seneste  Aar  havde  hun  som  Di- 
rektrice forestaaet  nogle  ganske  private  Dilettant- 
forestillinger, hvis  Deltagere  rekruteredes  inden 
den  lavere  Handelsstands  Familjer. 

Hvorfor  skulde  der  blot  tales  om  Poulsens? 
Hvorfor  ikke  ogsaa  om  Pedersens? 

Det  var  dette  højst  naturlige  Spørgsmaal, 
der  satte  Fru  Thalia  Pedersen  i  en  feberagtig 
Virksomhed.  Men  efter  nøje  Overvejelse  vilde 
hun  dog  ikke  optræde  som  Konkurrent;  det 
var  bedst  at  handle  i  Samraad  med  Poulsens, 
gjøre  sig  nyttig  og  nødvendig,  vinde  Indgang  i 
den  Kreds. 

Fru  Poulsen  blev  først  som  lynslagen,  da 
Fru  Pedersen  kom  op  og  sagde,  hvorledes  hun 
vilde  virke  for  Sygekassen.  Gud,  skulde  de  nu 
virkelig  drages  med  Pedersens! 

Hun  forsøgte  at  antyde,  at  hvor  fortræffeligt 
der  end  blev  spillet,  kunde  dette  dog  maaske 
fremkalde  de  » ildesindedes <-  Kritik.  Der  var 
saa  mange,  som  gjorde  sig  fornemme  og  rev 
ned  paa  alt. 

Men  Thalia  Pedersen  satte  op  en  Mine  og 
vilde  gjøre  opmærksom  paa,  at  hun  selv  jo  var 
en  virkelig  Kunstner,  og  dem,  hun  instruerede 
og  godkjendte,  kunde  man  stole  paa.  Det 
kom  blot  an  paa  at  finde  lidt  musikalsk  og 
deklamatorisk  Assistance,  og  det  kunde  da  ikke 
være  saa  vanskeligt.  Det  hele  kunde  komme 
meget  hurtigt  istand,  for  fra  ifjor  Yinter  havde 
de  »Kjærlighed  i  Maaneskin«  indstuderet  og 
hun  selv  kunde  være  færdig  naarsomhelst. 

Ja,  Fru  Poulsen  skulde  tale  med  Michelsen. 

Denne    var   højst    fortvivlet    over   Forslaget. 
Det    er  farligt  at  støde    sig  med  dem,«    sagde 
han,   »for  de  Kredse  trænger  vi  til,  hvis  vi  skal 
faa  Poulsen  valgt  til  Storthingsmand.« 

»Storthingsmand!  ;  sagde  Fruen.  »Ja,  bare 
vi  kunde  faa  ham  til  at  gaa  ind  paa  det.« 

»Naa,  hvis  ikke  han  vil,  saa  ialfald  en  anden 
end  Flock.  Og  skal  vi  sejre,  saa  maa  vi  samle 
alt,  ikke  støde  nogen  bort.  Gud  ved,  hvordan 
vi  skal  greje  dette.« 

»Men  de  kan  jo  prostituere  os,«  sagde 
Fruen  i  en  noget  fortabt  Tone. 

»Det  er  just  det,«  svarede  Michelsen  grun- 

dende.  »Vi  faar  se  at  holde  os  selv  saa  meget 
som  muligt  udenfor  og  faa  nogen  andre  til  at 
paradere  med  Navne.« 

Ja,  det  blev  de  da  enige  om,  og  saa  fik 
de  Hansen  til  at  »virke«. 

I  den  Pedersenske  Kreds  blev  der  stort 
Opstyr  og  Staahej.  Digteren  havde  lovet,  at 
han  skulde  »tænke  paa«  at  skrive  en  Prolog; 
hvis  ikke,  skulde  han  finde  noget  passende  til 
dem.  I  Virkeligheden  havde  han  besluttet  ikke 
at  blande  sig  opi  denne  farlige  Affære,  men 
afspise  dem  med  en  gammel  Jubilæumsprolog 
et  eller  andet  Sted  fra.  Spillefrøkenen  havde 
maattet  love  at  assistere  med  en  firhændig 
Ouverture,  spillet  af  hende  selv  og  en  Elev,  samt 
desuden  at  accompagnere  til  et  Par  Sangnumere 
af  Frøken  Gulbransen,  som  i  sex  Uger  havde 
studeret  Sang  i  Kristiania.  Saa  skulde  Adjunkt 
Wising  oplæse  et  Digt  paa  Landsmaal,  for  han 
var  ligesaa  national  som  frisindet.  Mere  havde 
man  ikke  faaet,  men  det  var  jo  tilstrækkeligt  til 
at  fylde  ud  mellem  de  to  dramatiske  Afdelinger. 

Aftenen  skulde  nemlig  aabnes  med  »Kjærlig- 
hed i  Maaneskin«,  hvori  Fru  Thalia  Pedersen 
var  nødt  til  at  optræde  i  den  mindre  sympathiske 
Rolle  som  en  gammel,  urimelig  Moder,  der  ikke 
vil  lade  sit  Hyttens  Barn«  faa  Lov  til  at  faa 
den  som  Hyrde  forklædte  unge  Godsejer,  der 
dog    ved     indtrædende    Maaneskin     gjenkjendes 

som  saadan  af  sin  egen  Forpagter,  hvorefter 
den  urimelige  Moder  nodes  til  at  give  sit  Sam- 
tykke i  en  melankolsk  Tale,  som  afslører,  at 
det  just  er  Elskerens  Fader,  der  har  bragt  hende 
til  Fattigdom.  Elskeren  sværger,  at  han  vil 
godtgjøre  sin  Faders  Brøde,  og  Tæppet  gaar 
ned   under  fuldt  Maaneskin. 

For  at  kunne  udfolde  sin  sceniske  Begavelse 
i  mere  sympathisk  og  storslagen  Stil,  besluttede 
saa  Thalia  Pedersen  at  afslutte  Aftenen  med 
Søvngjængerscenen  af  »Macbeth«. 

Som  en  erfaren  Kunstner  havde  hun  mange 
Grunde  til  at  vælge  denne  Scene.  Dels  havde 
hun  under  et  Besøg  i  Kristiania  seet  Ristori 
spille  Rollen  og  fundet,  hvor  uhyre  lidet  der 
igrunden  skal  til  for  at  virke  med  den.  Der- 
næst behøvedes  der  saagodtsom  blot  Statister 
til  Medspillere,  og  endelig  var  det  et  billigt  og 
fordelagtigt  Kostume,  thi  naar  det  var  benyttet, 
kunde  hun  sy  Uldskjørter  af  det,  og  saadanne 
skulde  hun  alligevel  have. 

Nu  vil  maaske  de  fleste  Læsere  tænke  sig, 
at  hermed  var  alting  klappet  og  klart.  Hvem 
gider  vel  i  Nydelsen  af  et  scenisk  Kunstværk 
ulejlige  sig  med  de  tusen  prosaiske  Forberedelser, 
inden  det  hele  kan  gaa  over  Scenen  ? 

Dette  viser,  hvor  lidet  kunstnerisk  realistisk 
Almenheden  igrunden  er,  men  den  sande  Virkelig- 

hedsskildrer  er  nødt  til  at  pege  paa  Tingenes  allerop- 
rindeligste  Ophav  og  ledsagende  Omstændigheder. 

Skulde  man  vel  ville  tilgive  os,  om  vi  glemte 
at  notere,  hvorledes  Thalia  Pedersen  anvendte 
betydelig  Tid  paa  at  gjøre  et  gammelt  og  ud- 
slidt Kjoleskjørt  endnu  »ældre«  ved  at  paasy 
vidunderlige  Lapper?  Nej,  ligesaa  lidt  som  om 
vi  vilde  undlade  at  meddele,  hvorledes  hun 
sattes  i  Forlegenhed  ved  den  til  Forestillingen 
saa  kort  tilmaalte  Tid,  der  gjorde  hende  det 
umuligt  at  sende  sit  Gala-Gebiss  ind  til  Tand- 
lægen i  Kristiania  for  at  faa  en  Fjær  efterseet; 
hvorledes  Stedets  Tandlæge  skinsyg  vægrede 
sig  ved  at  røre  ved  en  Konkurrents  Arbejde, 
men  hvorledes  endelig  Urmageren  lovede  at 
gjøre  det  paalideligt  og  stærkt  som  en  Løve- 
kjæft.  Eller  hvorledes  hun  selv  maatte  tilberede 
Søvngjængersminke  til  at  ligblege  sine  rode 
Arme  og  Hænder  med,  eller  hvordan  hun  maatte 
krølle  sin  Halvparyk  med  Lokkerne,  og  tusen 
andre  saadanne  Ting,  som  vi  dog  her  alligevel 
maa  udelade,  for  at  ikke  Bogtrykkerens  Typer 
skal  slippe  op  for  den  endnu  vigtigere  Beretning 
om  selve  Forestillingen. 

Paa  den  sædvanlige  Scene  i  Klubhuset, 
hvilken  plejede  at  benyttes  af  omrejsende  Sel- 
skaber, skulde  ogsaa  Thalia  Pedersens  Vel- 
gjørenhedsforestilling  gives. 

Repertoirevalget  havde  jo,    foruden  de  tid- 

ligere  nævnte  Hensyn,  ogsaa  taget  visse  tvingende 
Hensyn  til  Dekorationsforraadet,  der  kun  bestod 
af  et  Landskab  og  et  Værelse.  Men  alligevel 
opstod  der  visse  Vanskeligheder,  som  kun  blev 
overvundne  ved  Fru  Pedersens  og  Maskinistens 
kombinerede  Opfindelsesevne.  Der  fandtes  ikke 
mere  end  denne  ene  Maskinist,  egentlig  Klubbens 
mangeaarigt  prøvede  Gaardsgut.  Han  kunde 
ikke  paa  engang  passe  Maanen  og  rulle  For- 
tæppet ned,  og  dog  var  det  nødvendigt,  at 
Tæppet  gik  ned  under  fuldt  Maaneskin. 

Men  allerede  hvorledes  man  skulde  faa  en 
Maane  var  Gjenstand  for  dybsindige  Overvejelser. 
Det  blev  besluttet  hertil  at  anvende  den  saa- 
kaldte  Flaske-Lars  samt  en  kraftig  Skibslanterne. 
Lanternen  skulde  forsynes  med  en  rund  Pap- 
skjærm,  saa  Lyset  ikke  skulde  skinne  til  Siden 
men  koncentrere  sig  som  en  nogenlunde  kraftig 
og  trivelig  Maane,  naar  den  sattes  klods  ind  til 
den  meget  glisne  »Lufte,  hvoraf  Bagtæppet  be- 
stod, idet  »Landskabet«  i  Baggrunden  kun  var 
et  lavt  Sætstykke  foran  Luften.  Flaske -Lars, 
en  i  Byen  overalt  kjendt  original  Personlighed, 
der  gik  og  kjøbte  op  ledige  Flasker,  naar  han 
ikke  var  engageret  paa  anden  Maade,  valgtes 
til  Maaneassistent  paa  Grund  af  sine  særdeles 
lange  Ben,  der  gjorde,  at  han  med  Lethed 
kunde  løfte  Maanen  lidt  efter  lidt  temmelig 
højt  op  paa  Himmelen. 

De  agerende  var  færdige  og  kigede  ud 
paa  det  stopfulde  Hus.  Maskinisten  havde 
arrangeret  Belysningen  og  Fru  Pedersen  kom 
ind  for  at  kaste  et  sidste  prøvende  Overblik. 
Scenen  var  dunkel,  der  var  intet  at  bemærke. 

Saa  gav  hun  Ordre  til  Spillefrøken  Bugge 
om  at  begynde  Ouverturen.  Den  gik  svært 
pent,  og  der  blev  klappet  livligt,  da  hun  og 
hendes  Elev  forlod  Pianinoet  og  atter  smuttede 
ind  ad  Døren  til  Artistværelset.  Naturligvis 
maatte  de  frem  igjen  og  neje. 

Tæppet  gik  op,  og  tvende  i  mystisk  Dunkel- 
hed hyllede  Personer  begyndte  gjensidig  at  for- 
sikre hinanden  om  sin  Kjærlighed,  sukkede, 
hulkede,  trøstede  og  elskede  paa  den  mest  til- 
fredsstillende Maade.  Den  urimelige  Moder 
viste  sig  derefter  paa  det  Sted  i  Kulissen,  der 
skulde  betyde  Hyttens  Dør,  traadte  helt  frem, 
udtalte  visse  Forbandelser  blandede  med  Frygt 
for  Datteren  og  Mistro  til  den  underlige  Hyrde, 
alt  fremført  med  megen  Overbevisning  og  Følelse. 

»De  er  virkelig  flinke,«  hviskedes  der  blandt 
endel  af  de  indfødte,  medens  der  maaske  nok 
ogsaa  fandtes  Personer,  der  satte  sig  paa  et 
overlegent  kritisk  Standpunkt  uden  dog  at  ytre 
sig.  Ogsaa  de  ikke  faa  tilstedeværende  Børn 
holdt  sig  endnu  i  undrende  Taushed. 

Maskinisten  stod  ved  Gasen  og  frygtede 
for   det   afgjørende  Øjeblik,    da   Maanen   skulde 

begynde  at  titte  op  over  Horisonten.  Rebet 
til  Bagtæppets  Luft  var  nemlig  sprunget,,  da 
han  skulde  fire  det  ned,  og  en  højst  nødvendig, 
men  ogsaa  generende  Knude  paa  Rebet  gjorde, 
at  nu  Tæppet  ikke  kunde  fires  fuldstændigt  ned. 
Der  var  et  lidet  Mellemrum  mellem  Jord  og  Luft, 
og  fra  det  Sted,  Maskinisten  just  nu  stod, 
skimtede  han  Kanten  af  det  Bord,  paa  hvilket 
Flaske-Lars  skulde  staa  og  løfte  Maanen. 

Endnu  indtil  det  Øjeblik,  da  vi  nedskriver 
denne  sandfærdige  Beretning,  er  det  forblevet 
en  gaadefuld  Hemmelighed ,  hvad  egentlig 
Maskinisten  foretog  sig  med  Belysningen  i  det 
hellige  og  uforglemmelige  Øjeblik,  da  han  gav 
Flaske-Lars  Signalet.  Men  pludselig  ser  de 
forbausede  Tilskuere  en  langbent  Skygge  vise 
sig  paa  Firmamentet  og  huke  sig  ned,  hvorefter 
pludselig  en  rund,  spettet  Lysning  viste  sig 
mellem  et  Par  underlige,  snablede  Støvler, 
tilsyneladende  tilhørende  en  Jætte,  der  gjorde 
et  Syvmilsskræv  paa  Horisontens  Aasrygge. 

»Det  er  Flaske-Lars,  Mama!«  raabte  en 
liden  Gut  højt  i  samme  Øjeblik,  da  de  elskende 
rettede  en  lyrisk  ildfuld  Henvendelse  til  det 
himmelske  Fænomen  om  den  Kjærlighed  og 
Hengivenhed,  de  begge  nærede  til  »dig,  du 
Nattens  blege  Lys ,  alle  elskendes  trofaste 
Ven.« 

Fra  dette  Øjeblik  af  var  Publikums  Modtage- 

lighed  rent  elektrisk.  Efterhvert  som  den  lang- 
bente Maane  viste  sig  i  Besiddelse  af  ligesaa 
lange  Arme,  der  strakte  sig  ud  til  akademiske 
Stillinger  for  at  lade  sit  Lys  skinne  midt  paa 
Himmelen,  steg  Folks  Henrykkelse,  og  særlig 
var  Børnene  overvejende  interesserede  af  denne 
Del  af  Forestillingen. 

»Det  var  sgu  en  rar  Maane,«  hørtes  det 
fra  en  af  de  danske  Badegjæster;  »och  så  lång- 
bent  se'n,«  svarede  en  af  de  svenske;  »haha, 
wunderbar,«  kom  det  fra  en  tysk;  og  saa 
havde  man  det  gaaende  med  temmelig  lyde- 
lige Bemærkninger,  der  satte  Publikum  i  det 
ypperligste  Humør. 

Sagfører  Petersen ,  der  som  velstaaende 
Ungkarl  aldrig  negtede  sig  nogen  Fornøjelse, 
var  i  den  syvende  Himmel.  Han  havde  faaet 
Plads  yderst  paa  en  Bænk,  for  saa  meget  friere 
at  kunne  gaa  omkring  i  Mellemakterne  og  være 
spydig.  Han  glædede  sig  i  den  Grad  over  det 
Udfald,  der  syntes  at  true  dette  >Poulsenske 
Væsen«,  at  han  saa  ud  som  sød  Gift,  naar  han 
faldt  ind  med  et  »høj  Kunst,  De!«  eller  »her 
ser  De  vort  Fremtidsprogram«  eller  lignende 
Vink  om,  at  dette  var,  hvad  man  kunde  vente 
sig  af  den  nye  Bevægelse. 

Fru  Pedersen  var  rasende,  da  hun  mærkede, 
at  noget  var  paafærde,  og  saa  opdagede  Maanens 
snablede   Støvler  paa   et   Bord,    der   stak    frem 

mellem  Himmel  og  Jord.  Det  trøstede  hende 
noget,  at  de  spillende  alligevel  fik  stort  Bifald 
og  blev  fremkaldte,  men  hun  var  dog  i  en 
oprørt  Sindsstemning,  da  hun  begav  sig  til  sin 
Klædeloge  for  at  udstyre  sig  som  den  grumme 
Lady  Macbeth. 

»Skandaløst!  Altid  skal  der  være  noget 
ivejen  med  Maskineriet,«  raabte  hun  i  Forbi- 
farten til  Redaktør  Hansen  og  Frøken  Holmsen, 
som  befandt  sig  bagenforbaadeMaane  og  Himmel. 
»Men  Gudskelov,  vi  gjorde  vore  Sager  godt,  vi, 
som  spillede,«  lagde  hun  til;  og  saa  føg  hun 
ind  for  at  gjøre  sin  Pige  aldeles  fortvivlet  med 
Primadonna-Utaalmodighed  og  Skjænd  over  alt 
muligt. 

Imedens  steg  Adjunkt  Wising  frem  og  re- 
citerede det  smukke  Landsmaalsdigt  »Hugaball«, 
der  paa  Grund  af  visse  Forsømmelser  i  vor  Tids 
sproglige  Opdragelse  ikke  gjorde  den  tilsigtede 
Virkning,  undtagen  paa  Fru  Thorbjørnsen, 
som  haardnakket  paastod,  at  det  var  italiensk, 
og  beviste  det  dermed,  at  hun  tydelig  havde 
hørt  Ordet  Makaroni,  ligesom  Titelen  jo  aaben- 
bart  var  italiensk. 

Ogsaa  han  fik  dog  sin  Applaus ,  og  saa 
kom  Frøken  Gulbransen  frem  for  at  synge 
tre  Sange. 

Idet  Frøken  Bugge  begyndte  paa  Indled- 
ningen  til    Accompagnementet,    faldt    en    Hund 

nede  i  Salonen  for  tidligt  ind  med  en  klagende 
Tone,  hvilket  foranledigede  til  Raabene:  »Ud 
med  Hunden  ! 

Sagfører  Petersen,  der  sad  saa  nær  ved 
baade  Døren  og  Hunden,  paatog  sig  dette  Hven? ; 
men  idet  han  med  et  fast  Tag  i  Hundens  Nakke 
satte  den  udenfor,  gjenkjendte  han  den  som 
Kjøbmand  Gulbransens  sorte  Pudel,  der  for- 
modentlig var  bleven  greben  af  Ængstelse  over 
sin  Frøkens  første  offentlige  Fremtræden. 

Petersen  kunde  ikke  dy  sig,  da  den  altid 
paapasselige  Frister  hviskede  ham  et  djævelsk 
Ord  i  Øret.  Han  tog  den  paa  nærmeste  Knag 
hængende  lyse  Sommerhat  med  røde  Baand 
og  knyttede  den  fast  paa  Hundens  Hoved, 
hvorefter  han  slap  Dyret  ind  ad  den  lille  Dør, 
der  fra  Gangen  førte  til  Scenen. 

Knapt  havde  han  sat  sig  paa  sin  Plads 
igjen,  førend  bemeldte  Pudel  med  Hat  paa 
Hovedet  gravitetisk  skred  hen  over  Scenen  til 
Sangerinden,  der  netop  var  ifærd  med  at  synge : 
»jeg  æhlsker  dig  i  Tid  og  Æhvighed  —  æhvig 
—  æhvig  —  Æhvighed!« 

Det  Brøl  af  Latter,  der  hilsede  Hundens 
Indtræden,  gjentog  sig,  da  en  ung  Dame  naivt 
raabte:  »Men  Gud,  det  er  jo  min  Hat,«  og 
man  samtidig  saa  Frøken  Gulbransens  for- 
tvivlede Anstrængelser  for  at  faa  jaget  Hunden 
ud,  hvilket  først  lykkedes,  da  Flaske-Lars  halede 

en  lang  Arm  ind  fra  Kulissen  og  greb  Dyret 
i  Xakken. 

Fru  Thalia  Pedersen,  der  nu  var  omklædt 
og  befandt  sig  i  Kulissen,  skummede  i  tragisk 
Raseri. 

»At  der  ikke  er  nogen,  som  passer  paa,< 
sagde  hun  vredt  bebrejdende  til  Hansen  og 
Frk.  Holmsen.  »Jeg  kan  da  ikke  være  overalt, 
naar  jeg  skal  klæde  mig  om.« 

»Ja,  men  hvem  kunde  tænke  — ■  — «  for- 
søgte Hansen  betuttet. 

»Det  ser  ud  til  at  være  en  Ulykkesstjerne 
over  os  iaften,«  sagde  Frøken  Holmsen  und- 
skyldende. 

Imidlertid  blev  Frøken  Gulbransen  færdig 
med  sine  Numere.  Hundehistorien  havde  rigtig- 
nok bragt  hende  en  Smule  ud  af  Koncepterne, 
men  hun  fattede  sig  nogenlunde,  og  Publikum, 
der  fandt,  at  hun  virkelig  sang  ganske  pent, 
vilde  godtgjøre  den  Forstyrrelse,  man  saa 
ufrivilligt  havde  bragt  ind,  hvorfor  hun  be- 
gejstret blev  fremkaldt  og  maatte  synge  et 
Extranumer. 

Hun  kom  derfor  straalende  ud  og  var 
særdeles  fornøjet  med  sin  Aften. 

Det  var  nu  Øjeblikket  for  Lady  Macbeth. 
Thalia  Pedersen,  der  ikke  havde  Spor  af  Ængstelse 
for  sig  selv,  inspicerede  nøjagtigt  alt,  for  at  der 

ikke  hverken  paa  Dekorationer  eller  Medspillere 
skulde  kunne  dale  nogen  Ulykkesstjerne. 

Tæppet  gik  op  for  Lægen  og  Kammer- 
fruen, der  med  stor  dilettantisk  Nøjagtighed 
afleverede  sine  tolv  første  Repliker,  inden  Ladyen 
viser  sig. 

Publikum  begyndte  næsten  at  ærgre  sig 
lidt  over  at  faa  denne  alvorlige  Scene  nu,  da 
det  var  saa  oplagt  til  Munterhed,  og  Thalia 
Pedersen,  der  vistnok  kun  afleverede  en  højst 
middelmaadig  mekanisk  Kopi  af  hvad  hun  havde 
seet,  undgik  dog  at  komme  ned  i  den  paatagelige 
Parodi,    der  vækker  Moro. 

Herregud,  tænkte  man  dernede  i  Salen, 
dette  er  jo  bare  kjedeligt,  og  det  er  ikke  derfor, 
vi  er  kommet. 

>Bort,  fordømte  Plet!  <  —  At  der  føg  endel 
Kridt  af  hendes  Hænder,  da  hun  gned  dem  i 
Fortvivlelse,    var  ikke  nok  til  at  le  af. 

»Blodlugten  er  der  endnu  —  —  O!  o!  o!« 
Nej,  det  var  bare  langtrukkent  kjedeligt. 

Hun  snorkede  paa  de  rette  Steder,  gned  sig 
til  de  rigtige  Tider,    glemte  ikke  et  Ord. 

Hansen  stod  inde  i  Kulissen  og  frydede  sig. 
I  denne  Afdeling  skulde  der  da  ikke  komme 
noget  Uheld,  det  var  tydeligt.  Og  nu  var  der 
bare  et  Par  Repliker  igjen.     Gudskelov! 

» Yask  dine  Hænder  —  tag  Natkjolen  paa  — t 
Hun  gjorde  sig  mere  og  mere  aandeagtig    med 

glansløse  Øjne,  saa  vidt  hun  formaaede,  og  med 
halvaaben  Mund. 

Xu  skulde  de  rigtige  Gravtoner  komme, 
da  hun  med  vidaaben  Aandemund  skal  hen- 
hviske  Ordene:  Banquo  er  begravet,  han  kan 
ikke  staa  op  af  sin  Grav.«  Saaledes  havde  hun 
nemlig  besluttet  at  forstærke  det  spøgelseagtige 
Indtryk. 

»Banquo  er  begra  — a — a — « 

Hun  kom  ikke  længer.  Munden  blev  ved 
at  staa  vidaaben,    men    ikke    en  Lyd    kom  der. 

Og  saa  begyndte  hun  at  rulle  med  Øjnene 
og  gjøre  de  mest  fortvivlede  Fagter  ind  mod 
Kulissen,  og  da  dette  ikke  syntes  at  lede  til 
noget  Resultat,  styrtede  hun  ud  med  opspilet 
Mund. 

Det  var  Urmagerens  Skyld,  som  havde 
repareret  Fjæren  i  Gebisset  og  gjort  den  »saa 
stærk  som  en  Løvekjæft«. 

Xu  var  den  gaaet  i  Baglaas,  og  det  var 
ikke  muligt,  selv  med  de  største  Anstrængelser, 
at  faa  den  til  at  give  efter. 

Idet  Tæppet  gik  hurtigt  ned  og  hun  selv 
sank  tilintetgjort  og  gabende  ned  paa  Maskinistens 
Stol,  hørte  hun,  hvorledes  de  der  nede  i  Salen 
formelig  skreg  af  Latter. 

Pedersen  kom  op  og  bearbejdede  hendes 
Kjæver,  men  det  hjalp  ikke;  hun  bare  begyndte 
selv  at  skrige,    saa  ondt  gjorde  det,    naar   han 

brød;  men  hverken  kunde  han  faa  Munden  igjen 
eller  taget  Gebisset  ud.  Dette  sidste  tykkedes 
først,  da  Flaske-Lars  kom  med  den  lille  Knibe- 
tang  og  behændigt  klemte  den  ulykkelige  Gjen- 
stand  sammen  til  de  rette  Forhold,  hvorefter 
Fru  Thalia  Pedersen,  aldeles  ukjendelig  med 
sin  dybt  indsunkne  Mund  og  sit  af  Skam  og 
Anstrængelse  purpurrøde  Ansigt,  begav  sig  ind 
i  Klædelogen,  hvor  hun  henfaldt  i  en  Krampe- 
graad,  som  satte  baade  Pigen  og  Pedersen  og 
Frøken  Holmsen  og  Redaktør  Hansen  i  travl 
Virksomhed  for  at  skaffe  krampestillende  Midler. 

»Jeg  er  forresten  lige  glad  med  Fru  Pedersen, 
jeg,«  sagde  Hansen,  da  han  sammen  med  Frk. 
Holmsen  gik  derfra.  »Hvorfor  skulde  hun  være 
saa  kry  og  saa  sint  paa  os  for  det  andet,  som 
skete?  Det  kan  jo  altid  hænde  noget  af  hvert 
paa  et  saa'nt  Filletheater  som  dette,  men  det 
kunde  da  vel  vi  ikke  gjøre  for,  at  Løstænderne 
hendes  gik  i  Baglaas.« 

»Hahaha!«  lo  Frøken  Holmsen,  »det  er  jo 
ikke  muligt  andet,    end  at  le  af  det  heller!« 

Men  Thalia  Pedersens  Illusioner  var  knuste. 
Havde  hun  drømt  om  at  indtage  en  Plads  i 
Byens  »indre  Liv«  og  at  fremtvinge  et  Forbund 
med  Poulsens,  saa  var  denne  Drøm  nu  henvejret; 
thi  hun  indsaa  meget  godt,  at  disse  Uheld  havde 
bragt  Latter  over  det  hele,    og  at  der  ikke  var 


210 

Haab  om  at  gjenoprette  hendes  Renommée  som 
Kunstner. 

Fru  Poulsen  kom  et  Par  Dage  efter  og 
udvidede  Afstanden  end  mere  ved  paa  sin 
højst  elskværdige  og  venlige  Maade  at  »trøste« 
hende,  hvilket  bestod  i,  at  hun  refererede  alt 
det  »skammelige^  som  den  og  den  havde  sagt, 
>men  det  skulde  Fru  Pedersen  bare  slet  ikke 
bryde  sig  om.« 

Ude  i  Byen  fik  de  Poulsenske  alt  Ansvar 
rystet  af  sig,  og  i  Virkeligheden  var  de  meget 
tilfredse  med  paa  denne  Made  at  have  undgaaet 
Pedersens,  paa  samme  Tid,  som  man  jo  ikke 
havde  vist  andet  end  Venlighed. 

»Hun  skulde  have  fulgt  mit  Raad,«  sagde 
Fru  Poulsen  ude  i  Byen.  >Hun  kom  til  mig 
og  vilde,  jeg  skulde  virke  for  det,  men  jeg 
frabad  mig  det  paa  det  bestemteste,  for  det  er 
mit  Princip,  skal  jeg  sige  Dem,  at  man  ikke 
skal  befatte  sig  med  andet,  end  hvad  man 
forstaar  sig  paa,  og  desuden  er  jeg  ikke  meget 
for  at  pege  mig  frem,    som  De  ved.« 

Saaledes  kom  hele  Byrden  af  Fiascoet  til 
at  hvile  paa  Fru  Pedersen. 

Og  denne  maatte  endnu  i  mange  Aar  efter 
stundom  gruble  over,  hvad  det  vel  var  for  en 
Ulykkesstjerne,  som  just  den  ene  Aften  havde 
forspildt  hendes  ærgjerrige  Forhaabninger. 

Men  Redaktør  Hansen  fandt,  at  det  kunde 
være  det  samme  med  det  andet,  siden  Ind- 
tægten viste  sig  saa  rigelig.  Det  var  ham, 
som    kom   med    den  til  Arbejdernes  Sygekasse. 


Sextende  Kapitel, 


hvori  Læseren  gjør  Bekjendtskab  med  en  Udsending  fra  den 
store  Generalstab. 


Man  var  allerede  kommen  saa  langt  som 
til  de  mørke  Aftener  medMaaneskin  og  Romantik, 
og  ved  Badet  var  den  gamle  Stok  af  fremmede 
for  det  meste  borte,  nye  var  komne  til,  Familjer, 
som  først  havde  rejst  i  Udlandet  og  nu  skulde 
slutte  med  en  Badehvile,  eller  Udlændinger, 
som  først  havde  gjort  Rundrejse  i  Norge,  eller 
endelig  saadanne,  som  slet  ikke  havde  faaet 
Permission  før. 

Nogle  faa  af  de  gamle  Ansigter  saas  endnu, 
ellers  var  alt  nyt  dernede. 

»En  ny  Slægt  er  kommen,  som  ikke  kjender 
Poulsens,«  sagde  Professor  Døring  helt  bibelsk 
til  Digteren  paa  en  af  de  Poulsenske  Aftener. 
Disse  var  nemlig  nu  skrumpede  sammen  til  et 
nogenlunde  naturligt  Omfang  som  lokal  Smørbrød- 
Koalition  uden  Nyhedens  Interesse,  men  ogsaa 
uden  at  tabe  sin  Egenskab  af  Baand  mellem 
visse  af  Stedets  opadstræbende  Familjer. 

Byen  havde  endog  vænnet  sig  til  at  have 
sin  Digter. 

Warberg  følte  sig  ikke  længer  fuldt  saa 
feteret  og  længtede  igrunden  efter  at  komme 
hjem  igjen.  Poulsens  var  ligesaa  venlige  som 
før.  men  den  tidligere  festlige  Courtoisie  havde 
ganske  naturligen  givet  Plads  for  en  mere  daglig- 
dags »Kjendthed«,  og  Digteren  trængte  til  en 
Smule  Kultus  med  Røgofre. 

Alma  og  han  havde  nok  til  sine  Tider 
»tænkt«  paa  hinanden,  han  paa  hendes  Arv 
og  hun  paa  hans  populære  Xavn,  men  de 
ræsonnerede  sig  dog  ligesaa  letvindt  bort  fra 
hinanden.  Han  fandt  hende  smuk  og  elsk- 
værdig, men  der  var  ikke  dette  »berusende« 
ved  hende,  som  han  sværmede  for,  og  saa  var 
hendes  Forældre  ikke  gamle  eller  syge  nok. 
Hun  paa  sin  Side  fandt  særdeles  meget  Behag 
i  ham,  men  hun  syntes  bedst  om  Hverdagsmad 
til  daglig  og  blev  en  Smule  træt  af  at  tænke 
sig  den  ophøjede  Aand  som  sit  tilkommende 
Hus'es  daglige  Herre.  Xoget  i  Retning  af 
Michelsen  burde  det  være,  dannet,  fin,  klog, 
comme  il  faut,  naar  det  behøvedes,  men  lidt 
mere  jævnt  henad  Livets  Kanelbakke  glidende, 
end  de  privilegerede  Aandens  Riddere.  Da 
syntes  hun  næsten  bedre  om  Adjunkt  Wising; 
dennes  Landsmaalstræv    og    andre    Specialiteter 

var  noget,  som  laa  mere  til  Siden  af  ham  og 
ikke  berørte  hans  daglige  Væsen  saa  meget. 

Michelsen  og  Constance,  hvis  Forbindelse 
vistnok  nærmest  var  forudgaaet  af  en  Række 
praktiske  Følelsesudviklinger,  noget,  der  jo  til- 
dels skyldtes  de  ledsagende  Omstændigheder, 
var  lidt  efter  lidt  naaede  op  til  en  ret  stemnings- 
fuld Forlovelsens  Lyrik. 

Da  alle  Farer  var  fjernede,  og  da  Sejren 
var  vunden  for  de  Michelsen-Poulsenske  Planer, 
hengav  de  sig  uvilkaarligen  i  de  blide  Følelsers 
besnærende  Hviletilstand  paa  samme  Maade 
som  man  efter  lykkeligt  afsluttet,  anstrængende 
Dagværk  gaar  i  Theatret  for  at  hvile  sin  Aand 
i  Romeo  og  Julies  hjerteknibende  Elskov.  Det 
ene   maa   gjøres    og  det  andet  ikke  forsømmes. 

De  Læsere,  for  hvem  vi  i  det  forudgaaede 
har  præsenteret  disse  to  forlovede,  vilde  ogsaa 
have  opfattet  dem  aldeles  urigtigt,  om  man  troede, 
at  de  ikke  fuldtud  kunde  hengive  sig  i  Nydelsen 
af  de  nu  indtraadte  Maaneskinsaftener. 

Tvertom.  Trods  de  uheldige  Resultater 
med  Flaske-Lars's  Maaneskin,  havde  de  bevaret 
en  fast  og  fuld  Tillid  til  den  naturlige,  rigtige 
Maanes  Tryllekraft  over  det  forlovede  Gemyt, 
og  de  var  flittige  Gjæster  paa  Strandpromenaden. 
Her  kunde  de  slaa  sig  ned  paa  en  Bænk  og 
lade  sine  lykkelige  Sjæle  vibrere  henover  det 
glitrende  Maanelys  paa  Fjorden,  og  om  derefter 

Terrainet  befandtes  frit  for  al  fremmed,  paa- 
trængende Xysgjerrighed,  kunde  det  let  hænde,  at 
de  pludselig  grupperede  sig  som  Amor  ogPsyche, 
dog  naturligvis  uden  i  den  af  dem  frembragte 
Gruppe  at  iagttage  Antikens  idealiserende  Linje- 
foring, men  derimod  som  realistiske  Virkeligheds- 
venner  nærmede  sig  mere  til  de  noget  indfiltrede 
nordiske  Drageslyngninger. 

Men  skjønt  de  saaledes  befandt  sig  i  en 
lyrisk  Periode  og  var  i  en  virkelig  Forlovelses- 
tilstand, glemte  dog  ingen  af  dem,  hvad  Livets 
Alvor  krævede.  I  sød  Fortrolighed  lukkede  de 
op  for  hinanden  sine  inderste  Hjertekamre, 
hvori  solide  Storthingsmænd,  betydningsfulde 
Firmaforandringer  og  meget  andet  godt  og  nyttigt 
viste  sig.  Et  var  de  enige  om:  Hvad  man  end 
arrangerede ,  for  Husene  Poulsen  og  Michelsen 
skulde  det  udelukkende  ske. 

Og  den  hele  Familje  befandt  sig  i  en  skjøn 
og  velgjørende  Enighed  herom. 

Man  var  lykkeligen  bleven  kvit  den  Thalia 
Pedersenske  Paatrængenhed  og  følte  sig  betydelig 
lettet.  Man  kunde  nu  bedre  svæve  mod  Højderne, 
uden  at  have  den  Klump  ved  Foden.  Og 
opover  gik  det  tydeligvis;  de  havde  allerede 
sine  faste  Familjer,  og  just  saa  mange  Familjer 
mindre  havde  Flocks. 

Der  var  dog  en  Ting,  som  foruroligede 
Michelsen   noget;     men   dette    laa    i    et   afsides 

Hjertekammer,  som  ikke  engang  Constance 
endnu  havde  tittet  ind  i. 

Redaktør  Hansen  syntes  nemlig  at  vise 
altfor  liden  Iver  for  sin  Sag,  og  dog  hastede 
det  med  at  faa  en  Agitation  i  Gang. 

Især  var  Avisen  altfor  stille  af  sig.  Det 
var  aabenbart,  at  Hansen  ikke  endnu  havde  det 
rigtige  Lag  til  at  optage  Striden.  Der  maatte 
gjøres  noget,  og  da  Michelsen  efter  sit  Brev 
til  Advokat  Hoel  besøgte  Hovedstaden,  var  de 
blevne  enige  om  Hovedsagen  og  havde  udseet 
Manden,  der  skulde  »klare  Dranken«,  som  Hoel 
udtrykte  sig. 

Det  gjaldt  blot  at  finde  en  passende  An- 
ledning, saa  Folk  ikke  strax  skulde  lugte  Lunten. 
Og  Lykken  eller  Tilfældet  begunstigede  ogsaa 
her  Michelsen. 

En  Timelærer  ved  Byens  Skole  skulde  have 
en  Vikarius,  og  det  lykkedes  at  erholde  Pladsen 
for  Student  Stenigen.  Det  var  jo  en  nydelig 
Anledning. 

Men  nu  maatte  ogsaa  Poulsens  indvies  i 
Sagen  helt  og  holdent. 

Michelsen  passede  paa  en  Dag,  da  Digteren 
ikke  var  tilstede,  og  saa  begyndte  han  først 
med  Fru  Poulsen.  Han  havde  nemlig  faaet  klart 
for  sig  tvende  Ting,  nemlig  at  ligesaa  ivrig 
som  Fruen  var  for,  at  hendes  Mand  skulde 
komme    paa    Thinget,     ligesaa     utilbøjelig    var 


2l6 


Poulsen  til  at  forlade  sin  Forretning,  som  var 
hans  Liv  og  Lyst. 

Fruen  beundrede  sin  Svigersøn,  som  saa 
ivrigt  arbejdede  for  Husets  Hæder,  og  hun  ind- 
rømmede ham  villigt,  at  nu  maatte  de  komme 
til  en  endelig  Afgjørelse. 

Efter  Aftensbordet,  da  de  inde  i  Poulsens 
Værelse  tændte  Cigaren,  aabnedes  Ilden,  idet 
lidt  efter  lidt  de  kvindelige  Forstærknings- 
tropper indfandt  sig.  Baade  Fruen  og  begge 
Døtrene  slog  sig  ned  derinde. 

»Hør  nu,  Poulsen,«  sagde  Michelsen,  *idag 
er  Stenigen  kommen,  som  jeg  talte  om,  og  vi 
maa  aabent  forklare  os  for  hinanden.« 

»Ja,  der  maa  tages  en  Bestemmelse,« 
sagde  Fruen. 

»Om   Storthingsvalget,«      sagde   Michelsen. 

»Hm!«  svarede  Poulsen  og  drog  Øjenbrynene 
noget  fortrædeligt  op  til  stor  Fryd  for  Michelsen 
og  stor  Ærgrelse  for  Fruen. 

Michelsen  forklarede  ham,  hvad  Stenigen 
skulde  udrette,  og  at  et  fast  Program  maatte 
opgjores  nu,  da  den  oppositionelle  Bevægelse 
mod  Flock  saa  heldig  var  begyndt.  Fru  Poulsen 
understregede  en  og  anden  Gang  sin  Svigersøns 
Ytringer. 

»Men  de  taler  jo  om  Hansen,«  sagde 
Poulsen,  »Arbejderne  vil  jo  have  ham,  siger 
de.« 

»Det  er  nu  for  det  første  ikke  afgjort,« 
sagde  Michelsen,  »og  desuden  —  kan  du  tænke, 
at  Byen  for  Alvor  vil  have  ham.« 

»Gud  —  Hansen!«  sagde  Constance  med 
en  Foragt,  saadan  som  kun  en  smuk  Dames 
Læber  kan  udtale  den  rigtig  knusende. 

»Hansen!«  sagde  først  Fruen  og  saa  Alma 
medlidende  og  bestemt. 

»Jaja,  det  kan  nok  være,«  sagde  Poulsen 
og  stillede  sig  op  halvt  siddende  mod  Skrive- 
bordet, idet  hans  Læber  lod  Cigaren  beskrive 
en  Række  hastige  Cirkler,  hvorefter  han  fortsatte 
paa  en  bestemt  afværgende  Maade:  »Du  ved, 
jeg  har  stor  Tillid  til  dig,  Michelsen,  og  jeg 
forstaar  nok,  hvad  du  mener.  Naar  vi  har 
oprettet  det  nye  Firma,  saa  skulde  jeg  faa  Tid. 
Ja,  jeg  kan  tænke  det.  Men,  ser  du,  der  er 
saa  mange  Detaljer  at  passe  paa  i  min  Forret- 
ning; det  kan  staa  paa  et  Telegram  —  nej, 
du  maa  først  have  været  med  i  længere  Tid, 
end  som  saa.  Jeg  kan  ikke  være  fra ,  det  er 
Sagen.« 

Constance  sad  ved  Vinduet  og  legede  med 
Gardinsnoren.  Hun  ventede  blot  paa  det  Øjeblik, 
da  Poulsen  bestemt  skulde  sige  nej. 

»Men  om  nu  Fader  slet  ikke  vil,  saa  kan 
det  da  ialfald  blive  ved  Huset,«  sagde  hun. 
»Fader    kan  jo    sidde   hjemme   i    Forretningen, 

naar  han  endelig  vil,  og  Jens  blive  Storthings- 
mand.« 

»Jovist  vil  Fader,«  faldt  Fru  Poulsen  ind 
noget  brydd.  Her  var  det  vanskeligt  at 
opponere. 

»Nej  saagu  om  jeg  vil,«  svarede  Poulsen, 
betydelig  lettet.  »Constance  har  fuldkommen 
Ret,  Michelsen  kan  godt  sidde  derinde,  medens 
jeg  sidder  her  og  er  Poulsen  &  Michelsen.« 

»Men  saa  kommer  jeg  ikke  paa  Slotsbal,« 
sagde  Alma  med  halvt  alvorlig,  halvt  spøgefuld 
Misnøje. 

»Jo,  baade  du  og  Moder  kommer  der  med 
mig,«  svarede  Constance  med  en  Afgjørelsens 
Ro,    som  viste,    at  hun  følte  Sejren. 

Og  den  var  i  Virkeligheden  vunden.  Det 
var  afgjort.     Michelsen  skulde  paa  Thinget. 

Saa  kunde  han  da  opsøge  Stenigen  og 
sætte  denne  fuldstændigt  ind  i,  hvorledes 
Felttoget  burde  ledes  for  at  faa  Oppositionen 
stærk. 

Stenigen  var  en  underlig  liden,  blond  Mand, 
spæd  og  mager  som  en  forlæst  Skolegut.  Det 
lyse,  uredte  Haar,  som  han  stadig  for  i  med 
Haanden ,  og  det  gulhvide ,  dunede  Forsøg  til 
et  helt  Skjæg  i  et  lidet,  uregelmæssigt  Ansigt 
vilde  gjort  Udtrykket  temmelig  intetsigende, 
om  ikke  et  Par  spillende  livlige,  glansfulde  blaa 

Øjne  stundom  spottede,  stundom  hadede, 
stundom  triumferede,    men  altid  fortalte   noget. 

Herregud  saa  han  er  liden,  tænkte  Michelsen, 
da  de  sad  ligeoverfor  hinanden  i  det  lille  Værelse 
i  Klubhotellet,  men  han  saa  strax,  at  her  var 
noget  at  gjøre  af. 

»En  saadan  Smaastadsrektor,  De,«  sagde 
Steningen.  »Jeg  gik  strax  derop,  kan  De  vide, 
for  at  præsentere  mig.  Men  hvad  skal  det 
blive  af  Ungdommen  med  saadanne  Ledere! 
Kan  nogen  vente,  at  der  skal  blive  praktiske 
Medborgere  af  dem?  —  De  vil  finde  det  ensomt 
og  stille  hos  os,  sagde  han;  udenfor  Kultur- 
centrerne har  videnskabelig  anlagte  Naturer 
saa  faa  Tilknytningspunkter  med  Omgivelserne: 
man  maa  søge  sin  Trøst  i  at  fordybe  sig  i 
sine  Studier,  saa  Aanden  ikke  skal  udslukkes. 
Jeg  svarede  ham,  at  hvorsomhelst  Menneskeliv 
rører  sig  og  et  Stykke  Samfund  kjæmper  for  at 
vinde  sin  Ret  og  naa  en  højere  Stræbens  Maal, 
der  finder  jeg  mig  ikke  ensom.  Da  saa  han 
paa  mig  med  en  dum  Forundring,  omtrent 
som  om  jeg  skulde  været  en  vild  Kannibal. 
Men  saa  begyndte  han  at  tale  lærd  igjen. 
Er  det  hans  Mening  at  være  lærd?  Ja,  jeg 
kunde  tænke  det.  Han  gjorde  ogsaa  Indtrykket 
paa  mig  af  et  lærd  Bibliothek  med  et  Fæ  til 
Bibliothekar,    som  man  siger.     Uf! 

»Men    hvordan    finder   De    ellers   vor   By?« 

spurgte  Michelsen,  som  ikke  interesserede  sig 
for  Rektoren. 

»Aajo,«  sagde  Stenigen,  »lidt  smaat  ser 
det  ud  sammenlignet  med  Hovedstaden,  men 
som  De  ser  behøver  jeg  ikke  saa  stor  Plads. 
Og  Fruentimmerne,  ved  De  hvad,  mon  de  alle- 
sammen er  saa  store  og  stærke?  Ja,  for  til  en 
Begyndelse  har  de  ligefrem  baaret  mig  paa 
Hænderne.     Jeg  er   saa    liden,    ser  De,    haha!« 

Og  saa  begyndte  han  at  le  og  fortælle  og 
fortælle  og  le,   saa  Michelsen  maatte  le  med. 

Stenigen  havde  en  Rædsel  for  Søen,  selv 
om  det  var  paa  en  Sommerdag,  og  saa  foretrak 
han  at  rejse  paa  Jernbanen,  skjønt  Toget  kom 
meget  sent  frem  om  Aftenen. 

Træt  og  ynkelig  kom  han  til  Klubhotellet, 
hvor  han-  strax  puttede  sig  i  Sengen,  og  om 
det  til  daglig  var  hans  Vane  at  sove  længe 
om  Morgenen,  saa  drog  det  denne  Gang  endnu 
længere  ud.  i\t  han  en  varm  Sommernat 
maatte  ligge  under  en  høj  Dundyne,  hvis  Vægt 
og  Varmeevne  vilde  have  været  til  en  foryngende 
Svedekur  for  en  nogenlunde  kjødfuld  Skabning, 
generede  ikke  denne  Skygge  af  en  Myg,  og 
da  han  havde  forsømt  at  rulle  ned  Gardinet, 
saa  Dagslyset  tilsidst  holdt  paa  at  vække  ham, 
trak   han   endog  Dynen    helt    op    over  Hovedet. 

Medens  Badehotellet  var  europæisk  let  og 
modernt,     var    Klubhotellet    solid,     men    noget 

landligt,  og  især  var  dets  Stuepige  Johanne 
baade  landlig  og  usædvanligt  solid,  lang,  stærk 
og  resolut.  Det  sagdes,  at  hun  pryglede  Gaards- 
gutten,    naar  denne  kurede  til  andre  Piger. 

Havde  Stenigen  været  en  ordentlig  Mand 
og  lagt  sine  Klæder  smukt  sammen  paa  en  Stol 
ved  Sengen,  saa  vilde  endog  den  landligste  Pige 
undselig  have  trukket  sig  tilbage,  naar  hun 
Klokken  halv  elleve  paa  Formiddagen  endnu 
fandt  denne  Stol  belagt.  Men  naar  en  Buxe 
ligger  henne  ved  Vinduet,  Skjorten  i  Sofaen, 
Støvlerne  ved  Ovnen,  Uhret  i  Vindueskarmen, 
saa  vil  en  umistænksom  Pige  ikke  have  sikre 
Indicier  for  Tilstedeværelsen  af  et  ubeklædt 
Væsen,  og  selv  om  hun  mod  al  Sandsynlighed 
skulde  have  en  forudfattet  Mening  om  en  saadan 
Eventualitets  Rimelighed,  turde  hun  være  be- 
rettiget til  at  anse  det  som  et  sikkert  Modbevis, 
naar  der  ikke  findes  Spor  af  menneskelig  Be- 
boelse paa  det  Leje,  hvor  Mennesket  i  sin 
Nøgenhed  plejer  at  holde  til.  Der  saa  hun  kun 
den  høje,    rødrudede  Dyne. 

Johanne  havde  med  en  saa  let  Haand,  som 
det  overhovedet  for  dette  kraftige  Væsen  var 
muligt,  aabnet  Døren;  men  da  hun,  som  sagt, 
ikke  saa  Spor  til  Folk,  skred  hun  ufortøvet  til 
at  gjøre  rent.  Enhver  praktisk  Pige  har  i  saa 
Henseende  sin  egen  bestemte  Methode  og  Orden, 
der    ikke   fraviges,     og   som  Følge    heraf  skred 

Johanne  strax  med  lange  Skridt  hen  til  Sengen, 
hvorfra  hun  efter  sin  Vane  tog  Over-  og  Under- 
dyne paa  engang,  for  derefter  at  ryste  paa 
Madratsen. 

Maaske  skulde  hun  i  overdaadig  Kraftfyld e 
ikke  engang  have  mærket  den  Smule  Vægt- 
forøgelse, som  Stenigens  Tilstedeværelse  inde  i 
Sengklæderne  voldte,  om  han  ikke,  pludselig 
vækket  af  blide  Drømme  og  aldeles  ubekjendt 
med,  hvilken  gaadefuld  Naturkraft  det  var, 
som  for  hans  halvvaagnede  Bevidsthed  totalt 
ophævede  Tyngdekraften ,  havde  skreget  og 
sparket  saa  virkningsfuldt,  at  Johanne  med  et 
Skrig  slap  den  farlige  Byldt  ned  i  Sengen  igjen, 
hvorefter  hun  raabte:  »Kors  i  Jøssu  KrestiNamn, 
er  det  Folk  i  Senga,  da!«  og  derpaa  ilsomt  løb 
paa  Dør. 

Dette  var  Stenigens  Debut  i  Badebyen. 

Det  skulde  dog  ikke  egentlig  blive  Kvinderne, 
der  bar  ham  paa  Hænderne  her;  dette  var  for- 
beholdt andre,    mindre  yndige  Væsener. 

Foreløbig  fik  han  af  Michelsen  Instruktion 
om,  hvorledes  han  skulde  tale  Arbejdernes  Sag, 
støtte  Hansen  og  sætte  Liv  i  Avisen. 

»Forstaar,  forstaar!«    sagde  Stenigen. 

Advokat  Hoel  havde  allerede  givet  ham  en 
generel  Oversigt  over  Situationen  og  bedet  ham 
stole  ubetinget  paa  Michelsens  Vejledning  baade 
som  Strateg  og  Taktiker. 

Syttende  Kapitel, 

som  indvier  Læseren  i  Folkeinstinktets  Mysterier  og  hemmelige 


Maskineri. 


Det  stod  ikke  længer  ganske  rigtigt  til 
mellem  Hansen  og  Amanda. 

Ingen  af  dem  havde  sagt  noget  ligeud,  der 
kunde  tydes  som  Misnøje,  men  Forholdet  var 
ganske  som  mellem  tvende  Magter,  der  vil  have 
Krig  og  dog  alligevel  egentlig  slet  ikke  vil 
have  Krig,  noget,  der  klinger  som  en  aabenbar 
Modsigelse,  men  alligevel  kan  iagttages  som 
faktisk  forekommende. 

Hansen  mistænkte  stærkt  Amanda  for  at 
ville  stække  hans  Vinger,  der  nu  var  udspændte 
til  Flugt  op  mod  Højderne.  Den  ejendommelige 
Blanding  af  ærlig  Begejstring  og  personlig  For- 
fængelighed hos  ham  havde  i  den  seneste  Tid 
faaet  saadan  Næring,  at  der  ikke  kunde  være 
Tale  om  at  stanse,  og  alligevel  var  det  aaben- 
bart  noget  saadant  Amanda  vilde. 

Hun  paa  sin  Side  mistænkte  mer  og  mer, 
at  hans  Ærgjerrighed  snart  maatte  komme  til 
at  løfte  ham  op  over  det  Niveau,  hvor  hun 
selv  og  den  Livsstilling,  hun  havde  tænkt  sig, 
kunde  tilfredsstille  ham. 

Og  saa  blev  det  slig,  at  naar  de  syntes  de 
droges    til   hinanden    som  før,    var  der  alligevel 

noget,  der  stillede  sig  imellem;  de  var  ikke 
længer  fuldt  oprigtige.  Hun  vilde  ikke  eller 
turde  ikke  tale  rentud  om,  hvad  hun  misbilligede; 
han  vovede  ikke  at  indvie  hende  i  sine  Planer. 

Saaledes  gik  det  til,  at  da  Byen  en  Morgen 
vaagnede  og  fandt,  at  den  havde  en  virkelig 
politisk  Avis,  sad  samtidig  Amanda  stum  af 
Forbauselse  og  Forfærdelse  med  Avisen  i  sin 
Haand. 

Det  var  bare  en  Artikel:  »Vor  Stilling  i 
det  kommunale  og  politiske«.  Den  stod  paa 
første  Side  med  skudte  Typer,  og  saa  lidet  hun 
end  forstod  sig  paa  slige  Ting,  forstod  hun 
dog  af  det  blotte  ydre  Tilsnit,  at  her  var  noget 
nyt  og  afgjørende. 

Hun  læste  langsomt  Ord  for  Ord,  men 
kunde  ikke  rigtig  finde  Rede  i,  hvad  det  egent- 
lig drejede  sig  om.  Saa  meget  begreb  hun 
dog,  at  der  udtaltes  Misnøje  med  »Magthaverne«, 
et  Ord  som  ofte  forekom,  og  at  »de  smaa  og 
undertrykte«,  som  »fik  betale-,  burde  »tage 
Sagen  i  sin  egen  Haand«. 

Hun  lod  Avisen  synke  ned  i  Knæet  og 
saa  distrait  ud  af  Yinduet.  Tankerne  kunde 
ikke  samle  sig  om  noget  bestemt  i  alt  dette, 
som  hun  ikke  forstod;  det  var  trykkende, 
ængstende,  dumpe  Forestillinger,  som  trængte 
sig  ind  paa  hende.  Det  hjalp  ikke,  at  Solen 
derude   skinnede   varmt   paa    det   gulbrune    Hus 

og  det  høje  rode  Tegltag  ligeoverfor;  det 
nyttede  ikke  noget,  at  hun  saa  Gadens  kjendte 
Folk  gaa  i  sin  Hverdagssyssel  derude,  at  hun 
saa  Madammen  ligeoverfor  ved  Vinduet  halv- 
klædt  vaske  op  sit  Kaffestel  som  sædvanligt. 
Hun  følte  det,  som  om  bare  Øjet  iagttog  dette 
varmende  Lys  og  denne  daglige  Fred,  medens 
det  i  Virkeligheden  var  koldt  og  mørkt  og 
ængstende  farligt. 

Hvad  var  der  skeet? 

Havde  Hansen  selv  skrevet  dette?  Ialfald 
blev  det  ham,  som  fik  tage  Støden,  naar  den 
kom.  Det  kjendtes  saa  bittert,  at  han  ikke 
havde  sagt  hende  noget  om  alt  dette.  Og  saa 
ængstende,  at  han  lagde  sig  ud  med  de  store. 
Det  kunde  aldrig  gaa  godt. 

Hun  undrede  sig  selv  over,  at  hun  ikke 
græd,  men  nej,  Taarerne  kom  ikke.  Det  bare 
kjendtes  saa  varmt  inde  i  Brystet,  og  jo  mere 
hun  sad  saadan  og  saa  hen  for  sig  ud  paa 
Gaden,  jo  mere  Tid  Forestillingerne  fik  til  at 
samle  sig  sammen,  desto  tydeligere  skete  det 
om  et  bestemt  Midtpunkt.  Bitterheden,  Kræn- 
kelsen veg,  og  den  gamle  Kjærlighed  tog  Ene- 
vældet. 

»Nu  skal  du  være  rigtig  oprigtig,  Anders,« 
sagde  hun,  da  han  udover  Eftermiddagen  kom  der- 
op, kan  du  ikke  gjerne  være,  som  du  var  før,  og 
sig   mig   nu,    hvad   alt   dette   herre  er.      Jeg  er 

saa  ræd  for  dig,  Anders!-  Og  saa  lagde  hun 
Armene  om  Halsen  paa  ham  og  bad  med  Ojnene 
varmere  og  mere  indtrængende  end  med  Ord. 

Hansen  følte  sig  ikke  lidet  generet.  Hun 
havde  jo  Ret,  at  han  havde  lovet  hende  ikke 
at  holde  noget  skjult,  ikke  at  foretage  noget, 
uden  at  hun  fik  vide  det.  Og  alt  dette  —  det 
mest  afgi ørende  for  hans  Fremtid,  det  følte  han 
selv  —  havde  han  foretaget  bag  hendes  Ryg. 

Xaar  Samvittigheden  er  paa  det  ommeste, 
plejer  Synderen  at  sætte  Friskfyransigtet  op. 
Og  Hansens  Samvittighed  var  for  Øjeblikket 
saa  øm  som  en  frodig  Ligtorn.  Altsaa  blæste 
han  først  næsten  en  hel  Melodi  paa  Pyh!«, 
idet  han  samtidig  udviklede  et  rigt  System  af 
lette,  overlegne  Smil,  der  skulde  overtyde  hende 
om,  hvilke  uhyre  Elefanter  hun  gjorde  af,  hvad 
der  for  hans  overlegne  Betragtning  var  smaa 
journalistiske  Myg;  dernæst  skred  han  til  fra  et 
passende  højt  valgt  Stade  at  berolige  hende 
med  kjærlighedsfuld  Overbærenhed. 

Det  lykkedes  dog  ikke:  hun  havde  altid 
en  kjedelig  Indvending  at  gjøre  mod  hans  sole- 
klare Argumenter. 

»Jeg  kan  rigtig  ikke  forstaa,  Amanda,« 
sagde  han  tilsidst,  >at  du  kan  gaa  slig  og  være 
ræd  for  ingenting;  jeg  har  jo  forklaret  dig  alt- 
sammen.« 

»Ja,    det   er  det  samme,      svarede  hun  be- 

stemt  og  med  sin  sædvanlige  generende  Ro, 
jeg  skjønner  godt,  at  det  er  nogen  blandt  de 
store,  som  vil  gjøre  Spektakel,  og  saa  vil  de 
fri  sig  selv  og  have  en  Syndebuk;  det  blir 
Avisen  og  dig  det!  Aa  Gud  bedre  os,«  sukkede 
hun,  »du  faar  nok  se,  det  gaar  ud  over  os  alle- 
sammen. Ja,  for  jeg  forlader  dig  ikke  i  Nøden, 
Anders,  endda  du  har  været  saa  —  —  mod 
os  —  — «  Hun  fortsatte  ikke,  Taarerne,  som 
randt  nedover  hendes  Kinder,  fortalte  ham 
tydeligt  nok,  hvad  hun  sigtede  til. 

»Nøden!«  sagde  han  lidt  brydd,  men  saa 
overlegent,  som  han  kunde  faa  det. 

»Ja,  du  faar  vel  se.    Vent  bare,«  svarede  hun. 

Saa  tog  hun  Forklædet  op,  tørrede  sine 
Øjne,  og  gik  saa  ud  i  Kjøkkenet  efter  KafTe- 
kjedelen  for  at  skjænke  i  Koppen  til  ham. 

»Kom  nu,  Mor,  og  tag  dig  en  Kop  til, 
du  ogsaa,«  sagde  hun  opmuntrende.  Madam 
Andersen  havde  nemlig  siddet  helt  fortabt  og 
stum  som  en  Fisk  paa  en  Stol  borte  ved 
Hjørneskabet,  ivrig  sysselsat  med  at  sprette  op 
et  Skjørt.  Og  hele  denne  store  Begivenhed 
var  for  hende  altfor  trykkende  til,  at  hun  ikke 
skulde  vedblive  at  være  stum  og  underlig  af  sig. 

Hansen  mente  forresten  at  have  en  vis 
Grund  til  at  se  Sagerne  lyst. 

At  Arbejderne  var  stemt  for  ham,  det  havde 
han   paa   mange    Maader   havt   Anledning   til  at 

erfare,  og  nu  fandt  han,  at  det  havde  helt  gode 
Udsigter  med  det  Poulsenske  Parti  ogsaa. 
Michelsen  havde  endog  paa  en  vis  Maade  bundet 
sig  til  ham  med  Penge,  og  det  var  da  vel  en 
temmelig  sikker  Garanti  for  hans  Oprigtighed. 

Det  var  Michelsen,  som  havde  bragt  ham 
denne  Artikel,  som  voldte  Amanda  saa  megen 
Frygt,  og  som  havde  vakt  saa  megen  Opsigt  i 
Byen. 

»Stenigen  har  skrevet  den,«  sagde  Michelsen, 
»han  er  i  alle  Dele  frisindet  og  brænder  af  Iver 
for  Smaafolkenes  Sag.  Ja,  det  er  en  rigtig 
idealt  anlagt  Natur,  kan  du  tro!  Gud  bevare 
mig,  du  skulde  bare  hore  ham  tale  om  Magt- 
haveriet. Naa,  han  kommer  jo  ogsaa  derinde 
fra  Hovedstaden ;  der  har  de  mere  Mod  til  at 
synge  ud,  som  Svensken  siger.  Ser  du,  Stenigen 
var  den  rette  Mand  for  dig;  han  kan  skrive  om 
alting.  En  forbausende  Sum  af  Kundskaber, 
det  er  sikkert  nok;  der  er  ikke  den  Ting,  som 
den  lille  Fyren  ikke  har  studeret  tilbunds.  Og 
saa  som  han  skriver!     Ja,  læs  bare  det  der.« 

Tænderne  lob  i  Vand  paa  Hansen.  Det 
var  just  det,  som  havde  plaget  ham,  at  han 
ikke  selv  kunde  skrive  slig  i  den  høje  Stil  om 
alt  muligt.  Han  kunde  nok  holde  Taler  om 
det  og  snakke  om  det,  men  naar  det  kom  saa 
langt  som  til  at  sætte  det  i  Pennen,  da  havde 
han  følt,  at  det  store  Sving  fattedes  ham. 

En  Medarbejder,  som  kunde  skrive  flot  og 
elegant  for  de  store  af  Poulsenpartiet,  medens  han 
selv  skrev  om  et  og  andet  i  Arbejderstil,  det 
vilde  være  noget. 

Men  Pengene! 

Han  gjorde  denne  Indvending  ligeoverfor 
Michelsen,  men  saa  snakkede  de  saa  længe  her- 
om, til  Michelsen  lovede  at  lægge  ud  til  Maaneds- 
løn  saa  længe  til  Valget  var  over.  Blev  saa 
Hansen  valgt,  da  var  jo  alt  i  Orden,  og  han 
maatte  alligevel  have  en  Redaktion  i  Storthings- 
tiden. 

Hansen  var  til  en  Begyndelse  lidt  mistænk- 
som. Hvorfor  vilde  Michelsen  vove  Penge  paa 
dette?  »Jo,«  sagde  denne,  »du  skal  til  Gjengjæld 
støtte  mig  og  arbejde  for  en  frisindet  Liste  ved 
Kommunevalget.« 

Ja,  det  var  jo  klart.  Her  laa  Michelsens 
Interesse.  Og  altsaa  maatte  det  være  fuldt 
Alvor  med,  at  han  vilde  skaffe  Hansen  frem. 
Det  gjaldt  baade  de  udlagte  Penge  og  Kom- 
munevalget. 

Nu  har  jeg  Garantier,«  sagde  Hansen  til 
sig  selv.  Med  Michelsen  gik  ganske  sikkert 
det  Poulsenske  Parti. 

Hvis  Læseren  nogensinde  har  opholdt  sig 
i  en  mindre  By,  naar  et  eller  andet  lokalt 
Spørgsmaal  har  været  paa  Bane,  vil  han  let 
sætte  sig  ind  i  den  Røre  der  blev,  da  Artikelen 

om  »Vor  Stilling  i  det  kommunale  og  politiske« 
læstes.  Selv  et  Spørgsmaal  som  det,  om  der 
skal  luges  i  Rendestenene,  eller  om  der  skal 
anbringes  en  Lygte  ved  Hjørnet  af  Svinesund  og 
Støvleknægten,  formaar  at  sætte  Lidenskaberne 
i  Bevægelse  og  oprejse  Sparsomhedspartiet  mod 
Ødslerne,  endsige  da  en  Granskning  af  det  hele 
System. 

Ja,  nu  er  de  paa  rette  Vej,«  sagde  ogsaa 
Professor  Døring  nede  ved  Bademiddagen,  »det 
er  Systemet,  de  skal  tillivs,  før  kommer  de 
ingen  Vej.« 

»Og  det  var  den  eneste  læselige  Artikel  i 
den  Avis,  siden  jeg  kom  hid,«  sagde  den  svenske 
Kandidat,  som  sad  ved  Siden  af  ham. 

»Det  har  De  ogsaa  Ret  i,«  svarede  Døring, 
»man  maa  have  lidt  lokalt  Liv  at  interessere 
sig  for.  Nu  har  jeg  i  hele  Sommer  ikke  fundet 
noget  videre  at  læse  i  Aviserne.  Jeg  har,  ved 
Gud,  ikke  havt  andet  at  sysle  med  end  en 
fransk  Bog  om  Alkohol  —  ja,  De  ved,  jeg 
arbejder  med  Alkohol  og  Alkoholisme  som 
Specialitet  nu  for  Tiden  —  men,  ser  De,  det 
er  jo  nok  højst  interessant  at  fordybe  sig  i 
Forskninger  over  de  forskjellige  Virkninger  af 
Aldehyd  og  Amylalkohol  og  Isopropylalkohol 
og  Propylalkohol  og  Butyl  og  Methylpropyl- 
carbinol  og  Ethylalkohol  og  saadant  noget,  men 

lidt  Afvexling  til  Adspredelse  skader  ikke,   ser 
De.    Nu  lader  det  til,  at  vi  kan  faa  lidt  Politik.« 

»Og  drøfte  de  store  Samfundsspørgsmaal, 
sagde    Kandidaten.      »Det   er    højst  interessant 
at  se,  hvorledes  de  arbejder  sig  frem  ganske  af 
sig  selv,  ved  Folkenes  Instinkt.« 

Sagfører  Petersen  sad  skraas  overfor  dem. 
Han  var  flygtig  kjendt  med  dem  begge,  men 
plejede  ikke  at  befatte  sig  med  dem.  Denne 
Gang  kunde  han  dog  ikke  bare  sig.  Det  gjærede 
indeni  ham,  da  han  hørte  den  svenske  Kandidats 
sidste  Ytring. 

»Herr  Kandidat,  raabte  han  over  til  ham, 
»jeg  maa  virkelig  faa  Lov  til  at  erklære  mig 
enig  med  Dem  —  Folkets  Instinkt,  ja,  det  er 
det,  som  driver  de  store  Samfundsspørgsmaal. 
Ved  De  hvad  Folkets  Instinkt  heder  her  i 
Byen,  De?« 

»Hvad  mener  De?«  spurgte  Kandidaten 
forbauset. 

»Jo,  ser  De,  Folkets  Instinkt,  det  heder 
her  i  Byen  Poulsen  &  Michelsen,  og  det  gaar 
ganske  rigtigt  af  sig  selv,  som  De  siger,  aldeles 
som  det  var  smurt.  Jo,  det  er  opløftende,  ikke 
sandt?  Smaafolks  Ret,  Samfundets  Vel,  Selv- 
styre, kort  sagt  Menneskerettighederne,  —  ja, 
det  er  en  stor,  løftende  Tanke!« 

»Det  forekommer  mig,«  sagde  Professoren, 
»at  Sagføreren  ikke  er  saa  ganske  enig  med  os, 

som  De  lader.  For  om  jeg  ikke  misforstod 
Dem,  saa  hylder  De  dette  om  smaa  Aarsager 
og  stor  Virkninger  —  — t 

;Gudbevars,  hvor  kan  De  sige  det,«  af- 
brød Petersen,  »nej,  nej  langtfra,  jeg  forstaar 
saa  godt,  at  der  just  er  store  Aarsager  for  dem, 
som  har  sat  det  igang,  og  jeg  forestiller  mig, 
at  det  bliver  meget  smaa  Virkninger  for  dem, 
som  egentlig  skulde  have  godt  af  det.« 

»At  der  er  Ledere,«  sagde  Kandidaten, 
»det  kan  ikke  tale  imod  Fremskridtsbevægelsen. 
Det  er  jo  klart,   at  Folket  maa  have  Ledere.« 

»Aldeles  rigtigt,«  sagde  Sagføreren  med 
den  uskyldigste  Mine,  »Folket  maa  have  Ledere  ; 
jeg  er  jo  aldeles  enig  med  Dem;  eller  som  man 
ogsaa  kunde  udtrykke  det:  Lederne  maa  have 
Folk.  Hvilket  kommer  ud  paa  et  og  det 
samme  i  Praxis.« 

Petersen  vedblev  at  være  enig,  og  det 
øvrige  Bordselskab  havde  stor  Fornøjelse  af 
den  tilsidst   ret   spidse  og  krydrede  Diskussion. 

Langtfra   saa  fornøjet  var  man  hos  Flocks. 

Ikke  at  tale  om  Fruen,  der  allerede  følte 
sig  »afsat«,  og  som  i  to  Dage  ikke  havde  Kraft 
til  at  afstrejfe  sig  sin  ydre  Bedrøvelighed  eller 
at  indtage  nogen  anden  mere  oplivende  Stilling 
end  som  Sorgens  Genius  i  det  vante  Sofahjørne; 
og  ikke  at  tale  om  Sønnen,  der  saa  sig  endnu 
mere   ærgerlig   og   forbitret  paa  Moderen,    naar 

hun  pustede  og  vrængte  Øjnene,  saa  følte  ogsaa 
Konsulen  selv  sig  dybt  krænket  over  Artikelen. 

Han  beklagede  sig  ikke  hverken  for  Husets 
Folk  eller  for  sin  Ven  Provsten;  det  var  ikke 
saa  hans  Vane.  Men  han  græmmede  sig  over 
de  skjulte  Udfald,  der  gjordes  mod  ham,  thi 
vistnok  var  han  ikke  nævnt,  men  der  pegedes 
dog  saaledes,  at  alle  vilde  tænke  paa  ham. 

Og  hvad  havde  han  saa  gjort,  spurgte  han 
sig  selv.  Han  var  sig  bevidst,  at  han  havde 
baade  arbejdet  og  udrettet  betydeligt  for  sin 
Kommune.  Han  prøvede  sig  selv,  om  han 
nogensinde  havde  tænkt  paa  sig  og  sit  fremfor 
paa  Kommunen  i  de  Sager,  som  angik  den, 
men  han  kunde  med  Tilfredshed  berolige  sig  i 
saa  Henseende.  Og  som  dens  Repræsentant 
vidste  han,  hvad  han  havde  drevet  igjennem 
for  den.  Resultaterne  talte.  Tak  havde  han 
aldrig  forlangt,  men  det  krænkede  ham  at  faa 
Utak,  hvor  meget  han  end  ræsonnerede  om,  at 
sligt  var  Verdens  Gang,  og  at  Utak  er  Verdens  Løn. 

Provsten  var  yderst  forbitret  og  kom  strax 
samme  Formiddag  over  til  Konsulen.  Hvem 
kunde  have  skrevet  Artikelen?  Hansen  var  det 
ikke,  men  naturligvis  var  det  Hansen,  som 
havde  fremkaldt  den. 

>Forresten  er  det  næsten  godt,  at  det 
kommer  paa  den  Maade,«  sagde  Provsten.  »Bliver 
de  ved  slig,  saa  ødelægger  de  sig  selv.« 

»Ja,  man  skulde  næsten  synes  saa,«   svarede 

Flock  og  saa  op  paa  ham.  >For  det  maa  ind- 
rømmes, det  er  dog  igrunden  nederdrægtigt.« 

»Javist  er  det  nederdrægtigt,«  sagde  Provsten, 
som  begyndte  at  gaa  ivrigt  op  og  ned  paa 
Gulvet,  »og  derfor  siger  jeg,  det  er  godt.  De 
kommer  til  at  faa  alle  hæderlige  Folk  imod 
sig,  det  skal  du  faa  se.  Bliver  det  saa  ved, 
har  da  sandelig  Hansen  ingen  Udsigter,  nej 
ingen,  siger  jeg  dig.  For  Arbejderne  alene  kan 
ikke  klare  det.  Og  saa  faar  de  lade  dig  staa, 
gamle  Ven,  de  faar  lade  dig  staa!« 

»Aa,  det  er  nu  ikke  saa  sikkert,«  svarede 
Flock,  »det  kan  jo  ogsaa  være  det  samme. 
Men  de  skal  ikke  faa  Lov  til  at  afklæde  mig  min 
Hæder.  Det  odiøse  er,  at  de  ikke  kan  skubbe 
sig  frem  uden  med    Løgne.« 

Provsten  spurgte,  hvad  han  vilde  gjøre,  og 
Flock  svarede  kort :  Ingenting, «  hvorpaa  Provsten 
stansede  midt  foran  ham,  saa  ham  halvt  raad- 
vildt  spørgende ,  halvt  tvivlende  ind  i  Øjnene, 
begyndte  atter  at  gaa  op  og  ned,  stansede 
igjen  og  saa  ud  af  Yinduet,  samt  sluttede  med 
at  sige  halvt  for  sig  selv:     »Nej,  kanske! 

Overalt  i  Byen  snakkede  man  om  denne 
Artikel,  der  blev  efterfulgt  af  andre  i  omtrent 
samme  Toneart. 

Og  det  varede  ikke  mange  Dage,  saa  fandt 
man    Stenigen    nede    paa    Avisens    Kontor    og 

opdagede,  at  han  var  den  egentlige  Redaktør, 
der  fuldstændigt  ledede  Hansen  med  Hensyn 
til,  hvad  der  skulde  behandles  og  hvad  der 
skulde  ind. 

De  misfornøjede  smaa  jublede.  »Den 
Hansen,  det  er  en  grepa  Karl;  ja,  naa  faar 
dem,  dissane  Storkakserne,  og  det  er  regtig 
tilpas,«  hed  det.  De  misfornøjede  store  syntes, 
det  var  dejlig  Skandale.  Officielt  udtalte  de 
sig  misbilligende  om  de  skarpe  Angreb:  »Gud- 
bevars,  der  er  adskilligt  at  anke  over,  det  kan 
jo  ikke  godt  negtes,  men  der  er  Maade  med 
alting  —  Formen  kan  ikke  billiges.«  I  al 
Hemmelighed  gned  de  sig  i  Hænderne  og 
tænkte  som  de  andre:   »Det  har  de  sgu  godt  af.« 

Rektor  tog  Stenigen  for  sig.  Var  det 
virkelig  muligt,  at  det  var  ham.  som  skrev  ? 

Ja  naturligvis,  svarede  Stenigen  yderst  fri- 
modigt. Og  da  Rektoren  begyndte  at  ville 
holde  en  liden  Prædiken,  erklærede  Stenigen 
meget  rolig  og  bestemt,  at  dette  var  ikke  noget, 
som  kom  Skolen  ved;  han  haabede,  der  ikke 
var  noget  at  klage  paa  hans  Virksomhed  som 
Vikarius. 

Rektoren  stod  der.  Hvad  skulde  han  svare? 
Det  var  jo  ikke  noget  af  den  Slags,  som  en 
Ungdommens  Lærer  ikke  maatte  befatte  sig  med. 

Og  meget  raskt  og  frimodigt  gik  det  her- 
efter   ogsaa    til    paa   Redaktionskontoret.      Ste- 

nigen  havde  i  Hovedstaden  gaaet  i  den  mest 
fuldkomne  Radikal-Skole  og  kunde  med  Vir* 
tuositet  balancere  paa  den  fine  Linje  mellem 
Løgn   og  Sandhed  med  Modifikation. 

>Det  er  Systemet,  som  er  det  vigtigste, 
Hr.  Hansen,  sagde  han,  »med  andre  Ord, 
Konsekvens  i  Agitationen.  For  hvad  er  politisk 
Agitation?  Tror  De,  det  bare  er  Kamp  om  de 
store  Spørgsmaal,  disse,  som  man  først  og  fremst 
kalder  politiske?  Langtfra!  Vore  Modstandere 
maa  vi  ramme  i  deres  Tro,  i  deres  Anskuelser, 
i  deres  Bøger,  i  deres  Vaner,  i  deres  Feste,  i 
alting.  Det  duer  ikke,  ser  De,  naar  det  ikke 
er  i  vor  Aand,  læg  Mærke  til  det.« 

Det  var  den  kortlokkede  Mø,  Frøken  Holm- 
sen, som  foranledigede  Stenigen  til  denne  Op- 
summering af  Oppositions-Visdom,  og  baade 
hun  og  Hansen  lyttede  til  som  Børn,  der  af  en 
Kammerat  lærer,  hvorledes  man  skal  stjæle  Æbler 
uden  at  blive  fakket,  lystne  efter  at  komme 
op  i  Kundskabens  Træ,  forbausede  over  sin 
Lærers  Kløgt,  Dristighed  og  Verdensvane. 

Frøkenen  havde  nemlig  paa  Opfordring  af 
Byens  første  Boghandler  skrevet  en  Anmeldelse 
af  en  liden  Fortælling,  som  han  havde  forlagt. 
Den  var  anonym ,  men  Frøkenen  havde  i  al 
Hemmelighed  faaet  vide,  at  den  var  skreven  af 
Sorenskriverens   Fuldmægtig,    og   i    al  Hemme- 

tører, naturligvis  under  Tausheds  Løfte. 

Stenigen  løb  hurtig  igjennem  Anmeldelsen, 
som  havde  kostet  Frøkenen  meget  Hovedbryd, 
mange  Udstrvgninger  og  Tilføjelser  og  et  Par 
Renskrivninger. 

»Fy  for  Pokker,  De  roser  den  jo,«  sagde 
Stenigen,  »det  Højrepak,  med  Respekt  at  sige! 
Det  gaar  aldeles  ikke  an,  Frøken.« 

»Men  vi  har  været  vant  til  at  vise  Bog- 
handler Holm  en  og  anden  Tjeneste,«  tillod 
Hansen  sig  at  indvende. 

Ja,  det  kan  jo  ikke  gjøre  Bogen  bedre, 
ved  jeg!« 

»Men  den  er  virkelig  talentfuld,«  sagde 
Frøkenen. 

»Det  er  umuligt!« 

»Jo,  jeg  forsikrer  Dem!  Og  det  sandeste 
Virkelighedsbillede!  Jeg  kjender  selv  de  For- 
hold, som  skildres  i  »Fattigdom«;  jeg  ved,  at 
det  er  taget  lige  paa  Kornet.  Og  man  ser 
dem  ogsaa  levende  for  sig.  Det  er  virkelig 
talentfuldt  skrevet  og  i  en  smuk  Aand.« 

»De  er  ikke  med,  Frøken,  det  mærker  jeg 
godt,«  sagde  Stenigen  med  et  Smil,  der  paa 
engang  udtrykte  Elskværdighed  ligeoverfor 
Kvinden  og  Overbærenhed  overfor  Begynderen. 
»Nu  skal  jeg  skrive  en  Anmeldelse,  saa  skal 
De  se.« 

»Men  De  har  jo  ikke  læst  den,«  sagde 
Frøken  Holmsen  og  spilede  Øjnene  op. 

»Det  behøves  ikke,  De  har  jo  læst  den. 
Og  Hovedindholdet  har  jeg  i  Deres  Anmel- 
delse.« 

Stenigen  skrev,  medens  Frøkenen  talte 
med  Hansen  borte  i  den  anden  Ende  af  Væ- 
relset; de  skulde  være  lidt  dæmpede  for  ikke 
at  forstyrre. 

Hun  kunde  endnu  ikke  rigtig  forstaa  dette, 
sagde  hun,  for  et  Digterværk,  det  maatte  man 
da  vel  bedømme  efter  Sandheden  og  Skjøn- 
heden  i  det.  Hun  havde  desuden  selv  set,  at 
en  Bog  af  Warberg,  som  jo  var  Venstremand, 
var  blevet  kaldt  talentfuld  i  et  af  de  store 
Højreblade  i  Hovedstaden  —  — . 

»Ja,  men  vi  er  ikke  saa  dumme,  vi!« 
kastede  Stenigen  ind.  Det  lod  til,  at  han  hørte 
alligevel;  saa  begyndte  de  andre  at  hviske. 
Gud,  de  maatte  ikke  forstyrre. 

Der  findes  visse  Fruentimmer,  som  hen- 
falder i  Forundring  over  de  aller  ubetydeligste 
Smaating  og  siger:  »Gud,  det  er  da  vel  ikke 
muligt!«  naar  nogen  Medsøster  fortæller,  at  hun 
har  mødt  en  Veninde  paa  Gaden.  Til  denne 
forundrede  Klasse  hørte  slet  ikke  Frøken  Holmsen. 

Men  skjønt  det  for  den  lille  Stenigen  var 
en  ren  Smaating  at  nøste  ud  af  sig  en  Spalte 
politisk    Betragtning    eller    litterær    Anmeldelse 

eller  Theaterreferat  eller  hvadsomhelst,  der  ikke 
uomgjængelig  behøvede  at  være  baseret  paa 
det  faktiske,  saasom  Skibslister  og  Markeds- 
priser, vakte  det  dog  den  højeste  Grad  af  For- 
bauselse  baade  hos  Hansen  og  hos  Frøkenen, 
da  det,  som  havde  kostet  Frøken  Holmsen 
Timers  Overvejelse  og  Arbejde,  her  blev  færdigt 
expederet  paa  mindre  end  et  Kvarter. 

Var  Forbauselsen  herover  stor,  blev  den 
ligefrem  overvældende,  da  Stenigen  oplæste  sit 
Opus  med  en  vis  selvbevidst  Salvelse  og  med 
Tryk  paa  de  vigtigste  Steder. 

Forfatteren  aabenbart  af  dem,  som  gjerne 
vil   pynte   sig   med    Ømhed    for    Fattigdommen 

—  Ingen  sand  Følelse  for  de  virkelige  Aar- 
sager  til  Samfundsonderne  —  Palliativer  —  De 
besiddendes  fornemme  Blik  paa  Arbejdet  — 
Roser  som  Barmhjertighed,  hvad  der  kun  er 
Rettighedernes  Opfyldelse  —  Sjælløs  Opfatning 

—  Hjertelag  og  Poesi  erstattet  af  koldt  Ræ- 
sonnement —  Blodløse  Skikkelser  —  Utække- 
ligt Forfatterfysiognomi  —  Ingen  Digternatur  — 
Den  driftige  Forlægger  sørget  for  godt  Udstyr, 
værdigt  bedre  Formaal  —  Vil  neppe  finde 
Læsere   udenfor   de    gamle   Efterliggeres   Kreds 

—  Opkog  af  gamle,  forbrugte  Synsmaader.   — 

»Men  ved  De  hvad,  naar  De  siger,  den 
ikke   er   poetisk    —    — «      Frøken  Holmsen   var 

endnu  for  fersk,  hun  maatte  opponere  lidt.  men 
blev  hastig  afbrudt  af  Stenigen. 

»Bedste  Frøken,  Poesi,  det  er  Seerens  Evne 
til  at  opdage  og  fremstille  det  herskende  Sam- 
funds Uselhed.  Poesi,  det  er  det  opladte,  dybt- 
skuende  Blik  for  det  ædle  Væld  i  Folkedybet, 
den  sikre  Følelse  for,  hvorledes  Elendigheden 
dernede  skriver  sig  fra  Fordærvelsen  deroppe. 
Poesien,  det  er  Livet,  Fremskridtet,  Kampen 
mod  Undertrykkerne,  Befrielsen  —  Befrielsen, 
Frøken!  Den  gamle  Snak  om,  at  Kunsten  skal 
»løfte«  os  ved  at  vise  os.  Modsætningernes  For- 
soning, og  at  den  skal  repræsentere  Ideen  i 
Verdenslivet  —  puh!  Hvilket  Vrøvl!  Livet 
selv  skal  den  vise  os,  Livet  i  al  sin  Sandhed, 
ja  i  al  sin  Smuds  og  Elendighed,  saa  vi  kan 
se,  hvad  der  maa  forbedres.« 

»Men  Herregud,  det  kan  vi  jo  se  selv  uden 
nogen  Digter,«  indvendte  Frøkenen,  »og  des- 
uden synes  jeg,  at  i  denne  Novelle  skildres 
Livet  —  — « 

»Aa,  men  Gud  bevare  mig,  Frøken,  kan 
De  da  ikke  forstaa,  at  det  kommer  an  paa 
Aanden.  Fremskridtets  Aand  er  Poesi,  og 
Fremskridt  er  jo  at  gjøre  sig  af  med  det  gamle. 
Det,  som  bunder  i  det  gamle,  det  er  altsaa 
ikke  Poesi.« 

»Det  er  saa  klart  som  Drank,«  sagde  Hansen 

afgjørende.  Han  var  allerede  fuldstændig  over- 
bevist. 

»Ja,  det  er  som  sagt  Systemet,  det  kommer 
an  paa,«  blev  Stenigen  ved.  »Den,  som  finder 
noget  godt  i  det  gamle,  maa  vi  slaa  ned,  det 
er  klart,  for  der  kan  jo  ikke  komme  noget  nyt, 
før  det  gamle  er  fejet  bort  Den,  som  er  enig 
med  os  i  at  kræve  Forandring,  maa  vi  støtte  og 
holde  frem.    Nu  forstaar  De  mig  nok,  ikke  sandt?« 

»Jo  —  aajo!«  sagde  Frøknen.  Det  be- 
gyndte at  gaa  op  for  hende,  at  man  maatte 
lære  at  være  Fremskridtsven,  ligesom  alt  andet 
maa  læres. 

Forelæsningen  var  forresten  mest  holdt  for 
Hansens  Skyld,  men  det  passede  godt  at  give 
den  indirekte. 

Og  Avisen  blev  lagt  helt  ind  under  »Sy- 
stemet«, over  hvilket  den  lille  Stenigens  store 
Aand  svævede  som  en  Kerub  med  udspændte 
Vinger  og  truende  Sværd. 


Attende  Kapitel 

hvori    det   synes    som  om    ikke  Slyngler ,    men    derimod    vor 
Ven  Hansen  skal  hæves  til  Ærens  Top. 


I  Forværelset   til  Arbejdernes  Forsamlings- 
sal,   der   hvor   de  om  Vinteren    hængte   sit  Tøj 

16 


'42 


af  sig,  sad  en  Lørdagsaften  i  Begyndelsen  af 
September  Ligpyntersken  og  Madam  Andersen 
paa  en  af  de  lange  Træbænke.  Amanda  stod 
støttet  til  Dørposten,  bleg  og  urolig,  og  saa 
ind  i  Salen,  hvor  der  var  fuldt  af  Folk,  som 
diskuterede  Storthingsvalget. 

laften  skulde  de  jo  afgjøre  om  Hansen. 
Byen  var  kommen  i  sine  gamle  Folder. 
Kun  nogle  enkelte  Badegjæster  var  endnu  til- 
bage for  at  faa  de  sent  paabegyndte  Kurdage 
fuldtallige.  Digteren  og  Professor  Døring  var 
blevet  over  nogle  Dage  paa  Indbydelse  af 
Michelsen,  og  de  sad  nu  derinde  sammen  med 
ham  og  den  svenske  Kandidat  for  at  høre  paa 
Diskussionen.  Denne  havde  forøvrigt  ogsaa 
lokket  Sagfører  Petersen  og  et  Par  andre  ivrigt 
interesserede  af  Byens  Borgere. 

Ellers  var  der  kun  Medlemmer;  Arbejdere 
og  Haandværkere,  Byens  >smaa«  Stemme- 
berettigede. 

Amanda  lyttede  til  hvert  Ord,  som  var  det 
afgjørende  for  Liv  eller  Død.  Hun  stod  der 
næsten  urørlig.  Ansigtet  var  blegt,  og  Sved- 
draaber  trillede  ned  fra  Panden.  Stundom  strøg 
hun  sig  blot  let  over  Ansigtet  med  Kjoleærmet, 
men  stundom  maatte  hun  tage  Lommetørklædet 
og  tørre  sig  ordentlig  af;  det  var  som  et  Damp- 
bad.    Blodet  steg  og  veg  igjen  med  pludselige 

Ryk,  naar  hun  hørte  nogen  nævne  en  anden 
Kandidat  end  Hansen. 

Udenfor  paa  Bænken  sad  som  sagt  Madam 
Andersen  i  Samtale  med  Ligpyntersken.  Det 
vil  sige,  Madam  Andersen  følte  sig  temmelig 
*trykket  af  Situationen  og  var  faamælt.  Men 
Ligpyntersken,  som  blot  var  fulgt  med  for 
Selskabs  Skyld,  da  der  desværre  ikke  var  noget 
Lig  at  opdrive  til  hende  i  hele  Byen  eller  Om- 
egnen, lod  Munden  løbe  saa  meget  ivrigere. 

»Se  saa,  er  det  en  ny  en  oppe  nu!  — 
Hvem  i  Alverden  er  det,  som  snakker  nu?  Jeg 
synes  da,  jeg  skulde  kjende  Maalet  paa  ham 
ogsaa.  —  Aahaa,  det  er  Skulsrud'en,  jeg  hører 
det  paa  Snøvlenæsa  hans.  —  Haha,  ja  ja,  jeg 
husker  vel  den  Gangen,  jeg  pyntede  Andersen 
i  Storgaden  —  ja,  det  er  to  Aar  siden  det,  i 
Juni  var  —  saa  skulde  Fruen  have  fiffet  op 
Salsmøblerne  til  Begravelsen,  og  det  skulde  ske 
fort,  kan  du  vel  skjønne.  (Du  store  Hibbel, 
sa'n,  aaffen  skal  jeg  bli  færdi;  jeg  faa  kobbe 
Klokka  sex  iborgen  tidlig.)  Og  Fruen,  ser  du, 
hun  havde  ikke  gjort  andet  end  at  graate  hele 
Dagen,  saa  vidt  jeg  kunde  se  da,  og  svart  som 
en  Korp  stod  hun  der  og  talte  med  Skulsrud'en. 
Men  nejmen  om  hun  kunde  la'  bli  at  drage 
paa  Munden,  da  hun  fik  høre  Snøvlenæsa  hans. 
—  Hvadfornoget?  Hvad  er  det  han  siger  der- 
inde?    Vil   han  ikke   have    Hansen,    siger  han? 

En  virkelig  Arbejder,  jasaa,  ligesom  ikke  Hansen 
er  en  virkelig  Arbejder.  —  Xej,  Jøssu  Namn,  saa 
det  trækker  fra  Døren  da;  jeg  synes  de  kunde 
koste  paa  den  en  ordentlig  Laas,  saa  den  kunde 
holde  igjen.  Ja,  for  jeg  holder  nok  af  at 
pynte  Lig,  men  nejmen  om  det  haster  med 
at  ligge  Lig.  lel.  Uf,  jeg  synes,  jeg  kjender 
det  nedigjennem  hele  Ryggen.  Ja,  det  var 
ikke  andet  Frøken  Skjold  døde  af  her  i  forrige 
Maaned.  —  Jasaa,  er  han  færdig  derinde  nu! 
Xaa,  de  klappede  da  ikke  af  ham  heller;  ja, 
hvorfor  vilde  han  ikke  have  Hansen,  detNautet! 

—  Men  ser  du,  disse  Skjolds,  det  er  noget  stort 

—  ja,  det  vil  sige  Rakkerpak.  Kan  du  tænke, 
jeg  fik  ikke  saa  meget  som  en  Kop  Kaffe  paa 
Formiddagen,  og  saa  klagede  de,  at  Frøknen 
var  ikke  vakker  nok,  endda  jeg  har  aldrig  i 
mit  Liv  havt  sligt  Bryd  med  at  faa  nogen  rigtig 

—  ja,  det  vil  sige  ellegant  i  Graven.  Hun 
kunde  gjerne  staaet  op  af  Kisten  og  gaaet  lige 
paa  Dansebal  med  det  samme  for  den  Sags 
Skyld,  og  du  ved,  det  er  aldrig  Løgn  i  min 
Mund,  det  ved  du.  —  Men  hvad  er  det  for  en, 
som  er  oppe  derinde  nu  da?  Xejmen  om  jeg 
skjønner,  hvem  det  er.« 

»Det  er  Formand  Thorkelsen, «  sagde  Madam 
Andersen  kort. 

»Aahaa,  det  er  ham  ude  paa  Værftet  med 
det   krogede   Benet   —  Jaha,    og    saa    kommer 

Skjold  da,  ser  du,  og  siger,  at  det  kan  da  vel 
ikke  være  min  Mening  at  smøre  op  en  slig 
Regning  for  det  tarvelige  Svøbet,  sagde  han. 
Tarvelig,  sagde  jeg,  nej,  det  findes  nok  andet 
her  i  Verden,  som  er  tarveligt,  og  det  baade 
af  Folk  og  andet,  sagde  jeg,  om  De  ikke  skal 
staa  og  sige,  at  mine  Numer  i  med  baade  Krus 
og  Baand  er  tarvelige.  Og  saa  kommer  Fruen 
og  siger,  at  det  er  ikke  værdt  at  staa  og  akkor- 
dere, for  de  var  jo  i  min  Vold,  sagde  hun.  Ja, 
det  var  rigtig  pent  at  sige  sligt  over  Liget, 
som  laa  der.« 

»Hys,-  sagde  Madam  Andersen.  »Jo,  han 
snakker  for  Hansen.« 

»Og  det  gjør  han  Ret  i;  ja,  du  skal  faa 
se,  de  tager  Hansen.  -  Naa  jaja,  saa  siger  jeg: 
Nej,  det  er  vist  og  sandt,  siger  jeg,  det  er 
ikke  værdt  at  akkordere;  men  jeg  truer  mig 
aldrig  paa  noget  Lig,  siger  jeg,  og  er  det  ikke 
godt  nok  det  jeg  har  gjort,  saa  kan  jeg  tage 
det  med  mig  igjen,  og  saa  kan  hun  gaa  ud 
af  Verden  slig  som  hun  kom  ind  i  Verden. 
Hahaha,  ja,  jeg  synes  endnu  jeg  ser  dem.  Nehej, 
da  blev  det  en  anden  Laat.  —  Jøsses  saa  de 
klapper  derinde.  Det  er  fordi  de  vil  have  Hansen 
det,  skjønner  du  vel.  Det  var  jo  ingen,  som 
klappede  for  Snøvlenæsa;  haha,  ja,  den  Skuls- 
rud'en,  bare  jeg  tænker  paa  ham,  saa  maa  jeg 
le.    Men  se  saa  Amanda  staar  og  svetter.    Pyh, 

ja,  varmt  er  det,  det  skal  Gud  vide,  bare  det 
ikke  var  saa  koldt  —  det  vil  sige  fra  Døren  da. 
Men  dette  her  er  rigtig  højtideligt,  hør  bare 
paa  Kittelsen  derinde,  det  er  Kjæft  paa  ham, 
det  er  vist  og  sandt.  Det  er  rigtig  som  ved 
en  stor  Begravelse,  det  mangler  bare  de  skulde 
synge.  —   Amanda!« 

»Hvad  er  det?«  spurgte  Amanda  og  vendte 
sig  halvt  om. 

»Nu  kan  du  være  stolt,  Amanda,  du  blir 
Storthingsfrue!  Hører  du  ikke,  hvor  det  gaar 
derinde?«  Og  saa  nikkede  Ligpyntersken  med 
sit  mest  uhyggelige   sorglystige  Smil. 

»Hys,  lad  mig  faa  høre  paa,  sagde  Amanda 
og  saa  ind  i  Salen  igjen. 

»Aaja  aaja,  hun  kan  være  glad  hun,  og 
det  kan  du  ogsaa  —  Ej  ej  ej,  saa  det  stikker 
i  Ilkene  mine;  det  betyder,  at  det  lider  mod 
Høsten  det,  og  at  det  skal  blive  rusket  Vejr 
lige  til  Jul.  Ja,  gid  det  var  saa  vel.  Jeg  kan 
godt  trænge  til  nogen  pene  Lig  nu,  som  jeg 
har  havt  saa  daarlig  Sommer.  —  Hvad  for  noget? 
Er  de  færdige  derinde?  Jeg  synes  det  er  Gra- 
vesen, som  staar  og  harker  og  harker.  Det 
gjør  han  altid,  ncar  han  skal  slutte.  Da  faar 
vi  sandelig  lette  paa  os  og  gaa  bort  i  Døren 
og  høre  paa. 

Madam  Andersen  havde  allerede  rejst  sig, 
og   de   gik    hen    til  Amanda,    som    knap   lagde 

Mærke  til,  at  de  kom  hen.  Hun  var  i  den 
yderste  Spænding,  hendes  Barm  gik  heftigt  op 
og  ned  og  hun  var  endnu  blegere  end  før. 

De,  som  holdt  paa  Hansen,  skulde  rejse 
sig.  Det  viste  sig,  at  næsten  alle  gjorde  saa. 
Han  var  Arbejdernes  Kandidat.  Og  saa  blev 
der  valgt  en  Komité. 

De  tre  Fruentimmer  trak  sig  tilbage  helt 
til  Vinduet,  da  Folk  begyndte  at  gaa.  Amanda 
vedblev  at  lytte;  hun  hørte  dem  udtale  Til- 
fredshed med  Udfaldet,  bruge  rosende  Udtryk 
om  Hansen  og  overlægge,  hvorledes  de  skulde 
møde  frem  alle  som  en.  Men  alligevel  var  hun 
urolig,  og  enkelte  Øjeblikke  var  hun  ikke  engang 
rigtig  sikker  paa,  om  hun  ikke  heller  vilde  havt 
det  modsatte  Udfald.  Da  kunde  det  vel  blive 
godt  igjen  med  Avisen,  tænkte  hun. 

Hansen  havde  nemlig  ikke  kunnet  skjule 
for  hende,  at  der  i  saa  Henseende  havde  vist 
sig  mørke  Punkter  paa  Horizonten.  En  og  anden 
af  de  gamle  Navne  havde  allerede  inddraget 
sine  Avertissementer ,  nogle  havde  ogsaa  sagt 
op  Abonnementet. 

Da  hans  Avis  var  den  eneste  i  Byen,  og 
det  ikke  var  saa  helt  let  at  oprette  en  ny,  havde 
han  følt  sig  temmelig  sikker  paa,  at  Folk  var 
nødt  til  at  blive  ved,  og  især  tvungne  til  at 
avertere  ligesom  før 

Disse   Tegn    paa  Misnøje    foruroligede  ham 

derfor,  og  det  endog  mere  end  han  havde  til* 
staaet  for  Amanda. 

Men  da  han  nu  kom  ud  fra  Salen  og  gik 
hen  til  Amanda,  var  han  straalende.  Nu  følte 
han  sig  sikker,  aldeles  sikker.  Vistnok  havde 
han  først  forundret  sig  over,  at  hverken  Michelsen 
eller  Stenigen  traadte  op  og  talte  for  ham, 
men  saa  havde  Kittelsen  ment,  at  det  var  jo 
ingen,  som  kunde  negte  dem  at  optræde  her, 
men  egentlig  var  de  jo  ikke  Arbejdere,  endda  de 
var  Medlemmer  af  Samfundet,  og  kanske  var 
det  derfor,  de  ikke  talte. 

Ja,    det  var  jo  saa  naturligt. 

Og  hvad  han  nu  havde  at  meddele  Amanda, 
var  jo  det  bedste  Bevis  paa,  at  de  i  alle  Dele 
var  ham  velbevaagne.  Han  kunde  nemlig  ikke 
følge  Amanda  hjem,  sagde  han,  for  Professoren 
og  Michelsen  og  Digteren  havde  buden  ham  og 
den  svenske  Kandidat  og  Stenigen  til  bestilt 
Aften  paa  Klubben.  Det  var  for  at  drikke  den 
nye  Kandidats  Skaal,  sagde  de. 

Amanda  følte  sig  noget  slukøret  og  ned- 
slaaet.  Før  havde  hun  havt  ham  for  sig  selv, 
nu  var  der  stadig  noget  ivejen.  Men  iaften 
havde  hun  saa  sikkert  troet,  at  han  ikke  vilde 
svigte  hende.  Hun  syntes,  det  just  idag  vilde 
blive  saa  tærende  ensomt  at  sidde  alene,  især 
da  hun  havde  lagt  over  saa  meget,  som  hun 
vilde  tale  med  ham  om.    Men  hun  sagde  ingen- 

ting.  Hun  vilde  ikke  blande  noget  bebrejdende 
ind  eller  vise  sin  Uro. 

Hun  klappede  ham  bare  paa  Haanden  og 
sagde  mildt:  »Ja,  Gud  velsigne  dig,  gaa  du  og 
hav  god  Fornøjelse  ;  men  se  op  til  mig  imorgen 
Formiddag,  saa  er  du  snil,  hvis  du  kan  da.« 

Og  da  hun  kom  hjem,  satte  hun  sig  inde 
i  Stuen  ved  Vinduet  og  græd.  Hun  vidste  ikke, 
hvad  hun  vilde  have  givet,  om  han  bare  ikke 
var  kommet  op  i  alt  dette,  saa  hun  havde  faaet 
Lov  at  have  ham  ligesom  før.  Hun  gav  sig 
til  at  tænke  tilbage  paa,  hvor  rigtig  hyggeligt 
de  havde  havt  det  herinde  i  Stuen  paa  Tre- 
mandshaand,  naar  hun  var  færdig  med  Handske- 
vasken og  sad  her  just  paa  denne  Stolen  og 
han  paa  den  der  ligeoverfor,  og  Moder  gik 
ude  og  stelte  i  Kjøkkenet  eller  sad  herinde  og 
syede. 

Men  nu  var  det  saa  ofte  tomt  efter  ham,  og 
ikke  var  det  saa  helt  rigtigt  heller,  naar  han 
var  der. 

Det  værste  af  alt  var,  at  hun  kunde  ikke 
faa  det  ud  af  sit  Hoved,  at  alt  dette  bare  blev 
til  galt  og  var  farligt. 

Nede  i  Klubben  gik  det  derimod  festligt  til. 

Michelsen  havde  paa  Forhaand  bestilt  fin 
Souper  i  særskilt  Værelse  og  betinget  sig,  at 
de  skulde  faa  blive  saa  længe  de  vilde. 

Men    ikke    uden   fuldt   Overlæg   havde   han 

faaet  indrettet  det  saa,  at  Professoren  og  Digteren 
ogsaa  var  Yerter.  Han  vilde  nemlig  holde  sig 
aldeles  fri  for  at  have  optraadt  ligeoverfor  Hansen 
med  noget,  der  kunde  tages  for  aktiv  Tilslut- 
ning eller  i  mindste  Maade  bindende.  Da  han 
lovede  at  betale  Stenigens  Medarbejderskab, 
havde  han  udtrykkelig  blot  fremhævet  det  kom- 
munale og  Oppositionen  mod  Flock,  og  han 
havde  jo  ogsaa  altid  værget  sig  mod  at  have 
noget  med  Hansens  Storthingsplaner  at  gjøre. 

Nu  blev  det  meget  hensigtsmæssigt  ind- 
rettet saa,  at  Professoren,  som  var  den  ældste, 
tog  Hansen  tilbords  og  skulde  udbringe  hans 
Skaal:  Digteren  paatog  sig  samme  Funktion 
ligeoverfor  Stenigen,  og  saa  fik  Michelsen  den 
svenske  Kandidat. 

Sverige  er  jo  altid  saa  godt  at  ty  til, 
naar  Opmærksomheden  skal  bortledes  fra  noget 
hjemme. 

Naar  undtages  den  Poulsenske  Aften  havde 
Hansen  aldrig  været  med  paa  noget  saa  fint 
som  dette.  Midt  paa  Bordet  stod  der  en  fyldt 
Blomstervase  afXysølv  og  Glas,  og  Sølvknivene  og 
det  blomstrede  Service  var  fremme.  Ved  hvert 
Kuvert  stod  der  fuldt  med  Glas,  baade  hvide, 
røde  og  grønne,  og  Servietterne  var  sat  op  i 
kunstige  Toppe  med  Brød  indvendig  i.  Og  saa 
Maden ! 

Da  de  var  komne  tilbords  og  han  sad   her 

mellem  disse  fine  Folk  ved  et  festligt  Bord 
under  livlig  Samtale,  og  ikke  alene  som  de 
andres  Ligemand,  men  endog  som  Aftenens 
Helt,  da  følte  han  Stunden  som  en  Indvielse  til 
et  nyt  Liv,  hvor  saadant  som  dette  ikke  længer 
var  en  Undtagelse,  men  noget,  der  hørte  til. 
Ja,  iaften  tænkte  han  for  første  Gang  paa,  at 
som  Storthingsmand  skulde  han  komme  til 
Kongen;  det  undrede  ham,  at  han  ikke  havde 
husket  det  før,  men  det  kom  af,  at  der  havde 
været  saa  altfor  meget  at  tænke  paa  i  smaat 
og  stort,  inden  det  hele  var  afgjort. 

Hansen  behøvede  ikke  at  vente  længe  paa 
Talen,  der  kom  med  den  første  Champagne. 

Professor  Døring  vilde  i  Aftenens  Begivenhed 
tage  Anledning  til  at  udtrykke  sin,  og  han  var 
vis  paa  ogsaa  de  øvriges  Glæde  over,  at  Frem- 
skridtets Aand  havde  trængt  saaledes  igjennem 
i  denne  By,  at  Arbejdets  Repræsentanter  havde 
kunnet  slutte  sig  sammen  om  at  opstille  en 
virkelig  liberal  Kandidat,  en  af  deres  egne, 
saa  at  sige  en  Arbejdets  Ridder.  Professoren  ud- 
viklede derpaa  meget  smukt,  hvorledes  Sam- 
fundets Gift  maatte  udrenses  ligesom  Fuseioljen 
af  Alkoholen,  men  at  den  gamle  Vane  desværre 
som  oftest  fandt  mere  Smag  i  det  forgiftede 
Samfund,  saaledes  som  det  er,  end  i  det,  for 
at  bruge  et  svensk  Udtryk,  tiodubbelt  renade 
Samfund    (den   svenske    Kandidat:    Bravo!).     Ja, 

for  en  tidobbelt  Rensning  kan  Samfundet  trænge 
til.  Folkedybets  rene  Kilde  maa  vælde  frem  og 
skylle  bort  Fordærvelsen.  Derfor  hilsedes  med 
Glæde  Mænd  som  Hansen  velkommen  o.   s.  v. 

Hansen  takkede  med  en  Skaal  for  Viden- 
skaben, som  i  vor  Tid  byggede  det  nye  Sam- 
fund og  gik  i  Spidsen  for  Fremskridtet;  Digteren 
udbragte  Stenigens  Skaal  og  Stenigen  Digte- 
kunstens, vore  store,  vore  modige  Fremskridts- 
digteres  Skaal;  og  saa  kom  Michelsen  med 
Skaalen  for  den  svenske  Kandidat,  Repræsen- 
tanten for  det  kjære  Broderfolk,  hvis  blotte 
Nævnelse  gav  Gjenklang  i  ethvert  norsk  Hjerte, 
hvorefter  Kandidaten  drak  for  Norge,  det  kjære 
Broderland,  hvis  Navn  stedse  gav  Gjenlyd  i  et- 
hvert svensk  Hjerte,  og  da  man  var  kommen 
saa  langt  som  til  disse  Hjerter,  begyndte  ogsaa 
den  almindelige  Hjertelighed  at  flyde,  om  endnu 
ikke  over,  saa  dog  rigeligt. 

Professor  Doring  taalte  ikke  meget;  han 
begyndte  at  blive  kemisk-videnskabelig  og  for- 
klarede saa  utydelig  som  en  lang  Række  i 
hinanden  slyngede  Gjentagelser,  blandet  med 
omhyggeligt  omrystede  tekniske  Termini,  for- 
maaede  det,  hvorledes  vi  med  hvert  Glas  Vin 
tyller  i  os  et  uhyggeligt  Kvantum  af  den  mest 
nederdrægtige  og  forræderske  Gift,  der  dels  efter 
Aarrækker,  dels  øjeblikkelig  angriber  vor  Kon- 
stitution med    dødelig  Virkning,    hvad  der  dog 

ikke  hindrede  ham  i  at  fore  Giftbægeret  saa 
hyppig  til  Munden,  at  han  ved  Maaltidets  Slut- 
ning ikke  vilde  været  istand  til  at  plistre  det 
simpleste  Hornsignal  end  sige  Philines  Arie, 
som  han  var  dumdristig  nok  til  at  forsøge  paa. 

Da  de  gik  fra  Bordet,  var  det  kun  Michelsen 
og  Digteren,  der  endnu  var  fuldt  hofiahige; 
Stenigen  var  højrøstet  og  fidel,  Kandidaten 
havde  allerede  et  lyrisk  Grundlag,  og  da  Pro- 
fessoren og  Hansen  passerede  Arm  i  Arm,  var 
det  kun  fordi  den  første  havde  en  Tendens  til 
Bagbord  og  den  sidste  til  Styrbord,  at  de  sejlede 
ret.  Og  endda  ventede  KafTeen,  Punschebollen 
og  Cigarerne  paa  dem  i  næste  Værelse. 

Herude  vilde  Tilfældet,  at  Digteren  og  den 
svenske  Kandidat,  hvilke  var  kommen  i  en 
Samtale  om  Kvindespørgsmaalet  og  Digte- 
kvinderne i  Sverige,  gik  hen  til  Vinduet,  og  da 
Kandidaten  fik  se  Maanen  belyse  Byen  og  Havnen 
nedenfor,  steg  hans  Lyrik  til  Sang,  og  »Herre 
min  gud,  så  den  månen  lyser«,  sungen  med  al 
den  dybe  Følelse,  som  en  vellykket  Souper 
fremavler,  bragte  for  en  Stund  Højrøstetheden 
til  Taushed. 

Hansen  raabte  noget  om  Sveriges  herlige 
Sang;  Professoren  fremførte  til  Sangeren  dybt, 
langsomt  og  inderligt,  med  mange  Tagninger 
i  Knaphullet  og  Klapninger  paa  Skulderen,  sin 
Beundring  for  de  mange  udmærkede  Kemikere, 

som  Sverige  havde  havt;  og  medens  i  dette 
Hjørne  af  Værelset  Samtalen  fortsattes  om  Sve- 
riges Rigdom  paa  Lyrik  og  Sang,  men  Mangel 
paa  Realister  og  Dramatikere,  noget,  hvori  Pro- 
fessoren af  og  til  med  et  aandsfraværende  Blik 
indflettede  et  Navn  som  »Blomsterkongen  Linné« 
eller  »den  fortræffelige  Berzelius^,  gled  Hansen 
ned  i  Hestehaarssofaen  ved  Siden  af  Stenigen, 
om  hvis  Hals  han  fortroligt  lagde  sin  Arm. 

Den  lille  Stenigen  var  for  Øjeblikket  i  sit 
stolteste,  naivt -selvbevidste  Stadium;  Hansen 
var  i  Oprømthed  naaet  omtrent  til  samme  Mile- 
stolpe,  der  dog  for  ham  betegnede  en  rørt  og 
oprigtig  Meddelelsestrang.  De  saa  hinanden  ind 
i  Ansigtet  med  det  uskrømtede  Venskabs  blus- 
sende og  glinsende  Inderlighed. 

»Herregud,«  sagde  Hansen,  »jeg  føler  mig 
saa  lykkelig  idag;  ja,  De  kan  ikke  tro,  Stenigen, 
hvor  lykkelig  jeg  er.  Ja,  Gudbevars,  for  min 
egen  Skyld  ogsaa,  for  det  er  ærefuldt  —  ja,  er 
det  ikke,  Stenigen?  jo,  det  er  ærefuldt  —  men 
ser  De,  det  er  ingen,  som  rigtig  kan  tale  den 
fattiges  Sag,  uden  den,  som  hører  dem  til,  og 
De  kan  tro,  det  er  rent  nødvendigt,  at  de  faar 
en,  som  kan  tale  deres  Sag.« 

Stenigen  saa  ham  forskende  ind  i  Øjet. 
jo,  der  saas  ikke  andet  end  Oprigtighed. 

»ja,  det  er  vist  og  sandt,  det  er  mange 
blandt   de  højere,    som   er   baade  snille  og  bra 

og  redelige  paa  sin  Maade,  men  de  har  ikke 
det  Synet,  ser  De.  Og  hele  Fejlen  er,  at  de 
fattige  de  har  ikke  Gaverne,  og  de  højere  de 
har  ikke  Synet.  Saa  bliver  det  ved  at  være 
galt  da,  kan  De  vide.  Men  jeg  er  saa  inderlig 
glad,  at  jeg  har  faaet  Gaverne,  og  at  jeg  kom 
saa  langt  paa  Skolen,  før  de  maatte  sætte  mig 
i  Trykkerlære.  Ja,  for  jeg  har  gaaet  paa  den 
samme  Skolen  som  Michelsen,  skal  jeg  sige 
Dem. 

Stenigen  kunde  ikke  undertrykke  et  Smil, 
som  dog  Hansen  tog  for  et  Velviljens  og  Med- 
følelsens. 

»Ja>  Jeg  nar  ve*  Grund  til  at  være  glad! 
Nu  skal  jeg  faa  tale  Smaafolkenes  Sag  i  Lan- 
dets Forsamling,  jeg  som  ved  og  forstaar  hvad 
som  trykker  dem.  Kan  De  tænke  Dem,  Stenigen, 
jeg  var  rigtig  misundelig  paa  Warberg  derborte. 
Og  det  maa  nu  være  nydeligt  at  kunne  skrive 
slig  ind  til  Hjertebenet  om  den  fattige  og  for- 
trykte og  saa  have  hele  Landet  til  at  læse  det. 
Kan  De  skjønne,  hvordan  han,  som  er  saa  fin, 
kan  være  saa  modig  til  at  angribe  sine  egne 
og  sige,  at  de  er  usle  og  fordærvede?« 

»Modig?  Hahaha,  De  er  morsom,  Hansen,« 
sagde  Stenigen  i  den  højeste  Grad  oprømt  over 
denne  oprigtige  Beundring,  som  han  nu  var  i 
rette  Stemning  til  at  besvare  med  en  lige  saa 
oprigtig  Kritik.     »Hvad  Mod   skal  der  til  det?« 

Mod!«  sagde  Hansen  forbauset,  idet  han 
slap  Taget  om  Stenigens  Hals  og  rykkede 
tilbage  i  lidt  Afstand,  ligesom  for  at  tage  et 
bedre  Overblik.  Han  huskede  paa  Stenigens 
Tale  til  vore   »modige«   Digtere. 

»Det  er  jo  det,  Folk  vil  læse,«  sagde  Stenigen 
overlegent,  men  undersøgte  dog,  om  Warberg 
var  inden  Hørevidde.  »Folk  vil  ikke  længer 
have  disse  gamle  romantiske  Historier  om  Kjær- 
lighed og  Ædelhed.  Vi  er  ikke  ædle,  skal  jeg 
sige  Dem,  og  vi  er  ikke  kjærlige,  vi  er  et 
Mixtum  kompositum.  Og  for  Øjeblikket  lever 
vi  i  en  Tid,  da  Folk  gjerne  vil  høre  lidt  ondt 
om  andre.  Naar  Litteraturen  uafbrudt  har  budt 
paa  Fløjelsgrød  en  Tid,  saa  vil  Folk  have 
simpel  Rugmelsgrød  til  Afvexling,  det  er  klart. 
Forresten  er  han  en  Fandens  flink  Fyr,  det  er 
der  ingen  Tvivl  om,  men  kom  ikke  og  tal 
om  Mod.« 

»Ja,  men  De  har  jo  selv  sagt,  at  han  var 
en  Sandhedens  Kjæmpe  og  en  modig  Fremskridts- 
digter,«    sagde  Hansen. 

»Da  jeg  holdt  Tale,  ja.  Hvem  Pokker 
tager  det  saa  nøje,  naar  han  skal  holde  Tale! 
Alting  er  sandt,  ser  De  —  paa  en  Maade  da. 
Jeg  sagde  netop,  at  vi  Mennesker  er  et  Mixtum 
kompositum.  Ja,  det  er  vi.  Vi  har  vore  gode 
Sider  og  vore  daarlige  Sider;  men,  ser  De, 
Publikum    det    er    som     et    Fruentimmer,    med 

Respekt  at  sige.  Ved  jeg,  at  hun  synes  om 
en  Person ,  saa  taler  jeg  bare  om  hans  gode 
Sider;  synes  hun  ikke  om  ham,  saa  glæder  jeg 
hende  ved  at  tale  om  de  daarlige.  Og  nu 
lever  vi  i  en  Tid,  da  det  er  sikrest  at  tale  om 
Samfundets  Daarlighed.  Det  er  hele  Sagen, 
ser  De.  Ja,  det  vil  sige,  sligt  kan  vi  tale  om 
mellem  os.  For  vi  behøver  dem,  ser  De, 
til  at  hjælpe  os  med  at  rive  ned  Pakket 
deroppe.« 

»Men  nu  siger  De  jo  selv  Pakket.« 

»Javist,  er  det  ikke  vore  Modstandere? 
Skal  vi  ikke  have  dem  bort?« 

Hansen  var  ikke  rigtigt  med;  han  havde 
forestillet  sig  alt  dette  mere  ideelt.  Og  Stenigen 
fandt,  at  han  havde  gaaet  en  Smule  for  langt 
i  Oprigtighed,  og  at  Hansen  »laa  for  lavt«  til 
at  forstaa  Systemet  i  dets  fine  Forgreninger, 
hvorfor   han   gav    Samtalen    en    anden  Vending. 

Da  de  nu  ogsaa  henne  i  den  anden  Ende 
af  Værelset  havde  udhvilet  sig  en  Smule  med 
»Sangens  Sverige«  og  »det  ældgamle  Sverige« 
og  »det  unge  Sverige«  med  dets  frugtbare 
»Pollenkorn«  og  spirende  »Skaldeknopper«, 
hvilket  alt  hensatte  Kandidaten  i  lyrisk  frydefuld 
Stolthed,  fandt  Michelsen  tilsidst,  at  de  burde 
tømme  Punschebollen. 

Da  Professoren  satte  sig  ved  Bordenden, 
hvor    han    absolut    vilde    have    sin    »Berzelius« 

ved  Siden  af  sig,  medens  Michelsen  placerede 
Hansen  ved  hans  anden  Side;  steg  der  hos 
Michelsen  visse  Anelser  op  om,  at  det  var  bedst, 
han  selv  skjøttede  Bollen. 

Professoren  begyndte  nemlig  at  holde  Tale 
med  tomt  Glas,  og  da  han  fik  det  fyldt, 
tømte  han  det,  inden  han  fortsatte.  Og  da 
Talernes  Række  fortsattes  uafbrudt  en  Tid,  saa 
steg  Følelsernes  Flod  samtidigt  med,  at  der 
blev  Ebbe  i  Bollen. 

Kandidaten  vilde,  at  man  skulde  slutte  et 
Brodrafbrbund  for  Sandhed,  Fremskridt  og 
Broderskab;  Hansen  vilde  ikke,  at  man  i  dette 
Lag  skulde  glemme  Norges  Storthing;  Stenigen 
vilde,  at  Folkepartierne  i  Sverige  og  Norge 
skulde  mødes  Barm  ved  Barm,  og  da  Professoren 
endelig,  uden  at  vide,  hvor  megen  Gift  han 
havde  tyllet  i  sig,  var  kommen  til  det  Stadium, 
da  han  maatte  tale  siddende,  sprængte  hans 
Aand  Grænserne  for  det  lille  Samkvem  og 
svang  sig  ud  i  Universet,  hvad  der  formodentlig 
var  Aarsagen  til,  at  han  stirrede  fuldstændigt 
aandsfraværende  hen  for  sig,  idet  han  talte  for 
Urkraften,  som  igrunden  var  Kemien.  Han  var 
fuldstændig  følelseløs  for  den  Omstændighed, 
at  alle  de  andre  vedblev  at  snakke  i  det  Kvarter, 
han  holdt  paa. 

Hansen   havde   faaet  Michelsen   om   Halsen 
og  hvilede  sig  tungt  paa  hans  Skulder.     »Michel- 

sen,  du  er  min  Ven  —  du  er  min  sande  Ven, 
Michelsen,«  sagde  han  trægt  og  læspende, 
idet  hans  tunge  Hoved  nikkede  langsomt, 
»du  er  min  Ven,  siger  jeg,  ja,  det  er  du!  Du 
vidste,  hvad  jeg  duede  til,  du  —  tak!  Tak, 
Michelsen,  siger  jeg!  Nationen  takker  dig, 
Michelsen   —  tak  —  min  —  Ven!« 

For  at  blive  kvit  ham,  maatte  Michelsen 
holde  en  Tale. 

Stenigen  var  blevet  skrigende  og  hørte  ikke, 
at  han  slog  i  Glasset.  »Naar  Fremskridtets  Mænd 
paa  begge  Sider  af  Kjolen,«  raabte  han  til 
Kandidaten,  »er  blevet  enige  om  at  hænge 
den  sidste  Præst  i  den  sidste  Konges  Tarmer, 
da  —  —  jasaa,  Michelsen  har  Ordet  —  — 
da  er  det  sande  Broderskab  opnaaet,    siger  jeg 

-  javel,   jeg  tier  som  en  Mur!« 

Michelsen  vilde  blot  udtale  en  dybtfølt  Tak 
paa  Byens  Vegne  for  alt,  hvad  Digteren  i  Sommer 
havde  været  for  den,  og  Warberg  svarede  med 
en  Skaal  for  Byen  og  den  nye,  friske  x^and, 
der  besjælede  den. 

Professoren  havde  under  disse  to  Taler 
faaet  Tid  til  at  falde  i  Søvn  frem  over  Bordet, 
med  Armene  smukt  placerede  i  Punsch  og 
Cigaraske. 

Cigarrøgen  laa  som  en  tæt  og  tung  Sky 
henover  Værelset.  Natteluften  var  kjølig  derude, 
saa    de    kunde    ikke    sidde   for    aabne  Vinduer 

uafbrudt.  Og  nu  sov  Professoren;  Hansen 
nikkede  tungt,  naar  han  ikke  netop  talte,  og 
hans  Tunge  vilde  ikke  rigtig  lyde  ham  længer; 
Stenigen  var  heftig  og  skrigende;  Kandidaten 
meget  højstemt  og  aabenbart  vel  paapakket. 

'Michelsen  spekulerede  paa,  om  han  skulde 
afsige  den  anden  Bolle,  men  syntes,  det  gik 
ikke  godt  an,  da  blot  Professoren  og  Hansen 
egentlig  var  oversejlede.  Og  saa  lod  han  Bollen 
blive  sat  paa  Bordet,  ved  hvilken  Handling 
Hansens  Bevidsthed  fik  en  Vækkelse : 

»Jeg  har  den  største  Agtelse  for  Dem, 
HerrWarberg  —  største   —  jaha   —  Højagtelse 

—  jaha  —  stor  Digter  —  stor  Digter  —  De 
er  min  Ven,  siger  jeg,  er  han  ikke,  Michelsen? 
Joho,  han  er  min  Ven  —  Vil  De  være  min  Ven  ? 

—  for,  ser  De  —  jaha  —  jeg  beundrer  Dem.« 
Hansen  sendte  ligesaa  pludseligt  som  umotiveret 
disse  Ord  tvers  over  Bordet  til  Digteren.  »De 
er  modig,  siger  jeg,  Frihedsmand  —  jaha  — 
jeg  har  netop  forsvaret  Dem  —  — « 

»Skaal,  Hansen,  maa  jeg  drikke  med  Dem,« 
raabte  Stenigen.  Han  havde  tilfældigvis  op- 
fanget de  sidste  Ord,  som  truede  med  at  blive 
farlige. 

»Skaal,  Stenigen,«  læspede  Hansen,  der 
heldigvis  nu  ganske  glemte  Digteren,  »Skaal, 
De  er  min  Ven  —  jaha  —  De  er  min  Ven, 
siger  jeg.« 

»Herregud,  jeg  tror  Gubben  er  færdig,« 
sagde  Kandidaten  over  til  Michelsen  og  pegte 
paa  Professoren. 

»Ja,  men  lad  ham  bare  sidde.  Jeg  skal 
lukke  op  Vinduet  et  Øjeblik,  saa  vi  faar  lidt 
frisk  Luft,«    svarede  Michelsen. 

Warberg  fulgte  ham  hen  til  Vinduet,  hvor 
de  begyndte  en  hviskende  Samtale. 

»De  er  ufordragelige,  naar  de  bliver  fulde, 
disse  her,«  sagde  Warberg,  idet  han  aandede 
den  friske  Luft  ind  med  løftet  Bryst  og  rettede 
lidt  paa  Haar  og  Moustacher.  »Det  er  ogsaa 
et  ejendommelig  blandet  Selskab,  vi  har  faaet 
sammen.     Jeg  skulde  have  Lyst  til  at  gaa  nu.« 

>Nej,  vi  kan  ikke  for  Svenskens  Skyld.« 
sagde  Michelsen.  »Døring  kan  jo  sove,  og  jeg 
tænker,  at  Hansen  snart  sover  ogsaa.  Der  er 
da  ellers  en  forbandet  Venlighed  over  ham 
iaften ! « 

»Han  er  et  Fæ,«  sagde  Warberg.  »Stenigen 
siger  ogsaa,  at  han  er  aldeles  fersk.  Men  skulde 
han  virkelig  lykkes,  saa  maa  man  jo  sørge  for 
ikke  at  støde  ham  for  Hovedet.« 

»Ja,  jeg  har  Gudskelov  ingenting  med  ham 
at  gjøre,«  svarede  Michelsen.  ^Jeg  har  hjulpet 
ham  en  Smule,  fordi  vi  har  været  Skolekammerater, 
det  er  det  hele;    men  med  alt  dette  her « 

»Men  hør  nu  her,«  afbrød  Warberg,  »en 
By   som   den   her   kan   da  ikke  være  tjent  med 

at  repræsenteres  af  en  slig  —  en  slig  halv- 
studeret Rovere- 

Michelsen  trak  paa  Skuldrene:  »Folkets 
Mand  —  liberal  —  Fremskridtsmand  —  Ar- 
bejdernes Kandidat!«  Han  smilte  med  en  vis 
ligegyldig  Overlegenhed. 

»Æh!  Der  er  vel  Maade  med  alt!  Ja,  det 
skulde  da  være  som  Stemmemaskine.  Gud- 
bevars ,  det  kan  jo  enhver  blive.  Og  saa  naiv 
den  Fyren  er  —  —  Nej,  men  se,  nu  gaar  Skyen 
fra  Maanen,  se  derude,  hvor  Glansen  ligesom 
skyller  frem  igjen  —  — « 

Michelsen  stod  vendt  mod  Værelset  og 
saa  sig  blot  halvt  om.  »Se  heller  paa  det  der,« 
sagde  han,  »et  lidet  Billede  af  Samfundet. 
Videnskaben  har  expederet  Urkraften  og  kan 
ikke  mere;  Pressen  skriger,  og  Repræsentationen 
vrøvler  Og  saa  tilsidst  Broderlandet  —  ja, 
Gud  bevare  min  Mund!« 

Warberg  lo.  »Ja,  Materialet  er  kanske  lidt 
tarveligt,  naar  det  kommer  til  Stykket,  men 
saa  er  nu  engang  Verden.« 

»Aa,«  sagde  Michelsen,  »alt  Materiale  kan 
man  gjøre  noget  ud  af;  det  kommer  bare  an 
paa  at  anvende  det  til,  hvad  det  duer  til,  og 
ikke  til  noget  andet,  saa  kommer  det  nok  til 
Nytte  for  den,    som  forstaar  sig  paa  det.« 

Warberg  lo  igjen.  Han  syntes  om  Michelsen. 
Der  var  noget  beslægtet   hos   ham,    noget   glat 

og  fint,  begejstringsløst,  kritisk,  og  en  liden 
Smule  blaseret,  ligesom  til  at  give  alt  det  andet 
den  rette  Fernis  til  Farven;  ikke  Fantasi,  men 
Menneskekundskab  og  klart  Blik;  ikke  Varme, 
men  Venlighed ;  dertil  en  vis  borgerligFornemhed, 
der  ligesom  den  ægte  undlod  at  »vise  sig«, 
men  ikke  som  denne  sprang  af  en  oparbejdet 
Hædersopfatning. 

De  forstod  hinanden.  De  vidste,  at  de 
var  Tidens  Mænd,  lige  dygtige  til  at  falde 
ind  i  den  gamle  Dannelses  Tone  som  smidige 
til  at  træffe  de  brede  Lags  Forstaaelse  og 
Sympathi. 

Og  som  de  stod  der  og  betragtede  de 
mindre  nøgtre  Medlemmer  af  det  lille  Samfund, 
følte  og  tænkte  de  paa  selvsamme  Maade  et  og 
det  samme:    »Material! « 

Men  endelig  blev  det  Tid  til  at  bryde  op. 
Ogsaa  Hansen  begyndte  at  halvsove,  og  Stem- 
ningen hos  de  andre  blev  lidt  mat.  Saa  fik 
man  Professoren  vækket;  han  var  blevet  lidt 
bedre  i  Benene,  og  efter  en  Smule  Tummel, 
-da  de  skulde  have  Ydertøjet  paa,  lykkedes  det 
at  komme  ned  til  Gadedøren,  uden  andet  Uheld, 
end  at  Professorens  Stok  sejlede  iforvejen  ned 
ad  Trappen,  og  uden  mere  Larm,  end  sædvanlig 
ved  saadanne  Anledninger. 

Da  Opvarteren  lukkede  op,  holdt  Michelsen 
Digteren  tilbage. 

»Lad  dem  nu  gaa,  saa  slipper  han  os  ud 
Bagvejen.  Det  er  ikke  værdt  at  gaa  sammen 
med    de  fulde  Mennesker.     De  klarer  sig  nok.« 


Nittende  Kapitel, 

som  oplyser  om.  hvorledes  det  gik  de  fulde  Mennesker. 


Maaske  vil  medfølende  Sjæle  finde,  at  det 
var-haardt  af  Michelsen  og  Digteren  at  overlade 
de  fire  øvrige  til  at  klare  sig  selv,  men  det 
viste  sig  ved  denne  Anledning  som  saa  ofte 
ellers,  at  Michelsen  havde  en  sikker  Følelse  afr 
hvilken  Handlemaade  der  var  den  klogeste. 

Knap  var  de  komne  ud  paa  Gaden,  før 
den  lidt  skarpe  Natteluft  gjorde  sin  Virkning 
og  »slog  dem«,  som  det  heder.  Maanen  skinnede 
med  sin  yndigste  Glans,  og  selv  Flaske-Lars's 
fortræffelige  Maane  vilde  langtfra  saa  fuldkom- 
ment have  kunnet  lægge  Vejen  tilrette  med  et 
blegt  men  klart  Lys  for  de  fire  skrøbelige  og 
vaklende  Menneskebørn. 

Professoren  fik  Følge  til  sin  Port,  hvad  han 
ganske  vist  højlig  trængte  til;  men  dermed  var 
ogsaa  Kompagniskabet  ude,  da  de  andre  skulde 
til  hvert  sit  Hold. 

Stenigen,  der  havde  en  Smule  Rutine  i  at 
finde    sig    tilrette    efter   saadanne   Lag,    naaede 

sit  Hjem  uden  større  Vanskeligheder.  Han 
snublede  vistnok  i  de  to  første  Trappetrin, 
som  alle  Verdens  Bygmestre  indretter  for  at 
prøve,  om  Folks  Skinneben  er  tilstrækkeligt 
solide  til  at  passere  Etagernes  Trapper,  og  da 
han  som  Følge  heraf  ramlede  indpaa  Døren 
til  det  Værelse,  som  beboedes  af  Frøknen  i 
Modebutiken,  skreg  denne:  »Gud,  er  der  nogen?« 
hvilket  af  Stenigen  —  der  i  Betragtning  af  den 
Dunder,  han  havde  foraarsaget,  fandt  dette  at 
være  et  højst  ufornødent  Spørgsmaal  —  be- 
svaredes med:  »Ti  stille  derinde,  og  gjør  ikke 
sligt  Spektakel  midt  paa  Natten.«  Derefter 
overlod  han  Frøknen  til  at  hengive  sig  i  et 
ligesaa  afmægtigt  som  hensynsløst  Raseri  over 
det  uretfærdige  i  at  beskylde  hende  for  at  gjøre 
Spektakel  om  Natten,  og  havnede  tilsidst  lykke- 
ligt i  sin  Seng.  Hans  første  Drømme  her 
drejede  sig  i  bogstavelig  Forstand  om  den  store 
Rotationspresse,  som  i  Hovedstaden  trykkede 
Oppositionsbladet  Norge«.  Det  forekom  ham, 
at  den  nu  stod  i  Hansens  Trykkeri,  og  at  han 
selv  blev  greben  af  dens  kraftige  Maskineri  og 
drejet  rundt  og  rundt  og  rundt  gjennem  Valser 
og  Bændelværk  og  Gribere ,  indtil  han  tilsidst 
stod  paa  Hovedet  i  en  Bunke  færdigtrykte 
Aviser. 

Hansen  havde  betydeligt  flere  Vanskeligheder 
at  overvinde. 

Han  troede  sig  først  fremdeles  ledsaget  af 
alle  sine  Kammerater  fra  iaften,  hvilke  alle  i 
Almindelighed  og  hver  i  Særdeleshed  han  dyrt 
forsikrede  om,  at  han  var  deres  Ven.  og  at  de 
var  hans  sande  Venner;  men  efter  at  han  paa 
Hjørnet  af  Hospitalsgaden  havde  gjort  en  større 
Baut  for  at  klare  Pynten  og  derved  var  kommen 
i  Kollision  med  et  Rendestensbret,  som  han. 
vidunderligt  nok,  følte  sig  opfordret  til  at  om- 
favne i  en  Stilling,  der  kunde  vække  Formod- 
ning om,  at  han  befandt  sig  svømmende  med 
Brettet  som  Redningsplanke,  —  efter  dette 
Skibbrud,  hvorfra  han  dog  atter  kom  paa  Fode, 
forvandledes  Vennerne  til  Fjender. 

Det  var  det  Flockske  Parti,  der  stillede 
sig  i  Vejen  for  ham. 

Han  havde  just  sejlet  sig  op  paa  Højden 
af  det  lange,  hvidmalede  Plankegjærde,  der 
omsluttede  Sygehusets  Gaard,.  da  Maanen  var 
ubesindig  nok  til  paa  selvsamme  hvide  Gjærde 
at  fremstille  en  truende,  sort  Skygge,  der  selv- 
følgelig ikke  kunde  være  nogen  anden  end 
Konsul  Flock. 

Aa,  din  Ha — hallunk!  —  Hvadfornoget  — 
Hej!«  raabte  Hansen,  idet  han  energisk  forsøgte 
paa  at  overvinde  Vanskelighederne  ved  at  stanse 
det  Luntetrav,  hvormed  han  efter  sin  Gjen- 
opstandelse  fra  Rendestenen  havde  lykkes  at 
komme   fremad.      Da   dette   Forsøg    ikke    afløb 

heldigere,  end  at  han  satte  sig  i  Gaden,  antog 
han  selvfølgelig,  at  det  ingenlunde  milde  Stød. 
der  gjennemrystetle  hans  Krop,  skrev  sig  fra  et 
af  Konsul  Flock  foretaget  underfundigt  Angreb. 

Efterat  han  atter  var  kommen  paa  Benene 
og  mente  at  have  gjenvundet  sin  fulde  Kraft, 
beredte  han  sig  derefter  til  Anfald.  Han  ud- 
førte nogle  højst  faretruende  Fægteøvelser,  der 
ingenlunde  befordrede  Ligevægten ;  men  hver- 
gang  han  svingede  sin  højre  Arm  med  den 
knyttede  Næve,  var  Konsul  Flock  paa  Gjærdet 
dristig  og  fræk  nok  til  at  svare  paa  samme 
Maade. 

»Jasaa  —  jaha  —  saa  det  er  det,  du  vil  — 
Ja,  slaa  du;  her  er  en,  som  kan  staa  for  Slag. 
—  Kom  bare,  om  du  tør.  —  Jeg  er  Folkets 
Mand,  jeg;    nu  ved  du  det!   —  Hej,    kom  ah!« 

Den  store  Tilfredsstillelse  havde  han,  at 
Konsul  Flock  flygtede  med  samme  Fart,  som 
Angrebet  gjordes,  og  ved  Hjørnet  af  Sygehuset 
forsvandt  han  pludselig.  Hansen  antog,  at 
den  fejge  Folkets  Undertrykker  var  flygtet  opad 
Tvergaden,  og  han  sendte  med  Inderlighed  efter 
ham  et:    »Din  Rædhare!« 

Hans  voldsomme  Krigserklæring  og  vilde 
Krigshyl  passede  imidlertid  ikke  ganske  i 
Sygehusets  Gade,  med  hvilken  Vægterne  havde 
Ordre  til  at  have  et  vaagent  Øje  og  opladt  Øre. 

En   saadan  stod   ogsaa  pludselig  Ansigt  til 

Ansigt  med  Hansen,  der  paa  Grund  af  den 
alvorlige  Værdighed,  hvormed  denne  Ordens- 
magtens Repræsentant  optraådte,  antog  ham 
for  Storthingets  Præsident,  og  Hansen  følte  sig" 
pludselig  iklædt  den  efterlængtede  Repræsentant- 
værdighed. 

»Herr  Præsident,«  begyndte  han,  »det  fore- 
kommer mig,  at  Folkets  kaarede  Repræsen- 
tanter ikke  er  saaledes  beskyttede  mod  Over- 
last —  — « 

»Nej,  er  det  dere  da,  Hansen!  —  Herregud, 
javist  er'en  overlasta,  ja!  Kom  naa  pent  med 
mig,   —   nej,,    nej   da!« 

Og  den  venlige  Vægter  tog  Hansen  under 
Armen  og  fulgte  ham  helt  hjem,  hvor  han  i 
sin  Seng  fortsatte  sin  Tale  til  Storthingets 
Præsident. 

Den  svenske  Kandidat  var  vant  til  at  sætte 
stive  Ben,  og  det  forekom  ham,  at  man  havde 
sluttet  altfor  tidligt.  Natten  var  lang,  der  kunde 
jo  endnu  udrettes  betydeligt. 

Han  følte  sig  overordentlig  ensom,  og  da 
han  i  det  fjærne  hørte  to  Handelsbetjente,  der, 
oplivede  af  Punsch  og  Maaneskin,  skraalede  : 

Aldrig,    aldrig  jeg  forgjætter 
disse  Dale,    disse  Sletter, 
disse  Maaueklarinetter, 

saa  spekulerede  han  stærkt  paa  at  indhente  dem 
og  foreslaa  dem  at  fortsætte. 

Men  de  var  for  langt  borte  og  forsvandt 
just  om  Hjørnet  op  til  Byen,  medens  han  selv 
befandt  sig  nærved  Bryggen  paa  Vej  til  Bade- 
hotellet. 

Saa  opdagede  han  Dampskibet,  der  laa 
lige  ind  til  Bryggen,  færdigt  til  at  afgaa  tidligt 
paa  Morgenen. 

Funtus!  Der  var  der  naturligvis  noget 
at  faa.  Han  gik  ombord,  traf  Vagtmanden, 
og  foreslog,  at  de  skulde  tage  sig  en  »Punsch 
og  en  Vatten«. 

Vagtmanden  forsøgte  at  gjøre  ham  det 
begribeligt,  at  sligt  var  ikke  at  faa  midt  paa 
Natten  og  ikke  af  andre  end  Passagerer. 
Desuden  gik  det  ikke  an  at  gjøre  Støj  nu, 
for  Passagererne  var  allerede  ombord  og  laa 
og  sov. 

Kandidaten  fandt  dette  i  den  Grad  stødende 
mod  de  mest  oprindelige  Menneskerettigheder, 
at  han  højrøstet  vedblev  at  protestere,  endog 
da  Styrmanden  stak  Hovedet  ud  af  Hyttedøren 
og  ærgerlig  raabte :  »Hold  Mund!  Kast  Fyren 
iland.  Det  var  et  højst  uciviliseret  Land,  han 
var  kommet  til,  hvor  man  ikke  engang  kunde 
faa  et  Glas  Punsch;  nej,  da  takkede  han  for 
Sverige.  Matrosen  trykkede  ham  imidlertid 
iland,  og  hindrede  ham  fra  at  komme  ombord 
igjen,  hvorfor  Kandidaten  med  Foragt  og  Vrede 
i  sit  Sind  begav  sig  afsted  langs  Skibssiden. 

»Hils  Styrmanden  og  sig,  han  skal  høre 
fra  mig.  naar  vi  træffes  hernæst,«  raabte  han, 
og  tilføjede  nogle  Ord  om  Civilisation  og  Bonde- 
fasoner. 

Et  af  de  smaa  runde  Kahytvinduer,  han 
passerede,  stod  aahent,  og  indenfor  hørtes  en 
kraftig  Snorken.  Enten  nu  Kandidaten  var  uklar 
nok  i  Hovedet  til  at  antage,  at  denne  Lyd 
skrev  sig  fra  den  skammelige  Styrmand,  eller 
han  overhovedet  kun  vilde  tage  en  sød  Hævn 
over  en  af  samme  Nation,  nok  er  det,  han 
stak  Armen  ind  gjennem  Vinduet  og  fik  fat  i 
et  fvldigt  Haar,  som  han  kiggede  og  ruskede 
grundigt,  idet  han  med  dybtfølt  Tilfredsstillelse 
raabte   ind:     »Din    sakramentskade  Norrbagge«. 

Den  saaledes  tiltalte  vaagnede  med  ligesaa 
megen  Forbauselse  som  Forfærdelse  og  raabte: 
»For  sju  tunnor  tusan,    hvem  fan  år  det « 

»Ber  såmycket  om  ursåkt;  trodde  det  var 
en  Norrbagge,«  sagde  Kandidaten  venligt  og 
fortsatte  sin  Vej  til  Hotellet. 

Her  fandt  han  paa  sit  Værelse  en  Flaske 
Seltersvand,  som  afkjølede  hans  Sind,  hvorefter 
han  henfaldt  i  meget  berettigede  Betragtninger 
over,  hvorvidt  han  ikke  maaske  havde  gjort 
alle  vedkommende  Uret.  Jovist,  det  var  kjedeligt; 
baade  Xorrbagger  og  sovende  Svensker  var 
igrunden    »trefliga  kurrar«,     og    han    besluttede 

sig  til  at  gjøre  alt  godt  igjen,  naar  han  traf  dem 
»hernæst«. 

Professor  Døring  behøvede  heldigvis  ikke 
at  passere  nogen  Trapper,  han  boede  i  første 
Etage  hos  Madam  Gjeruldsen. 

Han  vovede  ikke  at  stanse  i  Entréen,  hvor 
han  altid  plejede  at  gaa  stille  og  beskedent, 
da  han,  som  alle  gamle  Ungkarle,  nærede  en 
dyb  Respekt  for  Husets  Herskerinde.  Han  be- 
regnede, at  hvis  han  herude  forsøgte  at  sætte 
sin  Stok  fra  sig  eller  hænge  sit  Tøj  op,  var 
der  en  overvejende  Sandsynlighed  for,  at  noget 
vilde  ramle  og  støje. 

Da  han  kom  ind  i  sit  Værelse,  lagde  han 
derfor  først  fra  sig  Stok  og  Frakke  i  Hjørnet 
ved  Døren  for  at  være  saa  meget  mere  uhindret, 
naar  han  skulde  famle  efter  Fyrstikkerne  og 
tænde  Lyset.  Men  da  han  efter  sin  egen  Be- 
regning skulde  have  mindst  tre,  fire  Skridt 
igjen.  til  Natbordet,  stødte  han  pludselig  mod 
dette,  som  med  et  forskrækkeligt  Spektakel 
ramlede  overende  og  tog  Lyset,  Fyrstikkerne 
og  Urholderen  med  sig. 

Hvor  længe  han  frugtesløst  havde  rert 
omkring  paa  Gulvet  for  atter  at  opsamle  de 
spredte  Gjenstande,  der  syntes  at  have  en 
drillende  og  uovervindelig  Uvilje  mod  at  forblive 
i  hans  Fingre,  naar  han  troede  at  have  faaet 
Tag  i  dem,  —  hvor  længe  han,  som  sagt,  havde 

hengivet  sig  til  denne  for  en  Professor  i  Kemi 
uværdige  og  generende  Sysselsættelse,  da 
Madam  Gjeruldsen  viste  sig  halvklædt  og  med 
et  tændt  Lys  i  Døren,  derom  ser  vi  os  ikke 
istand  til  at  give  paalidelige  Oplysninger,  egnede 
til  at  belyse  dette  interessante  Blad  af  de 
menneskelige  Dokumenter. 

»Herregud,  jeg  tror  saamæn  Professoren 
har  været  ude  og  blevet  fuld,«  sagde  Madamen, 
som  i  Virkeligheden  var  et  noksaa  snilt  og 
godmodigt  Væsen.   . 

»Langtifra,«  sagde  Professoren,  som  nok 
var  blevet  lidt  bedre  i  Benene  og  en  Smule 
klarere  i  Hovedet,  men  hvis  Tunge  kun  højst 
nødigt  gjorde  Tjeneste,  »langtifra  —  Gift, 
schære  Madam,  Gift  —  Schperimenter  med 
Alkohol  —  — « 

»Ja,  ja,  det  er  let  at  blive  fuld,  naar 
en  experimenterer  med  Alkohol,  det  skal  Gud 
vide.« 

»Mischforstaar  —  mischforstaar,  schære 
Madam  —  det  er  Prophyll  —  Aldehyd  og 
Prophyll  —  — « 

»Javist  er  det  Fyld,«    sagde  Madamen. 

Professoren,  der  saa  gjerne  vilde  have  faaet 
hende  til  at  tro,  at  han  blot  havde  gjort  sig 
til  Offer  for  videnskabelige  Experimenter,  opgav 
Haabet  om  paa  denne  Maade  at  gjenvinde 
hendes  Respekt.    Da  hun  havde  stelt  alt  tilrette  for 

ham  igjen  og  tændt  Lyset,  afslog  han  derfor 
værdigt  hendes  Tilbud  om  Hjælp.  Gudbevare! 
Vistnok  følte  han  sig  forunderligt  hjælpeløs  og 
klodset  —  han  kunde  slet  ikke  forstaa,  at  alt 
gik  saa  bagvendt  og  vanskeligt  for  ham  —  men 
Hjælp  af  Madamen  —  Gudbevare! 

Han  havde  endnu  sin  Chapeau  mécanique 
paa  Hovedet,  hvad  han  slet  ikke  mærkede, 
da  han  begyndte  at  klæde  sig  af.  Bonjouren 
gik  det  lidt  vanskeligt  med  og  Halvstøvlerne 
tog  ham  endel  Tid,  men  siden  gik  det  glat, 
indtil  han  stod  der  i  Skjorte,  Underbuxer  og 
Tøfler. 

Da  han  var  kommet  saa  langt,  randt  det 
ham  mærkeligt  nok  ihu,  at  han  ikke  havde 
trukket  op  Uret.  Det  var  meget  vanskeligt 
at  finde  Nøgelhullet,  og  han  maatte  gjentagne 
Gange  bøje  sig  hen  til  Lyset,  inden  han  endelig 
fik  stukket  Urnøgelen  ind  i  Viserhullet,  hvor- 
efter han  højst  tilfreds  drejede  og  drejede, 
indtil  han  var  kommen  tre  hundrede  og  fem  og 
tyve  Timer  og  sytten  Minuter  afsted  hen  i  den 
dunkle  og  uvisse  Fremtid. 

Men  under  en  af  disse  Nærmelser  til  Stearin- 
lyset havde  dette,  rimeligvis  af  Hævn  over  i 
Faldet  at  være  knækket,  taget  sig  for  at  ud- 
strække sin  Tunge,  indtil  den  slikkede  det  tynde, 
letfængende  Tøj  paa  Hatten.  Dette  gik  med 
stille  Resignation  op  i  Flammer  som  et  Sonoffer 

for  det  af  Alkohol  tyngede  Hoved,  som  det 
havde  til  Opgave  at  bedække,  og  som  ikke 
mærkede  et  Spor  af,  at  det  nu  kun  bekronedes 
af  et  grinende,    nøgent  Gesteli. 

Som  om  Professoren  ikke  havde  fundet  sin 
Fornedrelse  ligeoverfor  den  respektindgydende 
Madam  Gjeruldsen  tilstrækkelig  fuldkommet,  fik 
han  en  ubetvingelig  Lyst  til  et  Glas  rigtig  friskt 
Vand  fra  Kjøkkenspringen. 

Det  skulde  han  ikke  have  gjort. 

Thi  da  han,  for  at  Vandet  skulde  blive 
rigtig  koldt,  vilde  lade  det  springe  en  Stund, 
og  satte  sig  hen  i  den  gamle  Kurvestol,  som 
stod  herude,  sovnede  han  fast  ind,  og  da  Pigen 
Klokken  sex  om  Morgenen  kom  ud  for  at 
lægge  paa  Varmen,  holdt  hun  paa  at  miste 
baade  Vid  og  Forstand  ved  at  se  Professoren 
sidde  i  Kjøkkenet  i  bare  Skjorten  og  Under- 
buxerne  og  med  et  sort  Spileværk  paa  Hovedet. 

Samtlige  dette  Kapitels  Helte  havde,  da  de 
næste  Morgen  vaagnede,  selvfølgelig  betydelig 
ondt  i  Haaret,  ikke  mindst  den  sovende  Passager, 
der  just  paa  Grund  af  denne  Omstændighed 
blev  overbevist  om,  at  han  dog  ikke  havde  drømt, 
hvorfor  han  ogsaa  tabte  sig  i  de  vidunderligste 
Gisninger  over,  hvad  det  havde  været  for  et 
hemmelighedsfuldt  Væsen,  der  havde  hjemsøgt 
ham,    og  -som  til  og  med  havde  talt  svensk. 

Tyvende  Kapitel, 

hvori  Tropperne  drages  sammen  og  den  strategiske  Op- 
marschering  begynder ,  medens  Pompejus  spekulerer  paa, 
hvordan    han    skal    stampe  Legioner  Vælgere    op    af  Jorden. 


Michelsen  havde  blot  ventet  paa,  at  Hansen 
skulde  nomineres  af  Arbejderne.  Forinden  kunde 
han   ikke    begynde    de    afgjørende    Operationer. 

>Der  er  bare  en  Ting,  som  mangler,«;  sagde 
han  smilende  til  Constance. 

»Og   det  er? « 

»At  vi  skulde  været  gifte  og  have  sat  Hus, 
sagde  han,    idet  han  tog  hende  om  Livet. 

Constance,  der  ellers  var  en  saa  fornuftig 
Pige,  fik  her  et  Anfald  af  Forlovelse  med  alle 
de  deraf  flydende  søde  og  besnærende  Følger, 
idet  hun  dog  fuldkommen  forstod  den  dybere 
liggende  Mening  i  »hans  Ord. 

Da  hun  havde  ødslet  med  det  behagelige, 
var  hun  derfor  ogsaa  villig  til  at  drøfte  det 
nyttige,  og  erkjendte,  at  det  vilde  været  særdeles 
hensigtsmæssigt,  om  Huset  Michelsen  nu  havde 
existeret  som  selskabeligt  repræsenterende.  Men 
det  kunde  man  vel  rette  paa,  mente  Michelsen. 

Og  saa  overlagde  han  med  Poulsen. 

Denne  gik  afsted  til  sin  Ven  Grosserer 
Gulbransen.  Det  var  den  rette  Mand,  idet  han 
baade   var    noget   paa  Kant   med  Konsul  Flock 

og   desuden    ingenlunde   var    uden    en    vis    Ind- 
flydelse. 

Poulsen  forestillede  sin  Ven,  at  Byen  umuligt 
kunde  lade  sig  repræsentere  af  en  Fyr  som  Hansen. 
Folk  talte  jo  heller  ikke  om  andet,  og  saavidt 
man  kunde  høre,  var  alle  enige  om  den  Sag, 
det  vil  sige  alle  af  Storpartiet.  Skulde  nu  de 
antiflockske  heraf  lade  sig  drive  til  at  gjenvælge 
Flock,  saa  var  det  højst  uheldigt.  Langt  bedre 
var  det  at  overbevise  Arbejdernes  Komité  om, 
at  den  saa  alligevel  ikke  kunde  drive  nogen 
igiennnem  alene,  den  maatte  have  Hjælp  fra 
de  misfornøjede  i  Storpartiet,  men  da  maatte 
man  ogsaa  opstille  en  anden  frisindet  Kandidat; 
Michelsen  var  just  Manden.  Han  havde  arbejdet 
for  deres  Sygekasse,  han  havde  skjænket  dem 
et  Beløb  til  at  holde  Aviser  for  i  Arbejder- 
samfundet, han  havde  overhovedet  altid  vist 
Interesse  for  Arbejdernes  Sag.  Men  Poulsen 
kunde  ikke  officielt  optræde  for  sin  Svigersøn; 
det  maatte  Gulbransen  gjøre;  han  rrtaatte  danne 
en  privat  Komité,  som  underhandlede  med 
Arbejdernes. 

Jaha  —  dette  blev  med  Lethed  arrangeret. 

Det  var  virkelig  som  Poulsen  sagde.     Folk 

vilde   nok    være    frisindede    mod    Flock,     men 

slet    ikke    med    Hansen    eller   nogen    anden    af 

Arbejdernes  Stand.      Og  Opinionen  var  i  denne 

Henseende  saa  bestemt,  at  endog  Sagfører  Peter- 
sen blev  beroliget. 

»Gudskelov,«  sagde  han  til  Flock,  »det 
grejer  sig  bedre,  end  jeg  havde  troet.  Ar- 
bejderne kommer  til  at  staa  alene,  og  da  kan 
de  ikke  sætte  nogen  igjennem.  De  Poulsenske 
vil  ikke  paa  nogen  Maade  have  Hansen,  og  da 
de  heller  ikke  kan  sætte  nogen  igjennem  paa 
egen  Haand,  saa  driver  Nødvendigheden  dem 
over  til  os  alligevel.« 

Og  Flock  blev  beroliget,  Provsten  blev  be- 
roliget, Rektoren  blev  beroliget,  Amtmanden 
blev  beroliget;  alle  blev  de  beroligede  og  fandt, 
at  de  Gudskelov  ikke  behøvede  at  gjøre  noget. 

Men  Grosserer  Gulbransen  begyndte,  som 
sagt,    sit  Arbejde  i  Stilhed. 

»De  ser,  hvordan  Avisen  skriver  hver  Dag,« 
sagde  han,  »det  er  jo  ligefrem  samfunds- 
opløsende. Alt,  hvad  der  er  virkelig  frisindet 
med  Sans,  bliver  kompromitteret  af  sligt.  Vi 
burde  opstille  en  af  vore  egne,  en,  som  ogsaa 
Arbejderne  godt  kan  tage.  Der  er  nu  f.  Ex. 
Michelsen. « 

Jaha  —  dette  lød  udmærket  fornuftigt. 

Der  gik  en  Tid,  inden  Hansen  mærkede 
noget.  Hvad  skulde  han  ogsaa  mistænke  ? 
Michelsen  kunde  ikke  andet  end  være  for  ham; 
han  havde  jo  allerførst  hvisket  ham  Ordet  i  Øret, 
og    saa    havde    han    skaffet    ham    Stenigen    og 

betalte  selv;  desuden  havde  han  paa  saa 
mange  Maader  draget  ham  frem  og  støttet 
hans  Anseelse.  Og  Michelsen  havde  stor  Ind- 
flydelse. 

Det,  der  mest  foruroligede  Hansen,  var  de 
stadig  tilbagevendende  Tegn  paa  Misnøje  med 
Avisen,  en  Misnøje,  som  kunde  beregnes  i 
Penge. 

Bare  han  var  aldeles  sikker  paa  Valg! 

Saa  var  det  ogsaa  atter  blevet  Kurre  paa 
Traaden  med  Amanda.  Han  havde  en  Følelse 
af,  at  han  ikke  havde  gjort  ganske  Ret  mod 
hende,  naar  han  satte  alt  paa  et  Bret,  og  som 
det  da  gjerne  plejer  at  gaa,  var  han  blevet 
haard  mod  hende  istedenfor  mod  sig  selv,  da 
der  uvilkaarligt  undslap  hende  Ytringer,,  som 
udtrykte  Ængstelse  for,  hvordan  det  skulde  gaa. 
Saa  længe  han  selv  følte  sig  sikker,  gled  saadant 
af  fra  ham,  men  nu,  da  ogsaa  han  ængstede  sig, 
bed  det  sig  fast  og  sved,    saa  han  svarede. 

Det  var  en  Dag,  han  havde  just  hørt  ymte 
om,  at  Michelsen  blev  nævnt  som  hans  Mod- 
kandidat. Det  ligesom  klak  i  ham  med  det 
samme,  det  sagdes,  men  saa  fandt  han  det 
umuligt;  og  alligevel  blev  Ængstelsen  siddende. 

Saa  spurgte  han  Stenigen.  Denne  saa 
koldt  paa  ham  og  svarede,  at  han  nok  havde 
hørt,  at  de  nævnte  adskillige  Navne,  deriblandt 
ogsaa  Michelsens,  men  det  var  jo  saa  sædvanligt 

ved  saadanne  Lejligheder,  at  den  ene  foreslog 
den  og  en  anden  den. 

Den  Dag  maatte  Hansen  have  nogen  at 
udøse  sit  Hjerte  for,  og  det  blev  naturligvis 
Amanda. 

Han  havde  faret  omkring  og  talt  baade 
med  den  ene  og  med  den  anden,  da  han  om 
Eftermiddagen  kom  op  til  hende.  Hun  mærkede 
tydeligt,  at  han  var  urolig,  men  hun  syntes 
det  var  bedst,  at  han  kom  med  det  selv.  Hun 
var  blevet  ræd  for  at  spørge. 

Saa  kom  det  da  ogsaa  ud  af  ham.  De 
sad  ligeoverfor  hinanden  ved  det  lave  Stuevindu, 
men  han  var  ikke  istand  til  at  se  hende  ind 
i  Øjnene,  da  han  nævnte  det.  Der  legede 
nogle  Børn  ude  paa  Gaden  ved  Gjenbohuset, 
og  medens  han  talte,  betragtede  han  disse, 
som  om  det  ikke  var  saa  farligt  vigtigt,  hvad 
han  berettede.  —  Jo,  det  hed,  at  Michelsen 
skulde  sættes  op. 

»Hvad  sagde  jeg!«  svarede  Amanda  stille 
og  med  et  tungt  Suk,  som  udtrykte  langt  mere 
end  Ordene.  Hun  holdt  paa  med  at  sy  Krave 
fast  paa  et  Kjoleliv,  og  blev  uforstyrret  ved 
med  at  tilpasse  den  langs  Kanten,  som  om 
dette  var  noget  langt  vigtigere  end  det,  de 
talte  om. 

Det  var  for  meget  for  Hansen.  Det  var 
jo    en   ligefrem   Bebrejdelse.     Og   hvad   han   nu 

trængte  til,  var  en,  som  blot  vilde  sige:  Ja, 
det  er  skammeligt,  de  er  saa  uretfærdige  og 
leje  mod  dig  allesammen.  Det  var  Medholdets 
Trøst,  han  søgte,  ikke  Bebrejdelser,  ikke  Gjen- 
klang  af  sine  egne  bitre  Ængstelser. 

Og  hun  ligefrem  skyldte  ham  det,  for  han 
havde  jo  forlovet  sig  med  hende,  han  holdt  af 
hende,  hun  skulde  være  hans  Følelsers  Eko, 
det  vil  sige,  egentlig  hans  Selvfølelses.  Derfor 
brast  det  nu  frem  bittert  og  haardt: 

»Ja,  du  er  nu  saa  vis,  du;  Gudbevars! 
Du  er  vel  klogere  end  alle  andre,  kan  jeg 
tænke!« 

»Det  har  jeg  aldrig  sagt,  og  ikke  har  jeg 
nogensinden  tænkt  det  heller,«  svarede  hun 
sagtmodigt.  »Men  den  Michelsen  har  jeg  aldrig 
likt,  det  ved  du  godt;  og  jeg  har  altid  bedt 
dig  agte  dig  for  ham  og  ikke  tro  ham  for  vel. c 

Han  saa  paa  hende  med  et  næsten  tirrende 
Blik;  det  var  saa  trygt  at  lade  Vreden  gaa  ud 
over  hende,  og  nogen  maatte  den  gaa  ud  over. 
Hjertet  var  nok  ikke  rigtig  med  i  det,  men 
Forfængeligheden,  Selvgodheden  og  Forbitrelsen 
eggede  ham  op.  »Jeg  vidste,  du  skulde  komme 
med  dette  her,«  sagde  han,  »men  saa  var  det 
saa  inderlig  lejt,  da,  ser  du,  at  du  nok  tog  fejl 
alligevel,  for  jeg  har  talt  med  ham  selv  idag, 
og  da  sagde  han:  Jeg  kan  ikke  svare  andet 
til  det,    sagde  han,    end   at    ingen  har  snakket 

til  mig  om  at  blive  Storthingsmand,  og  jeg 
skulde  vel  være  nærmest  til  at  have  Rede  paa 
det.     Ja,  det  sagde  han.« 

Det  var  virkelig  sandt.  Michelsen  havde 
paa   denne   Maade    undveget   hans   Spørgsmaal. 

»Er  det  saa  sikkert  for  det?«  spurgte  hun 
og  saa  fast  op  paa  ham. 

»Og  hvorfor  holdt  han  Selskab  for  mig  da?« 
sagde  Hansen.  Han  trængte  til  at  kaste  alle 
sine  egne  uhyggelige  Tvivl  frem. 

»At  du  kan  være  saa  urimelig  og  let- 
troende,« sagde  hun.  »Lovede  han  dig  noget 
dengang  kanske?  Det  var  jo  denne  gamle 
Professoren,  som  har  rejst  sin  Vej,  og  du 
sagde  selv,  at  Michelsen  ikke  havde  lovet 
dig  nogenting  eller  talt  et  eneste  Ord  for  dig; 
ja,  saa  sagde  du  da  ialfald,  da  jeg  spurgte 
dig.« 

Atter  var  det  hans  egne  Tvivl,  som  hun 
borede  dybere  ind  i  ham,  og  lige  ind  til  Hjerte- 
roden trængte  det,  da  hun  efter  et  lidet  Op- 
hold tilføjede:  »Men  nu  er  det  for  sent.  Det 
gaar  did,    det  gaar.« 

»Ja,  se  der  har  vi  det,«  brusede  han  op, 
»du  har  aldrig  tænkt  paa  andet,  end  at  vi 
skal  gifte  os  og  gifte  os,  og  det  er  den  stakkars 
Skillingen,  du  er  ræd  for.  Om  jeg  bliver  til 
noget  eller  ikke,  og  om  jeg  faar  følge  mit 
Kald,    det   er   dig    det   samme,    bare  du  bliver 


2%2 


forsorget;  saa  kan  vi  gierne  blive  blandt  de 
smaa  og  fortrykte  og  bare  slide  i  det  gamle; 
ja   Gudbevars.« 

Dette  var  dog  for  meget  for  hende.  Hun 
følte  nok,  at  han  talte  i  Uro  og  Ængstelse  og 
krænket  Forfængelighed ,  men  det  var  altfor 
bittert,  naar  hun  skulde  hore,  at  hun  bare  vilde 
blive  forsørget. 

Der  glimtede  noget  heftigt  i  de  ellers  saa 
rolige  og  klare  Øjne,  og  Stemmen  dirrede: 
-Har  jeg  fortjent  det  af  dig?  Sig  mig  det! 
Ja,  jeg  tænkte  paa  Skillingen,  det  er  sandt, 
men  det  var  bare  for  din  egen  Skyld,  for  du 
°S  Jeg  °§  ieS  °§  du,  det  syntes  jeg  var  et  og 
det  samme,  det.  Og  Skillingen  er  det,  som 
raader  her  i  Verden,  det  er  ingen  anden  Ting, 
de  agter.  Og  saa  har  jeg  sagt  en  Ting  til, 
og  det  staar  jeg  ved,  og  det  er,  at  jeg  tror 
ikke,  det  er  mange,  som  er  som  du,  at  de 
vil  gjøre  noget  for  Smaafolk  og  for  Frihed 
cg  for  sligt,  som  de  snakker  om,  uden  at  de 
har  nogen  Fordel  af  det  selv,  og  jeg  har  spekuleret 
og  spekuleret,  men  jeg  kan  endda  ikke  skjønne. 
hvad  Fordel  de  kan  have  af  at  hjælpe  dig  frem, 
og  derfor  troede  jeg  altid,  det  var  noget  bagom, 
og  det  varede  jeg  dig  for.  Nu  ser  du  bedst  selv, 
at  jeg  havde  Ret. 

»Hvilket  Snak:  Har  ikke  Arbejderne  sat 
mig  op,   kanske?« 

*Ja>  Jeg  ved  ikke,  hvordan  det  har  sig 
med  det.  De  skulde  vel  have  nogen,  kan  jeg 
tænke.  Men  vi  faar  nu  først  se,  om  de  holder 
i  sig,  naar  det  kommer  til  Stykket.  Og  saa 
siger  du,  jeg  bare  tænker  paa  mig  selv!  jeg, 
som  har  varet  dig  og  snakket  med  dig,  mens 
det  var  Tid,  og  ikke  gjort  andet  end  at  tænke 
paa  dig,  endda  du  havde  ikke  fortjent  det  af 
mig;  for  jeg  har  nok  mærket,  hvordan  du  var 
ræd  for,  vi  skulde  være  for  simple  for  alle 
dissene  —  fine!« 

Hun  talte  sig  varm,  og  da  hun  kom  ind 
paa  det  sidste  saare  Thema,  blev  hun  næsten 
en  Smule  heftig.  Det  havde  krænket  hende 
saa  dybt,  saa  nu,  da  hun  nok  saa,  at  Boblen 
skulde  briste,  maatte  hun  først  have  sagt  fra, 
og  derfor  tilføjede  hun:  »Du  begyndte  at  blive 
forfængelig  og  stolt,    det  gjorde  du!« 

Hansen  havde  faaet  alt  andet  end  Trøst. 
Dette  var  bare  Bebrejdelser,  og  da  han  godt 
følte,  at  han  havde  forskyldt  dem,  medens  han 
dog  var  alt  andet  end  i  Stemning  til  at  erkjende 
det,  gik  det,  som  det  plejer.  Han  brusede 
endnu  heftigere  op,  og  sagde,  hun  behøvede 
ikke  at  tale  om  at  holde  af  ham,  for  det  be- 
viste hun  ved  sine  Ord,  at  hun  ikke  gjorde. 
Og  han  sad  ikke  her  for  at  lade  sig  lexe  op 
af  hende.  Var  han  ikke  tilpas  for  hende,  saa 
var  det  bedst,   han  gik  sin  Vej. 

Og  saa  for  han  op,  tog  sin  Hat,  skyndte 
sig  ud.  sm-ældte  Døren  efter  sig.  trak  Frakken 
paa  ude  i  Porten,  og  gik  derefter  hastigt  ned- 
over Gaden. 

Amanda  rejste  sig  ikke.  Hun  vendte  sig 
paa  Stolen  og  saa  efter  ham.  da  han  lob  ud 
i  Kjøkkenet  efter  Hat  og  Frakke  og  indtil 
han  var  ude  af  Syne,  men  saa  satte  hun  sig 
til  at  sy  igjen,  indtil  hun  ikke  kunde  se  for 
Graad. 

Da  Hansen  gik  nedover,  kjolnede  han  lidt, 
og  et  Øjeblik  mygnede  det  endog  saaledes  om 
Hjertet  paa  ham,  at  han  tænkte  paa  at  vende  om. 
Alt  det  gode  i  ham  vilde  tvinge  ham,  men 
den  mandlige  Forfængelighed  sejrede. 

Madam  Andersen,  som  sin  Vane  tro  havde 
trukket  sig  tilbage  til  Kjokkenet,  da  de  to 
forlovede  »havde  noget  at  snakke  om-,  begyndte 
nu  saa  smaat  at  gaa  ud  og  ind  mellem  Kjøkken 
og  Stue,  uden  dog  at  ytre  noget.  Hun  saa, 
at  Amanda  græd  bittert,  men  tænkte,  det  var 
bedst  at  lade  hende  græde  ud  først. 

Endelig  gik  hun  hen,  klappede  hende  sagte 
paa  Skulderen  og  sagde:  vXu  mener  jeg  nok, 
han  kommer  igjen  for  sikkert.« 

»Ja,  Gudskelov.  .  sagde  Amanda,  »nu  kommer 
han  nok.  Og  naar  galt  skal  være,  er  det  vel 
bedre  dette,    end  det  andet. 

Enogtyvende  Kapitel. 

»Panem  et  circenses!« 


Valgmandsvalget  kom  sent  og  Vinteren 
kom  tidligt  dette  Aar. 

Det  første  var  i  høj  Grad  Michelsen  tilpas. 
Grosserer  Gulbransen  havde  nemlig  nok  med 
Lethed  faaet  sin  Komité  sammen,  men  ikke 
fuldt  saa  let  gik  det  med  at  bringe  Enighed 
tilveje  mellem  den  og  Arbejdernes,  saa  meget 
mere  som  Underhandlingerne  endnu  ikke  kunde 
føres  fuldt  officielt. 

Smed  Gravesen  havde  svaret  meget  und- 
vigende; han  vilde  selv  svært  gjerne,  at  der 
skulde  blive  Enighed,  men  man  maatte  være 
sikker  paa  at  have  Arbejdersamfundet  med  sig, 
og  det  havde  nu  engang  tydelig  udtalt  sig  for 
Hansen. 

Hvad  han  ikke  sagde  var,  at  de  helst  vilde 
have  den,  de  selv  havde  udseet,  og  at  de 
haabede  at  tvinge  de  Poulsenske  over  til  sig; 
derfor  vilde  de  holde  sig  haarde  i  det  længste. 
Desuden  vilde  de  nok  gjerne  først  se,  hvor 
stærke  disse  var. 

Med  Hensyn  til  det  sidstnævnte,  da  gik  det 
over  Forventning  godt,  og  dette  skyldtes  for 
en  ikke  ringe  Del  —  Frøken  Holmsen. 

Hvad  kunde  vel  bevæge  denne  Repræsentant 

for  det  smukke  Kjøn  til  at  tage  aktiv  Del  i 
den  politiske  Agitation,  til  at  gaa  fra  Hus 
til  Hus  og  gjøre  op  Fortegnelse  over  dem, 
der  erklærede  sig  villig  til  at  stemme  paa  den 
Michelsenske  Liste  ? 

Xaar  det  ikke  var  fordi  vi  lever  i  In- 
diskretionernes Tidsalder,  der  kræver  den  fuld- 
stændigste,  virkelighedstro  Afdækkelse  af  endog 
navngivne  Personers  inderste  Følelser  og  Bevæg- 
grunde, skulde  vi  betænkt  os  to  Gange,  og 
kanske  mere,  paa  at  røbe  en  Hemmelighed 
angaaende  en  æret  navngiven  Dame,  der  nu  i 
den  her  omhandlede  Bys  Kredse  ikke  kan 
undgaa  at  blive  Gjenstand  for  Bemærkninger. 
Alle  kjender  jo  der  Frøken  Holmsen. 

Men  om  vi  ikke  havde  den  fuldkommen 
gyldige  Undskyldning,  at  hun  hører  til  et  andet 
Parti,  end  vi,  og  altsaa  ikke  fortjener,  at  der 
tages  Hensyn  til  hendes  private  Forhold,  saa 
beroliger  vi  os  med,  at  Udtryk  som  »En  af 
Byens  Damer'  eller  »En  ivrig  Emancipations- 
kvinde«,  eller  lignende,  slet  ikke  skulde  hjælpe 
til  noget,  da  alle  alligevel  ved.  at  det  var 
Frøken  Holmsen,  som  gik  omkring  og  hvervede, 
og  da  følger  jo  det  andet  af  sig  selv. 

Froken  Holmsen  stod,  som  Læseren  allerede 
vil  vide,  paa  Grænsen  mellem  det  gamle  og 
det  unge. 

Selv  mente  hun,   at  hun  ikke  var  gammel, 

og  alle  andre  mente,  at  hun  ikke  var  ung.  Der 
kunde  ikke  blive  nogen  Enighed  om  den  Ting, 
og  et  Kompromis  gaaende  ud  paa  tvivlsom 
Alder«  vilde  ikke  have  tilfredsstillet  nogen  af 
Parterne.  Som  Skjønaand  og  Samfundsforbedrer 
var  hun  efter  den  Warbergske  Reformation  med 
paa  de  nye  Anskuelser  uden  ganske  at  kunne 
rykke  de  gamle  Rødder  ud.  Endog  med  Hensyn 
til  fri  Tanke  og  friskt  Liv«  var  der  kun  skeet 
en  mekanisk  Omrystning  af  nyt  og  gammelt. 
Hun  talte  meget  overlegent  om  »Prestelæren«, 
men  var  paa  den  anden  Side  ikke  helt  fri  for 
at  tage  Indtryk  af  Drømmebogen. 

Under  den  Pedersenske  Theater -Episode 
havde  hun  daglig  været  sammen  med  Hansen. 
De  havde  siddet  nær,  meget  nær  ved  hinanden 
og  sorteret  Billetter;  de  -havde  staaet  tæt  ind 
til  hinanden  i  Kulissen  og  tilsammen  faaet  et 
Fællesstænk  fra  Flaske  -  Lars's  Maaneskin;  de 
havde  været  allierede  mod  Fru  Pedersens  Prima- 
donna-Heftighed; og  Hansen,  der  altid  var 
yderst  galant  mod  de  fine,  især  naar  det  var 
en  Dame,  sendte  hende  hyppigt  ærbødigt-be- 
undrende  Blikke,  som  saa  let  kunde  misforstaas. 
Han  syntes  nu,  Frøknen  var  saa  fin. 

Og  hun  —  ja,  hun  begyndte  som  alle 
smaa  søde  Væsener  at  addere.  Hun  vidste,  at 
hun  var  toogfirti  Aar  gammel,  men  hun  havde 
jo   ikke  Døbeattesten   slaaet   op    paa   sig.       Og 

naar  hun  saa  sig  i  Spejlet,  maatte  hun  indrømme, 
at  det  var  umuligt,  ja  aldeles  umuligt  at  antage 
hende  for  mere  end  tredive.  Dette  var  hendes 
eneste  Subtraktionsstykke.  Og  saa  gjorde  det 
afskaarne  Haar  hende  ung,  og  hun  havde  Smile- 
huller —  det  er  ikke  alle,  som  har  smaa  søde 
Smilehuller  —  og  dem  prøvede  hun  i  Spejlet. 
Et  var  vist,  hun  havde  tydelig  gjort  Indtryk 
paa  Hansen,  den  pene,  raske  Hansen;  han  saa 
stundom  virkelig  fin  ud,  syntes  hun,  og  saa 
livlig  han  var,  bare  Ild  og  Begejstring.  Og 
saa  de  ømme,  beundrende  Øjne!  Det  var  meget 
behageligt  og  tilfredsstillende. 

Havde  det  endnu  været  Sommer,  vilde  hun 
—  »Gud,  saa  barnagtig  jeg  er,«  smilede  hun 
og  rystede  Lokkerne  —  ja,  da  vilde  hun  tællet 
paa  Prestekraver.  Hun  kunde  det  paa  flere 
Maader:  »Prest,  Prost,  Enkemand,  Ungkarl«, 
men  ogsaa  »Oui,  Non,  Peut-étre,  Pour  sur«, 
eller  »Han  elsker  af  Hjerte,  med  Smerte,  lidet 
Gran,  slet  intet«.  Det  var  saa  dejligt  at  være 
rigtig  barnlig  igjen;  hun  havde  vistnok  opgivet 
at  komme  i  den  Stemning  mer,  men  nu  —  o  nu! 

Kvindesagens  Løsning  —  nu  vidste  hun, 
hvad  den  var! 

En  Nat  drømte  hun,  at  Hansen  og  hun 
stod  i  Kulissen.  Hans  Øjne  glødede  mod  hende, 
han  kom  saa  nær,  hun  kjendte  hans  Aande, 
han  —  o  Gud!    han   kyssede  hende!     Og   idet 

hendes  Papillotter. 

Herregud,  hvor  kunde  jeg  nu  have  Papillotter 
paa,  tænkte  Frøknen,  da  hun  vaagnede.  Men 
Brand  betyder  Kjærlighed.  Vistnok  sagde  de, 
at  Drømme  ikke  havde  noget  at  betyde ,  men 
hun  vidste  flere  Tilfælde  —  — 

Det  heder  om  en  bekjendt  russisk  Hofmand, 
at  hans  Krop  var  saa  forfalsket  med  Udstop- 
ninger og  andet,  at  naar  han  om  Aftenen  klædte 
af  sig,  var  det  kun  Sjælen,  der  gik  tilsengs. 

Uden  i  nogen  Maade  at  ville  drive  Indiskre- 
tionerne ud  i  det  naturalistiske,  bør  det  være 
tilladt  at  antyde,  at  Plansen  maatte  være  i  høj 
Grad  betagen  af  Frøken  Holmsens  Sjæl,  hvis 
han  virkelig .  skulde  kunne  været  reven  med  i 
Kjærlighed  til  det  papillotterede  »Jeg«  ,  som 
denne  Morgen  steg  ud  af  sin  Seng.  Vi  kalder 
det  simpelthen  et  »Jeg  i  det  Haab,  at  Filo- 
sofferne vil  træffe  i\fgjørelse  angaaende  For- 
holdet mellem  det  sjælelige  og  legemlige  i 
Jeg'et. 

Medens  dette  Jeg,  eller,  om  man  heller  vil, 
denne  Sjæl  lidt  efter  lidt  begyndte  at  antage 
Rumfang,  anstillede  det  forskjellige  Betragt- 
ninger. 

Frøknen  havde  nys  ofret  til  Drømmebogen. 
Hvad  der  nu  banede  sig  Vej,  skyldtes  derimod 
den  Warbergske  Reformation.      Digteren  havde 

saa  fuldstændig  Ret  i,  at  Samfundets  Konvenients 
var  en  Slavelænke.  Tænke  sig,  at  nu  tvende 
Væsener  som  hun  og  Hansen  følte  en  gjensidig 
Tilbøjlighed,  og  saa  skulde  de  antage  en  dyd- 
siret Afstand  fra  hinanden.  Vistnok  var  hendes 
Forestillinger  endnu  noget  uklare  med  Hensyn 
til  denne  Tilbøjligheds  nærmere  bestemte  Former, 
men  hun  havde  ialfald  en  dunkelt  fremvældende 
Trang  til  søgende  at  nærme  sig  ham. 

Han  var  saa  bly.  Det  var  naturligt,  at 
han  fra  sit  sociale  Standpunkt  af  frygtede  for 
at  nærme  sig  hende. 

En  Dag  kom  hun  ned  paa  Kontoret  med 
Feuilleton- Manuskript.  Stenigen  var  der  ikke; 
Hansen  var  alene  og  stod  ved  sin  Pult. 

Nu  eller  aldrig! 

Der  maatte  endelig  peges  paa  noget  i  Manu- 
skriptet, som  Trykkeriet  endelig  maatte  lægge 
Mærke  til,  for  der  var  en  Tilføjelse,  som  endelig 
maatte  ind  paa  rette  Sted.  Og  for  at  Hansen 
aldeles  tydeligt  skulde  forstaa  dette,  var  det 
uomgjængelig  nødvendigt,  at  Frøknen  lagde 
Manuskriptet  midt  foran  ham  paa  Pulten,  og  at 
hun  selv  lænede  sig  over  hans  Arm  for  at  pege, 
hvorved  hun  kom  til  aldeles  uforvarende  at 
hvile  ind  til  hans  Side,  idet  hun  af  og  til  saa 
op  i  hans  Ansigt  med  runde,  dybe  og  smæg- 
tende Øjne. 

Derpaa  forklarede  hun  ham,  hvor  vigtig  dette 

Sted  var  i  Romanen;  det  handlede  om  Kjær- 
lighed,  just  da  de  elskende  skulde  finde  hinanden. 
Og  saa  sukkede  hun,  da  hun  sagde  »finde  hin- 
anden« og  sendte  ham  et  gjennemtrængende 
Blik,  der  vilde  have  gjort  alle  Boremaskiner 
overflødige  ved  Gotthardstunnelen.  Og  Hansen 
kunde  vel  forstaa,  hvor  vigtigt  det  var,  at  hvert 
Ord  kom  paa  sin  rigtige  Plads  her;  thi  i  det 
Øjeblik,  da  Sjælene  mødes,  da  man  skal  føle, 
hvordan  Sammensmeltningen  af  begges  Kjær- 
lighed sker  fra  Sjæl  til  Sjæl,  —  her  lagde  hun 
Haanden  paa  hans  Arm  og  hendes  Blik  gled 
ind  i  hans  —  da  var  hvert  Ord,  ja  hvert  Ord 
af  den  største  Betydning. 

Hansen  følte  sig  lidt  underlig.  Han  var 
just  ikke  i  noget  Perlehumør  paa  Grund  af  de 
kjedelige  Valgbryderier,  og  for  Øjeblikket  laa 
alle  hulde  Stemninger  ham  temmelig  fjernt. 
Han  begyndte  at  forstaa,  hvad  der  gik  af« 
Frøknen,  og  han  fjernede  sig  et  Par  Skridt 
fra  Pulten  i  det  Haab,  at  hun  skulde  forblive  i 
den  herved  antydede  passende  Afstand. 

Frøken  Holmsen  forstod  saa  inderlig  godt 
hans  Forlegenhed.  Han  vovede  ikke!  Og  med 
den  modne,  skjønt  uerfarne  Kvindes  dristige 
Instinkt  besluttede  hun  at  slaa  ind  i  den  kjælent 
drillende  Tone. 

»Ja,  hvert  Ord  er  af  Betydning  for  den, 
som    har    et    følende    Hjerte.    —   Men    De    har 

kanske  ikke  et  folende  Hjerte,  De,  Hansen? 
Kanske  De  slet  ikke  har  noget  Hjerte«  —  Aa, 
jeg  maa  virkelig  høre,  om  De  har  et  Hjerte. 
Hansen! « 

Hun  gik  hen  og  lagde  sit  Hoved  lyttende 
ind  til  hans  Bryst,  idet  hun  hvilede  sig  ind  til 
ham,  og  i  samme  Øjeblik  følte  hun.  at  Hansen 
slog  Armen  om  hendes  Liv. 

»Hansen!  hviskede  hun  mildt  bebrejdende, 
og  løftede  sine  Øjne  blidt  op  mod  hans. 

Hansen  havde  imidlertid  taget  hende  om 
Livet  i  den  prosaiske  Hensigt  at  forbedre  den 
ved  hendes  Hvilen  ind  til  hans  Bryst  truede 
Stabilitet,  og  han  begyndte  at  finde  Situationen 
overhovedet  temmelig  truende. 

Han  var  ulykkeligvis  ikke  bevandret  i  High 
Life  Romanernes  smidige  Kjærhghedssprog,  som 
tillader  den  tydeligste  Tanke  at  klæde  sig  i 
Undvigelsens  bløde  Gevandt,  og  hans  grusomme, 
prosaiske  Sjæl  var  ikke  i  Stand  til  at  fatte,  hvilken 
overordentlig  Skaansomhed  man  skylder  det 
ømt  følende  Kvindehjerte. 

Da  han  desuden  just  nærede  visse  Samvittig- 
hedsnag ligeoverfor  Amanda,  fandt  han  det  nød- 
vendigt at  erklære,  at  han  jo  var  forlovet,  saa 
han  kunde  ikke  have  den  Ære,  og  dette  sagde 
han  uden  ethvert  mildnende  Omsvøb. 

Som  en  Yidskelædersbold  sprat  Frøken 
Holmsen  bort  fra  hans  falske  Brvst. 

Gud,  hvor  kan  De  krænke  mig  med  en 
saadan  Tanke!« 

Men  det  vilde  være  overflødigt  at  skildre 
al  den  »Misforstaaelse«  og  al  den  »Krænkelse« 
og  alle  de  »Gud!«  og  »det  maa  jeg  sige!  : 
som  i  en  rivende  Strøm  betegnede  Frøknens 
hastige  Tilbagetog,  der  endte  med  en  forbitret 
Flugt  ud  af  Kontoret. 

Hun  var  atter  den  haabløse. 

Da  hun  saa  fik  Nys  om,  at  de  Poulsenske 
vilde  modarbejde  Hansen  og  virke  for  Michelsen, 
erklærede  hun,  at  det  var  hendes  Samfundspligt« 
at  gaa  fra  Hus  til  Hus  og  samle  Stemmer,  og 
at  hun  skulde  virke  for  hvemsomhelst,  om  det 
saa  var  selve  Hans  Durchlauchtighed  af  den 
spinatgrønne  Hale,  blot  det  var  mod  Hansen. 
Hun  vilde  desuden  ikke,  at  denne  By  skulde 
staa  tilbage  for  en  anden  langt  større  norsk 
By,  hvor  to  raske  Damer  paa  denne  Maade 
havde  fremkaldt  et  radikalt  Valgresultat. 

Michelsen  behøvede  saaledes  ikke  at  være 
ængstelig  for  sine  egne,  men  Meddelelserne 
om  Gulbransens  Underhandlinger  med  Arbej- 
dernes Komité  vedblev  at  være  usikre. 

Man  holdt  Familjeraad  hos  Poulsens. 

»Havde  vi  blot  sat  Hus,«  sagde  Michelsen 
mismodigt.  »Man  underhandler  aldrig  bedre 
end  ved  et  Glas  Vin,  og  jeg  kunde  have  bedet 

baade    Arbejderkomitéen    og    andre,     som    bør 
paavirkes. 

Men    kan    det   ikke   være   hos  os,«    sagde 
Fruen  betænksomt. 

Poulsen  hostede  og  saa  fortrædelig  ud,  han 
tænkte  paa  det  blandede  Selskab,  som  ikke 
ganske  stemte  med  hans  Idealer.  Og  Michelsen 
sagde,  at  det  slet  ikke  blev  det  samme;  det 
maatte  været  ham  selv,  som  gjorde  det,  om  det 
skulde  blive  forstaaet  rigtig   og  gjøre  Virkning. 

Stemningen  var  lidt  trykket  under  disse 
Spekulationer  over,  hvad  i  Alverden  man  skulde 
gjøre  for  at  greje  Sagen. 

Constance  sad  og  grundede  i  sin  Lænestol 
og  saa  adspredt  hen  paa  Poulsen,  der  med  en 
haablos  Mine  trommede  paa  Bordet.  Forlovelsen 
havde  baade  i  hendes  egne  og  de  andres  Øjne 
modnet  hende  til  den  selvstændigere  Stilling, 
som  gav  hende  en  raadgivende  og  afgjørende 
Plads  jævnsides  med  Moderen  i  Værdighed. 

Pludselig  rejste  hun  sig  fra  den  halvt  hvi- 
lende Stilling  og  sagde:  »Nu  ved  jeg  det;  du 
kan  holde  et  Selskab  paa  Klubben,  Jens!  De, 
som  bliver  budne  her  eller  i  vort  eget  Hus,  har 
vi  ligesom  Forpligtelser  mod,  men  en  slig  Klub- 
aften, mens  du  endnu  er  Ungkarl,  den  er  ligesom 
noget  for  sig  selv.« 

Skjønne  Tanke,  hvor  fik  jeg  dig  fra!  kunde 

hun  sagt  med  Blanche's  Sjøvall.  Thi  her  laa 
just  Løsningen. 

Der  var  nemlig  saa  mange  Hensyn  at  tage, 
og  de  blev  nu  snart  expederede  ved  Familje- 
raadets  fælles  Bestræbelser  og  kyndige  Over- 
vejelser. 

Alle  maatte  man  tage  Hensyn  til,  og  der  var 
saa  mange.  Man  skulde  blot  bede  dem  til  en 
tarvelig  Aften«,  men  underhaanden  skulde  man 
lade  endel  af  de  indbudne  vide,  at  der  vilde 
blive  danset  lidt;  det  maatte  ikke  staa  i  Ind- 
bydelsen, for  ikke  at  skræmme  Arbejderkomitéens 
Damer,  det  havde  Fruen  meget  viselig  gjort 
opmærksom  paa.  Saa  skulde  man  »dele  paa 
Familjerne«,  da  man  jo  maatte  bede  saa  mange; 
hvor  der  var  dansende  unge,  skulde  man  bede 
disse,  og  ellers  de  gamle.  Folk  forstod  nok, 
at  det  var  Hensyn  til  Pladsen,  som  gjorde  det, 
men  alle  havde  man  da  vist  Opmærksomhed. 

»Pedersens  maa  du  absolut  bede,«  sagde 
Constance. 

»Ja,  du  siger  noget,«  svarede  Michelsen, 
■det  bliver  kanske  et  Plaster  paa  Saaret,  og  de 
har  saa  mange  Bekjendtskaber  blandt  de  smaa 
Haandværkere.« 

»Men  hvad  skal  du  gjøre  med  Hansen,« 
spurgte  Poulsen,  »han  forstaar  naturligvis  hvad 
det  Selskab  betvder.« 

»Jeg  beder  ham,«  svarede  Michelsen,  »saa 
faar  han  gjøre  hvad  han  vil. 

»Herregud!  —  Hansen!«  sagde  Constance. 
»Jeg  har  virkelig  ondt  af  ham.« 

»Aa,  det  er  jo  ikke  andet  end  Verdens 
Gang,«  sagde  Michelsen  koldt,  »naar  man  kaster 
sig  ind  i  Konkurrencen,  saa  faar  man  finde  sig 
i  det,   hvis  man  taber.« 

»Ja,  men  du  skal  love  mig,«  sagde  hun, 
»at  du.gjør  hvad  du  kan  for  ham.« 

»Javist,  det  bør  jeg  jo  desuden  for  min 
egen  Skyld,«  svarede  han,  »og  han  kommer 
nok  til  at  trænge  til  det,  stakkels  Fyr ! 

Michelsen  kunde  ikke  været  heldigere  med 
sit  Selskab  i  Klubben. 

En  tidlig  første  Sne  var  falden  og  gav 
Slædeføre  og  Vintertanker.  Skulde  man  virkelig 
faa  saa  tidlig  Vinter?  Eller  skulde  det  hele 
blive  til  Søle  igjen?  Hutetu,  koldt  var  det. 
Man  maatte  have  en  liden  Toddy,  naar  man 
kom  hjem  fra  Kontoret,  og  Damerne  var  slemme 
med  Kaffekanden. 

Just  naar  Humøret  staar  paa  første  Vinter- 
rusk, virker  det  første  større  Vinterselskab  vel- 
gjørende  for  Sjælen  og  opmuntrende  paa  Ge- 
myttet. Michelsens  Lykkestjerne  havde  ledet  ham 
til  at  vælge  netop  det  allergunstigste  Øjeblik. 

Jo,  de  skulde  komme,  det  var  sikkert.    Ikke 

et  eneste  Afbud  hørtes  af;    man  havde  jo  ikke 
begyndt  paa  Vinterforkjølelserne  endnu. 

Familjeraadet  havde  besluttet,  at  man  af 
Hensyn  til  de  blandede  Elementer  først  og 
fremst  skulde  lægge  an  paa  det  gemytlige;  der 
havde  endog  været  Tvilv  om,  hvorvidt  de  blot 
skulde  have  Klaver,  eller  ogsaa'  en  Violin  til 
Dansemusikken,  og  kun  den  Omstændighed,  at 
Violinisten  var  stemmeberettiget,  afgjorde  Sagen 
til  hans  Fordel.  Saa  skulde  der  bare  bydes 
om  Punsch  og  Bisp,  og  til  Aften  skulde  der 
være  megen  Mad  til  de  kraftige  Maver,  men 
kun  faa  Retter.     Alting  gemytligt ! 

Oppe  i  Hjørnet  i  den  store  Sal  var  der 
rullet  Lænestole  hen  for  de  ældre  Damer,  og 
et  Bord,  hvorpaa  Bisp  og  Frugt  og  Knas,  var 
disse  til  Trøst  og  Adspredelse. 

Stenigen,  som  ikke  var  helt  inde  i  Byens 
Forhold  endnu,  fik  af  Poulsen  en  kortfattet 
Oversigt  over  Situationen,  medens  Fruen  og 
Frøknerne  tog  sig  af  Damerne,  især  Arbejder- 
komitéens, og  Michelsen  sørgede  for  Herrerne. 

Deroppe  i  Hjørnet,  ser  De  —  ja,  vi  kan 
tage  dem  fra  venstre,«  sagde  Poulsen,  »der  ser 
De  nu  først  hende  tykke  der  med  den  sorte 
Kjolen,  det  er  Fru  Gulbransen ,  ja,  hende 
kjender  De  vel.  Saa  kommer  ved  Siden  af 
hende,  hun  gamle  der  med  den  rare  Kappen 
og   alle    Blonderne,     det   er   Frøken    Thulstrup, 

Grandtante  eller  Tante  Rikke  kalder  de  hende 
mest.  Hun  har  været  borte  i  Sommer;  ja,  hun 
er  blind  paa  det  ene  Øjet  og  paa  det  andet 
ser  hun  ikke,  havde  jeg  nær  sagt;  det  vil  sige, 
hun  skimter  saavidt,  at  hun  tager  en  Ko  for 
en  Hest. 

Og  saa  har  De  bedt  hende  for  at  se  paa.« 
sagde  Stenigen  muntert. 

»Jøsses,  hun  er  svært  vigtig,  hun,«  svarede 
Poulsen.  »Hun  er  saa  dum,  ser  De,  at  hun 
ligesom  er  blevet  alles  Yndling,  men  er  det 
nogen,  hun  ikke  liker,  saa  kan  hun  være  saa 
indmari,  at  De  aldrig  tror  det.  Men  de,  som 
hun  liker,  de  kan  gjøre  med  hende,  hvad  de 
vil.  Naa  ja,  saa  har  vi  Smed  Andersens  Kone, 
hun  som  sidder  ligesom  hun  var  til  Begravelse; 
og  saa  Fru  Pedersen,  ja,  det  er  sandt,  hende 
kjender  De  jo,  den  store  Skuespillerinden  fra  i 
Sommer  —  hysj,  hysj,  det  er  vel  ingen,  som 
hører  os!  —  Vel,  saa  er  det  de  to  rødmussede, 
det  er  Fru  Olsen  paa  Værftet  og  Fru  Falk,  og 
hun  blege  imellem  dem,  som  sidder  som  en 
Leverpølse  mellem  to  Røgepølser,  det  er  For- 
mand Sandbergs  Kone  —  jeg  skjønner  ikke, 
hvad  hun  skal  deroppe,  for  hun  er  jo  saa  gal 
efter  at  danse.« 

Poulsen  fortsatte  en  Stund  endnu  og  saa 
gik  han  op  og  præsenterede  Stenigen  for  Klyngen. 

Jeg  lægger  mig  altid  efter  de  ældre  Damer,« 

sagde  nemlig  Stenigen,  »de  er  Hovedhjørne- 
stenen for  al  Anseelse,  ogsaa  den  politiske.« 
Og  han  udfoldede  en  saa  livlig  Elskværdighed, 
at  han  snart  var  som  hjemme  i  Kredsen.  Ogsaa 
Frøken  Thulstrup  var  helt  med. 

»Er  han  pen,  du!  hviskede  hun  til  Fru 
Gulbransen. 

»Nydelig,«   svarede  denne. 

»Ja,  jeg  havde  det  paa  en  Følelse  —  han 
er  virkelig  nydelig,«  sagde  Grandtante. 

Michelsen  sparede  sig  endnu  for  Damerne: 
det  kunde  komme,  naar  Dansen  begyndte. 
Derimod  var  han  overalt  blandt  Herrerne,  og 
hver  enkelt  af  disse  maatte  snart  blive  overbevist 
om,  at  Michelsen  betragtede  ham  som  en  per- 
sonlig, intim  Ven,  hvem  det  specielt  var  en 
Glæde  at  se  her  iaften. 

'  Gulbransen  bekymrede  sig  ikke  det  mindste 
om  disse  Folk.  Med  besindig  Ro  tog  han  sig 
af  de  vigtigste  af  Arbejderkomitéen,  Smed 
Gravesen,  Lærer  Hovelsrud  og  Skomager  Wold. 
Disse  fik  han  med  ind  til  Spillebordet  i  det 
inderste  lille  Værelse,  hvor  han  havde  sørget 
for,  at  der  stod  et  Toddybret,  thi  solid  skulde 
det  være;  og  saa  spillede  de  Polskpas,  ube- 
kymrede om  Dans  og  Kurtis  derinde  i  de  andre 
Værelser. 

»Jaja,  Gravesen,«  sagde  han  roligt  og 
overbevisende,   »jeg  har   gjort   mit  Tilbud,    jeg, 

og  det  er  vel  ikke  værdt,  vi  snakker  mere  om 
det  da,  siden  De  ikke  vil.« 

»Jeg  har  jo  ikke  sagt,  at  vi  ikke  vil,« 
svarede  Gravesen,  »men  De  ved  nok,  hvad  jeg 
har  sagt;  vi  er  bare  ligesom  Fuldmægtiger, 
vi.     Det  er  Arbejderne,  som  har  sagt  sit  Ord.« 

»Jaha,  mente  Hovelsrud,  »det  er  vanskeligt, 
er  det,  jagu  er  det  vanskeligt,  ja!« 

»Javel,  jeg  siger  ingenting  til  det,«  sagde 
Gulbransen,  »enhver  gjør  som  han  vil.  Men, 
ser  De,  vi  vil  ikke  have  Hansen,  det  er  aldeles 
utvivlsomt  skraasikkert.  Og  nu  har  jeg  vore 
sikre  —  læg  Mærke  til  det,  bare  de,  som  er 
aldeles  sikre  —  dem  har  jeg  her.«  Han  holdt 
en  Liste  op  i  Luften  for  dem  og  vendte  om 
Bladene,  saa  de  rigtig  skulde  faa  se,  hvor 
mange  Navne  der  var  skrevet.  Saa  stoppede 
han  den  i  Lommen   igjen. 

De  tre  andre  saa  paa  hinanden.  Det  var 
Dem  aabenbart  en  svær  Liste. 

•'Og  saa  har  jeg  gaaet  igjennem  hele  Ma- 
trikelen,«  sagde  Gulbransen,  »vi  og  Arbejderne 
bliver  Majoritet,  men  vi  og  Flocks  gamle  bliver 
ogsaa  Majoritet,  skjønner  De  det,  Gravesen.« 

Jo,  det  forstod  nok  baade  Gravesen  og  de 
andre. 

»Og  jeg  har  snakket  med  vores  Folk;  de 
vil  heller  gaa  med  Flock  end  tage  Hansen. 

»Hm!«    De  tre  saa  atter  paa  hinanden. 


30i 

»Det  kommer  mye  an  paa,  aassen  vi  skulde 
faa  det  med  Valgmændene,«   sagde  YVold. 

De  to  andre  hostede  smaat. 

Gulbransen  smilede.  »De  deler  vi  ligt, 
naturligvis.« 

»Naa,  saa  ja!« 

»Ja,  ja  vel!« 

»Og  saa  er  det  en  Ting,«  sagde  Gul- 
bransen, »hvad  kan  Hansen  gjøre  for  dere? 
Har'en  no'en  Magt,  han  —  pyh  san!  Men  se 
paa  Michelsen!« 

De  tre  var  i  Virkeligheden  yderst  smigrende 
berørte  af  Michelsens  Indbydelse  og  af  al  hans 
Venlighed.  De  voxede,  da  de  her  befandt  sig 
i  Selskab  med  Byens  »bedre  Familjer« ,  og 
endnu  mere  voxede  deres  Damer.  Hvad  kunde 
ikke  Michelsen   »gjøre  for  dem«. 

Og  de  voxede  sig  meget  modige.  Tilsidst 
erklærede  de,  at  de  nok  skulde  greje  det  med 
Vælgerne,  for  det  var  jo  bedre  at  tage  den 
liberale,  de  kunde  faa,  end  at  tabe  Slaget. 

Men  nu  spillede  de  op  derinde  i  Salen. 
Der  skulde  være  et  Par  Danse  før  Aftenbordet, 
og  de  tre  Komitémedlemmer  maatte  endelig 
se  paa.  I  Døren  til  Salen  traf  de  sin  Kollega 
Sandberg  og  underrettede  ham  om,  hvad  de 
havde  besluttet  Det  var  bare  en  Formsag,  - 
han  var  altid  enig  med  dem. 

Fru   Poulsen   var   gaaet    hen    til    Gruppen    i 

Hjornet.  Der  var  der  megen  Munterhed.  Gud, 
Stenigen  var  saa  livlig!  Han  havde  fortalt  Grand- 
tante om  sin  Udenlandsrejse  og  alle  de  mærkelige 
Ting,  han  havde  seet  ved  Udstillingen. 

»Men  det  mærkeligste,  jeg  saa,«  sagde  han 
just,  »var  en  Bastard  af  en  Krebs  og  en  Kanari- 
fugl. 

»Ih,  du  min  gode  Gud,«  sagde  Grandtante, 
»det  maatte  da  være  et  besynderligt  Dyr.« 

»Ja,  og  saa  fløjtede  det  med  Halen  og 
stod  paa  to  Ben  og  havde  Krebsehode.« 

»Gud  sig  forbarme!« 

Endog  Fru  Gulbransen  sad  med  Lomme- 
tørklædet for  Munden.  Stenigen  var  jo  allerede 
som  hjemme  i  Kredsen,  og  alle  vidste,  at  man 
havde  Lov  til  en  uskyldig  Spøg  med  Grandtante, 
som  troede  alting. 

Men  Fru  Poulsen  lagde  Haanden  venligt 
og  forekommende  paa  Madam  Gravesens  Skulder 
og  spurgte,  om  hun  ikke  troede,  det  kunde 
være  passende,  om  de  lod  spille  op  til  et  Par 
Danse  før  Aftensbordet. 

Madam  Gravesen  vred  paa  sig  i  forlegent 
Velbehag  over  at  blive  taget  paa  Raad,  og 
mente,  at  det  vilde  vist  være  regtig  morsomt 
for  L'ngdommen.« 

Aa,  det  var  en  dejlig  Aften! 

Ingen  af  Komitéfruerne  dansede,  undtagen 
Madam    Sandberg,     og     med    hende    aabnede 

Michelsen  Ballet,  medens  Gulbransen  fik  Con- 
stance  og  Smed  Gravesen  —  »nej,  nej,  De  vil 
da  ikke.  jeg  skal  danse,  lel!«  —  jo,  han  fik 
Alma.     Komitedans  skulde  det  absolut  være. 

Og  om  ikke  Forholdet  mellem  de  komiterede 
og  de  Poulsenske  skulde  været  fuldt  optøet  af 
Dansen,  saa  blev  det  ved  Bordet.  »Klink-klink!« 
lød  det  saa  fortroligt  og  saa  livligt  i  Glassene. 
Heller  ikke  forekom  der  nogen  af  disse  Van- 
skeligheder, der  kan  sætte  den  mindre  scene- 
vante i  Forlegenhed,  hvis  man  da  ikke  dertil 
vil  regne,  at  Lærer  Hovelsrud  var  kommen  ind 
til  Bordet  med  Grandtante.  Det  var  en  stor 
Ære,  Gudbevars,  men  lidt  indviklet  i  Begyn- 
delsen. 

»Skal  jeg  forsyne  med  Fiskepudding?«  sagde 
Hovelsrud. 

»Nej  Tak,  jeg  holder  mig  til  Hummeren,« 
sagde  Frøken  Thulstrup,  idet  hun  greb  med 
Haanden  ned  i  et  Fad  syltede  Pærer,  i  den  Tro, 
at  hun  skulde  faa  en  delikat  Hummerklo. 

Saadanne  Ulykker,  der  kan  afhjælpes  med 
en  Serviet  og  et  Glas  Vand  var  ikke  istand  til 
andet  end  at  forhøje  Stemningen  i  et  Selskab, 
hvor  alle  følte,  at  man  lykkeligen  var  kommen 
frem  til  et  stort  Maal. 

Stenigen  var  i  den  syvende  Himmel. 

Michelsen  betroede  ham  nemlig  ved  Bordet 
i  al  Hemmelighed,    at  nu  kunde  man  anse  den 

hele  Sag  for  endeligen  op-  og  afgjort.  De  havde 
endog  Valgmandslisten  færdig,  godkjendt  fra 
begge  Sider.  Og  nu  skulde  Stenigen  have 
Avisen,  paa  en  eller  anden  Maade,  saa  han  ogsaa 
blev  pekuniært  interesseret  i  den. 

Saa  blev  der  danset  igjen,  til  Glæden  stod 
højt  i  Tag,  og  baade  Polsk'passen  og  Whisten 
havde  fremdeles  sine  ivrige  og  ihærdige  Dyr- 
kere, indtil  nogle  af  Fruerne  begyndte  at  skimte 
frem  gjennem  Cigarrøgen,  udsendende  til  sine 
Mænd  disse  velbekjendte  Blikke,  der  ingenlunde 
lyser  med  større  Yenlighed  og  Barmhjertighed 
end  det,  hvormed  Politibetjenten  omspænder 
det  offentlige  Lokale,  som  ved  Midnat  skal 
ryddes. 

Hvilke  Udraab,  hvilken  Latter  og  hvilke 
smaa  nydelige  Skrig  blev  der  ikke,  da  Damerne 
lidt  efter  lidt  fik  sit  Tøj  paa  og,  da  de  skulde 
ud  paa  Gaden,  fandt,  at  det  sneede.  Humøret 
var  altfor  godt  til,  at  man  kunde  tage  sig  nær 
af  det.     Det  var  bare  Moro. 

En  stor  Vanskelighed  opstod  imidlertid. 

Grandtante  Rikke  Thulstrup  protesterede 
paa  det  bestemteste  mod  at  begive  sig  til  sit 
Hjem  i  dette  »fæle,  forskrækkelige  Vejr«,  med 
mindre  man   skaftede  hende  Hest  og  Slæde. 

Der  stod  de! 

At  faa  en  Hest  nu  paa  denne  Tid  af  Døgnet 
hos  Byens   eneste   Vognmand,    der   boede   helt 

oppe  ved  Dammen,  det  var  ugjørligt.  Og  Værten 
i  Klubben  erklærede,  at  han  nok  havde  en 
gammel  Spidsslæde  staaende,  som  han  endnu 
ikke  havde  faaet  solgt,  men  Hesten  og  alt  det 
andet  havde  han  skilt  sig  ved  for  mer  end  et 
Aar  siden. 

»Ikke  et  Skridt  gaar  jeg  i  dette  Vejr ;  Gud 
sig  forbarme,  jeg  bliver  liggende  død  paa  Gaden. 
Jeg  gaar  ikke  herfra  paa  nogen  Maade.«  Grand- 
tante var  bestemt. 

Dette  var  selvfølgelig  for  Husets  Tjenerskab 
en  ligesaa  fornøjelig  Scene,  som  den  for  de 
andre  var  generende.  Gaardsgutten  stod  et  godt 
Stykke  bagom  Værten  med  et  bredt,  saligt  Grin; 
han  var  nemlig  slet  ikke  stø  paa  Benene,  ikke 
i  mindste  Maade  stiv  i  Stolperne,  idet  det  aaben- 
bart  havde  dryppet  mere  paa  Klokkeren  hernede 
end  regnet  paa  hver  enkelt  af  Presterne  deroppe. 

Stenigen,  der  iaften  følte  sig  baade  glad 
og  stor,  saa  pludselig  et  Syn,  der  med  engang 
reducerede  ham  til  hans  virkelige  Lidenhed  og 
Lethed. 

Han  saa  den  stække  Pige  Johanne,  som 
efter  hans  eget  Sigende  havde  »baaret  ham  paa 
Hænder«  i  Sengedynerne;  hun  var  ikke  som 
Gaardsgutten  ustø  paa  Benene  og  hun  maatte 
jo  mindst  være  saa  stærk  som  en  Hest. 

Her  var  Løsningen  given. 

En  hviskende  Konference  mellem  Stenigen, 

Michelsen,  Verten,  Johanne  og  lidt  efter  lidt 
de  øvrige  med  Undtagelse  af  Grandtante  afgjorde 
Spørgsmaalet. 

Johanne  havde  ikke  mindste  Betænkelighed 
ved  at  trække  Slæden  med  Grandtante  inde  i 
og  Stenigen  paa  Hundsvotten,  bare  Frøken 
Thulstrup  ikke  mærkede  noget. 

Aanej,  de  skulde  hænge  en  Lygte  foran  i 
Spidsslæden,  saa  blændede  Lyset,  og  Grandtante 
kunde  ikke  se,  hvad  der  var  spændt  for. 

Vi  har  faaet  laane  Hest  hernede,    Grand- 
tante,«  sagde  Fru  Gulbransen. 

»Naa,  det  var  virkelig  godt,  ellers  maatte 
jeg  have  blevet  her,  :   svarede  Frøknen  glad. 

Og   et   Øjeblik    efter    kjørte    der    frem    for' 
Døren   en   Slæde   med   dejlig   Bjældeklang,     og 
Stampen    og    Vrinsken.      Johanne    spillede    sin 
Rolle  til  Fuldkommenhed. 

»Gud,  Hesten  er  da  vel  ikke  farlig  -  jeg 
synes  den  vrinsker  og  er  saa  vild,«  klagede 
Grandtante. 

5 Nej  vist,  Frøken,  sagde  Stenigen,  »jeg 
har  kjørt  med  den  før  og  kjender  den,  og  jeg 
skal  kjøre  Dem  hjem.« 

»Tusen  Tak,  kjære  Stenigen,«  sagde  Grand- 
tante. Den  unge  Mand  indgjod  hende  saadan 
Tillid! 

»Hi-hi-hu!    Prru!«    vrinskede  Johanne  igjen, 

rystede  paa  Bjælden,  stampede  og  rykkede  i 
Sjækerne. 

»Ja,  men  den  er  virkelig  saa  vild!« 

»Aanej  vist,«  sagde  Fru  Gulbransen,  som 
hjalp  hende  op  i  Slæden  og  dækkede  om 
hende,  »vær  nu  ikke  ræd;  du  kan  da  vide,  vi 
ikke  vil  lade  dig  kjøre  med  nogen  Hest,  som 
er  farlig.« 

»Ja,  men  —  — « 

»Jeg  forsikrer  Dem,  De  kunde  ikke  være 
tryggere,  om  et  Fruentimmer  var  spændt  for 
Slæden,«   sagde  Stenigen. 

»Nej,  siger  De  virkelig  det.«  Grandtante 
lod  sig  berolige. 

Og  saa  for  Johanne  afsted  henover  Gaden 
med  Prusten  og  ringlende  Bjældeklang,  medens 
de  øvrige,  der  i  fuld  Latter  gik  efter,  hørte 
Grandtante  raabe : 

»Gud,  ikke  saa  fort,  kjære  Stenigen  — 
Hesten  er  virkelig  saa  vild  !« 


Toogtyvende   Kapitel, 

som    viser,    hvorledes    Marius    maa    have    taget   sig    ud    paa 
Karthagos  Ruiner. 


Sagfører   Petersen,    som  altid  fik   Nys   om 

de  skjulte  Bevægelser  i  Byen,  havde  ogsaa  faaet 

høre  et  og  andet  om,    hvad  der  var  aftalt   paa 
Michelsens  Klubfest. 

Dette  var  i  højeste  Grad  farligt. 

Han  kunde  ærgre  sig  over  Provsten  og 
Rektoren ,  som  til  alt  saadant  bare  svarede : 
>Aa,  lad  dem  vrøvle  og  agitere;  de  kommer 
ingen  Vej,  for  naar  det  kommer  til  Stykket, 
saa  er  Byen  saa  solid  og  besindig  som  nogen.« 

Vistnok  haabede  ogsaa  Petersen  endnu  paa, 
at  det  Flockske  Parti  skulde  sejre,  men  det 
var  dog  umuligt  at  vide,  hvor  langt  de 
Poulsenske  havde  ædt  om  sig,  og  i  ethvert 
Fald  fandt  han,  at  man  maatte  organisere  sig, 
hvorfor  han  foreslog  Flock  og  Provsten,  at  man 
underhaanden  skulde  sammenkalde  et  Møde, 
hvori  Flock  som  Stedets  Storthingsmand  skulde 
opfordre    dem   til    at  udtale  sig  om  Situationen. 

»Ikke  et  Skridt  gjørjeg,  det  siger  jeg  Dem, « 
svarede  Flock.  »Jeg  er  i  Sandhed  for  stolt  til 
at  byde  mig  frem.« 

»Det  er  jo  ikke  bare  Dem,    det  gjælder, 
sagde  Petersen,    »det   gjælder  Byen,    ja  mere.« 

»Naa,  saa  faar  Byen  gjøre,  hvad  den  vil. 
Jeg  vil  staa  udenfor.« 

»Javist,«  sagde  Provsten,  »Gud  ved,  om 
du  ikke  ligefrem  burde  afsige  dig  Valg  strax, 
saa  undgik  du  enhver  Krænkelse.« 

»Afsige  mig?«  raabte  Flock  heftigt.  »Nej 
saa  sandelig  om  jeg  gjør.  Vil  jeg  ikke  byde 
mig  frem,  saa  vil  jeg  endnu  mindre  flygte  fejgt. 

De  kan  slaa  mig  ned,  men  de  faar  mig  ikke  til 
at  krybe  i  Busken.« 

Petersen  forestillede  ham,  at  her  gjaldt  det 
blot  at  indtage  de  gode  Stillinger,  inden 
Fjenden  kunde  tage  dem;  at  det  utvivlsomt 
var  en  Fejl  af  Partiet  at  lade  de  andre  faa 
agitere  og  arrangere  sig  i  Fred,  uden  at  lægge 
et   Straa   i   Kors.      Men  Flock   var    ubevægelig. 

Petersen  kunde  heller  ikke  udrette  noget 
ude  i  Byen.  Det  sædvanlige  Svar  var,  at  han 
saa  Spøgelser  ved  højlys  Dag,  og  at  Oppositionen 
var  for  svag  til  at  sejre. 

Den  Lørdag,  da  Arbejdersamfundet  endeligen 
skulde  afgjøre  sin  Holdning,  indfandt  ogsaa 
Hansen  sig.  Men  Amanda  sad  hjemme  og 
ventede;  han  havde  lovet  sikkert,  at  han  skulde 
komme  hjem  strax  det  var  slut  dernede. 

Hun  stod  ude  i  Kjøkkenet  og  vaskede 
Handsker,  men  det  gik  ikke  videre  friskt  med 
Arbejdet  idag;  hun  mest  græd,  for  det  var 
som  noget  sagde  hende  sikkert,  at  alting  var 
forbi.  Moderen  gik  og  sullede  saa  smaat, 
som  hun  plejede,  vilde  ikke  forstyrre  med  Snak, 
men  en  og  anden  Gang.  var  hun  henne  og 
klappede  Datteren  og  bare  saa  hende  bekymret 
og  mildt  ind  i  Øjnene. 

Nede  i  Samfundet  forklarede  Gravesen 
Situationen,  understøttet  af  samtlige  Komité- 
medlemmer.    Han  læste  op  et  skriftligt,  politisk 

Program,  som  »de  havde  fundet  det  rigtigt  at 
afkræve  Michelsen«,  og  saa  gaves  Ordet  til 
Skomager  Kittelsen,  som  havde  lovet  Hansen 
at  optræde. 

Han  kjæmpede  med  stor  Dygtighed  mod 
en  Kuldkastelse  af  Samfundets  tidligere  Beslut- 
ning, og  ytrede  blandt  andet,  at  naar  de  tog 
Michelsen,  som  var  en  af  de  fine,  saa  blev  det 
jo  akkurat  det  samme  som  før  i  Gavnet,  om 
det  end  blev  en  anden  i  Navnet. 

Saavel  Gravesen  som  et  Par  andre  svarede 
hertil,  at  de  allerhelst  vilde  havt  Hansen,  men 
de  fik  tage,  hvad  de  kunde  faa,  naar  det  var 
en  liberal  Kandidat,  og  Michelsen  vilde  Arbejderne 
vel,    han  ogsaa. 

Enden  paa  det  hele  blev,  at  Komitéens 
Overenskomst   blev   vedtaget    og   Hansen    faldt. 

Amanda  behøvede  ikke  at  spørge,  da  Hansen 
i  Følge  med  Skomager  Kittelsen  kom  hjem. 
Det  mørke,  ligefrem  fortvivlede  Udtryk  sagde 
alt  Han  vidste  jo  ogsaa,  at  for  ham  gjaldt 
det  hele  hans  borgerlige  Stilling,  hans  Vel  ogYe, 
og  Amanda  vidste  det  samme. 

Nu  lagde  heller  ikke  Hansen  Skjul  paa  det. 
Han  udøste  sit  Hjertes  Forbitrelse  uden  at 
bryde  sig  om,  at  Kittelsen  var  tilstede. 

»Den  Skurken  Michelsen,«  raabte  han  og 
knyttede  begge  Hænderne  som  om  han  stod 
midt   foran   ham,    »den   indmari   Skurken!    Det 

var  ham,  som  fik  mig  til  det  fra  først  af,  men 
han  var  saa  slejp  og  slug,  saa  han  altid  holdt 
sig  unda  ligevel  og  sagde:  Læg  Mærke  til  det, 
Hansen,  sagde  han,  at  ikke  vil  jeg  have  noget 
med  det;  jeg  raader  dig  til  ingenting,  jeg. 
Men  det  va  godt  at  forstaa,  at  han  vilde  have 
mig  til  at  gaa  paa  alligevel.  Og  jeg,  som  sad 
saa  godt  i  det  med  Avisen,  men  saa  fik  han 
mig  til  at  tage  denne  Stenigen,  og  fra  den 
Dagen  har  det  gaaet  tilbage,  saa  nu  ved 
jeg  ingen  anden  Raad,  end  at  gaa  fra  alt- 
sammen.« 

»Ja,  det  er  en  Skurk,  det  er  vist  og  sandt,« 
sagde  Kittelsen.  »Ved  du  hvad,  Hansen,  var 
jeg  Gud,  saa  skulde  jeg  sige  til  en  slig  Skøjer 
og  Skurk:  Du  skal  Fanden  hakke  mig  sidde 
i  Helvede  paa  otte  Dage,  til  det  blir  Folk  af 
dig;  ja,  det  skulde  jeg  sige,  saa  sandt  som 
min    arme    Synder   staar   her   i    et  Par   Støvler.« 

Og  den  trohjertede  Mand  greb  med  sin 
højre  Hansens  Haand  og  trykkede  og  rystede 
den  forsvarligt,  medens  han  med  Bagen  af 
sin  venstre  tørrede  bort  nogle  oprigtige  Med- 
følelsens og  Indignationens  Taarer,  aldeles 
ubevidst  om,  at  han  havde  udtrykt  den 
korrekteste  og  mest  berettigede  Tanke  i  det 
ugudeligste  Sprog. 

Inden  han  gik,  trykkede  han  paa  samme 
solide  Maade  ogsaa  Amandas  og  Mad.  Andersens 

Haand,  idet  han  mumlede  noget  om,  at  Stor- 
folkene de  snakker  saa  vakkert  for  Arbejderne, 
men  naar  det  kommer  til  Stykket,  saa  snyder 
de  dem  op  i  Stry;  og  at  Flock  var  da  ialfald 
ikke  slig  en  Skøjer  som  Michelsen.  Nej,  de 
værste  var  de,  som  smurte  den  simple  Mand 
om  Munden  med  Løfter  og  Smiger,  for  de  vilde 
bare  bruge  Arbejderne  til  at  komme  sig  op  med. 
Tvi,   fy  for  en  Ulykke! 

»Ja,  det  er  forbi  med  mig,«  sagde  Hansen, 
da  Kittelsen  var  gaaet.  »Det  er  aldeles  forbi 
med  mig,  Amanda!  Jeg  kan  ikke  klare  Kvartalet 
ud,  for  det  har  gaaet  mere  tilbage,  end  jeg 
har  sagt  dig.  Men  nu  faar  det  være  sagt  da, 
Amanda,  og  jeg  skjønner  nok,  at  jeg  ikke 
kan  tænke  paa  dig  mere,  for  du  har  jo  Aarsag 
nok  til  at  være  vond  paa  mig.  Men  før  det 
blir  slut  mellem  os,  saa  vil  jeg  da  sige  dig, 
at  jeg  kan  nok  have  været  lej  og  stusikant 
imellem,  men  det  var  bare,  fordi  du  var  imod 
mig;  men  jeg  har  aldrig  andet  end  holdt  af  dig. 
Ja,  det  er  saa  sandt,  som  jeg  staar  her.  Men 
nu,  som  jeg  er  saa  rakende  fant,  som  nogen 
kan  bli,  saa  kan  jeg  ikke  vente,  at  du  skal 
bry  dig  mere  om  mig,  for  jeg  har  jo  ikke 
noget  at  byde  dig.« 

»Ja,  du  havde  da  ikke  fortjent  bedre,« 
sagde  Madam  Andersen  fra  Baggrunden  af 
Værelset 

Hun  havde  gaaet  og  samlet  paa  Bitterhed 
mod  Hansen,  og  kunde  ikke  bare  sig  for  at 
lade  den  gaa  ud  over  ham  nu,  som  han  ikke 
kunde  gjøre  sig  kjæphøj  længer.  Saa  lidet, 
som  hun  den  hele  Tid  havde  ytret  sig,  havde 
hun  alligevel  gaaet  stille  og  græmmet  sig  for 
Datterens  Skyld.  Hun  saa  bare  alt  det  onde, 
han  havde  voldt  Amanda. 

Hansen  sagde  ingenting,  men  vendte  sig 
blot  halvt  bort.  Taarerne  begyndte  at  komme 
ham  i  Øjnene;  saa  støttede  han  Haanden  mod 
Dørposten  til  Kjøkkenet  og  saa  hen  i  Krogen; 
der  var  der  intet  Øje,  som  mødte  hans.  Han 
følte  sig  saa  liden  og  ydmyg  og  usel,  at  der 
ikke  behøvedes  saadanne  Ord  for  at  slaa  ham 
yderligere  ned. 

»Bryd  dig  ikke  om  Mor,  du,  Anders,« 
sagde  Amanda,  idet  hun  rejste  sig  og  gik  hen 
til  ham.  »At  du  kan  snakke  slig,  Mor!«  vendte 
hun  sig  til  denne.  »Du  skulde  skamme  dig 
noget,  Mor,  det  skulde  du!  Er  han  kanske 
ikke  ulykkelig  nok  alligevel,  kanske?  Det  havde 
jeg  ikke  troet  om  dig,  Mor!  —  Bryd  dig 
aldrig  det  Gran  om  hende,  du,  Anders.  Og 
du  skal  ikke  snakke  slig,  som  du  gjør,  du  heller, 
for  du  kan  nok  vide,  at  jeg  ikke  bryr  mig  om, 
enten  du  er  rig  eller  fattig.  Vi  skal  nok  tage 
os  frem  paa  nogen  Maade,  det  skal  du  faa  se. 
Saa!  vær  nu  ikke  saa  rent  bedrøvet,  da,  Anders. 

—  Ja,  hvor  meget  ondt  jeg  har  lidt  for  din 
Skyld,  det  ved  du  ikke  —  det  kan  jeg  nok  sige, 
som  sandt  er,  Anders.  For  du  var  blevet 
stor  paa  det,  det  var  du,  og  endda  vidste  jeg 
saa  godt,  at  det  aldrig  blev  til  noget;  men 
du  vilde  jo  aldrig  høre  paa,  hvad  jeg  sagde, 
og  det  er  derfor  du  siger,  jeg  var  imod  dig. 
Og  saa  sagde  du,  jeg  bare  tænkte  paa  at  blive 
forsørget  og  brydde  mig  ikke  noget  om  dig. 
Men  nu  er  du  den  samme  igjen  som  før  — 
er  du  ikke?  —  jo  vist  er  du!  Og  du  skal  nok 
faa  se,  at  jeg  bryr  mig  om  dig,  for  jeg  skal 
stræve  trut  med  dig,  saa  vi  kan  komme  os 
op  igjen,  ja,  det  skal  jeg.  —  Fy,  Mor,  at  du 
kunde  snakke  slig,  naar  du  ser,  hvor  ulykkelig 
han  er.« 

»Aa  Herregud,  jeg  mente  vel  ikke  saa 
farligt  med  det,  heller,«  svarede  Madam  Andersen 
sagtmodigt. 

»Nej,  men  alligevel!«  sagde  Amanda. 
Saa  tog  hun  ham  i  Haanden  og  drog  ham 
med  sig  hen  paa  den  vante  Stol  ved  Vinduet, 
og  snart  var  det  saa  lunt  og  godt  som  før 
den  ulykkelige  Tid,  da  en  Blanding  af  politisk 
Begejstring  og  af  Stormandstanker  gjorde  Hansen 
til  et  andet  Menneske. 

Den  eneste  Forskjel  var,  at  nu  bredte  den 
økonomiske  Ruin  et  tungt  Alvor  over  dem. 

En  otte  Dages  Tid  efter  dette  gjorde 
Michelsen  et  Besøg  paa  Avisens  Kontor. 

Der  var  da  kun  et  Par  Dage  til  Valgmands- 
valget,  og  han  følte  sig  fuldkommen  sikker 
paa  Udfaldet.  Derfor  vilde  han  klare  sin  Plan 
med  Hensyn  til  Avisen,  som  han  paa  ingen 
Maade  vilde  have  i  det  Flockske  Partis  Hænder. 
Han  vidste,  at  dette  Parti  var  blindt  for,  hvor- 
ledes Stillingen  i  Virkeligheden  var  undergravet; 
men  efter  Nederlaget  var  det  højst  sandsynligt, 
at  disse  Byens  mest  velstaaende  Folk  vilde 
indse  Nødvendigheden  af  Organisation,  og  i  den 
Hensigt  fiske  efter  Avisen,  da  der  jo  ymtedes 
om,    at  Hansens  Stilling  var  svag. 

Stenigen  var  bleven  varslet  om  ikke  at 
være  tilstede,  saaledes  at  Michelsen  og  Hansen 
befandt  sig  under  fire  Øjne. 

Hansen  var  ikke  istand  til  i  det  ydre  at 
lægge  Skjul  paa  sine  bitre  Følelser,  men  dette 
var  saa  langt  fra  at  genere  Michelsen,  at  denne 
tvertimod  deri  fandt  en  passende  Indledning  til, 
hvad  han  vilde  frem  med. 

»Ja,  jeg  ser  nok,  kjære  Hansen,«  begyndte 
han,  »at  du  ser  surt  til  mig  nu,  men  det  er 
ikke  min  Skyld.  De  kom  og  begjærte  mig, 
og  jeg  fandt,  at  jeg  ikke  havde  Rettighed  til 
at  sige  nej,  ellers  var  bare  Følgen  bleven,  at 
Flock  blev  valgt  igjen.      Og  jeg   gav   forst   mit 

endelige  Svar,  da  det  viste  sig,  at  der  ikke  var 
Spor  af  Udsigter  for  dig.« 

»Aaja,  jeg  ved  nok,  hvordan  det  er  alt- 
sammen,«   mumlede  Hansen. 

»Nej,  det  er  det,  du  ikke  ved,«  sagde 
Michelsen  yderst  venligt,  »og  det  er  just  derfor, 
jeg  er  kommen,  for  at  vise  dig,  hvor  godt  jeg 
mener  det  med  dig.  Jeg  ved  godt,  at  du  er 
i  Pengeforlegenheder,  og  det  kan  jo  ikke  nytte 
at  skjule,  at  du  har  vakt  saa  megen  Misnøje 
hos  de  Flockske,  saa  det  blir  vanskeligt  for  dig, 
at  oprette  det  igjen.  Du  har  været  for  hidsig 
til  at  gaa  paa,    ser  du.« 

Ja,    hvem  var  det,    som  gav  mig  Stenigen 
paa  Halsen?« 

»Jeg.  —  Og  netop  fordi  jeg  bebrejder  mig, 
at  jeg  kanske  indirekte  og  ubevidst  har  nogen 
Skyld  i  det,  saa  finder  jeg,  at  jeg  bør  klare 
for  dig,    saavidt  jeg  kan  da.« 

»Om  jeg  faar  laane  Penge,  saa  faar  jeg 
alligevel  ikke  Avisen  op  igjen ,  det  har  du  jo 
selv  sagt.« 

»Nej,  men  derfor  kan  du  sælge  den. 
Kommer  det  altsammen  til  Auktion,  saa  sidder 
du  der  med  Gjæld,  og  det  er  det,  jeg  i  det 
mindste  vil  fri  dig  for.  Jeg  tænker  nok,  jeg 
skal  faa  et  Aktieselskab  istand.  Og  derfor 
tilbyder  jeg  dig,  at  jeg  overtager  alle  dine 
Aktiva    og    Passiva    og    betaler   dig  500  Kroner, 

saa  du  kan  begynde  i  en  anden  By  eller  gjøre, 

hvad  du  vil.« 

Hm!«   sagde  Hansen,  og  saa  mistænksomt 

bort  paa  ham. 

>Ja,  kjære  Hansen,  det  er  ikke  noget 
morsomt  for  mig  at  kaste  mig  ind  i  slige  Affærer, 
som  bare  giver  mig  Bryderi,  men  jeg  har  sagt 
dig  Aarsagen  hvorfor,  og  er  du  bange  for, 
du  ikke  er  tjent  med  at  blive  klaret  for  Konkurs. 
saa  raadfør  dig  med  dine  nærmeste,  men  jeg 
betinger  mig,  at  det  ikke  kommer  ud  i  Byen, 
for  som  Storthingsmand  kan  du  nok  begribe, 
jeg  ikke  vil  have  mit  Navn  i  direkte  Forbindelse 
med  Kjøb  af  Avisen.« 

De  talte  endel  frem  og  tilbage  om  dette, 
og  tilsidst  blev  de  enige  om,  at  Hansen  skulde 
give  endeligt  Svar  Dagen  efter.  Han  havde 
overlagt  med  sig  selv,  at  han  vilde  ikke  gjøre 
nogetsomhelst,  uden  at  han  først  havde  spurgt 
Amanda. 

Denne  raadede  ham  til  at  gaa  ind  paa  Til- 
budet. Hun  kunde  nok  skjønne,  sagde  hun, 
at  Michelsen  havde  sine  Aarsager  til  at  faa 
Tag  i  Avisen,  men  om  Hansen  fik  rene  Papirer 
paa  Overdragelsen  og  desuden  500  Kroner 
kontant,  saa  vidste  han  da  ialfald,  hvad  han 
havde,  og  stod  ingen  Risiko,  som  kanske  kunde 
sætte  kam  i  Gjæld. 

Treogtyvende  Kapitel, 

hvilket  Crusenstolpe   vilde   have   betegnet  som:     »Historisk! 


Huset  Poulsen  &  Michelsen  havde  sejret. 
Michelsen  var  valgt. 

Fru  Poulsen  stod  alene  ved  Vinduet  i  sin 
Dagligstue,  hensunken  i  Betragtninger.  Hendes 
Blik  søgte  adspredt  ud  over  Sneflokkerne  og 
de  nøgne  Buske  og  Trær  i  Haven;  hun  saa 
dem  ikke.  Det  var  helt  andre  Billeder,  der 
svævede  for  hendes  Blik. 

Hun  skuede  langt  tilbage  i  Tiden,  til  de 
Dage,  da  hun  først  kom  hid;  Guvernanten  i 
beskeden  Stilling,  Guvernanten,  der  et  Øjeblik 
havde  tænkt  at  vinde  Kjærlighed,  Lykke,  social 
Stilling  paa  engang,  men  som  havde  maattet 
bytte  Kjærlighed  med  Ægteskab,  Lykke  med 
Tilfredshed,  og  som  derefter  lidt  efter  lidt  havde 
maattet  stige  trinvis  opover. 

De  steg  saa  klart  frem  for  hende  i  dette 
Øjeblik  alle  de  Smaating,  som  havde  været 
at  overvinde  eller  som  havde  krænket.  Det 
var  nu  altsammen  besejret.  Flock  og  Familjerne 
havde  ikke  længer  nogen  synderlig  Afstand ; 
nu  skulde  det  snart  lykkes  hende  at  smelte 
uformærket   sammen   med   det  allerøverste  Lag. 

Kampen  havde  krævet  Tilkaldelse  af  Kræfter 
nedenfra,    men   herefter   skulde    hun    sørge    for, 

at  der  blev  sigtet,  vistnok  med  forsigtige  Hensyn, 
men  dog  sigtet.  Det  var  noget  saa  fortræffeligt 
i  denne  nye  Opfindelse  med  halvt  offentlige 
Tilstelninger.  Der  kunde  man  gjøre  sin  Kur 
for  de  nedre  Lag,  som  Michelsen  saa  træffende 
havde  henkastet  til  hende  forleden  Dag,  men 
—  my  /ion  s  c  is  my  c  a  sti  el 

Hjemme  Frugterne  af  Ophøjelsen ,  ude 
Skjøtselen  af  de  nødvendige  Forbindelser. 

Hun  hørte  ikke,  at  Michelsen  steg  frem 
over  Gulvtæppet,  før  han  smilende  stod  lige 
bag  hende. 

Hun  vendte  sig  hastigt  om  og  tog  hans 
Haand.     Hvor  dog  de  to  forstod  hinanden! 

—  Det  Flockske  Parti  var  trods  sin  For- 
bitrelse ligesom  lamslaaet  af  Nederlaget.  Det 
var  ingen  ringe  Overvægt  af  Stemmer,  Mod- 
partiet havde  havt,  og  hvad  der  klart  viste  sig 
var,  at  det  højere  Lag  var  blevet  spaltet  næsten 
i  to  Halvdele;  saa  mange  følte  sig  altsaa  tiltrukne 
og  bundne  af  den  Poulsenske  Propaganda. 

Men  Gudskelov,  det  var  ikke  blevet  Hansen. 
Michelsen  var  da  ialfald  en  dannet  Mand,  som 
var  præsentabel  i  Thinget,  og,  Herregud,  man 
kunde  nu  ikke  gjøre  noget  mere  ved  det. 
Man  fik  se,  hvordan  han  artede  sig.  Kanske 
han  blev  noksaa  bra,  naar  det  kom  til  Stykket. 
Saa  tænkte  de  løsere  Elementer  i  Partiet. 

Men     den     gamle    Kjærne,      de     egentlige 

»Familjer«,  de  havde  en  Følelse  af,  at  de  uigjen- 
kaldelig  var  sat  udenfor  det  offentlige  Liv, 
og  at  de  ikke  længer  med  samme  sociale  Vægt 
kunde  hindre,  at  Tyngdepunktet  forflyttedes  og 
Niveauet  sænkedes.  Karaktererne  var  blevne 
afsatte  af  Egennytten.  De,  som  nu  vilde  »være 
med«,    maatte  stige  ned  did. 

Der  var  endnu  en,  som  havde  faaet  en 
klar  Følelse  af,    hvad  der  var  skeet. 

Hansen  sad  oppe  hos  Amanda.  Han  vilde 
skrive  her,  for  at  ingen  skulde  forstyrre  ham 
eller  lægge  sig  i,    hvad  han  vilde  sige. 

Det  var  nemlig  opgjort  angaaende  Avisen, 
og  Hansen  havde  forbehodt  sig  at  faa  hen- 
vende sig  til  Læserne  i  det  sidste  Numer 
i  Maaneden. 

»Da  havde  Ret  alligevel,«  sagde  han  til 
Amanda,  »det  er  ingenting  andet  end  Pengene, 
som  raader.  Og  det  har  kostet  Michelsen 
mange  Penge,  dette;  men  han  tager  dem  ind 
igjen,  Gudbevars!  Han  har  kjøbt  dem  med 
Mad  og  Dans,  han;  jeg  ved  nok  selv,  hvordan 
det  kjendes,  naar  en  bliver  buden,  og  de  gjør 
Krus  og  Historier,  aajo!  Nej,  da  takker  jeg 
for  Flock,  han  har  givet  meget  mere  ud  for 
Arbejderne,  end  nogensinde  Michelsen  gjør, 
men  han  har  ikke  gaaet'  og  slikket  for  dem 
og  saa  narret  dem  siden.  Saa  ved  en  da, 
hvad  en  har  at  holde  sig  til.« 

»Ja,  det  kan  nok  være,«  sagde  Amanda. 
»Men  hvad  skal  vi  gjøre  nu  da?  Du  faar  vel 
tænke  paa  noget.« 

»Jeg  ved  ikke,  hvad  det  skulde  blive,« 
svarede  Hansen  nedslaaet. 

»Jeg  har  tænkt  paa,  om  vi  skulde  rejse,« 
sagde  Amanda.  Hun  stod  i  Kjøkkendøren  med 
opbrettede  Ærmer,  for  hun  holdt  paa  med  sin 
Handskevask  som  sædvanligt.  Arbejdes  maatte 
der.  »Og  nu  kan  jeg  gjerne  sige  dig,  et  lidet 
Gran  har  jeg  i  Banken  ogsaa,  bare  saavidt  det 
blir  til  noget  sammen  med  det,  du  har  faaet. 
Men  da  er  det  ikke  værdt  at  ligge  her  og  bruge 
det  op.« 

Hun  traf  præcis  hans  Tanke.  Han  havde 
blot  ikke  vovet  at  foreslaa  noget  sligt,  som 
vilde  bryde  med  alt  det  gamle  herhjemme, 
der  var  hende  kjært. 

»Ja,  jeg  tror  ikke,  jeg  kan  holde  ud  her- 
hjemme længer,«  sagde  han;  »at  sidde  og  se 
paa,  hvordan  de  værste  Skurkerne  lyver  sig 
frem  og  faar  Smaafolk  til  at  bide  paa  alt  det 
Vaaset  om,  at  de  er  saa  frisindede!  Tvi! 
siger  jeg,  .Amanda;  ja,  det  skjærer  mig  i 
Hjertet,  naar  jeg  tænker  paa,  at  de  bare  vil 
have  Ære  og  Fordel  selv,  og  giver  Fanden  i 
de  smaa  og  fattige.  For  det  har  jeg  set  i  den 
sidste  Tiden,  skal  jeg  sige  dig;  og  slig  som 
de  har  behandlet  mig  da!« 

Amanda  bad  ham  ikke  snakke  mere  om 
det;  det  var  jo  bare  sørgeligt  at  rive  op  slige 
Saar.  Heller  tale  om,  hvad  de  skulde  tage 
sig  til. 

Saa  længe  overlagde  de,  at  de  besluttede 
at  rejse  til  Amerika.  Først  skulde  de  lade  sig 
vie  herhjemme,  og  saa  —  afsted!  Derude 
kunde  han  nok  komme  frem,  naar  han  havde 
lidt  smaat  at  begynde  med.  Men  bare  bort 
herfra ! 

Den  største  Vanskelighed  var  med  Moderen. 
Men  de  mente,  at  de  skulde  nok  faa  hende  ind 
i  »Hansens  Minde«,  for  hun  havde  baade  Alderen 
og  Opholdsaarene. 

Saa  satte  han  sig  til  at  skrive  sin  »Afsked 
til  Publikum«. 

Han  havde  siden  sit  endelige  Nederlag  holdt 
sig  saa  temmelig  haard  i  det  ydre,  men  da 
han  nu  skrev  og  skulde  gjenkalde  alle  de 
Følelser,  der  havde  rystet  ham,  greb  Bevægelsen 
ham,  og  et  Par  Gange  lagde  han  Ansigtet  ned 
i  Armene  og  græd. 

»Idet  jeg  nu  slutter  som  Redaktør  af  dette 
Blad,  nødes  jeg  ogsaa  til  at  forlade  mit  Fædre- 
land,« læste  Abonnenterne  et  Par  Dage  efter. 
»Et  bekjendt  Medlem  af  dette  Samfund  har  sagt: 
Man  lever  af  Forretninger,  men  dør  af  Politik.  — 
Ialfald  bliver  det  vistnok  som  Regel  Tilfældet 
med  Folk   af  min  Stand ;    den  Erfaring  har  jeg 

gjort.  Den  Stilling,  jeg  indehavde,  før  jeg  blev 
Fagpolitiker,  —  som  jeg  var  vel  tilfreds  med, 
og  som  skulde  været  min  Familjes  Brød ,  kom 
jeg  ud  af  paa  Grund  af  min  Deltagelse  i  Politiken. 
Jeg  angrer  ikke,  at  jeg  optraadte  for  Smaafolks 
Sag,  thi  min  egen  Skjæbne  beviser  Nødvendig- 
heden af  en  Vækkelse  i  saa  Henseende,  og  jeg 
kunde  ikke  handlet  anderledes.  Men  jeg  vil 
have  udtalt  et  Varsko  til  mine  Standsfæller  om 
ikke  —  ialfald  under  normale  politiske  Forhold  — 
at  ofre  sin  Levevej  for  at  kunne  deltage  i 
politisk  Kandestøberi;  thi  vort  Parti  ofrer  den 
enkelte,  ialfald  naar  vedkommende  kun  er 
født  af  ringe  Stand   og   ej  har   den   nødvendige 

Pengemagt. Lev  vel  og  Tak  for  mig  da, 

Godtfolk!« 

Naturligvis  stod  der  en  hel  Del  til,  men 
det  var  egentlig  dette,  Folk  lagde  Mærke  til, 
og  som  ogsaa  generede  Michelsen  endel,  da  det 
blev  meget  omtalt  blandt  Arbejderne. 

Samme  Dag,  dette  havde  staaet  i  Avisen, 
sad  Amanda  nedtrykt  og  forlegen  i  Sofaen 
inde  paa  Flocks  Kontor.  Flock  var  Formand 
i  »Hansens  Minde«,  og  Amanda  forklarede  ham 
det  hele. 

Flock  var  ganske  bevæget. 

»Jeg  skulde  nok  ikke  have  brydd  Konsulen 
med  Mor,«  sagde  hun,  »for  vi  har  slaaet  os 
godt   igjennem;    men  jeg   kan   ikke   andet   end 

følge  Hansen  heller.  Især  nu,  som  han  er  saa 
ulykkelig,  kan  jeg  ikke  lade  ham  rejse  alene 
og  saa  komme  efter  siden.  Han  trænger  til 
nogen,  som  kan  være  om  ham.  Og  han 
sagde,  at  Konsulen  vilde  vist  ikke  regne  Mor 
til  Skade  det,  han  havde  gjort  galt  mod  Konsulen, 
sagde  han,  for  Konsulen  var  af  den  gamle  Sorten, 
sagde  han.« 

»Nej,  det  ved  Gud,  jeg  ikke  vil  regne 
hverken  hende  eller  ham  til  Skade,«  sagde  Flock. 
Han  var,  som  sagt,  helt  bevæget.  »Hansen  har 
jo  bare  været  et  Redskab  i  kyndigere  Folks 
Hænder,  og  Slaget  har  truffet  den  stakkels 
Mand  langt  haardere,  end  det  nogensinde 
kunde  træffe  mig.  Jeg  har  Gudskelov  faaet 
udrettet  mit  her  i  Verden.  Og  jeg  skal 
forsøge  paa  at  vise  baade  ham  og  Dem, 
Jomfru  Andersen,  at  jeg  er  af  den  gamle  Sorten, 
som  De  siger.  For  Deres  Mor  kan  De  under 
alle  Omstændigheder  være  tryg,  det  lover  jeg 
Dem.« 

Da  denne  Vanskelighed  var  ryddet  af  Vejen, 
kunde  de  tænke  paa  Bryllupet  og  paa  Rejsen. 
Bryllupet  var  bare  Vielsen  i  Kirken  og  derefter 
et  Glas  Tarragonavin  og  et  Wienerbrød  til 
Vidnerne.  Det  var  Skomager  Kittelsen  og  den 
første  Sætter  paa  Trykkeriet,  der  fungerede  som 
saadanne.  Ellers  var  kun  Madam  x^ndersen 
og  Ligpyntersken  tilstede. 

Rejsen  skete  næste  Morgen  paa  Jernbane, 
for  de  skulde  tage  med  den  engelske  Dampbaad 
fra  Kristiania.  Der  var  ikke  lidet  Folk  paa 
Perronen,  men  med  Hansen  og  Kone  kom  kun 
Moderen  og  Kittelsen. 

Over  begge  de  bortdragende  laa  denne 
ejendommelige,  halvt  tilbagekjæmpede,  halvt 
nykommende  Vemodens  Tyngde,  der  trykker 
den,  som  er  ifærd  med  for  bestandig  at  forlade 
sit  Færdreland,  det  maa  nu  have  klappet  ham 
eller  sparket  ham.  Der  blev  heller  ikke  sagt 
mange  Ord. 

Moderen  stod  og  græd  og  græd.  Tilsidst 
havde  hun  for  Graad  ikke  længer  Mæle.  Men 
da  Lokomotivet  peb  og  Toget  begyndte  at 
røre  paa  sig,  raabte  hun  med  Anstrængelse: 
»Gud  velsigne  dere  beggeto   da!* 

De  viftede  til  hende,  og  Amanda  sagde: 
»Gudskelov,  at  dette  var  de  sidste  Ord,  vi  fik 
med  til  Afsked.« 

Men  det  blev  slet  ikke  de  sidste. 

Yderst  paa  Perronen  stod  Michelsen  statelig 
og  elegant  og  samtalede  med  Grosserer  Gul- 
bransen.  Han  hørte  Toget  suse  forbi,  vendte 
sig  og  fik  se  Hansen.  Da  svingede  han  sin  Hat, 
nikkede  venligt  og  raabte: 

»Farvel,   Hansen!« 

